Klausimas Nr. H-0417/2010
Komisijai
2010 m. rugsėjo II mėn. sesija
Darbo tvarkos taisyklių 116 straipsnis
Silvia-Adriana Ţicău
(S&D) Tema: Regioninis bendradarbiavimas energetikos srityje
Komisija pranešė, kad 2010 m. parengs komunikatą, apimsiantį rekomendacijas ir gerosios praktikos pavyzdžius, susijusius su regioninio bendradarbiavimo energetikos srityje iniciatyvomis. Komisija šiemet taip pat paskelbs ataskaitą dėl Europos ekonomikos gaivinimo plano, kurioje taip pat bus pateiktas projektų energetikos srityje pažangos įvertinimas.
Ar regioninio bendradarbiavimo energetikos srityje iniciatyvos taip pat apims „sumaniųjų“ energetikos sektoriaus infrastruktūrų plėtrą (angl. smart grids) makro regioniniu lygmeniu, taip prisidedant prie energijos suvartojimo mažinimo ir sudarant sąlygas decentralizuotai naudoti atsinaujinančios energijos šaltinius?
Be to, atsižvelgiant į tai, kad per 2010 m. valstybės narės galės patikslinti savo veiklos programas, ar Komisija gali nurodyti, kada Komisijos narių kolegija minėtąjį komunikatą priims?
