P6_TA(2008)0278
Bulgarijos ir Rumunijos prisijungimas prie konvencijos dėl dvigubo apmokestinimo išvengimo koreguojant asocijuotų įmonių pelną *
A6-0194/2008
2008 m. birželio 17 d. Europos Parlamento teisėkūros rezoliucija dėl rekomendacijos dėl Tarybos sprendimo dėl Bulgarijos ir Rumunijos prisijungimo prie 1990 m. liepos 23 d. Konvencijos dėl dvigubo apmokestinimo išvengimo koreguojant asocijuotų įmonių pelną ( COM(2007)0839 – C6-0028/2008 – 2007/0283(CNS) )
(Konsultavimosi procedūra)
Europos Parlamentas
, –
atsižvelgdamas į Komisijos rekomendaciją Tarybai ( COM(2007)0839 ),
–
atsižvelgdamas į Bulgarijos ir Rumunijos stojimo aktą, ypač į jo 3 straipsnio 4 dalį, pagal kurią Taryba kreipėsi į Parlamentą dėl konsultacijos ( C6-0028/2008 ),
–
atsižvelgdamas į Darbo tvarkos taisyklių 51 straipsnį,
–
atsižvelgdamas į Ekonomikos ir pinigų politikos komiteto pranešimą ( A6-0194/2008 ),
1.
pritaria Komisijos rekomendacijai su pakeitimais;
2.
ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
3.
ragina Tarybą, sprendžiant dėl 1990 m. liepos 23 d. Konvencijos dėl dvigubo apmokestinimo išvengimo koreguojant asocijuotų įmonių pelną taikymo pradžios datos, atsižvelgti į Parlamentui rūpimus klausimus, t.y. atsižvelgti į tai, kad būtina siekti sumažinti mokesčių mokėtojams tenkančią mokesčių naštą;
4.
prašo Tarybos dar kartą konsultuotis su Parlamentu, jei ji ketina iš esmės keisti Komisijos rekomendaciją;
5.
paveda Pirmininkui perduoti Parlamento poziciją Tarybai ir Komisijai ir Bulgarijos Respublikos, Rumunijos Respublikos ir kitų valstybių narių vyriausybėms.
Komisijos siūlomas tekstas
Pakeitimas
Pakeitimas 1
Rekomendacija dėl sprendimo
3 straipsnis
Arbitražo konvencija su pakeitimais, padarytais 1999 m. gegužės 25 d. protokolu, 1995 m. gruodžio 21 d. bei 2004 m. gruodžio 8 d. konvencijomis ir šiuo sprendimu, įsigalioja
2007 m. sausio 1 d.
Bulgarijai, Rumunijai ir kitoms valstybėms narėms, kurioms galioja Arbitražo konvencija
.
Ji įsigalioja Bulgarijai, Rumunijai ir kiekvienai kitai valstybei narei
tą dieną, kai Arbitražo konvencija įsigalioja
kitai susijusiai valstybei narei
.
Arbitražo konvencija su pakeitimais, padarytais 1999 m. gegužės 25 d. protokolu, 1995 m. gruodžio 21 d. bei 2004 m. gruodžio 8 d. konvencijomis ir šiuo sprendimu,
tarp Bulgarijos, Rumunijos ir kitų valstybių narių, kuriose Arbitražo konvencija jau galioja,
įsigalioja
kitą dieną po to, kai šis sprendimas paskelbiamas Europos Sąjungos oficialiajame leidinyje
.
Tarp Bulgarijos
,
Rumunijos
ir
kiekvienos kitos valstybės narės ji įsigalioja
tą dieną, kai Arbitražo konvencija įsigalioja
kitoje atitinkamoje valstybėje narėje
.
