24.5.2005
BENDRAS PASIŪLYMAS DĖL REZOLIUCIJOS
pagal Darbo tvarkos taisyklių 103 straipsnio 4 dalį pateikė:
– Karl von Wogau, Armin Laschet ir Bogdan Klich PPE-DE frakcijos vardu,
– Ana Maria Gomes, Richard Howitt ir Jan Marinus Wiersma PSE frakcijos vardu,
– Johan Van Hecke ALDE frakcijos vardu,
– Raül Romeva i Rueda, Angelika Beer ir Bart Staes Verts/ALE frakcijos vardu,
– Tobias Pflüger, Vittorio Emanuele Agnoletto, Umberto Guidoni ir André Brie GUE/NGL frakcijos vardu,
– Ģirts Valdis Kristovskis ir Se?n Ó Neachtain UEN frakcijos vardu
keičia šių frakcijų pasiūlymus dėl rezoliucijų:
– ALDE (B6‑0321/2005),
– PPE-DE (B6‑0322/2005),
– Verts/ALE (B6‑0323/2005),
– PSE (B6‑0324/2055),
– GUE/NGL (B6‑0325/2005),
– UEN (B6‑0326/2005).
dėl rankinių šaunamųjų ir lengvųjų ginklų
Europos Parlamento rezoliucija dėl rankinių šaunamųjų ir lengvųjų ginklų
Europos Parlamentas ,
–
atsižvelgdamas į Europos Parlameto 2001 m. kovo 15 d. OL C 343, 5.12.2001, 311 psl. , 2001 m. lapkričio 15 d. OL C 140, 13.6.2002, 587 psl. ir 2003 m. birželio 19 d. OL C 69E, 19.3.2004, 136 psl. rezoliucijas dėl kovos su rankinių šaunamųjų ir lengvųjų ginklų platinimu bei naudojimu,
–
atsižvelgdamas į Darbo tvarkos taisyklių 103 straipsnio 4 dalį,
A.
kadangi JT valstybės narės 2005 m. birželį susirinks į trečiąjį eilinį JT Nelegalių rankinių šaunamųjų ir lengvųjų ginklų persekiojimo atviros darbo grupės posėdį,
B.
kadangi JT valstybės narės 2005 m. liepą susirinks į kas dvejus metus vykstančią JT šalių konferenciją, kurioje bus siekiama įvertinti JT Rankinių šaunamųjų ir lengvųjų ginklų veiksmų programos įgyvendinimą, o 2006 m. birželį (liepą) vyks konferencija, kurios tikslas – peržiūrėti šią JT veiksmų programą,
C.
dar kartą patvirtina savo nerimą dėl nuolatinio rankinių šaunamųjų ir lengvųjų ginklų platinimo, nes tai gilina ginkluotus konfliktus ir nestabilumą, skatina terorizmą, pakerta tvarią plėtrą ir griauna teisinės valstybės principus bei prisideda vykdant sunkius žmogaus teisių ir tarptautinės humanitarinės teisės pažeidimus,
D.
patvirtina savo ketinimus stipriau įtraukti ES ir jos valstybes nares į konstruktyvų nuolatinį dialogą apie ES politikos turinį bei prioritetus tarptautinėse ir regioninėse iniciatyvose bei derybose dėl rankinių šaunamųjų ir lengvųjų ginklų kontrolės,
E.
įsitikinęs, kad ES ir jos valstybės narės vaidina lemiamą vaidmenį vystant ir skatinant atitinkamas tarptautines ir regionines normas, skirtas kovai su rankinių šaunamųjų ir lengvųjų ginklų platinimu bei naudojimu,
F.
remia ES Tarybai pirmininkaujančios valstybės pareiškimą dėl rankinių šaunamųjų ginklų 2005 m. vasario 17 d. ES Tarybai pirmininkaujančios valstybės pareiškimas, nuoroda PRES05-013EN, 17.2.2005. vykusioje Jungtinių Tautų Saugumo Taryboje, kuri pritarė nuomonei, kad kuo skubiau reikia sudaryti teisiškai įpareigojančius susitarimus dėl rankinių šaunamųjų ginklų persekiojimo, jų prekybos tarpininkavimo ir gabenimo,
G.
sveikina šią aktyvią ES paramą, išreikštą JT Nelegalių rankinių šaunamųjų ir lengvųjų ginklų persekiojimo atvirai darbo grupei, siekiant sudaryti teisinį susitarimą ir pritaria tam, kad rankinių šaunamųjų ir lengvųjų ginklų šaudmenys įtraukti į šios priemonės reguliavimo sritį,
H.
taip pat sveikina ES Tarybai pirmininkaujančio Liuksemburgo viešą pareiškimą (2005 m. gegužės 11 d. EP plenariniame posėdyje Strasbūre) bei Suomijos, Jungtinės Karalystės, Nyderlandų, Airijos, Ispanijos ir Lenkijos vyriausybes, kurios remia Ginklų prekybos sutartį, bei jų pastangas bendradarbiauti su partneriais siekiant regioninio ir pasaulinio sutarimo, kad reikalingos pasaulinės rankinių šaunamųjų ir lengvųjų ginklų gabenimo srities teisės normos,
I.
tačiau nerimauja dėl per mažų ES įsipareigojimų JT persekiojimo derybose, kuriomis siekiama sukurti persekiojimo priemonės sekimo mechanizmus, padėsiančius parengti naujas ir geriausia praktika pagrįstas gaires, kurios papildytų minimalias pasaulines normas,
J.
tikisi, kad daugiau ES valstybių narių viešai ir aktyviai parems sutarimo siekį dėl Ginklų prekybos sutarties, uždrausiančios ginklų gabenimą, kuris neabejotinai kelia didelį pavojų bei prisideda vykdant sunkius žmogaus teisių ir tarptautinės humanitarinės teisės pažeidimus,
K.
apgailestauja dėl lėtos JT plataus masto derybų dėl kovos su nelegaliu rankinių šaunamųjų ir lengvųjų ginklų prekybos tarpininkavimu pažangos ir dėl tvirtų įsipareigojimų trūkumo derantis dėl tarptautinio susitarimo dėl ginklų prekybos tarpininkavimo kontrolės,
L.
pripažįsta, kad 2004 m. balandžio pabaigoje, kai Lenkija ir Zambija jį ratifikavo tapdamos 40 ir 41 tai padariusiomis šalimis, JT Šaunamųjų ginklų protokolas tapo teisiškai privaloma priemone; pabrėžia, kad šis protokolas yra pirma pasaulinio masto priemonė, įpareigojanti JT valstybes nares reguliuoti šaunamųjų ginklų gamybą, importą ir gabenimą,
1.
rekomenduoja Tarybai ir valstybėms narėms skatinti dinamišką JT suderėtos persekiojimo priemonės peržiūros mechanizmą, įskaitant techninių ekspertų grupės sukūrimą, kurie būtų įgalioti parengti gairių projektą, kuris remtųsi geriausia rankinių šaunamųjų ir lengvųjų ginklų bei jų šaudmenų markiravimo, registravimo ir persekiojimo srities praktika;
2.
ragina tas šešias ES valstybes nares, kurios dar nepasirašė JT Šaunamųjų ginklų protokolo, padaryti tai nedelsiant;
3.
skatina Tarybą ir valstybes nares aktyviai siekti regioninio ir pasaulinio sutarimo dėl pasaulinio masto normų ginklų gabenimo srityje, kuris remtųsi dabartiniais valstybių tarptautinės teisės įsipareigojimais, bei dėl tarptautinės Ginklų prekybos sutarties;
4.
šiuo atveju rekomenduoja Tarybai ir valstybėms narėms paskatinti aktyvią diskusiją 2005 m. liepą vyksiančioje kas antrus metus rengiamoje JT valstybių konferencijoje dėl JT veiksmų programos, kurios tikslas – derybos dėl Ginklų prekybos sutarties, prasidėsiančios tuoj pat po 2006 m. JT veiksmų programos peržiūros konferencijos;
5.
ragina Tarybą ir valstybes nares dar kartą sutelkti savo pastangas siekiant regioninio ir pasaulinio sutarimo dėl tarptautinės sutarties, kuri padėtų kontroliuoti prekybos rankiniais šaunamaisiais ir lengvaisiais ginklais tarpininkavimą;
6.
siūlo, kad atsakingas komitetas 2006 m. JT Peržiūros konferencijai būtų įgaliotas savo iniciatyva parengti pranešimo projektą siekiant išnagrinėti ES veiksmus ir politiką rankinių šaunamųjų ir lengvųjų ginklų srityje ir įtraukti Tarybą bei valstybes nares į šios politikos klausimų nagrinėjimą regioniniu ir tarptautiniu mastu;
7.
paveda Pirmininkui perduoti šią rezoliuciją ES pirmininkaujančiai valstybei, Tarybai, Komisijai, valstybių narių vyriausybėms ir parlamentų pirmininkams bei Jungtinių Tautų Sekretoriatui.
