Viskas, ką reikia žinoti apie tinklalapio sritį „Veikla“
Sveiki atvykę į Europos Parlamento tinklavietės sritį „Veikla“. Šioje svetainės srityje didžiausias dėmesys skiriamas teisėkūros procesui Europos Parlamente. Joje atsispindi kasdienė komitetų, delegacijų ir jose dirbančių parlamentarų veikla. Leiskite padėti susigaudyti šioje interneto svetainės srityje.
Kitaip, nei kitos svetainės sritys (Naujienos, Parlamentas, Jūsų EP nariai ar „EP Live“), „Veikla“ susideda iš penkių skilčių :
Trumpai
Plenarinė sesija
Komitetai
Delegacijos
Archyvai
Šioje dosjė rasite paaiškinimus apie tai, kam skirta ir iš ko susideda kiekviena skiltis, o taip pat kur ką galima rasti. „Veikla“ užtikrina Parlamento darbo skaidrumą ir informacijos prieinamumą. Kaip teigiama 2006 m. lapkritį priimtoje Parlamento rezoliucijoje, „informuotas pilietis yra dalyvaujamosios demokratinės sistemos pagrindas“.
20071205UND14285
Skiltis „Trumpai“
Pirmasis skilties, kurioje šiuo metu lankotės, puslapis atnaujinamas kiekvieną savaitę, pateikiant esminius parlamentinės darbo savaitės faktus. „Atmintinė“ ir „Apžvalga“ – tai trumpos žinutės apie teisėkūros darbą.
„Ar žinote, kad...“ rubrikoje puslapio viršuje pateikiami trumpi faktai apie Parlamentą. Vertikalusis meniu kairėje leidžia judėti po likusią puslapio dalį, aiškinančią, kaip naudotis turimais įrankiais. Tarkime „Séance en direct“ (Posėdžiai internete) yra geriausias būdas tiesiogiai stebėti plenarines Parlamento sesijas, o „Legislative Observatory“ (Teisėkūros stebykla) palengvina visų teisėkūros proceso etapų stebėjimą.
Skiltis „Plenarinė sesija“
Parlamentas kasmet rengia 12 plenarinių sesijų Strasbūre. Šešios trumpesnės papildomos sesijos vyksta Briuselyje.
Čia galite susipažinti su visais teisėkūros dokumentais (pranešimais, pasiūlymais dėl rezoliucijų, diskusijų tekstais ir protokolais) bei plenarinių sesijų darbotvarkėmis.
Šioje skiltyje lengva stebėti bendrojo sprendimo procedūros etapus – Parlamento ir Tarybos pozicijas ir bendrus tekstus. Čia taip pat rasite parlamentinius klausimus ir rašytines deklaracijas.
Dokumentai pateikiami 22 kalbomis, tačiau vertimas gali užtrukti. Kol dokumentas dar nėra paskelbtas jūsų kalba, siūlomas tekstas anglų ar kitomis kalbomis.
Skiltis „Komitetai“
Ekspertai ir visi, kuriuos domina kasdieninis europarlamentarų darbas komitetuose, reikiamą informaciją ras šioje skiltyje. Čia publikuojami visi su komitetų veikla susiję dokumentai, o kiekvienam komitetui skirta atskira tinklalapio sritis. Į komitetų puslapius pateksite spustelėję atitinkamą pavadinimą.
Didžioji komitetuose vykstančio darbo dalis – pasirengimas plenarinėms sesijoms. Pagrindinis komitetų vaidmuo – pranešimų teisėkūros klausimais, kurių sprendime dalyvauja Parlamentas ar su juo yra konsultuojamasi, rengimas. Pranešimai taip pat rengiami iniciatyvos procedūros rėmuose.
Parlamente yra 20 nuolatinių komitetų, besigilinančių į tam tikrą veiklos sritį – užsienio ryšius, aplinkosaugą, plėtrą, tarptautinę prekybą, biudžetą ir t.t. EP taip pat dirba du pakomitečiai bei laikinieji komitetai, turintys pateikti išvadas dėl konkrečių klausimų.
Į atitinkamą komiteto kompetencijoje esantį klausimą gilinasi komiteto paskirtas pranešėjas. Komitetas teikia siūlymus keisti Komisijos parengtus direktyvų ir reglamentų projektus, vėliau keliaujančius į ES Tarybą. Komitetai taip pat teikia nuomones kitiems komitetams, rengiantiems pranešimus sudėtingais, kelių komitetų kompetenciją apimančiais klausimais.
Apart teisėkūros, komitetai užsiima ir kita veikla – svarsto Europos Komisijos narių kandidatūras, prižiūri Komisijos veiklą, rengia svarstymus, faktų rinkimo misijas ir t.t. Kiekvienas komitetas išsirenka pirmininką ir keturis jo pavaduotojus pusei Parlamento kadencijos – dvejiems su puse metų. Kiekvienas komitetas turi sekretoriatą.
Komitetų posėdžiai yra vieši ir yra rengiami vieną ar du kartus per mėnesį – paprastai jie vyksta po Strasbūro plenarinių sesijų savaitės.
Daugelis šioje skiltyje esančių darbo dokumentų nėra išversti visomis kalbomis. Paprastai pateikiama dokumento versija anglų kalba.
Skiltis „Delegacijos“
Europos Parlamento delegacijos palaiko ryšius ir keičiasi informacija su už ES ribų esančių šalių parlamentais. Europos Parlamento delegacijos prisideda prie ES atstovavimo.
Ši skiltis skirta delegacijoms ir jų veiklai. Spustelėję europinių ar neeuropinių delegacijų pavadinimus, pateksite į jų puslapius.
Skiltis „Archyvas“
Svetainės veiklos archyvo skirsnyje saugomi penktosios Parlamento kadencijos (1999–2004 m.) dokumentai ir dalis ketvirtosios kadencijos (1994–1999 m.) dokumentų.
Kiekvieno dokumento tipo paieškos formos leidžia tiesiogiai ieškoti pranešimų, pasiūlymų dėl rezoliucijų, darbotvarkių, debatų medžiagos, stenogramų, priimtų teisės aktų, bendrų projektų ir parlamentinių klausimų pavadinimuose ir tekstuose.
Kitos sąsajos leidžia naudotis Parlamento dokumentų registru, EP komitetų posėdžių dokumentais, komitetuose vykusių svarstymų, Europos Vadovų Tarybos posėdžių ir konferencijų, kuriose dalyvauja Europos Parlamento atstovai, medžiaga.
Komitetų sąsaja leidžia rasti visus savo veiklą baigusių laikinųjų komitetų, tokių kaip nelegalią CŽV veiklą tyręs komitetas, dokumentus. Čia taip pat rasite buvusių delegacijų dokumentų archyvą. Daugelis jų palaikė dvišalius santykius su valstybėmis, ilgainiui tapusiomis ES narėmis.