Sesijos apžvalga: 2007 m. spalio 22-25 d. EP plenarinė sesija Strasbūre
Institucijos
2007-10-19 - 15:37
Pirmadienį prasideda plenarinė sesija Strasbūre
Pirmadienį prasidėsiančioje Strasbūro plenarinėje sesijoje bus aptartas spalio 18-19 d. Lisabonoje ES vadovų pasiektas kompromisas. Europarlamentarai diskutuos dėl pesticidų panaudojimą reglamentuojančių teisės aktų atnaujinimo, automobilių išmetamo CO2 normų mažinimo, santykių su Turkija ir Rusija. Ateinančią savaitę Strasbūre bus paskelbta, kas tapo šiuometiniu Sacharovo premijos už minties laisvę laureatu bei kokiam europiniam filmui bus paskirtas EP įsteigtas LUX kino apdovanojimas.
Svarbiausi spalio mėn. EP plenarinės sesijos Strasbūre akcentai – aplinkosauga (pesticidai ir automobilių tarša), energetika, 2008 m. ES biudžetas, taip pat Europos Vadovų Tarybos susitikimo rezultatai bei užsienio ryšiai (Rusija bei Turkija). Pirmadienį, sesija prasidės diskusijomis dėl pesticidų naudojimo ir patekimo į rinką. Vėliau bus aptartas automobilių taršos mažinimas, ES energetikos perspektyvos ir Bendrijos statistikos tobulinimas. Antradienį, spalio 23 d., rytą deputatai aptars mokesčių politiką, taip pat spalio 18-19 d. Lisabonoje vyksiančio neformalaus Europos Vadovų Tarybos susitikimo rezultatus. Vidurdienį bus balsuojama dėl Šengeno informacinės sistemos infrastruktūros. Parlamentas apsvarstys 2008 m. ES biudžeto projektą, skirs dėmesio maisto kainų kilimui, kovai su rūkymu bei nenutrūkstamo mokymosi sertifikavimui. Trečiadienį, spalio 24 d., Parlamentas aptars Turkijos pažangą siekiant narystės ES, taip pat spalio 26 d. rengiamą ES ir Rusijos vadovų susitikimą. Po pietų bus svarstomi ES santykiai su Afrikos šalimis ir Serbija. Vakare deputatai aptars opijaus gamybos Afganistane problemą, taip pat ES šalių bendradarbiavimą baudžiamosios teisės srityje. Ketvirtadienį, spalio 25 d., rytą EP aptars Europos Ombudsmeno 2006 m. veiklos ataskaitą, o po pietų – žmogaus teisių pažeidimus pasaulyje.
Sesijos metu numatomi ir dar du svarbūs sprendimai. Spalio 25 d. (ketvirtadienio) rytą EP Pirmininkų sueiga išrinks šiemetinį Sacharovo premijos už minties laisvę laureatą. Tarp kandidatų – nužudytoji Rusijos žurnalistė Ana Politkovskaja, Sudano advokatas Salih Mahmoud Osman bei kinų disidentų Zeng Jinyan ir Hu Jia šeima.
Spalio 24 d. (trečiadienį) 11.50 val. plenariniame posėdyje bus įteiktas Europos Parlamento LUX kino apdovanojimas. Tarp pretendentų – vokiečių-turkų režisieriaus Fatih Akin „Rojaus pakrašty“, rumuno Cristian Mungiu kūrinys „4 mėnesiai, 3 savaitės ir 2 dienos“ bei iberiškasis Manoel de Oliveira filmas „Nakties gražuolė“.
20071012STO11630 Spaudos tarnyba: sesijos apžvalga Sesijos darbotvarkė 2008 m. biudžetas Europarlamentarai – už mažiau CO2 išmetančius automobilius Visi naujausi straipsniai
LT
1
PHOTO
20071019PHT11855.jpg
LT
3
LINK
/sides/indexPartSession.do?reference=2007-10&language=LT
LT
6
LINK
/news/public/tous_les_themes/default/default_lt.htm
-//EP//TEXT IM-PRESS 20071012BRI11613 FULL-TEXT NOT XML V0//LT
-//EP//TEXT IM-PRESS 20071012STO11627 0 NOT XML V0//LT
-//EP//TEXT IM-PRESS 20070913STO10369 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
