A7-0253/2011
28.6.2011
***
REKOMENDACIJA
dėl Tarybos reglamento, kuriuo nustatoma 2007–2013 m. daugiametė finansinė programa, projekto
(16973/3/2010 – C7‑0024/2011 – 2010/0048(APP))
Biudžeto komitetas
Pranešėjas:
Reimer Böge
PE 467.047v03-00
Procedūrų sutartiniai ženklai
* Konsultavimosi procedūra
*** Pritarimo procedūra
***I Įprasta teisėkūros procedūra (pirmasis svarstymas)
***II Įprasta teisėkūros procedūra (antrasis svarstymas)
***III Įprasta teisėkūros procedūra (trečiasis svarstymas)
(Procedūra pasirenkama atsižvelgiant į teisės akto projekte pasiūlytą teisinį pagrindą.)
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS..............................................................................................................7
GALUTINIO BALSAVIMO KOMITETE REZULTATAI..........................................................9
EUROPOS PARLAMENTO TEISĖKŪROS REZOLIUCIJOS PROJEKTAS
dėl Tarybos reglamento, kuriuo nustatoma 2007–2013 m. daugiametė finansinė programa, projekto
(16973/3/2010 – C7‑0024/2011 – 2010/0048(APP) )
(Speciali teisėkūros procedūra: pritarimas)
Europos Parlamentas ,
- atsižvelgdamas į pasiūlymą dėl Tarybos reglamento (16973/3/2010),
- atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo
OL C 139, 2006 6 17, p. 1. ,
- atsižvelgdamas į Tarybos prašymą pritarti, pateiktą pagal Sutarties dėl Europos Sąjungos veikimo 312 straipsnį ( C7-0027/2011 ),
- atsižvelgdamas į 2010 m. gegužės 20 d. klausimus, į kuriuos atsakoma žodžiu, Tarybai ( O-0074/2010 – B7-0310/2010 ) ir Komisijai ( O-0075/2010 – B7-0311/2010 ), kuriuos pateikė Biudžeto komitetas, taip pat į 2010 m. birželio 15 d. diskusiją plenariniame posėdyje,
- atsižvelgdamas į savo 2010 m. rugsėjo 22 d. rezoliuciją dėl pasiūlymo dėl Tarybos reglamento, kuriuo nustatoma 2007–2013 m. daugiametė finansinė programa
Priimti tekstai, P7_TA(2010)0328 . ,
- atsižvelgdamas į Darbo tvarkos taisyklių 81 straipsnio 1 dalį,
- atsižvelgdamas į Biudžeto komiteto rekomendaciją ( A7-0253/2011 ),
A. kadangi galiojančią teisinę priemonę, pagal kurią nustatytos daugiametės finansinės programos poreikiai, reikia iš dalies pakeisti įsigaliojus Lisabonos sutarčiai,
B. kadangi visos trys institucijos atkreipė dėmesį į šį reikalavimą:
§ Komisija pateikė vadinamąjį Lisabonos paketą, kuriame yra pasiūlymas dėl Tarybos reglamento, kuriuo nustatoma 2007–2013 m. daugiametė finansinė programa, tarpinstitucinio susitarimo dėl bendradarbiavimo biudžeto klausimais projektas ir pasiūlymas iš dalies pakeisti finansinį reglamentą,
§ Taryba parengė Tarybos reglamento, kuriuo nustatoma 2007–2013 m. daugiametė finansinė programa, projektą,
§ Europos Parlamentas pateikė žodinius klausimus, priėmė rezoliuciją ir mėgino aptarti Lisabonos paketą su kitomis institucijomis trišaliame dialoge vykdant 2011 m. biudžeto sudarymo procedūrą,
C. kadangi Europos Parlamentas mano, kad dabartinis Tarpinstitucinis susitarimas dėl biudžetinės drausmės ir patikimo finansų valdymo ir toliau lieka galioti (išskyrus straipsnius, kurie paseno įsigaliojus Lisabonos sutarčiai) iki įsigalios naujas reglamentas, kuriame nustatoma daugiametė finansinė programa,
D. kadangi nepaisant pirmininkaujančių Belgijos ir Vengrijos atstovų pastangų Taryba neparodė jokio noro pradėti derybas dėl Lisabonos paketo, kaip numatyta pagal Sutarties dėl Europos Sąjungos veikimo 312 straipsnio 5 dalį,
E. kadangi lankstumo laipsnio sumažinimas daugiametėje finansinėje programoje, kurį pasiūlė Taryba, apribotų Europos Parlamento galias ir prerogatyvas, palyginti su galiomis ir prerogatyvomis, kuriomis jis naudojasi dabar,
F. kadangi Lisabonos sutartimi nesiekiama sumažinti Europos Parlamento prerogatyvų ir Europos Parlamentas nepasirengęs sutikti su tokiu mažinimu,
1. nepritaria Tarybos reglamento, kuriuo nustatoma 2007–2013 m. daugiametė finansinė programa, projektui;
2. paveda Pirmininkui paskelbti, kad teisėkūros procedūra baigta, ir perduoti Parlamento poziciją Tarybai, Komisijai ir nacionaliniams parlamentams.
AIŠKINAMOJI DALIS
SESV 312 straipsnyje nurodyta, kad daugiametės finansinės programos reglamentą priima Taryba, gavusi Europos Parlamento sutikimą. SESV 312 straipsnio 5 dalyje reikalaujama, kad visos trys institucijos, dirbdamos kartu, rastų sprendimą, taikydamos finansinei programai priimti skirtas procedūras, t. y. sutikimo procedūra daugiametės finansinės programos reglamento klausimu pagrįsta prielaida, kad prieš tai buvo derybos.
Europos Parlamentas aiškiai pateikė savo požiūrį į Komisijos pasiūlymą žodiniuose 2010 m. gegužės 20 d. klausimuose ir savo 2010 m. rugsėjo 22 d. rezoliucijoje. Taryba priėmė Komisijos pasiūlymą 2010 m. gruodžio 21 d. ir paprašė Europos Parlamento duoti sutikimą dėl šio pasiūlymo 2011 m. sausio 18 d., nepradėdama jokių derybų su Europos Parlamentu siekiant susitarti dėl bendros pozicijos.
Savo 2011 m. sausio 18 d. Taryba pabrėžia, kad šiame pasiūlyme yra nuostatos dėl tam tikro laipsnio lankstumo, atitinkančios Europos Parlamento norus. Šis pasiūlymas yra nepakankamas. Kadangi atsižvelgiant į padidėjusius poreikius ir sumažintas maržas, taip pat į didėjantį naudojimąsi lankstumo priemonėmis, numatytomis pagal Tarpinstitucinį susitarimą (nustatytų viršutinių ribų koregavimas ir persvarstymas bei Lankstumo priemonės, Europos prisitaikymo prie globalizacijos pasekmių fondo, Europos Sąjungos solidarumo fondo ir Neatidėliotinos pagalbos rezervo sutelkimas), Europos Parlamentas primygtinai reikalavo didesnio lankstumo, Tarybos pasiūlyme numatytas daug mažesnis lankstumas, nei leidžiamas pagal dabartinį Tarpinstitucinį susitarimą. Ir nereaguota nei į vieną iš kitų Europos Parlamento prašymų, pateiktų jo žodiniuose klausimuose ir Europos Parlamento rezoliucijoje bei per trišalį dialogą dėl 2011 m. biudžeto.
Europos Parlamentas negali sutikti su šiuo pasiūlymo dėl Tarybos reglamento, kuriuo nustatoma 2007–2013 m. daugiametė finansinė programa, projektu. Pasikonsultavęs su teisininkais Europos Parlamentas mano, kad dabartinis Europos Parlamento, Tarybos ir Komisijos tarpinstitucinis susitarimas dėl biudžetinės drausmės ir patikimo finansų valdymo, priimtas 2006 m. gegužės 17 d.
OL C 139, 2006 6 14, p. 1. , kol kas ir toliau lieka galioti (išskyrus straipsnius, išvardytus priede, kurie paseno įsigaliojus Lisabonos sutarčiai) iki įsigalios naujas reglamentas, kuriame nustatoma daugiametė finansinė programa. Ir Parlamentas primygtinai reikalauja tikrų derybų, kaip nustatyta pagal SESV 312 straipsnio 5 dalį, dėl visų būsimų pasiūlymų.
Dėl daugiametės finansinės programos po 2013 m. Europos Parlamentas tikisi, kad Komisijos pasiūlyme, kuris turi būti paskelbtas 2011m. birželio 29 d., bus numatyta daug daugiau lankstumo.
PRIEDAS
2006 M. TARPINSTITUCINIO SUSITARIMO NUOSTATŲ, KURIOS TAPO NEREIKALINGOS ĮSIGALIOJUS LISABONOS SUTARČIAI, SĄRAŠAS
3 punktas
Nuorodos į EB sutartį jau nėra aktualios.
13 punktas
Nebetaikomas, nes panaikintas privalomųjų ir neprivalomųjų išlaidų atskyrimas.
14 punktas
Nuorodą į bendro sprendimo procedūrą reikia pakeisti nuoroda į įprastą teisėkūros procedūrą.
23 punkto 3 dalis
Nebetaikoma, nes panaikintas privalomųjų ir neprivalomųjų išlaidų atskyrimas.
34, 35 ir 36 punktai
Šie trys punktai susiję su privalomųjų ir neprivalomųjų išlaidų atskyrimu, todėl nebetaikomi.
37 ir 38 punktai
Nuorodas į bendro sprendimo procedūrą dabar turi būti suprantamos kaip nuorodos į įprastą teisėkūros procedūrą.
40 punktas
Nebetaikomas, nes panaikintas privalomųjų ir neprivalomųjų išlaidų atskyrimas.
42 punktas
Nuorodas į Europos Sąjungos sutarties (ESS) 28 straipsnį dabar reikėtų suprasti kaip nuorodas į ESS 41 straipsnį.
43 punkto pirma pastraipa
Tarybai pirmininkaujančios šalies vaidmenį BUSP dabar perėmė Europos išorės veiksmų tarnyba, taigi ši dalis yra neaktuali.
GALUTINIO BALSAVIMO KOMITETE REZULTATAI
Priėmimo data
27.6.2011
Galutinio balsavimo rezultatai
+:
–:
0:
25
1
0
Posėdyje per galutinį balsavimą dalyvavę nariai
Alexander Alvaro, Daniel Cohn-Bendit, Andrea Cozzolino, José Manuel Fernandes, Eider Gardiazábal Rubial, Salvador Garriga Polledo, Ivars Godmanis, Ingeborg Gräßle, Carl Haglund, Lucas Hartong, Jutta Haug, Monika Hohlmeier, Sidonia Elżbieta Jędrzejewska, Anne E. Jensen, Jan Kozłowski, Alain Lamassoure, Giovanni La Via, Vladimír Maňka, Barbara Matera, Claudio Morganti, Miguel Portas, Dominique Riquet, László Surján, Helga Trüpel, Angelika Werthmann
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Georgios Stavrakakis
