KLAUSIMAS ŽODŽIU SU DEBATAIS O-0082/04
pagal 108 Darbo tvarkos taisyklių straipsnį
pateikė
Stephen Hughes
Užimtumo ir socialinių reikalų komiteto vardu
Komisijai
Tema: Komisijos kalbos mokytojų atleidimas iš darbo.
2004 m. birželio 9 d. Komisijos kolegija neperspėjusi nusprendė iš darbo atleisti 43 nuolatines sutartis, sudarytas pagal Belgijos teisę, turinčius mokytojus. Kalbų mokytojai Komisijoje yra išdirbę 20–30 metų. Komisija pažeidė per 1997 m. derybas sudarytą ir E. Liikaneno (Komisija), J. Trumpfo (Taryba) bei D. Samlando (Parlamentas) pasirašytą Trišalį susitarimą, kuriuo įsipareigojama iki mokytojams išeinant į pensiją neperžiūrėti darbo sutarčių.
Ar Komisija informavo ir konsultavosi su Taryba ir Parlamentu prieš vienašališkai pažeisdama Trišalį susitarimą? Jei taip, tai kada?
Kada ir kokiu būdu Komisija informavo mokytojų, profesinių sąjungų atstovus ir vietos Personalo komitetą apie ketinimą atleisti mokytojus iš darbo?
Kokia informacija buvo perduota mokytojų, profesinių sąjungų atstovams ir vietos Personalo komitetui?
Ar Komisija mano, kad būdas, pagal kurį ji išsprendė šį klausimą yra geras pažangiausios praktikos pavyzdys išankstinių konsultacijų ir informacijos teikimo laiku požiūriu?
Ar Komisija mano, kad ji visokeriopai išpildė savo socialinius įsipareigojimus atitinkamiems mokytojams?
Ar Komisija gali paaiškinti ir pateikti visų Administracijos generalinio direktorato prašymu Komisijos teisės reikalų tarnybos pateiktų nuomonių apie mokytojų atleidimą iš darbo kopijas?
