EP pirmininkas smerkia teroro išpuolius Bombėjuje
Institucijos
2008-11-27 - 15:07
EP pirmininkas H.-G. Pöttering pasmerkė teroro aktus Indijoje Ketvirtadienį paskelbtame pareiškime Europos Parlamento pirmininkas Hans-Gert Pöttering griežtai pasmerkė praėjusios nakties teroro išpuolius Bombėjuje (Indija). Viename iš užpultų viešbučių buvo apsistojusi europarlamentarų delegacija, kuri nenukentėjo. Šiuo metu EP nariai yra Prancūzijos konsulate ir netrukus išskris į Europą.
EP pirmininkas teigė: „Griežtai ir nedviprasmiškai smerkiu šiuos tragiškus išpuolius, kurių metu daugiau kaip šimtas žmonių žuvo ir keli šimtai buvo sužeisti. Šio nusikaltimo negalima toleruoti jokiomis aplinkybėmis. Terorizmas yra viena didžiausių grėsmių tarptautinės bendruomenės saugumui, stabilumui ir demokratinėms vertybėms... Turime naudotis visais ištekliais, kurie galimi teisinėje valstybėje, kad įveiktume terorizmą iki galo ir visiems laikams.“
H.-G. Pöttering išreiškė solidarumą su Indijos tauta ir valdžios institucijomis, taip pat užuojautą žuvusiųjų artimiesiems.
Savo ruožtu Parlamento vadovas informavo, jog EP Tarptautinės prekybos komiteto narių delegacija, gyvenusi viename iš užpultų viešbučių, šiuo metu yra Prancūzijos konsulate, o Europos Parlamentas padeda organizuoti jos narių bei administracijos darbuotojų parskraidinimą. „Pats asmeniškai su jais susisiekiau ir įsitikinau, kad EP nariai bei Parlamento darbuotojai jaučiasi taip gerai, kaip leidžia aplinkybės“, – pridūrė H.-G. Pöttering.
EP narių delegacijai Indijoje vadovauja Ignasi Guardans Cambó (Liberalų ir demokratų aljansas, Ispanija) , o jos sudėtyje taip pat yra Daniel Caspary (Europos liaudies partija, Vokietija), Béla Glattfelder (Europos liaudies partija, Vengrija), Syed Kamall (Europos liaudies partija, Jungtinė Karalystė), Sajjad Karim ((Europos liaudies partija, Jungtinė Karalystė), Erika Mann (Socialistų frakcija, Vokietija) bei Jan Tadeusz Masiel (nepriklausomas EP narys, Lenkija).
20081127IPR43127 EP pirmininko H.-G. Pöttering pareiškimo vaizdo įrašas (EbS)
LT
1
PHOTO
20081124PHT42906.jpg
LT
2
LINK
ftp://epavvideoget:mo12ssb@ftpeps01.europarl.eu.int/epavvideo/EBS/MumbayAttack/
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
