Finansinė drausmė: Juncker nori automatiškiau taikomų sankcijų
Ekonomikos ir pinigų reikalai
2010-11-09 - 14:34
Jean-Claude Juncker ragina konsoliduoti viešuosius finansus nekeliant grėsmės ekonomikos atsigavimui Pažaboti ES šalių biudžetų deficitus ir sumažinti valstybių skolas siekianti Europos Sąjunga turėtų išplėsti atvirkštinės daugumos taisyklę taikant automatiškas sankcijas nedrausmingoms euro zonos šalims, mano euro grupei pirmininkaujantis Liuksemburgo premjeras Jean-Claude Juncker.
Lapkričio 8 d. siūlomus ES ekonominio valdymo modelius EP Ekonomikos ir pinigų komiteto nariais aptarė su euro zonos finansų ministrus jungiančiai euro grupei pirmininkaujančiu J.-C. Juncker.
Pasak Liuksemburgo premjero, taikyti atvirkštinės daugumos taisyklę tik sprendžiant dėl sankcijų pernelyg viešųjų finansų vadžias atleidusioms šalims taikymo nepakanka. Pareigūnas mano, kad galimybė išvengti sankcijų sumažės atvirkštinės daugumos balsavimą įtvirtinant kiekviename procedūros etape.
Atvirkštinės daugumos taisyklė reikštų, jog sankcijos finansinės drausmės nesilaikančioms valstybėms įsiteisėtų automatiškai, jei Komisijos siūlymo dėl jų taikymo neatmestų Taryba kvalifikuota balsų dauguma.
Europinės obligacijos – skolų krizėms reguliuoti
Pritaręs siūlymui kurti laikiną paramą sunkumų turinčioms šalims pakeisiantį nuolatinį krizių reguliavimo mechanizmą, Juncker pabrėžė, kad jis įmanomas tik intensyviai imantis bendrų europinių obligacijų idėjos, kurią jau seniai palaiko Europos Parlamentas.
Sylvie Goulard (Liberalų ir demokratų aljansas, Prancūzija) pasiūlė sukurti ES narių viešųjų skolų dalies sutelkimo mechanizmą, leisiantį išlikti Stabilumo ir augimo pakto rėmuose ir leisiantį atgrasyti nuo nevaldomų skolų.
Valstybių bankrotai – ant finansų institucijų pečių?
Astridos Lulling (Europos liaudies partija, Liuksemburgas) paklaustas, ar nevertėtų įteisinti valstybių bankroto mechanizmo, įpareigojančio privatų sektorių „sugerti“ dalį skolų, Juncker pabrėžė, kad privatus sektorius turėtų prisiimti dalį nuostolių, tačiau tai verstų užsienio investuotojus vengti kai kurių šalių ir augintų palūkanų normas.
Bendras euro zonos balsas?
Juncker pabrėžė, jog euro zonos valstybės TVF, G-20 ir kituose tarptautiniuose forumuose turėtų būti atstovaujamos bendrai, tačiau tam trūksta politinės valios, nes bijoma prarasti įtaką.
Ekonominis disbalansas: vidaus vartojimo svarba
Juncker pritarė Udo Bullmano (Socialistų ir demokratų aljansas, Vokietija) siūlymui skirti didesnį dėmesį ekonominės pusiausvyros atstatymui ir priminė, kad ją lemia ne tik eksporto, bet ir vidaus vartojimo skatinimas. Anot jo, iki 2011 m. nutrūks fiskalinės skatinimo priemonės svarbu konsoliduoti viešuosius finansus, nekeliant grėsmės ekonomikos atsigavimui.
20101108STO92349 Pranešimas spaudai [EN] Ekonomika ir finansai: visi straipsniai EP diskutuoja dėl ES ekonomikos valdysenos [EN] Finansų krizės žodynas
LT
1
PHOTO
20101028PHT91302.jpg
LT
2
LINK
/lt/pressroom/content/20101108IPR92608
LT
3
LINK
/news/public/documents_par_theme/907/default_lt.htm
LT
4
LINK
/lt/pressroom/content/20101025IPR90065
-//EP//TEXT IM-PRESS 20100414FCS72750 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
