M. Schulzas: arba visi pralaimėsime, arba visi laimėsime
Institucijos
2012-01-17 - 13:42
Martinas Schulzas Naujuoju Europos Parlamento pirmininku sausio 17 d. išrinktas vokiečių socialdemokratas Martinas Schulzas. Iki 2014 m. birželio mėn. pirmininkausiantis M. Schulzas sveikinimo kalboje pabrėžė, kad „Europa paremta blaiviu įsitikinimu, jog mūsų interesai neatskiriami nuo mūsų kaimynų interesų“. „Arba visi pralaimėsime, arba visi laimėsime“, – pridūrė jis.
„Europa išgyvena audringus laikus. Daugeliui Europos žmonių tai sunkūs laikai, – kalbėjo M. Schulzas po balsavimo rezultatų paskelbimo. – Dėl ekonominės krizės daugelyje šalių padidėjo skurdas ir smarkiai išaugo nedarbas.“
Jis pabrėžė, kad krizė ne tik ekonominė: „Tai pasitikėjimo politika ir institucijomis krizė, kuri kelia grėsmę tikėjimui Europos integracijos projektu [...] Pirmą kartą nuo Europos Sąjungos sukūrimo jos žlugimas tampa realia galimybe.“
Naujojo EP vadovo nuomone, priimamiems sprendimams trūksta parlamentinės kontrolės ir demokratinio legitimumo. „Nepakankamai parlamentiniu lygmeniu įteisintos politikos rezultatus piliečiai laikys Briuselio diktatu. Už tai sumokės visa ES: tai gera terpė priešiškumui, nukreiptam prieš Europą“, – kalbėjo jis.
Todėl kalbėdamas apie rengiamą tarpvyriausybinę sutartį stiprinti fiskalinę drausmę M. Schulzas pabrėžė parlamentinės kontrolės būtinybę. „Europos Parlamentas nesiruošia stebėti viso to sudėjęs rankas!“ – kalbėjo jis. – Tą, kas mano, kad galima pasiekti didesnės Europos integracijos mažinant parlamentinę galią, kviečiu į kovą!“
„Nebūsiu patogus pirmininkas, – įspėjo M. Schulzas. – Būsiu pirmininkas, kuris padarys viską, kad atgautų žmonių pasitikėjimą Europos vienijimosi procesu!“
Pabrėžęs, kad Parlamentas yra ta vieta, kurioje atstovaujama žmonių interesams, jis kalbėjo: „Piliečiai ir pilietės, kurie per tiesioginius rinkimus pasitikėjo mumis, dabar tikisi, kad ginsime jų interesus [...] Parlamento pirmininko pareigas norėčiau eiti taip, kad tie, kurie mane šiandien išrinko, galėtų didžiuotis savo pasirinkimu, o tie, kurie manęs nerinko, būtų maloniai nustebinti.“
20120113STO35292 M. Schulzo kalba (lietuvių kalba) M. Schulzo kalbos garso įrašas (vokiečių kalba)
LT
1
PHOTO
20111215PHT34292.jpg
LT
2
LINK
/resources/library/media/20120117MLT35511/20120117MLT35511.pdf
LT
3
LINK
http://audiovisual.europarl.europa.eu/AssetDetail.aspx?g=4d3a5502-a2af-4b59-8c4b-61fd569d3651
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
