„Išeik ir pradėk naują gyvenimą“, pataria E.-B. Svensson smurto aukoms
Moterų teisės/Lygios galimybės
2010-03-05 - 11:02
Evai-Brittai Svensson yra tekę patirti artimo žmogaus smurtą Šiemečiai Tarptautinės moters dienos renginiai Europos Parlamente skirti kovai su prievarta moterų atžvilgiu. Pačiai su smurtu kadaise susidūrusiai Moterų teisių ir lyčių lygybės komiteto pirmininkei Evai-Brittai Svensson nereikia aiškinti, kaip jaučiasi partnerių ar sutuoktinių mušamos moterys. Pirmadienį, kovo 8 d. 18:15 Lietuvos laiku klausimus E.-B. Svensson kviečiame užduoti Facebook tinkle rengiamame pokalbyje internetu.
Su Eva-Britt Svensson (Vieningieji kairieji/Šiaurės šalių žalieji kairieji) kalbėjomės apie galimybes sustabdyti užburtą prievartos ir siaubo ratą.
Ką Europa nuveikė siekdama sustabdyti smurtą prieš moteris?
Nepadarėme pakankamai: išlieka daug prievartos moterų atžvilgiu apraiškų. Vis dėlto, visuomenė informuojama apie šią problemą, rengiamos kampanijos, įgyvendinama Dafnės programa. Kai kurios ES šalys taiko puikius kelią prievartai užkertančius įstatymus. Manau, kad atėjo laikais priimti teisės aktus europiniame lygmenyje.
Kokias tris konkrečias priemones pasiūlytumėte nedelsiant įgyvendinti Europos Sąjungai?
Pirma – stiprinti paramą aukoms. Visoje ES gyvenančios moterys turi žinoti, kad smurtas prieš jas yra nusikaltimas, kad jos sulauks paramos iš socialinių tarnybų, policijos ir teismų. Antra, palaikau ES Tarybai pirmininkaujančios Ispanijos siūlymą kurti bendrą europinį telefono numerį. Jei žinosi visoje Europoje veikiantį telefono numerį, kilus grėsmei galėsi nedelsiant prisišaukti pagalbą.
Trečia, būtini patikimi duomenys apie prievartos mastus visose ES valstybėse – reikia žinoti ne tik nukentėjusių skaičių, bet ir analizuoti smurto priežastis.
Statistika rodo, kad bent kartą savo gyvenime smurtą patiria 20-25 proc. moterų, seksualinę prievartą – kas dešimta moteris. Jums pačiai teko nukentėti nuo smurto – ką patartumėte smurtautojų skriaudžiamoms moterims?
Noriu pasakyti visoms smurtu paremtus santykius tęsiančioms moterims – galite juos nutraukti ir pradėti savo gyvenimą. Žinau, kaip jaučiatės. Kaltini save, jis viską kontroliuoja, o tu drebi kiekvieną dienos ir nakties akimirką.
Įsivaizduokite gyvenimą, kurio kiekvieną akimirką bijote žmogaus, kurį mylėjote ir kartu susilaukėte vaikų. Nors jis yra svarbiausias žmogus jūsų gyvenime, jis kelia jums grėsmę. Suvokite, kad negalite su tuo susitaikyti, kad galite nutraukti šiuos santykius ir pradėti naują gyvenimą.
Kokie šiuo metu ES rengiami teisės aktai šioje srityje?
Parengtas siūlymas dėl Europos apsaugos orderio. Esu švedė – kuomet susidūriau su prievarta, informavau policiją, kuri uždraudė smurtautojui artintis prie mano buto ir darbo vietos. Mano namuose net buvo įrengtas panikos mygtukas.
Sukūrus Europos apsaugos orderį, turėdama atitinkamą savo šalies teismo priimtą sprendimą, atvykusi į svečią ES šalį ir jį pateikusi policijai įrodytumėte, kad jums turi būti taikomos apsaugos priemonės.
Noriu pasakyti visoms smurte gyvenančioms moterims – galite nutraukti santykius ir pradėti savo gyvenimą
Eva-Britt Svensson
20100226STO69661 Sustabdykime smurtą prieš moteris Nuotraukų galerija Lyčių (ne)lygybė: prievarta, stereotipai ir diskriminacija Moterys Europos Sąjungoje ir europinėje politikoje Skaitytojų komentarai „Facebook'e“ Būk stipri!
LT
1
EUROPARL-TV
http://www.europarltv.europa.eu/swf/EmbedPlayer.swf?vid=530696f6-ff01-46c0-8208-25d629a784d7&cid=0c8dedcf-1098-46c9-9b85-6f2b0f0b120d&lang=lt&bitrate=512&loop=off&autoplay=off&startVolume=medium&showTitle=on&showBottom=on
LT
2
LINK
/parliament/public/staticDisplay.do?language=LT&id=75
LT
3
LINK
http://www.flickr.com/photos/european_parliament/sets/72157623511797922/
LT
6
LINK
http://www.facebook.com/europeanparliament#!/photo.php?pid=11470467&id=178362315106&comments
LT
7
LINK
http://www.bukstipri.lt
-//EP//TEXT IM-PRESS 20100128STO68179 0 NOT XML V0//LT
-//EP//TEXT IM-PRESS 20100226STO69651 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
