KLAUSIMAS ŽODŽIU H-0378/09
Vyriausybės valandai 2009 Lapkričio mėnesio sesijoje
pagal 116 Darbo tvarkos taisyklių straipsnį
pateikė
Nikolaos Chountis
Tarybai
Tema: Sprendimas nestatyti priešraketinio skydo Europoje
Taryba ir vyriausiasis įgaliotinis BUSP Amerikos priešraketinio skydo statybos Lenkijoje ir Čekijoje klausimu laikėsi G.W. Busho vyriausybės ir JAV saugumo tarnybų pozicijos, dėl kurios Europa vėl padalyta į dvi dalis, turint mintyje, kad jie nepareikšdavo savo nuomonės šiuo klausimu arba perduodavo jį spręsti nacionalinėms valdžios institucijoms ir (arba) NATO. 2009 m. rugsėjo 17 d. naujasis JAV prezidentas Barackas Obama pranešė priėmęs sprendimą nestatyti priešraketinio skydo, atsižvelgdamas į dvejones dėl informacijos, kuria remiantis buvo nuspręsta statyti priešraketinį skydą, teisingumo.
Ar Taryba galėtų priimti poziciją atsižvelgdama į šią pasikeitusią JAV politiką priešraketinio skydo statybos Europoje klausimu? Ar galėtų Taryba aiškiai pareikšti, kad sprendimas nestatyti priešraketinio skydo – tai teigiamas žingsnis atsižvelgiant į bendrą Europos tautų ateitį?
