Sesijos apžvalga: 2008 m. rugsėjo 1-4 d. EP plenarinė sesija Briuselyje
2008-08-28 - 10:55
Pasibaigus vasaros atostogoms, Europos Parlamentas vėl rinksis į eilinę plenarinę sesiją. Tiesa, dėl posėdžių salės Strasbūre remonto šįkart ji vyks Briuselyje. Svarbiausios šios sesijos temos – padėtis Gruzijoje, lyčių lygybė, elektroniniai ryšiai, taip pat teisingumas ir vidaus reikalai bei transportas.
Pirmadienį, rugsėjo 1 d. , 17 val. sesija prasidės diskusijomis apie ES šalių teisminio bendradarbiavimo stiprinimą. 19:30 deputatai svarstys padėtį Gruzijoje dalyvaujant Prancūzijos užsienio reikalų ministrui B. Kouchner (balsavimas trečiadienį). Tą vakarą EP dar aptars vizų informacinę sistemą , prieglobsčio politiką bei kovą su mokestiniu sukčiavimu . Visais šiais klausimais numatoma balsuoti antradienio vidurdienį.
Antradienį, rugsėjo 2 d. , rytą Europos Komisija pristatys deputatams socialinės srities įstatymų rinkinį. Tuo tarpu 15 val. ES Taryba pristatys preliminarų 2009 m. ES biudžeto projektą. Vėliau vyks diskusijos apie elektroninių ryšių – interneto ir telefonijos – reguliavimą (balsavimas kitoje sesijoje), o vėlai vakare – apie lyčių lygybę ir moterų vaizdavimą reklamoje, taip pat gyvūnų klonavimo maistui draudimą.
Trečiadienį, rugsėjo 3 d. , sesija prasidės diskusijomis apie cheminių medžiagų klasifikavimą, ženklinimą ir pakavimą. Vėliau Parlamentas aptars vandenilines transporto priemones . 11.30 val. bus balsuojama dėl rezoliucijos apie padėtį Gruzijoje . Vidurdienį į deputatus kreipsis Kosta Rikos prezidentas Ó.R. Arias Sánchez. 15 val. deputatai apsvarstys ES sankcijas žmogaus teises pažeidžiančioms šalims , taip pat gimdyvių sveikatos gerinimą. Vėlai vakare Parlamentas skirs dėmesio prekybai paslaugomis , ES uostų politikai, krovininiam transportui ir bilietų užsakymo sistemoms . Dėl visų popiet svarstytų klausimų bus balsuojama ketvirtadienį.
Ketvirtadienį, rugsėjo 4 d. , rytą deputatai aptars klimato kaitos įtaką sveikatai, taip pat dirvožemio apsaugą . Vidurdienį bus balsuojama dėl rezoliucijos apie palestiniečių kalinimą Izraelyje . Tuo tarpu 15 val. vyks diskusijos apie žmogaus teisių pažeidimus pasaulyje.
Šią sesiją taip pat turėtų būti paskelbti du rašytiniai pareiškimai – dėl didesnio dėmesio jaunimui ES politikoje bei dėl dingusių vaikų paieškos. 20080708BRI33691
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080708BRI33691 FULL-TEXT DOC XML V0//LT
-//EP//TEXT IM-PRESS 20080708BRI33691 ITEM-001-LT DOC XML V0//LT
Užsienio ryšiai
Europos Parlamentas aptars padėtį Gruzijoje
2008-08-28 - 10:55
Pirmadienio vakarą, pasibaigus Europos Vadovų Tarybos posėdžiui šia tema, EP aptars padėtį Gruzijoje kartu su ES pirmininkaujančios Prancūzijos užsienio reikalų ministru Bernard Kouchner, o trečiadienį bus balsuojama dėl rezoliucijos. Tuo tarpu EP Užsienio reikalų komiteto pirmininkas Jacek Saryusz-Wolski (Europos liaudies partija, Lenkija) jau anksčiau pasiūlė pristabdyti ES ir Rusijos bendradarbiavimą, jei Rusija neatitrauks savo kariuomenės iš naujai užimtų Gruzijos žemių. Rugpjūčio 20 d. EP viešėjusi Gruzijos užsienio reikalų ministrė Eka Tkešelašvili piktinosi, jog „Rusija įžūliai nesilaiko esminio taikos susitarimo įsipareigojimo – išvesti kariuomenę“. Bendrame EP Užsienio reikalų komiteto, Saugumo ir gynybos pakomitečio bei Delegacijos ryšiams su Pietų Kaukazu posėdyje ministrė teigė, jog įvykiai Gruzijoje rodo Rusijos siekį „iš naujo integruoti“ posovietinę erdvę negerbiant demokratijos, teisėtumo ir valstybių suverenumo. Viešnia paragino ES imtis vieningo atsako, kuris padėtų Gruzijai „išlikti nepriklausoma valstybe“ – visų pirma nusiųsti į šalį ES misiją, kuri įvertintų situaciją, užkirstų kelią „etniniams valymams“ ir padėtų palaikyti taiką.
Daugelis kalbėjusių europarlamentarų ragino ES aktyviai veikti palaikant taiką Gruzijoje, taip pat pristabdyti ES ir Rusijos derybas dėl naujos partnerystės ir bendradarbiavimo sutarties, jei Rusija neatitrauktų savo pajėgų. „Prieš Gruzijos tautą pradėtas nervų karas“, – teigė EP delegacijos ryšiams su Gruzija pirmininkė Marie Anne Isler Béguin (Žalieji, Prancūzija), neseniai grįžusi iš Gruzijos. „Nenorime naujo Šaltojo karo, bet sutarties reikia laikytis“, – pridūrė EP delegacijos ryšiams su Rusija pirmininkė Ria Oomen-Ruijten (Europos liaudies partija, Nyderlandai).
„V. Putinas gerokai neįvertino galimos ES reakcijos“, – sakė Christopher Beazley (Europos liaudies partija, Jungtinė Karalystė), o Klaus Hänsch (Socialistų frakcija, Vokietija) pridūrė, jog „dabartinė ES reakcija parodys pavyzdį ateičiai“. Vytautas Landsbergis (Europos liaudies partija) palygino Rusijos veiksmus Gruzijoje su jos elgesiu Čečėnijoje, taip pat paragino nepriklausomai ištirti Pietų Osetijoje įvykdytus nusikaltimus.
Savo ruožtu Ana Maria Gomes (Socialistų frakcija, Portugalija) priminė, jog Gruzija taip pat atsakinga už kilusią krizę, ir paragino „atsižvelgti ir į Rusijos interesus“. Cem Özdemir (Žalieji, Vokietija) siūlė rasti kompromisą tarp Rusijos ir Gruzijos siekių regione. Andrew Duff (Liberalų ir demokratų aljansas) stebėjosi „neįtikėtinai kvailu“ M. Saakašvilio sprendimu „žengti tiesiai ant V. Putino spąstų“, o Justas Vincas Paleckis (Socialistų frakcija) teiravosi, ar Gruzijos valdžia tarėsi su Vašingtonu ar Briuseliu dėl karinės jėgos naudojimo Pietų Osetijoje. Gruzijos užsienio reikalų ministrė atsakė, jog jos šalis apskritai neplanavo naudoti jėgos. Tuo tarpu Tobias Pflüger (Europos vieningieji kairieji, Vokietija) priminė Vakarų poziciją Kosovo atžvilgiu, kuri „atvėrė Pandoros skrynią“. Svarstymas: 2008-09-01 19.30 val.
Balsavimas: 2008-09-03
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080708BRI33691 FULL-TEXT DOC XML V0//LT
-//EP//TEXT IM-PRESS 20080708BRI33691 ITEM-COVER-LT DOC XML V0//LT
-//EP//TEXT IM-PRESS 20080708BRI33691 ITEM-002-LT DOC XML V0//LT
Pramonė
EP aptars naujoves elektroninių ryšių srityje
2008-08-28 - 10:55
Šioje sesijoje Europos Parlamentas aptars grupę teisės aktų apie elektroninius ryšius – pirmiausia telefoniją ir internetą. Jie sustiprins vartotojų teises ir jų duomenų apsaugą, leis lanksčiau paskirstyti radijo dažnių spektrą, taip pat įsteigti Europos elektroninių ryšių reguliuotojų instituciją. Balsuoti dėl šių teisės aktų numatoma rugsėjo 22-25 d. sesijoje Strasbūre. Vartotojų ir jų duomenų apsaugos srityje numatoma palengvinti prieigą prie plačiajuosčio interneto, taip pat pagerinti neįgalių telefonijos ir interneto naudotojų padėtį. Pagalbos telefonas 112 turės nemokamai veikti visuose telefono ryšio tinkluose. Taip pat numatoma nustatyti, jog to pageidaujančiam klientui, pakeitusiam ryšio operatorių, esamas telefono numeris turi būti perkeliamas per vieną dieną.
Siekiama sustiprinti ir asmens duomenų saugumą – interneto vartotojai turės būti įspėjami tuomet, kai jų asmens duomenys gali būti pasiekiami kitų. Europarlamentarai siūlo IP adresą laikyti asmens duomenimis tuomet, kai jį galima susieti su konkrečiu asmeniu, ir ragina Europos Komisiją per dvejus metus pasiūlyti šią sritį reguliuojantį teisės aktą. Ryšių reguliavimo tarnybos taip pat turės teikti patarimus apie duomenų apsaugą internete, taip pat apsaugą nuo žalingos informacijos (pvz., pornografijos), virusų ir šnipinėjimo programų.
Europarlamentarai siūlo papildomai įrašyti, jog ryšio operatoriai turėtų prieš pasirašant paslaugų sutartį skaidriau informuoti klientą apie ryšio įkainius, apribojimus, taip pat paslaugų sutarties sąlygas ir trukmę. Siūloma numatyti maksimalią dvejų metų paslaugų sutarties trukmę, taip pat galimybę pasirašyti sutartį metams.
Kitas teisės aktas suteiks daugiau galimybių ES šalių radijo dažnių tarnyboms valdyti šių dažnių spektrą. Skaitmeninės televizijos plėtros dėka atsilaisvina dalis radijo dažnių, o siūlomi pakeitimai suteiks galimybę juos panaudoti naujoms technologijoms – visų pirma mobiliajam internetui bei vaizdo telefonijai. Vis dėlto europarlamentarai neremia siūlymo numatyti europinius dažnių paskirstymo tikslus – jų nuomone, tai turėtų likti valstybių kompetencija.
Naujieji teisės aktai taip pat leis ES šalių elektroninių ryšių reguliuotojams išimtiniais atvejais pareikalauti, kad ryšių bendrovė funkciškai atskirtų savo ryšių tinklų ir paslaugų teikimo valdymą. Vis dėlto toks sprendimas galės būti priimtas tik pritarus Europos Komisijai. Taip pat siūloma įsteigti patariamąją nepriklausomą Europos telekomunikacijų reguliuotojų instituciją. Catherine TRAUTMANN PSE FR Pilar DEL CASTILLO VERA PPE-DE ES Patrizia TOIA ALDE IT Malcolm HARBOUR PPE-DE UK A6-0321/2008 Dėl elektroninių ryšių tinklų ir paslaugų bendrosios reguliavimo sistemos A6-0316/2008 Dėl Europos elektroninių ryšių rinkos institucijos įsteigimo A6-0305/2008 Dėl bendro požiūrio į radijo dažnių, atlaisvinamų pereinant prie skaitmeninio transliavimo, spektrą A6-0318/2008 Dėl elektroninių ryšių tinklų ir universaliosios paslaugos, asmens duomenų ir vartotojų apsaugos 1,2,4 - bendro sprendimo procedūra, pirmasis svarstymas
3 - iniciatyvos procedūra
Svarstymas: 2008-09-02
Balsavimas: rugsėjo 23-25 d. Išsamiau šia tema – Europos Komisija
LT
5
LINK
http://ec.europa.eu/news/science/071113_1_en.htm
-//EP//TEXT REPORT A6-2008-0321 0 NOT XML V0//LT
-//EP//TEXT REPORT A6-2008-0316 0 NOT XML V0//LT
-//EP//TEXT REPORT A6-2008-0305 0 NOT XML V0//LT
-//EP//TEXT REPORT A6-2008-0318 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080708BRI33691 FULL-TEXT DOC XML V0//LT
-//EP//TEXT IM-PRESS 20080708BRI33691 ITEM-001-LT DOC XML V0//LT
-//EP//TEXT IM-PRESS 20080708BRI33691 ITEM-003-LT DOC XML V0//LT
Socialinė politika
Europos Komisija pristatys socialinės srities įstatymų rinkinį
2008-08-28 - 10:55
Šioje sesijoje europarlamentarams bus pristatyti dviejų ES teisės aktų projektai socialinės apsaugos srityje. Vienas jų reglamentuos apsaugą nuo diskriminavimo, o kitas – atstovavimą tarptautinių įmonių darbuotojų interesams. Dar viena direktyva – dėl pacientų mobilumo – bus pristatyta antrojoje rugsėjo sesijoje Strasbūre. Viena siūloma direktyva padės pažaboti diskriminavimą pagal amžių, negalią, lytinę orientaciją ar tikėjimą. Esami ES teisės aktai draudžia tokį diskriminavimą tik darbe bei įdarbinant. Siekiama išplėsti šią nuostatą – neleisti diskriminuoti ir sveikatos bei socialinės apsaugos, švietimo ir apgyvendinimo srityse, taip pat bet kokioje profesinėje ar komercinėje veikloje.
Taip pat siūloma papildyti Europos įmonių tarybų ( European Works Councils ) direktyvą. Pagal galiojančią direktyvą tokios tarybos turi būti įkurtos įmonėse, turinčiose bent tūkstantį darbuotojų ir bent po 150 jų – dviejose skirtingose Europos šalyse. Su jomis turi būti tariamasi siekiant įmonę iš esmės pertvarkyti. Tokios tarybos šiuo metu veikia 820 stambių ES bendrovių, jose dirba apie 14,5 mln. darbuotojų. Kadangi būta atvejų, kai uždarant įmonės padalinį kurioje nors ES šalyje nebuvo atsižvelgta į darbuotojų nuomonę, rengiamasi sukonkretinti direktyvos reikalavimus. Svarstymas: 2008-09-02 Apie nediskriminavimo direktyvos siūlymą Apie siūlymą patobulinti Europos įmonių tarybų direktyvą
LT
1
LINK
http://ec.europa.eu/social/main.jsp?langId=en&catId=89&newsId=373&furtherNews=yes
LT
2
LINK
http://ec.europa.eu/social/main.jsp?langId=en&catId=89&newsId=374&furtherNews=yes
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080708BRI33691 FULL-TEXT DOC XML V0//LT
-//EP//TEXT IM-PRESS 20080708BRI33691 ITEM-002-LT DOC XML V0//LT
-//EP//TEXT IM-PRESS 20080708BRI33691 ITEM-004-LT DOC XML V0//LT
Žemės ūkis
Siūloma uždrausti klonuotų gyvūnų produktus
2008-08-28 - 10:55
Europarlamentarai siūlo uždrausti klonuoti gyvūnus maisto produktų gamybos tikslais, auginti klonuotus gyvūnus ir jų palikuonius, taip pat prekiauti produktais, gautais iš klonuotų gyvūnų ar jų palikuonių. ES direktyvoje 98/58/EB teigiama: „Natūralus ar dirbtinis veisimas arba veisimo tvarka, dėl kurių bet kuris gyvūnas yra ar gali būti kankinamas arba sužeidžiamas, neturi būti praktikuojami“. Be to, pagal gyvūnų apsaugos ir gerovės protokolą Bendrija ir jos šalys turi visapusiškai atsižvelgti į gyvūnų gerovės reikalavimus rengdamos bei įgyvendindamos žemės ūkio ir mokslinių tyrimų politiką.
Tuo tarpu klonavimas neigiamai veikia gyvūnų gerovę – jis gali labai sumažinti genetinę gyvulių populiacijų įvairovę, taip pat sumažinti jų atsparumą ligoms. Šioje sesijoje EP nariai paragins Europos Komisiją aktyviau veikti informuojant visuomenę ir paskatinti viešą diskusiją apie gyvūnų klonavimą bei galimus jo padarinius (gyvūnų sveikatai ir gerovei, žmonių sveikatai ir saugai, biologinei įvairovei).
Ar Europos Komisija mano, kad gyvūnų ir jų palikuonių klonavimas maistui yra etiškai pagrįstas? Ką Komisija yra nuveikusi, kad sustabdytų maisto produktų iš klonuotų gyvūnų importą ir kad klonuotų gyvūnų palikuonys nepatektų į maisto grandinę? Ar Komisija ketina pasiūlyti uždrausti gyvūnų klonavimą maistui, klonuotų gyvūnų, jų palikuonių ir spermos, taip pat produktų, gautų iš klonuotų gyvūnų ar jų palikuonių, importą? Šie klausimai bus žodžiu pateikti Europos Komisijai.
Savo ruožtu europarlamentarai ketina priimti rezoliuciją, kurioje siūloma uždrausti klonuoti gyvūnus maisto produktų gamybos tikslais, auginti klonuotus gyvūnus ir jų palikuonius, taip pat prekiauti produktais, gautais iš klonuotų gyvūnų ar jų palikuonių. Šie siūlymai pagrįsti etikos ir gyvūnų gerovės reikalavimais – mokslininkų nustatyta, jog klonuoti gyvūnai turi tendenciją sirgti ir dažniau neišgyvena. Europarlamentarai taip pat pažymi, jog masinis gyvūnų klonavimas gali sumažinti jų genetinę įvairovę, o tai savo ruožtu padidintų sergančių gyvūnų skaičių ir sumažintų Europos žemės ūkio produkcijos prestižą.
Kol kas klonuotų gyvūnų produktais neprekiaujama nei Europoje, nei kitur pasaulyje. Vis dėlto JAV Maisto ir vaistų administracija yra paprieštaravusi draudimui jais prekiauti, pažymėjusi, jog klonuotų gyvūnų mėsa ar pienas kokybe nenusileidžia įprastų gyvūnų produktams. Neil PARISH PPE-DE UK O-0069/08 Dėl gyvūnų klonavimo maistui Svarstymas: 2008-09-02
Balsavimas: 2008-09-03 Ar mūsų stalą pasieks klonuotų gyvulių mėsa? Europos maisto saugos institucija šia tema „Euractiv“ informacija šia tema
LT
3
LINK
http://www.efsa.europa.eu/EFSA/KeyTopics/efsa_locale-1178620753812_animal_cloning.htm
LT
4
LINK
http://www.euractiv.com/en/cap/eu-experts-animal-cloning-food/article-174475
-//EP//TEXT OQ O-2008-0069 0 NOT XML V0//LT
-//EP//TEXT IM-PRESS 20080827STO35494 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080708BRI33691 FULL-TEXT DOC XML V0//LT
-//EP//TEXT IM-PRESS 20080708BRI33691 ITEM-003-LT DOC XML V0//LT
-//EP//TEXT IM-PRESS 20080708BRI33691 ITEM-005-LT DOC XML V0//LT
Moterų teisės/Lygios galimybės
Europarlamentarai kviečia kovoti su moteris žeminančiais stereotipais
2008-08-28 - 10:55
„Kuriant lyčių stereotipus reklamoje moterys, vyrai, mergaitės ir berniukai įspraudžiami į rėmus – jiems suteikiami iš anksto numatyti dirbtiniai vaidmenys, kurie dažnai žemina, menkina ir pernelyg suprimityvina abi lytis“, – sakoma vienoje EP balsavimui teikiamoje ataskaitoje. Tuo tarpu kitoje reiškiamas susirūpinimas dėl tebesitęsiančios vyrų ir moterų nelygybės ES. Europarlamentarai pažymi, jog „lyčių pagrindu diskriminuojantys ir (arba) žeminantys pranešimai reklamoje bei įvairūs lyčių pagrindu kuriami stereotipai sudaro kliūtis vystytis moderniai ir lygiavertei visuomenei“, o „lyčių diskriminacija žiniasklaidoje vis dar labai dažna“. Todėl deputatai ragina Europos Komisiją ir šalis parengti reklamos kodeksą, pagal kurį nebūtų formuojami lyčių stereotipai ir nebūtų propaguojamas moterų išnaudojimas ar žeminimas. Europarlamentarai taip pat ragina ES institucijas ir valstybes „rengti sąmoningumo didinimo priemones, skirtas visoje ES propaguoti visišką netoleranciją užgauliojimams dėl lyties ir žeminančiam moterų vaizdavimui žiniasklaidoje“.
Ataskaitoje pabrėžiama, kad „stereotipai reklamoje per vaikams skirtas televizijos laidas yra ypatinga problema, nes jie gali turėti įtakos lyčių socializacijai, taigi ir pačių vaikų požiūriui į save, šeimos narius ir išorinį pasaulį“. Todėl „mokyklų sistema turėtų atlikti svarbiausią vaidmenį ugdant vaikų gebėjimą kritiškai vertinti įvaizdžius ir visą žiniasklaidą apskritai“. EP nariai taip pat „reiškia didelį susirūpinimą dėl tokiuose leidiniuose kaip vietos laikraščiai, kurie lengvai prienami vaikams ir jų skaitomi, spausdinamų seksualinių paslaugų reklamų, kurios stiprina stereotipą, kad moteris yra daiktas“.
Savo ruožtu europarlamentarai „pažymi, kad idealaus kūno vaizdavimas žiniasklaidoje gali turėti neigiamos įtakos moterų, ypač paauglių ir tų, kurios linkusios turėti mitybos sutrikimų, tokių kaip nervinė anoreksija ir nervinė bulimija, savęs vertinimui“. EP nariai „rekomenduoja, kad transliuotojai, žurnalų leidėjai ir reklamuotojai, dirbdami redakcinį darbą, su didesne atsakomybe žiūrėtų į ypač lieknų moterų modelių vaizdavimą ir rinktųsi tikroviškesnius kūno įvaizdžius“.
Kitoje ataskaitoje reiškiamas susirūpinimas dėl to, kad „nepasiekta pakankamos pažangos“ mažinant moterų ir vyrų darbo užmokesčio skirtumą – nuo 2000 m. jis išlieka apie 15 proc. Siūloma griežtinti šios srities ES teisės aktus, taip pat įpareigoti darbdavius atlikti darbo užmokesčio auditą bei imtis kitų priemonių. Savo ruožtu EP nariai siūlo paskelbti vasario 22 d. Tarptautine vienodo darbo užmokesčio už vienodą darbą diena.
Deputatai reiškia susirūpinimą ir dėl to, kad moterys dažniau dirba pagal negarantuoto darbo sutartis ir lėčiau kyla karjeros laiptais, taip pat dažnai būna priverstos dirbti ne visą darbo dieną, nes trūksta prieinamų vaiko priežiūros paslaugų. Pernai 27 ES šalyse ne visą darbo dieną dirbo 31,4 proc. moterų ir tik 7,8 proc. vyrų. Išlaikomų vaikų turinčių moterų užimtumas siekia tik 62,4 proc., o vyrų – 91,4 proc. „Būtina užtikrinti, kad vyrai ir moterys dalintųsi šeiminius ir namų ruošos įsipareigojimus, visų pirma naudotųsi vaiko priežiūros ir tėvystės atostogomis“, – teigia europarlamentarai. Jie siūlo numatyti palankesnes tėvystės ir motinystės atostogų sąlygas bei padidinti jų išmoką.
Vis dėlto, pasak EP narių, „profesinio ir šeiminio gyvenimo derinimo politika turi būti grindžiama asmens pasirinkimo laisvės principu ir pritaikyta įvairiems gyvenimo laikotarpiams“. Europarlamentarai taip pat pažymi, jog „svarbu, kad moterims būtų sudarytos sąlygos pačioms apsispręsti, kaip naudotis joms suteiktomis seksualinėmis ir reprodukcijos teisėmis“.
Deputatai ragina nedelsiant persvarstyti direktyvą dėl vienodo požiūrio į vyrus ir moteris, kurie verčiasi savarankiška darbo veikla, įskaitant žemės ūkyje, ir dėl savarankiškai dirbančių moterų apsaugos nėštumo ir motinystės metu, kad būtų panaikinta netiesioginė diskriminacija, laikomasi vienodo požiūrio į vyrus ir moteris ir gerinama sutuoktinių teisinė padėtis.
EP nariai ragina nustatyti aiškų teisinį kovos su visų rūšių prievarta prieš moteris pagrindą, o kovos su prekyba žmonėmis politiką bei susijusius imigracijos ir prieglobsčio klausimus priskirti išimtinei Bendrijos kompetencijai. Deputatai taip pat siūlo „atkreipti ypatingą dėmesį į labiau pažeidžiamų moterų grupių, ypač neįgalių, išlaikytinių turinčių, pagyvenusių, tautinėms mažumoms priklausančių, imigrančių bei kalinčių moterų poreikius“.
"Nepakankamai moterų dalyvauja priimant sprendimus vietos, nacionaliniu ir ES lygmenimis“, – pažymi EP nariai. Jie ragina Europos Komisiją, valstybes ir politines partijas svarstyti būdus pagerinti padėtį. „Nustatant vietų, į kurias renkami atstovai, kvotas daromas teigiamas poveikis moterų galimybėms atstovauti“, – priduria europarlamentarai.
Įmonėse ir universitetuose nedaug moterų vadovių, o moterų mokslininkių skaičius didėja labai lėtai. EP nariai siūlo imtis europinio lygmens priemonių, kurios skatintų moteris studijuoti su tiksliaisiais mokslais ir technologijomis susijusias disciplinas, taip pat aktyviau darbintis aukštųjų technologijų, mokslinių tyrimų, tiksliųjų mokslų ir inžinerijos srityse. Savo ruožtu ES šalys raginamos skatinti moterų verslumą pramonėje, teikti finansinę paramą savo įmones steigiančioms moterims ir kurti tokių moterų konsultavimo profesiniais klausimais sistemą. Iratxe GARCÍA PÉREZ PSE ES Eva-Britt SVENSSON GUE/NGL SE A6-0325/2008 Dėl moterų ir vyrų lygybės (2008 m.) A6-0199/2008 Dėl rinkodaros ir reklamos įtakos moterų ir vyrų lygybei Iniciatyvos procedūra
Svarstymas: 2008-09-02
Balsavimas: 2008-09-03 ES teisės aktai lyčių lygybės srityje
LT
3
LINK
http://europa.eu/scadplus/leg/en/s02310.htm
-//EP//TEXT REPORT A6-2008-0325 0 NOT XML V0//LT
-//EP//TEXT REPORT A6-2008-0199 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080708BRI33691 FULL-TEXT DOC XML V0//LT
-//EP//TEXT IM-PRESS 20080708BRI33691 ITEM-004-LT DOC XML V0//LT
-//EP//TEXT IM-PRESS 20080708BRI33691 ITEM-006-LT DOC XML V0//LT
Jaunimas
ES raginama atsižvelgti į jaunimo nuomonę
2008-08-28 - 10:55
EP rašytiniame pareiškime Europos Komisija raginama rengiant teisės aktų siūlymus įvertinti jų poveikį jaunimui ir atsižvelgti į jaunimo organizacijų nuomonę. Tai ypač svarbu švietimo ir mokymosi visą gyvenimą, užimtumo, socialinės integracijos, sveikatos, jaunimo savarankiškumo, judumo, taip pat pagrindinių teisių ir nediskriminavimo srityse, pažymi EP nariai. Savo ruožtu deputatai ragina ES valstybes įgyvendinant nacionalines Lisabonos reformų programas ypač daug dėmesio skirti jaunimo klausimams.
Šį pareiškimą jau pasirašė 433 europarlamentarai – daugiau kaip pusė visų EP narių, todėl jis bus paskelbtas šioje plenarinėje sesijoje ir taps oficialiu EP priimtu dokumentu. P6_DCL(2008)0033 Dėl didesnio dėmesio jaunimo galioms formuojant ES politiką
-//EP//TEXT WDECL P6-DCL-2008-0033 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080708BRI33691 FULL-TEXT DOC XML V0//LT
-//EP//TEXT IM-PRESS 20080708BRI33691 ITEM-005-LT DOC XML V0//LT
-//EP//TEXT IM-PRESS 20080708BRI33691 ITEM-007-LT DOC XML V0//LT
Teisingumas ir vidaus reikalai
Europarlamentarai siūlo sukurti pranešimo apie dingusius vaikus sistemą
2008-08-28 - 10:55
Europarlamentarai ragina ES šalis sukurti dingusių vaikų registravimo sistemą, kuri užtikrintų, kad atitinkamoms žiniasklaidos priemonėms, pasienio tarnyboms, muitinei ir teisėsaugos institucijoms būtų nedelsiant perduodama informacija apie dingusį vaiką, dingimo aplinkybes ir įtariamus pagrobėjus, taip pat telefono numeris, kuriuo būtų galima suteikti informaciją. Šiuo tikslu deputatai ragina ES valstybes pasirašyti bendradarbiavimo susitarimus su visomis kaimyninėmis šalimis, kad tokie pranešimai būtų greitai paskleidžiami visose susijusiose teritorijose. Savo ruožtu EP nariai siūlo kurti bendrą organizaciją, kuri teiktų pagalbą ES šalių institucijoms ir organizuotų mokymus šia tema.
Šį pareiškimą jau pasirašė 418 europarlamentarų – daugiau kaip pusė visų EP narių, todėl jis bus paskelbtas šioje plenarinėje sesijoje ir taps oficialiu EP priimtu dokumentu. P6_DCL(2008)0036 Dėl skubaus bendradarbiavimo ieškant dingusių vaikų
-//EP//TEXT WDECL P6-DCL-2008-0036 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080708BRI33691 FULL-TEXT DOC XML V0//LT
-//EP//TEXT IM-PRESS 20080708BRI33691 ITEM-006-LT DOC XML V0//LT
-//EP//TEXT IM-PRESS 20080708BRI33691 ITEM-008-LT DOC XML V0//LT
Aplinka
Europarlamentarai ragina įvertinti klimato kaitos poveikį sveikatai
2008-08-28 - 10:55
Europos Parlamento balsavimui teikiamoje ataskaitoje raginama įvertinti tiesioginį ir netiesioginį klimato kaitos poveikį sveikatai, taip pat nepasiduoti pramonės lobistų įtakai rengiant teisės aktus šioje srityje. Deputatai taip pat kritikuoja Europos Komisijos parengtą aplinkos ir sveikatos veiksmų planą. Keičiantis klimatui, kinta oro temperatūra ir drėgnumas, o dėl to gali padaugėti susirgimų. Klimato kaita veikia sveikatą ir netiesiogiai – kyla potvyniai, ištinka sausros, miškų gaisrai ir kiti kataklizmai. Tuo tarpu klimato kaitos poveikis žmogaus sveikatai iki šiol nėra apskaičiuotas. EP nariai ragina ištaisyti šį trūkumą ir skirti lėšų „žmogaus biologinei stebėsenai“. Jie taip pat mano, jog Europos Komisijos parengtame aplinkos ir sveikatos veiksmų plane reikėtų skirti daugiau dėmesio prevencijai.
Deputatai ragina „Bendrijos lygiu sukurti veiksmingas prisitaikymo [prie klimato kaitos] priemones“ – pavyzdžiui, parengti su sveikata susijusias ankstyvojo įspėjimo sistemas. Be to, „vertinant aplinkos veiksnių poveikį sveikatai, būtina atsižvelgti į pažeidžiamas visuomenės grupes, pvz., nėščias moteris, naujagimius, vaikus ir senyvo amžiaus žmones“, sakoma ataskaitoje.
Europarlamentarai ragina nepasiduoti stipriam pramonės atstovų lobizmui, kuriuo siekiama švelnesnių ES teisės aktų klimato kaitos ir sveikatos srityse. Jie ragina pasiūlyti ES teisės aktą dėl nanotechnologijų saugos, taip pat mažinti neigiamą elektromagnetinės spinduliuotės poveikį ir gerinti oro kokybę pastatuose. Savo ruožtu EP nariai įspėja neatlikinėti mokslinių bandymų su gyvūnais. Frédérique RIES ALDE BE A6-0260/2008 Dėl 2004–2010 m. Europos aplinkos ir sveikatos veiksmų plano laikotarpio vidurio ataskaitos Iniciatyvos procedūra
Svarstymas ir balsavimas: 2008-09-04 Daugiau šia tema – Europos Komisija Apie klimato kaitos poveikį sveikatai – „Euractiv“
LT
2
LINK
http://ec.europa.eu/health/ph_information/dissemination/unexpected/unexpected_en.htm
LT
3
LINK
http://www.euractiv.com/en/health/health-effects-climate-change-tangible/article-171501
-//EP//TEXT REPORT A6-2008-0260 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080708BRI33691 FULL-TEXT DOC XML V0//LT
-//EP//TEXT IM-PRESS 20080708BRI33691 ITEM-007-LT DOC XML V0//LT
-//EP//TEXT IM-PRESS 20080708BRI33691 ITEM-009-LT DOC XML V0//LT
Ekonomikos ir pinigų reikalai
PVM reforma padėtų pažaboti mokestinį sukčiavimą
2008-08-28 - 10:55
Europos Parlamento balsavimui teikiamoje ataskaitoje ES raginama griežčiau kovoti su tarptautiniu mokestiniu sukčiavimu. Deputatai apgailestauja dėl to, kad pastarąjį dešimtmetį kai kurios ES valstybės blokavo šios kovos pastangas. Apskaičiuota, jog bendras (tiesioginis ir netiesioginis) mokesčių praradimas dėl mokestinio sukčiavimo ES per metus siekia nuo 200 iki 250 mlrd. eurų, o tai atitinka 2-2,5 proc. ES BVP. Iš tos sumos 40 mlrd. eurų prarandama dėl PVM sukčiavimo, o tai sudaro 10 proc. įplaukų iš PVM.
Sukčiaujama įvairiai. Kartais prekiautojai netaiko PVM, o vėliau reikalauja jį grąžinti. Populiarus yra ir dingusio PVM mokėtojo sukčiavimas, dar vadinamas „karuseliniu“. Sukčiai importuoja prekes, kurioms taikomas nulinis tarifas, parduoda jas tiekimo grandinėje su PVM, tačiau pasisavina lėšas, užuot pervedę jas mokesčių administravimo institucijai. Vadinamoji karuselė sukasi toliau, prekes pakartotinai eksportuojant ir importuojant, ir daugėja nuostolių. Nustatyta, kad eksporto apmokestinimas nuliniu tarifu (dėl to eksportuotojams grąžinamas PVM) yra svarbiausias veiksnys, sudarantis sąlygas karuseliniam sukčiavimui.
EP nariai apgailestauja, kad ES Taryboje, prieštaraujant kelioms šalims, iki šiol nepriimta veiksminga kovos su mokestiniu sukčiavimu strategija. Jie pritaria Europos Komisijos pastangoms pradėti iš esmės keisti dabartinę PVM sistemą. Deputatai primena, jog 1993 m. sukurta dabartinė PVM sistema turėjo būti tik pereinamoji, o Parlamentas siekė iki 2010 m. priimti sprendimą dėl galutinės PVM sistemos. Per pirmininkavimo ES laikotarpį Vokietija siūlė taikyti atvirkštinio apmokestinimo sistemą, pagal kurią PVM moka galutinis klientas, o ne tiekėjas, tačiau šiam siūlymui nebuvo pritarta.
Deputatų manymu, „kilmės principu (jis reiškia, kad PVM apmokestinamai operacijai tarp valstybių narių taikomas kilmės šalies mokestis, o ne nulinis tarifas) grindžiamos PVM sistemos sukūrimas ir toliau yra ilgalaikis sprendimas, leisiantis veiksmingai kovoti su mokestiniu sukčiavimu“. Pagal šį principą prekių, kuriomis prekiaujama vidaus rinkoje, nereikėtų atleisti nuo PVM, šalių PVM dydžius reikėtų suvienodinti, taip pat derėtų sukurti tarpuskaitos sistemą.
Vis dėlto EP nariai ragina nesiimti „priemonių, kurios užkrautų neproporcingą administracinę naštą įmonėms ir mokesčių administravimo institucijoms arba galėtų lemti prekiautojų diskriminaciją“. Be to, „valstybių narių mokesčių administravimo institucijos asmens duomenis turėtų tvarkyti atidžiai, naudoti nurodytiems tikslams ir su atitinkamo asmens sutikimu arba remdamosi kitu įstatymuose nustatytu teisėtu pagrindu“. Sharon BOWLES ALDE UK A6-0312/2008 Dėl suderintos strategijos, skirtos kovai su mokestiniu sukčiavimu pagerinti Iniciatyvos procedūra
Svarstymas: 2008-09-01
Balsavimas: 2008-09-02
-//EP//TEXT REPORT A6-2008-0312 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080708BRI33691 FULL-TEXT DOC XML V0//LT
-//EP//TEXT IM-PRESS 20080708BRI33691 ITEM-008-LT DOC XML V0//LT
-//EP//TEXT IM-PRESS 20080708BRI33691 ITEM-010-LT DOC XML V0//LT
Transportas
Skrydžių užsakymo sistemose – ir traukiniai
2008-08-28 - 10:55
Europos Parlamento balsavimui teikiamoje ataskaitoje siūloma nebereikalauti, kad tarptautinės lėktuvų bilietų užsakymo sistemos būtų nešališkos skrydžių bendrovių atžvilgiu. Be to, europarlamentarai norėtų įpareigoti šiose sistemose nurodyti oro taršą bei kelionės traukiniu variantus. Šiuo metu kompiuterinėms lėktuvų bilietų užsakymo sistemoms, tokioms kaip „Amadeus“, „Galileo“ ir kitos, Europos Sąjungoje galioja griežtos nediskriminavimo tarp aviakompanijų taisyklės, kurios neleidžia aviakompanijoms išsiderėti išimtinių jų bilietų pardavimo sąlygų. Šios taisyklės buvo sukurtos prieš keliasdešimt metų, kuomet daugumą užsakymo sistemų valdė skrydžių bendrovės. Šiandien dauguma užsakymo sistemų nėra itin priklausomos nuo aviakompanijų, o griežti joms taikomi reikalavimai didina užsakymo mokesčius klientams ir bendrovėms – dėl to kyla bilietų kainos.
Europos Komisija siūlo panaikinti reikalavimą bilietų užsakymo sistemoms visų aviakompanijų bilietus pardavinėti vienodomis sąlygomis – jis būtų tebetaikomas tik toms sistemoms, kurių savininkės yra aviakompanijos. Pagal naująjį siūlymą skrydžių bendrovės galėtų derėtis su bilietų užsakymo sistemomis dėl jų bilietų pardavimo sąlygų. Tai turėtų paskatinti užsakymo sistemų bei skrydžių bendrovių konkurenciją, o savo ruožtu sumažintų užsakymo mokesčius ir pagerintų užsakymo sistemų patrauklumą.
EP Transporto ir turizmo komitetas iš esmės pritaria minėtiems siūlymams, tačiau teikia keletą pataisų. Deputatai siūlo leisti skrydžių bendrovėms naudotis iš užsakymo sistemų gautais duomenimis tobulinant bilietų pardavimą, rinkodarą ir kitas pagrindines savo veiklos sritis. EP nariai taip pat pažymi, jog užsakymo sistemoje pateikiama skrydžio kaina turi būti galutinė – ta, kurią moka klientas, įskaičiavus visus privalomus mokesčius.
Jei skrydis trunka mažiau negu pusantros valandos, EP nariai siūlo užsakymo sistemų duomenų pradžioje pateikti alternatyvius kelionės traukiniu variantus – tai skatintų ekologiškesnį transporto būdą. Jei skrendama su persėdimu – siūloma įpareigoti užsakymo sistemoje pateikti ir variantus persėdant iš lėktuvo į traukinį arba atvirkščiai. Europarlamentarai taip pat norėtų įpareigoti užsakymo sistemose ateityje teikti duomenis apie skrydžių metu sunaudojamą kuro kiekį ir išskiriamą anglies dvideginį. Timothy KIRKHOPE PPE-DE UK A6-0248/2008 Dėl elgesio su kompiuterinėmis rezervavimo sistemomis kodekso Bendro sprendimo procedūra, pirmasis svarstymas
Svarstymas: 2008-09-03
Balsavimas: 2008-09-04
-//EP//TEXT REPORT A6-2008-0248 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080708BRI33691 FULL-TEXT DOC XML V0//LT
-//EP//TEXT IM-PRESS 20080708BRI33691 ITEM-009-LT DOC XML V0//LT
-//EP//TEXT IM-PRESS 20080708BRI33691 ITEM-011-LT DOC XML V0//LT
Užsienio ryšiai
Izraelis turi gerbti sulaikytų palestiniečių teises
2008-08-28 - 10:55
Ketvirtadienį EP balsuos dėl rezoliucijos apie palestiniečių padėtį Izraelio kalėjimuose. 46 įvairių EP frakcijų nariai liepą pateikė žodinį klausimą Europos Komisijai ir ES Tarybai, kuriame teigė, jog Izraelis nuolat pažeidžia sulaikytų palestiniečių žmogaus teises, o ES atsakas į tai nepakankamas. Paskutiniame pranešime apie žmogaus teisių padėtį Palestinos teritorijose JT specialusis pranešėjas John Dugard nurodo, kad nuo 1967 m. kalėjo daugiau kaip 700 tūkst. palestiniečių. Šiuo metu Izraelio kalėjimuose kali maždaug 11 tūkst. asmenų, įskaitant 376 vaikus, 118 moterų, 44 Palestinos įstatymų leidybos tarybos narius ir apie 800 asmenų, įkalintų administracinio sulaikymo pagrindu. Nors administracinis sulaikymas leidžiamas pagal tarptautinę teisę siekiant užkirsti kelią grėsmei valstybės saugumui, Izraelis niekuomet neapibrėžė „valstybės saugumo“ kriterijų.
Dauguma palestiniečių kalinių laikomi kalėjimuose Izraelyje. Dėl šios priežasties šeimos narių apsilankymai dažnai yra neįmanomi, be to, tai pažeidžia Ketvirtosios Ženevos konvencijos 76 str., nes remiantis šio straipsnio nuostatomis sulaikyti asmenys iš okupuotos teritorijos turi būti laikomi okupuotoje teritorijoje, ir, jei jie nuteisiami, ten turi ir atlikti bausmę. Izraelis nepripažįsta šios nuostatos palestiniečių atžvilgiu.
Pasak Jungtinių Tautų pranešimo, kaliniai Izraelyje žeminami ir niekinami, apklausos vykdomos nehumaniškais būdais ir kartais tampa kankinimu. Maistas yra menkas, žmonės laikomi perpildytose patalpose. Nerimą kelia ir tai, kaip elgiamasi su vaikais – palestiniečių vaikų sulaikymas, apklausa ir įkalinimas pastaraisiais metais tapo nuolat pasikartojančiu dalyku. 2007 m. liepą Izraelis buvo sulaikęs maždaug 385 palestiniečių vaikus. Šie vaikai dažniausiai apkaltinami remiantis ta pačia karine tvarka, kuri taikoma suaugusiems. Tai yra Jungtinių Tautų Vaiko teisių konvencijos (angl. UNCRC), kuri Izraelyje įsigaliojo 1991 m., lapkritį, pažeidimas. Bet Izraelis nepripažįsta jos galiojimo Palestinos teritorijoje.
Europarlamentarai ragina ES Tarybą ir Europos Komisiją imtis veiksmų siekiant užtikrinti, kad Izraelis laikytųsi tarptautinės teisės ir tarptautinių konvencijų. Svarstyta: 2008-07-09
Balsavimas: 2008-09-04 Apie ES ir Izraelio santykius – Europos Komisija
LT
1
LINK
http://ec.europa.eu/external_relations/israel/index_en.htm
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080708BRI33691 FULL-TEXT DOC XML V0//LT
-//EP//TEXT IM-PRESS 20080708BRI33691 ITEM-010-LT DOC XML V0//LT
-//EP//TEXT IM-PRESS 20080708BRI33691 ITEM-012-LT DOC XML V0//LT
Žmogaus teisės
ES narės raginamos neginti žmogaus teises pažeidžiančių šalių
2008-08-28 - 10:55
ES taikomos sankcijos užsienio šalims bus veiksmingos tik tuomet, kai Sąjungos narės laikysis vienodo požiūrio ir nedarys kompromisų vardan savo prekybinių ar ekonominių interesų. Tai sakoma EP balsavimui teikiamoje ataskaitoje. Užsienio politikoje taikomos įvairios sankcijos – ginklų embargas, prekybos ribojimas, finansinės ir ekonominės sankcijos, sąskaitų įšaldymas, skrydžių uždraudimas, įvažiavimo apribojimas, sporto ir kultūros renginių boikotavimas ir pan. ES dažniausiai taiko vizų išdavimo draudimą ir ginklų embargą.
Europarlamentarai pažymi, jog „sankcijos turi būti paskutinė priemonė“ tais atvejais, kai valstybės smarkiai pakenkia žmonių saugumui ir šiurkščiai pažeidžia žmogaus teises, taip pat kai dėl tam tikros šalies kaltės išsisėmė ir aklavietėje atsidūrė visi sutartiniai ir (arba) diplomatiniai santykiai. Deputatai pažymi, jog „žmogaus teisių pažeidimai turi būti laikomi pakankamu pagrindu taikyti sankcijas, nes jie taip pat reiškia grėsmę saugumui ir stabilumui“.
EP nariai „apgailestauja dėl to, kad ES dažnai nenuosekliai taikydavo savo sankcijų politiką, elgdamasi su trečiosiomis šalimis skirtingai, nors žmogaus teisių ir demokratijos standartų laikymasis jose vertinamas panašiai“. Pavyzdžiui, kai kurių ES valstybių prieštaravimai neleido pritaikyti Rusijai oficialių sankcijų dėl pastarojo meto veiksmų Gruzijoje. Valstybių politiniai nesutarimai neleido pritaikyti ES sankcijų ir Izraeliui bei Kubai. EP nariai „mano, kad ES sankcijų dėl žmogaus teisių pažeidimų taikymas ir įvertinimas iš principo turi būti aukščiau bet kokios jas taikant kylančios žalos ES ar jų piliečių prekybiniams interesams“.
Deputatai pažymi, jog „sankcijų veiksmingumas priklauso nuo to, ar jos vienu metu taikomos visose valstybėse narėse“, o jei jų nesilaikoma – ES ir pavienės jos narės praranda pasitikėjimą. EP nariai kritikuoja tai, kad Zimbabvės diktatorius Robertas Mugabė buvo pakviestas dalyvauti 2007 m. gruodžio 8-9 d. Lisabonoje vykusiame ES ir Afrikos aukščiausiojo lygio susitikime, nors jam uždrausta atvykti į ES. EP nariai taip pat „mano, kad sankcijų „neveiksmingumo“ argumentas negali būti naudojamas siekiant jas atšaukti, – sankcijų taikymas ar atšaukimas turi priklausyti tik nuo to, ar jų tikslai buvo pasiekti“.
Savo ruožtu deputatai nepritaria visa apimančioms, beatodairiškoms sankcijoms kuriai nors šaliai, nes taip visiškai izoliuojami jos gyventojai. Pasak EP narių, „ekonominės sankcijos visų pirma turėtų būti taikomos sektoriuose, kuriuose nedirba itin daug žmonių ir kurių svarba mažoms ir vidutinėms įmonėms nėra didelė“. Europarlamentarai taip pat „pabrėžia, kad imantis bet kokių sankcijų prieš atitinkamos valstybės institucijas, reikia nuolatos teikti pagalbą tos šalies pilietinei visuomenei“.
Deputatai ragina gerbti žmogaus teises net ir tuomet, kai taikomos tikslinės sankcijos kovojant su terorizmu. Jie taip pat ragina ES valstybes „užtikrinti veiksmingą parlamentinę slaptųjų tarnybų veiklos kontrolę“. Savo ruožtu siūloma peržiūrėti ir atnaujinti teroristų organizacijų sąrašus.
EP nariai „mano, kad Kinijai taikomas ginklų embargas atspindi Sąjungos nuoseklumą ir tvirtumą“, o kadangi ES iki šiol negavo jokio paaiškinimo dėl 1989 m. Tiananmenio žudynių, „nėra priežasties panaikinti šį embargą“. Savo ruožtu EP nariai ragina valstybes sutarti dėl teisiškai įpareigojančio ES ginklų eksporto kodekso. Hélène FLAUTRE Verts/ALE FR A6-0309/2008 Dėl ES sankcijų, kaip dalies ES veiksmų ir politikos žmogaus teisių srityje, vertinimo Iniciatyvos procedūra.
Svarstymas: 2008-09-03
Balsavimas: 2008-09-04 Išsamiau apie ES sankcijas – Europos Komisija
LT
2
LINK
http://ec.europa.eu/external_relations/cfsp/sanctions/
-//EP//TEXT REPORT A6-2008-0309 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20080708BRI33691 FULL-TEXT DOC XML V0//LT
-//EP//TEXT IM-PRESS 20080708BRI33691 ITEM-011-LT DOC XML V0//LT
-//EP//TEXT IM-PRESS 20080708BRI33691 ITEM-COVER-LT DOC XML V0//LT
-//EP//TEXT IM-PRESS 20080708BRI33691 ITEM-001-LT DOC XML V0//LT
-//EP//TEXT IM-PRESS 20080708BRI33691 ITEM-002-LT DOC XML V0//LT
-//EP//TEXT IM-PRESS 20080708BRI33691 ITEM-003-LT DOC XML V0//LT
-//EP//TEXT IM-PRESS 20080708BRI33691 ITEM-004-LT DOC XML V0//LT
-//EP//TEXT IM-PRESS 20080708BRI33691 ITEM-005-LT DOC XML V0//LT
-//EP//TEXT IM-PRESS 20080708BRI33691 ITEM-006-LT DOC XML V0//LT
-//EP//TEXT IM-PRESS 20080708BRI33691 ITEM-007-LT DOC XML V0//LT
-//EP//TEXT IM-PRESS 20080708BRI33691 ITEM-008-LT DOC XML V0//LT
-//EP//TEXT IM-PRESS 20080708BRI33691 ITEM-009-LT DOC XML V0//LT
-//EP//TEXT IM-PRESS 20080708BRI33691 ITEM-010-LT DOC XML V0//LT
-//EP//TEXT IM-PRESS 20080708BRI33691 ITEM-011-LT DOC XML V0//LT
-//EP//TEXT IM-PRESS 20080708BRI33691 ITEM-012-LT DOC XML V0//LT
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20080708BRI33691 ITEM-COVER-LT DOC XML V0//LT
-//EP//TEXT IM-PRESS 20080708BRI33691 ITEM-001-LT DOC XML V0//LT
-//EP//TEXT IM-PRESS 20080708BRI33691 ITEM-002-LT DOC XML V0//LT
-//EP//TEXT IM-PRESS 20080708BRI33691 ITEM-003-LT DOC XML V0//LT
-//EP//TEXT IM-PRESS 20080708BRI33691 ITEM-004-LT DOC XML V0//LT
-//EP//TEXT IM-PRESS 20080708BRI33691 ITEM-005-LT DOC XML V0//LT
-//EP//TEXT IM-PRESS 20080708BRI33691 ITEM-006-LT DOC XML V0//LT
-//EP//TEXT IM-PRESS 20080708BRI33691 ITEM-007-LT DOC XML V0//LT
-//EP//TEXT IM-PRESS 20080708BRI33691 ITEM-008-LT DOC XML V0//LT
-//EP//TEXT IM-PRESS 20080708BRI33691 ITEM-009-LT DOC XML V0//LT
-//EP//TEXT IM-PRESS 20080708BRI33691 ITEM-010-LT DOC XML V0//LT
-//EP//TEXT IM-PRESS 20080708BRI33691 ITEM-011-LT DOC XML V0//LT
-//EP//TEXT IM-PRESS 20080708BRI33691 ITEM-012-LT DOC XML V0//LT
