Klausimas, į kurį atsakoma žodžiu, Nr. O-0145/2010
Komisijai
Darbo tvarkos taisyklių 115 straipsnis
Jean-Paul Gauzès
PPE frakcijos vardu Tema: Naujausi tarptautinės valiutos kursų pokyčiai
Praeitą savaitę TVF pareiškė, jog vyriausybės rizikuoja sukelti valiutų karą, jei bandys pasinaudoti valiutų kursais, kad išspręstų vidaus problemas. Pastarosiomis savaitėmis keletas ekonominiu požiūriu stipriausių valstybių ėmėsi veiksmų, kad sumažintų nacionalinei valiutai kylantį spaudimą. Japonija pirmą kartą per šešerius metus įsikišo į valiutų rinką, kad parduotų jenas. Praeitą pirmadienį Brazilija, siekdama sumažinti įplaukas, dvigubai padidino užsieniečiams taikomą mokestį už obligacijų pirkimą. Euro zonos finansų ministrų pirmininkas teigė, kad, apskritai, Kinijos valiuta nepakankamai vertinama. JAV dolerio ir euro kursas pasiekė žemiausią ribą per pastaruosius 18 mėnesių.
Daugelis ES valstybių pradeda įgyvendinti dideles mokesčių koregavimo programas, o valiutos kurso priemonės, kurių ėmėsi mūsų didžiausi konkurentai, dar labiau stabdo lėtą ES ir pasaulio ekonomikos atsigavimą.
Kokių veiksmų ketina imtis Europos Komisija?
