„Pusiau laisvės nebūna“: J. Buzek reikalauja Kubos išlaisvinti politinius kalinius
Žmogaus teisės
2010-09-15 - 17:31
Išlaisvinti politiniai kaliniai A. Díaz Sánchez, R. González Alfonso, N. Hernández ir A. Gonzáles Raga susitiko su EP pirmininku J. Buzeku (centre) Buvę politiniai kaliniai ragina ES nešvelninti pozicijų Kubos atžvilgiu ES santykiai su Kuba pagrįsti 1996-ųjų metų bendrąja pozicija Europos Parlamente šią savaitę lankęsi buvę Kubos politiniai kaliniai patikino europarlamentarus, kad šioje šalyje nevyksta realūs politiniai pokyčiai, o šimtai politinių kalinių tebėra laikomi už grotų. Jie paragino Europos Sąjungą neapsigauti ir nekeisti politikos Kubos atžvilgiu.
Rugsėjo 14 d. su EP vadovu Jerzy Buzeku susitikę Antonio Díaz Sánchez, Ricardo González Alfonso, Normando Hernández ir Alejandro Gonzáles Raga išvakarėse dalyvavo EP Žmogaus teisių pakomitečio posėdyje.
Teigiami poslinkiai
Dalies politinių kalinių paleidimą pavadinęs žingsniu teigiama linkme, EP vadovas negailėjo kritikos Kubos režimui.
„Pusiau laisvės nebūna. Laisvė negali būti dalinama mažomis porcijomis“, – kalbėjo EP vadovas, ragindamas nedelsiant ir besąlygiškai išlaisvinti visus politinius kalinius.
„Kai kurių kalinių išlaisvinimas ir jų išsiuntimas iš šalies – tik iš dalies teigiamas poslinkis. Dar 115 politinių kalinių lieka už grotų“, – Parlamento pirmininkui pritaria Žmogaus teisių komiteto pirmininkė Heidi Hautala (Žalieji/Europos laisvasis aljansas, Suomija)
Realūs ar kosmetiniai pokyčiai?
ES santykiai su Kuba pagrįsti 1996-ųjų metų bendrąja pozicija, bendradarbiavimo su Kuba atnaujinimą susiejusia su žmogaus teisių ir politinio atvirumo įtvirtinimu. ES atgaivino politinį dialogą su Kuba 2008 m.
José Ignacio Salafranca (Europos liaudies partija, Ispanija) Kubos režimo oponentų teiravosi, ar ES ėmus švelninti poziciją Kubos atžvilgiu, ši nepakeistų savo požiūrio į žmogaus teises.
Visi keturi vyrai vienbalsiai paragino ES laikytis dabartinės politikos. „Ši ES politika nukreipta ne prieš Kubos žmones, o prieš Castro brolių režimą. Nesiklausykite Kubos vyriausybės, žiūrėkite į konkrečius faktus“, – kalbėjo Normando Hernández.
„Turime nuosekliai ginti žmogaus teises visose šalyse, nepriklausomai nuo galimų politinių simpatijų“, – neabejoja britų leiboristas Richard Howitt
Po bado streiką paskelbusio disidento Orlando Zapatos mirties kovą priimtoje rezoliucija EP pareikalavo Kubos vyriausybės nedelsiant ir besąlygiškai paleisti visus politinius ir sąžinės kalinius.
Europarlamentarai viliasi, kad 2005 m. Sacharovo premija už minties laisvę apdovanoto judėjimo „Moterys baltais drabužiais" (Damas de Blanco) dalyvėms gruodį pagaliau bus leista išvykti iš šalies ir atsiimti šią premiją.
Kalėjimų siaubai ir interneto neprieinamumas
„Mano teismas truko pusdienį, apie peticijas nebuvo net kalbos“, – prisimena Ricardo González Alfonso. Pasa buvusių politinių kalinių, tarakonai, žiurkės, smarvė, geriamo vandens trūkumas ir kankinimas – Kubos kalėjimų kasdienybė.
„Kai kurie kaliniai mirė dėl to, kad jiems nebuvo suteikta medicininė pagalba", – europarlamentarams sakė Normando Hernández. „Žavimės jūsų stiprybe ir ištverme, tikėjimu ir gebėjimu garbingai pakelti sunkumus“, – Kubos disidentams sakė Heidi Hautala.
Marietje Schaake (Liberalų ir demokratų aljansas, Nyderlandai) domėjosi interneto vaidmeniu siekiant žmogaus teisių įtvirtinimo. „Kuboje nėra interneto – prieiga įmanoma tik turint oficialų leidimą. Interneto poveikis labai ribotas: valdžia nenori, kad žmonės apie jį žinotų“, – patikino Antonio Díaz Sánchez.
Kuba
Nuo 1959 m. – vienpartinė komunistinė Fidelio Kastro valdoma valstybė
Nuo 1961 m. JAV Kubai taiko ekonominį embargą
Vadovavimą šaliai 2008 m. perima Fidelio brolis Raulis
2008 m. Kuba buvo antra po Kinijos žurnalistų kalintoja pasaulyje (Žurnalistų apsaugos komiteto duomenys)
20100910STO81935 Posėdžio vaizdo įrašas J. Buzeko pareiškimas Rezoliucija dėl sąžinės kalinių Kuboje Bendroji pozicija dėl Kubos Sacharovo premija Nuotraukų galerija
LT
1
PHOTO
20100913PHT82050.jpg
LT
2
LINK
/wps-europarl-internet/frd/vod/player?eventCode=20100913-1500-COMMITTEE-DROI&language=lt&byLeftMenu=researchcommittee&category=COMMITTEE&format=wmv#anchor1
LT
3
LINK
/president/view/en/press/press_release/2010/2010-September/press_release-2010-September-16.html
LT
5
LINK
http://eur-lex.europa.eu/LexUriServ/LexUriServ.do?uri=CELEX:31996E0697:LT:HTML
LT
6
LINK
/parliament/public/staticDisplay.do?language=LT&id=42
LT
7
LINK
http://www.flickr.com/photos/european_parliament/sets/72157624836955453/show/
-//EP//TEXT TA P7-TA-2010-0063 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
