3.3.2010 B7-0136/2010 PASIŪLYMAS DĖL REZOLIUCIJOS siekiant užbaigti diskusijas dėl Tarybos ir Komisijos pareiškimų
pagal Darbo tvarkos taisyklių 110 straipsnio 2 dalį
dėl R. Goldstone'o rekomendacijų Izraelio ir Palestinos klausimais įgyvendinimo
Annemie Neyts-Uyttebroeck
ALDE frakcijos vardu
PE432.995v01-00 B7‑0136/2010 Europos Parlamento rezoliucija dėl on R. Goldstone'o rekomendacijų Izraelio ir Palestinos klausimais įgyvendinimo
Europos Parlamentas ,
– atsižvelgdamas į tai, kad Sąjunga yra grindžiama šiomis vertybėmis: pagarba žmogaus orumui, laisve, demokratija, lygybe, teisine valstybe ir pagarba žmogaus teisėms, kurios numatytos Europos Sąjungos Sutarties 2 straipsnyje,
– atsižvelgdamas į Visuotinę žmogaus teisių deklaraciją,
– atsižvelgdamas į Ženevos konvencijas,
– atsižvelgdamas į savo ankstesnes rezoliucijas dėl Artimųjų Rytų,
– atsižvelgdamas į Tarybos išvados dėl Artimųjų Rytų taikos proceso, priimtas 2009 m. gruodžio 8 d.,
– atsižvelgdamas į Jungtinių Tautų tiriamosios misiją konflikto Gazoje klausimais,
– atsižvelgdamas į JT Generalinės Asamblėjos rezoliuciją 64/10,
– atsižvelgdamas į Jungtinių Tautų Generalinio Sekretoriaus 2010 m. vasario 5 d. pranešimą Jungtinių Tautų Generalinei Asamblėjai,
– atsižvelgdamas į tai, kad Hamas įtraukta į ES teroristinių organizacijų sąrašą,
– atsižvelgdamas į Darbo tvarkos taisyklių 110 straipsnio 2 dalį,
A. kadangi ginkluotas konfliktas Gazos sektoriuje prasidėjo 2008 m. gruodžio 27 d. ir baigėsi 2009 m. sausio 18 d., jo metu žuvo daugiau nei 1 400 palestiniečių ir 13 izraeliečių ir buvo suniokota civilinė infrastruktūra,
B. Kadangi JT Generalinės Asamblėjos 2009 m. lapkričio 5 d. Rezoliucijoje 64/10 raginama, kad abi pusės vykdytų tyrimus, kuriuos atliekant būtų laikomasi tarptautinių nepriklausomumo, tikslumo ir veiksmingumo standartų,
C. kadangi nei viena ES valstybė narė nebalsavo už įgaliojimų Goldstone'o misijai suteikimą,
D. kadangi Jungtinių Tautų Generalinis Sekretorius 2009 m. gruodžio 3 d. atkreipė abiejų šalių dėmesį į JT Generalinės Asamblėjos Rezoliuciją 64/10, kurioje reikalaujama, kad iki 2010 m. sausio 29 d. abi šalys raštu informuotų apie priemones, kurių jos ėmėsi arba ruošėsi imtis,
E. kadangi Jungtinių Tautų Generalinis Sekretorius savo vasario 5 d. pranešime paragino šalis atlikti patikimą Gazos konflikto įvykių vidaus tyrimą,
F. kadangi JT Generalinė Asamblėja savo 2010 m. vasario 26 d. rezoliucijoje pakartojo raginimą Izraeliui ir Palestinai atlikti patikimus tyrimus ir paprašė po penkių mėsinių pateikti tolesnes ataskaitas,
G. kadangi Hamas nėra Ženevos konvencijų subjektas, tačiau paskelbė, kad jų įpareigojimai jam privalomi,
H. kadangi Izraelio vyriausybė pradėjo procesą ir išnagrinėjo 150 atskirų nelaimingų atsitikimų, įvykusių per karo veiksmus Gazos sektoriuje,
I. kadangi 2010 m. sausio 25 d. Palestinos savivalda įsteigė nepriklausomą tyrimų komisiją,
1. ragina Europos Sąjungą ir Komisijos pirmininko pavaduotoją-vyriausiąją įgaliotinę laikantis minėtųjų ES vertybių nustatyti aiškią, drąsią ir principingą poziciją Goldstone'o ataskaitoje pateikiamų rekomendacijų atžvilgių;
2. pabrėžia, kad pagarba teisinės valstybės principui yra viena pagrindinių Europos Sąjungos vertybių ir ji šia vertybe grindžia savo santykius su trečiosiomis šalimis; šiuo požiūriu pabrėžia, kad ypač svarbu, kad pačios šalys užtikrintų pagarbą tarptautinėms žmogaus teisėms ir tarptautinei humanitarinei teisei ir kad ši pagarba sudarytų esminę dalį siekiant užtikrinti tikrą ir ilgai trunkančią taiką Artimuosiuose Rytuose;
3. griežtai ragina visas susijusias šalis, įskaitant Hamas, atlikti tyrimus, kuriuos atliekant būtų laikomasi tarptautinių nepriklausomumo, patikimumo ir tikslumo standartų,
4. ragina šalis įsipareigoti visiškai laikytis visų šiuose tyrimuose padarytų išvadų ir jas įgyvendinti;
5. pabrėžia, kad, remiantis ES ir jos valstybėms narėms patikėta atsakomybe ir suteiktu pasitikėjimu, jos turi visapusiškai stebėti tyrimus;
6. ragina Europos Sąjungą ir valstybes nares užtikrinti, kad tyrimų išvados būtų visiškai įgyvendintos, nes tai darys įtaką Europos Sąjungos ir šalių santykiams;
7. pripažįsta, kad Gazos sektoriuje gyvenantys žmonės nuolat kenčia blokadą, dėl kurios 1,5 milijono žmonių ne tik nesuteikiama galimybė užsiimti verslu ir prekyba, bet jiems netiekiamas švarus vanduo, netaisomi nuotekų valymo įrenginiai, neatstatomi konflikto metu sugriauti pastatai, jiems neleidžiama teikti pakankamai maisto, kuro ir medikamentų atsargų;
8. džiaugiasi, kad Taryba 2009 m. gruodžio 8 d. paragino nedelsiant tvariai ir besąlygiškai atverti vartus humanitarinei pagalbai, prekėms ir asmenims, norintiems patekti į Gazos sektorių ir išvykti iš jo, taip pat visiškai įgyvendinti Susitarimą dėl judėjimo ir prieigos;
9. paveda Pirmininkui perduoti šią rezoliuciją Tarybai, Komisijai, vyriausiajai įgaliotinei bendrai užsienio ir saugumo politikai ir Komisijos pirmininko pavaduotojai, valstybėms narėms, valstybių narių vyriausybėms ir parlamentams, JT Generaliniam Sekretoriui, Ketverto atstovui Artimuosiuose Rytuose, Izraelio vyriausybei ir parlamentui, Palestinos savivaldos prezidentui, Palestinos įstatymų leidybos tarybai.
