Klausimas, į kurį atsakoma raštu, Nr. P-008702/2011
Komisijai
Darbo tvarkos taisyklių 117 straipsnis
Justas Vincas Paleckis (S&D)
(2011 m. rugsėjo 28 d.)
Tema: ES informacijos apie padarytus Kelių eismo taisyklių pažeidimus bazė
Dėl vairavimo apsvaigus nuo alkoholio, leistino greičio viršijimo, šviesoforų signalų nepaisymo, važiavimo neužsisegus saugos diržų ES keliuose gyvybę praranda apie 75 % visų keliuose žūstančių žmonių. Tačiau vienoje ES šalyje nubausti ir vairuotojo pažymėjimo netekę vairuotojai pažymėjimo dublikatą gali gauti kitoje ES valstybėje (tėvynėje ar šalyje, kurioje dirba). Išvengti tokio piktnaudžiavimo galėtų padėti visoje ES veikiantis vairuotojų pažymėjimų informacijos pasikeitimo tinklas. Jau veikia toks asmens tapatybės dokumentų patikros tinklas.
EK Energijos ir transporto direktoratas rengia vairuotojų pažymėjimų informacijos pasikeitimo tinklo kūrimo gaires. Kada, Komisijos nuomone, bus užbaigtas rengti atitinkamas dokumentas? Kaip būtų galima paspartinti minėtojo informacijos pasikeitimo tinklo kūrimą?