Pakeitimų teikimo menas
Institucijos
2010-04-08 - 18:44
Keisti negalima palikti Teisėkūros darbas Europos Parlamente neįsivaizduojamas be pakeitimų. Teikiant pakeitimus, siekiama pakeisti siūlomo teisės akto ar teisiškai neįpareigojančio dokumento tekstą. Prieš teikdami pakeitimus, EP nariai dažnai išklauso rinkėjų, interesų grupių ir nevyriausybinių organizacijų argumentus. Kviečiame susipažinti su šiuo svarbiu europinės teisėkūros elementu.
Pakeitimas – tekstas, kuriuo siekiama papildyti, pakeisti ar išbraukti – patikslinti ar patobulinti – siūlomą teisės akto ar neįpareigojančios rezoliucijos tekstą.
Teisėkūros fabrikas
Europos Komisijai pateikus siūlymą dėl teisės akto, jo projektą svarsto, keičia ir tvirtina už atitinkamą sritį atsakingas komitetas, vėliau dėl projekto ir pateiktų pakeitimų balsuojama plenarinėje sesijoje. Tuomet Parlamento rezoliucija keliauja į kitą ES teisėkūros instituciją – Tarybą.
Daugelis pakeitimų – bendro europarlamentarų, jų politinių patarėjų ir padėjėjų, lobistų, nevyriausybinių organizacijų ir kitų ES teisės aktams daryti poveikį siekiančių interesų grupių darbo vaisius. Bet kuriuo atveju, galutinį sprendimą dėl teikiamų pakeitimų vadovaudamiesi savo sąžine visuomet priima patys europarlamentarai.
2004-2009 m. EP kadencijos metu plenarinėms sesijoms pateiktas 51 761 pakeitimas, šioje kadencijoje jau pateikta virš tūkstančio pakeitimų.
Politikos formavimas
„Savo nuomonę formuoju pasikonsultavusi su frakcijoje dirbančiais patarėjais, išklausau interesų grupių nuomonių. Šis procesas gali trukti mėnesių mėnesius ar net metus“, – pasakoja olandė Ria Oomen-Ruijten (Europos liaudies partija).
Vladimír Maňka (Socialistų ir demokratų aljansas, Slovakija) pabrėžia, kad pakeitimai teikiami siekiant paveikti Parlamento ir Tarybos pozicijas tiesioginę įtaką kasdieniam ES piliečių gyvenimui turinčiais klausimais.
Tūkstančius pakeitimų parlamentinės karjeros metu pateikęs britas Andrew Duff (Liberalų ir demokratų aljansas) tvirtina, kad tai daryti „ne tik smagu, bet ir verta“. „Taip keičiami įstatymai ir formuojama politika“, – sako jis.
Žaidimo taisyklės
Kas gali teikti pakeitimus? Pirmojo svarstymo komitete metu – bet kuris europarlamentaras, antrojo – tik atitinkamo komiteto nariai. Plenarinės sesijos etape priimami tik atsakingo komiteto, frakcijos arba ne mažiau nei 40 Parlamento narių pateikti pakeitimai.
Nors paprastai pakeitimai teikiami raštu ir prieš balsavimą išverčiami į visas oficialias ES kalbas, gali būti siūloma balsuoti ir dėl žodinių pakeitimų. Prieš balsavimą dėl galutinio dokumento teksto, europarlamentarai pritaria ar atmeta pateiktus pakeitimus.
Derybų menas
„Parlamentinio gyvenimo esmė – europarlamentarų derybos dėl pakeitimų. Esu matęs gerokai nustebinusių pergalę leidusių užsitikrinti paskutinę minutę pasikeitusių pozicijų“, – apie derybų meno virtuvę kalba A. Duff.
V. Maňka pabrėžia, kad pakeitimas turi prasmę tik tuo atveju, jei jo autorius sugeba užsitikrinti pakankamai svarią paramą. Jis prisimena balsavimą dėl pakeitimo, kuriuo buvo padidintas „Erasmus“ studentų mainų programos finansavimas.
R. Oomen-Ruijten prisimena savo pateiktą pakeitimą, kurio priėmimas leido užtikrinti svečiose ES šalyse gyvenančių žmonių teisę gydytis savo gimtinėje. „Tokiose situacijose labai svarbu, kad šeima būtų šalia“, – kalba politikė.
„Keisti negalima palikti“: EP narė norinti pasiūlyti žodinį pakeitimą 20100406STO72099 Pakeitimai: darbo tvarkos taisyklės Pakeitimai: svarstymas komitetuose Derybinė įtaka ir politinė galia: jungimasis į frakcijas ir postų pasidalijimas Lobizmas ES institucijose Pakeitimai 7 EP kadencijos metu
LT
1
EUROPARL-TV
http://www.europarltv.europa.eu/swf/EmbedPlayer.swf?vid=9cc7bd1d-2468-4729-a618-1270347121df&cid=0c8dedcf-1098-46c9-9b85-6f2b0f0b120d&lang=lt&bitrate=512&loop=off&autoplay=off&startVolume=medium&showTitle=on&showBottom=off
LT
2
PHOTO
20100408PHT72352.jpg
LT
4
LINK
/activities/committees/amendments.do?language=LT
LT
5
LINK
/sides/getDoc.do?language=LT&type=IM-PRESS&reference=20090612STO57094
LT
6
LINK
/sides/getDoc.do?language=LT&type=IM-PRESS&reference=20080414FCS26495
LT
7
LINK
/sed/doc/news/currenttermstatistic/7LEG_nbre_amendements_deposes_en.pdf
-//EP//TEXT RULES-EP 20091201 INDEX NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
