Darbuotojų mobilumas – ką vis dar baugina ES plėtra?
Užimtumo politika
2006-09-14 - 14:12
Darbo paieška ES
Praėjus dvejiems metams po ES plėtros, šiais, darbuotojų mobilumo metais, ES piliečių veiksmų tarnyba (ECAS) tyrė migracijos srautus bei tai, kaip darbo rinkos apribojimai paveikė laisvą darbuotojų judėjimą. ECAS pirmininkas Mario Monti pristatė tyrimo išvadas bei rekomendacijas. Kokia parlamentarų nuomonė apie šio tyrimo išvadas?
Ataskaita, pavadinta „Ką vis dar baugina ES plėtra“, pristatyta EP rugsėjo 5 d. Jungtinės Karalystės žaliųjų atstovės Jean Lambert iniciatyva. Pasak parlamentarės, ataskaita dar kartą patvirtino, jog baimės dėl migracijos bangos nepasiteisino. M. Monti pareiškė, kad apribojimai naujųjų šalių darbo jėgai neturi prasmės. Kaip žinia, 2004 m. gegužę tik Airija, Švedija ir JK panaikino apribojimus darbuotojams iš 8 naujai įstojusių VRE valstybių. Darbo rinkas 2006 m. gegužę atvėrė Suomija, Graikija, Portugalija, Ispanija, o vėliau ir Italija, kitos valstybės tą daro palaipsniui. Austrija ir Vokietija gali išlaikyti apribojimus ne ilgiau kaip iki 2011 m., tuo tarpu Lenkija ir Vengrija numato atsakomąsias priemones savo darbo rinkas saugančių valstybių piliečiams.
Pasak tyrimo išvadų, ekonominė migracija Europoje išlieka nedidelė – dešimties naujųjų šalių piliečiai sudaro tik 0,2 proc. ES-15 gyventojų. Pastebimos stiprios migracijos į kaimynines šalis tendencijos, darbas pasienio regionuose, sezoninis ir trumpalaikis darbas. Tiesioginio ryšio tarp rinkos atvėrimo ir migracijos srautų nėra – populiarios ne tik rinką atidariusios, bet ir „tradicinės “ migrantų pamėgtos šalys, tokios kaip V okietija ir Austrija. Palyginti su išorine imigracija į ES, vidinė migracija vis dar lieka nedidelė.
„Senoji“ ir „naujoji“ Europa?
Ataskaitoje siūloma panaikinti pereinamuosius laikotarpius, kuriančius dirbtinius barjerus ir nepasitikėjimą. Tokios pačios išvados skamba ir b alandžio mėn. EP patvirtintame Csaba Őry pranešime, kuriame reikalaujama ES valstybių solidarumo.
Airijos atstovė krikščionė demokratė Mairead McGuinness apgailestavo, kad, „nors laisvas asmenų judėjimas ir yra viena pagrindinių ES laisvių, piliečiai per mažai naudojasi šia laisve“. Portugalijos komunistų ir žaliųjų atstovė Ilda Figueiredo pasisako už lygias ES darbuotojų teises, tam pritaria ir Čekijos socialdemokratas Libor Rouček, manantis, kad „turi būti panaikinta bet kokia diskriminacija tarp darbuotojų“. Tuo tarpu J. Lambert pasisako už kliūčių Bulgarijos ir Rumunijos darbuotojams, šioms įstojus į ES, panaikinimą.
ECAS ataskaitoje siūloma panaikinti apribojimus, tačiau didinti kontrolę. Joje rekomenduojama sustiprinti darbdavių tikrinimą, siekiant išvengti išnaudojimo, nelygybės ir užtikrinti migrantų teises. „Pažeidimų bus tol, kol nebus sukurti efektyvūs mechanizmai, apsaugantys darbuotojus nuo nesąžiningų darbdavių“, – mano M. McGuinness. Tam pritaria ir I. Figueiredo: „Patikrinimus būtina vykdyti dažniau“.
„Protų nutekėjimo“ problema
Ataskaitoje pabrėžiama „ pakaitinės“ (grįžtamosios) migracijos skatinimo svarba, kuomet atgal grįžtantys migrantai su savimi atsiveža patirtį ir žinias. Lietuvos atstovė Ona Juknevičienė ( Liberalų ir demokratų aljansas) pasisako už pakaitinės migracijos skatinimą. Šnekėdama apie Lietuvą parlamentarė pabrėžė, jog „vyriausybė privalo skubiai imtis priemonių, skatinančių žmones grįžti“. Anot jos, sumažinti „protų nutekėjimą“ gali tik dvigubo apmokestinimo panaikinimas ir efektyvios visaapimančios reformos sveikatos apsaugos ir švietimo srityse“.
Pasak M. McGuinness, pakaitinė migracija pradeda vykti tik praėjus nemažai laiko. Vis dėlto, L. Rouček pareiškė tikįs, jog „daugelis šiuo metu dirbančių atvėrusiose savo darbo rinkas ES šalyse žmonių kada nors sugrįš su naujais įgūdžiais ir vertinga patirtimi“.
Kokia jūsų nuomonė?
Rugpjūčio 1 d. ECAS įkūrė „karštąją liniją“, kurios ekspertai padeda spręsti darbuotojų mobilumo problemas, konsultuoja bei domisi piliečių nuomonėmis laisvo judėjimo klausimais. Į jūsų klausimus iki rugsėjo 29 d. atsakoma ir lietuviškai.
20060914STO10659 ECAS ataskaita EP Užimtumo ir socialinių reikalų komitetas Europos darbo mobilumo portalas ECAS „karštoji linija“
LT
1
PHOTO
20060913PHT10649.jpg
LT
2
LINK
http://www.ecas.org/news/667/default.aspx?id=173
LT
3
LINK
/activities/expert/committees/presentation.do;jsessionid=140115D49032E9C00FC6482FE08758E0.node1?committee=1238&language=LT
LT
4
LINK
http://europa.eu.int/eures/home.jsp?lang=lt
LT
5
LINK
http://www.ecas.org/product/91/default.aspx?id=549
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
