J. Potočniko atsakymas Komisijos vardu
(2012 m. vasario 14 d.)
Užbaigti kurti jūrų aplinkos „Natura 2000“ tinklą yra pagrindinis ES biologinės įvairovės strategijos iki 2020 m. COM(2011) 244 galutinis. siekis. Europos Komisija aktyviai prižiūri ir remia valstybių narių pastangas siekiant pagal Paukščių direktyvą Direktyva 2009/147//EB (kodifikuota redakcija, kuria pakeičiama Direktyva 79/409/EEB), OL L 20, 2010 1 26, p. 7 . ir Buveinių direktyvą 1992 m. gegužės 21 d. Tarybos direktyva 92/43/EEB dėl natūralių buveinių ir laukinės faunos bei floros apsaugos, OL L 206, 1992 7 22. tinkamai nustatyti saugomas teritorijas. Be to, šiuo darbu prisidedama prie Jūrų strategijos pagrindų direktyvos Direktyva 2008/56/EB, OL L 164, 2008 6 25, p. 19 . 13 straipsnio įgyvendinimo.
Gerų rezultatų kuriant ekologiniu požiūriu nuoseklų tinkamai valdomų saugomų Baltijos jūros teritorijų tinklą pasiekta Helsinkio komisijos (HELCOM) veikla. 2010 m. HELCOM ministrų susitikimo ataskaitoje HELCOM 2010. Towards an ecologically coherent network of well-managed Marine Protected Areas – Implementation report on the status and ecological coherence of the HELCOM BSPA network. Balt. Sea Environ. Proc. No. 124B. nurodyta, kad iš viso paskirtos 159 saugomos Baltijos jūros teritorijos (angl. BSPA). Tai sudaro 10,3 % Baltijos jūros ploto, vadinasi Biologinės įvairovės konvencijos tikslas ne mažiau kaip 10 % jūros ploto priskirti prie saugomų teritorijų buvo įgyvendintas. Prie šio skaičiaus pridėjus kaip BSPA paskirtas „Natura 2000“ teritorijas, gauname, kad saugomos teritorijos sudaro 12 % Baltijos jūros ploto Sužinoti, kurios Baltijos jūros teritorijos yra priskirtos „Natura 2000“ tinklui, galima per „Natura 2000“ viešąją žiūryklę http://natura2000.eea.europa.eu/#. . Darbas atliekamas per HELCOM veiklos struktūrą ir finansuojamas iš HELCOM metinio biudžeto, kurį sudaro susitariančiųjų šalių įnašai.
2010 m. iš viso buvo parengti 36 BSPA valdymo planai arba priemonės. Darbas vyksta tinkamai ir daugelis valdymo planų jau yra priėmimo etape. Siekiama esamų BSPA valdymo planus ir (arba) priemones užbaigti rengti iki 2015 m.
