Tobulesni ES teisės aktai pagerins skrydžių saugą ir sumažins sąnaudas
2009 m. rinkimai
Transportas
2009-03-25 - 15:53
Trečiadienį Europos Parlamentas patvirtino du atnaujintus „bendro Europos dangaus“ reglamentus, kurie leis sumažinti ES aviacijos rinkos susiskaidymą ir pagerinti skrydžių saugą.
Per metus Europos oro erdve keliauja daugiau kaip 700 milijonų keleivių. Numatoma, kad per artimiausius metus oro transporto sektorius vidutiniškai išaugs 5 proc., o iki 2020 m. – beveik dvigubai. Daugėjant oro transporto, kartu didėja Europos oro transporto sistemos perkrova, kuri pasireiškia skrydžių vėlavimu, taip pat grūstimis esant ribotiems oro uostų pajėgumams, dėl kurių randasi finansinė našta, kenkiama aplinkai ir kyla didesnė lėktuvų avarijų rizika. 2004 m. patvirtintas pirmasis „bendro Europos dangaus“ teisės aktų rinkinys neatnešė norimų rezultatų. Dėl tebesitęsiančio aviacijos rinkos susiskaidymo kasmet Europos keleiviams ir oro linijoms išlaidų padaugėja 3,8 milijardais eurų. ES skrydžiai per metus sudaro pusę JAV vykdomų skrydžių skaičiaus, tačiau jie du kartus brangesni. EP patvirtintu antruoju „bendro Europos dangaus“ teisės aktų rinkiniu siekiama įgyvendinti papildomas priemones, skirtas sutvirtinti ir skatinti bendrą Europos aviacijos rinką bei erdvę. Numatoma iki 2012 m. vidurio ES lėšomis baigti kurti funkcinius oro erdvės valdymo blokus – zonas, kuriose skrydžiai kontroliuojami iš vieno dispečerių centro. Mažesnis tokių zonų skaičius leis sutrumpinti skrydžių laiką ir supaprastinti jų maršrutus, taip pat padidins skrydžių saugą. Be to, numatyta sukurti veiksmingą ir šiuolaikinę Europos oro navigacijos paslaugų valdymo sistemą, taip pat suteikti Europos aviacijos saugos agentūrai daugiau atsakomybės už aviacijos saugą. Kitu reglamentu įteisintos bendros privalomos saugos taisyklės, taikytinos oro eismo valdymo ir oro navigacijos paslaugoms, taip pat oro uostų infrastruktūrai. Pastarasis aspektas ypač svarbus, nes dauguma lėktuvų avarijų įvyksta jiems kylant arba leidžiantis. Dėl šių teisės aktų pasiektas Parlamento sutarimas su ES Taryba, todėl nebeliko kliūčių jų įsigaliojimui.
Marian-Jean MARINESCU (PPE-DE, RO)
A6-0002/2009 Dėl pagerinto Europos aviacijos sistemos veikimo ir tvarumo
UŽ - 614, PRIEŠ - 47, SUSILAIKĖ - 24
A6-0515/2008 Dėl aerodromų, oro eismo valdymo ir oro navigacijos paslaugų
UŽ - 662, PRIEŠ - 20, SUSILAIKĖ - 11
Bendro sprendimo procedūra, pirmasis svarstymas.
Svarstymas: 2009-03-24.
Balsavimas: 2009-03-25 20090324IPR52483 Dėl Europos aviacijos sistemos veikimo ir tvarumo Dėl aerodromų, oro eismo valdymo ir oro navigacijos paslaugų
-//EP//TEXT TA P6-TA-2009-0169 0 NOT XML V0//LT
-//EP//TEXT TA P6-TA-2009-0170 0 NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
