Automobiliai gebės patys pranešti apie nelaimę
Transportas
2006-04-27 - 14:29
Naujoji sistema leis sparčiau suteikti pagalbą
Siekdama didinti automobilių transporto saugumą, Europos Komisija pasiūlė „elektroninio saugumo iniciatyvą“. Viena svarbiausių jo dalių – ES mastu diegiama elektroninio nelaimės skambučio sistema. Avarijos atveju automobilyje įdiegtas įrenginys praneš artimiausiam pagalbos telefono centrui apie įvykusią nelaimę bei automobilio buvimo vietą. Ketvirtadienį Europos Parlamentas didele balsų dauguma pritarė tokiam siūlymui.
Didelio smūgio atveju įrenginys suveiks automatiškai, o kitu atveju signalą galės perduoti vairuotojas. Sistema veiks bendru ES pagalbos telefono numerio – 112 – pagrindu (jis bus papildytas E112 numeriu). Elektroninio nelaimės skambučio sistema perpus sutrumpins policijos bei gelbėjimo tarnybų atvykimo laiką, taip pat leis išgelbėti daugiau gyvybių bei greičiau išblaškyti transporto kamščius. 2004 m. 25 ES valstybių keliuose žuvo 43 tūkstančiai žmonių. Įdiegus automobilyje europinio pagalbos skambučio paslaugą būtų galima kasmet išgelbėti iki 2500 gyvybių ir 15 proc. sumažinti sunkių sužalojimų. Be to, ES mastu sutaupytume daugiau kaip 20 milijardų eurų, jei skaičiuotume gydymo bei kitus socialinius kaštus. Sistemą planuojama įdiegti iki 2009-ųjų. Tačiau Europos Parlamentas siūlo galutinio sistemos įdiegimo laiką suderinti su pasirengimu naudoti „Galileo“ palydovinę padėties nustatymo sistema, kuri pradės veikti 2010-aisiais. Graikija, Italija, Lietuva, Slovėnija, Suomija, Švedija ir Kipras jau pasirašė šios sistemos įdiegimo supratimo memorandumą. Parlamentas ragina likusias ES valstybes jį pasirašyti. Deputatai kviečia ES valstybes kuo skubiau baigti diegti E112 telefono numerį ir imtis priemonių tinkamai parengti jų bendruosius pagalbos centrus – pasirūpinti kalbų mokymu, skambinančiojo buvimo vietos nustatymo priemonėmis ir skambučio administravimu. Parlamentas taip pat ragina apsvarstyti būdus sumažinti elektroninio nelaimės skambučio sistemos kainą, ypač kaimo bei nutolusių vietovių gyventojams.
Gary TITLEY (PSE, UK)
A6-0072/2006
Dėl kelių eismo saugumo: elektroninio nelaimės skambučio sistema
Iniciatyvos procedūra. Svarstymas ir balsavimas: 2006-04-27
20060421IPR07491
LT
1
PHOTO
20060426PHT07634.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
