Europarlamentarai susirūpino sveikatos priežiūra kitoje ES šalyje
Visuomenės sveikata
2007-03-15 - 12:18
ES piliečiai vis dar patiria sunkumų norėdami pasinaudoti sveikatos paslaugomis kitoje Sąjungos šalyje. Tai atspindi ir gausybė Europos Teisingumo Teismo bylų šia tema. Ketvirtadienį Europos Parlamentas paragino geriau užtikrinti sveikatos paslaugų teikimą už savo šalies ribų esantiems ES piliečiams.
EP rezoliucijoje raginama sukurti tinkamą ES teisinį pagrindą pacientų teisėms visoje ES užtikrinti. Siūloma numatyti aiškias išlaidų atlyginimo procedūras ir taisykles. Valstybės turėtų keistis pacientų bei medicinos specialistų registrų duomenimis, o pacientams turi būti suteikta galimybė bet kurioje Sąjungos šalyje pranešti apie paslaugų teikimo trūkumus ES teritorijoje. Europos Komisija turėtų skirti ypatingą dėmesį pacientų informavimui apie jų teises, teigia EP nariai.
Europarlamentarai „ mano, kad pacientų mobilumas turi visuomet priklausyti nuo laisvo pacientų pasirinkimo ir neturi būti spaudimo, kuris darytų įtaką pacientų laisvei rinktis “.
Europos Komisija ketina dar šiemet pasiūlyti teisės aktų, kurie pagerintų padėtį. Ji yra pareiškusi, jog nesirengia ES mastu suvienodinti sveikatos paslaugų teikimo taisyklių, tačiau sieks paskatinti Sąjungos šalis veiksmingiau bendradarbiauti.
Svarstymas: 2007-03-12. Balsavimas: 2007-03-15
20070309IPR04003
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
