Nuotraukų galerija: svarbiausios liepos mėn. EP sesijos naujienos
Institucijos
2010-07-09 - 13:24
EP pirmininkas Jerzy Buzek skuba į oficialų susitikimą Ispanijos premjeras Zapatero įvertino savo šalies pirmininkavimą ES Tarybai Belgijos ministras pirmininkas Yves Leterme optimistiškai žvelgia į pusmetį truksiantį Belgijos pirmininkavimą ES Tarybai Humoro jausmo nestokojantys liberalų ir konservatorių frakcijų lyderiai Guy Verhofstadt ir Joseph Daul Europarlamentarai pritarė pakeitimams dėl finansų rinkų priežiūros Siekdamas susitarti su Taryba, EP atidėjo galutinį balsavimą dėl finansų rinkos priežiūros Spaudos konferencija dėl bankininkų premijų ribojimo Prancūzijos premjeras François Fillon (kairėje) susitiko su EP vadovu Naujasis Vokietijos prezidentas Christian Wulff dalyvavo susitikime su EP pirmininku J. Buzeku ES užsienio politikos vadovė Catherine Ashton džiaugiasi politiniu susitarimu dėl išorės veiksmų tarnybos Apribotos bankininkų premijos Susitarta dėl ES diplomatinės tarnybos Patvirtintas SWIFT susitarimas Prieš prasidedant vasaros atostogoms surengtoje plenarinėje sesijoje europarlamentarai priėmė gausybę visai Europai svarbių sprendimų. EP patvirtino bankininkų premijų apribojimo ir finansų rinkų priežiūros taisyklių pakeitimus bei susitarimus dėl SWIFT bankinių duomenų perdavimo JAV ir ES diplomatinės tarnybos. Pirmininkavimą ES Tarybai iš Ispanijos perėmusios Belgijos premjeras Yves Leterme europarlamentarams pristatė savo šalies pirmininkavimo prioritetus.
EP narių sprendimu išplėstos laivų keleivių teisės ir pasiūlyta uždrausti mėsos ir pieno produktus iš klonuotų gyvūnų.
Sesijoje taip pat skirta dėmesio padėčiai Kosove, Albanijoje, Kirgizijoje, Šiaurės Korėjoje, Venesueloje ir Zimbabvėje, taip pat jaunimo nedarbui, AIDS, modernioms eismo saugumo technologijoms, naftos gavybos jūroje saugumo didinimui ir importuojamos medienos sertifikavimui.
Apribotos bankininkų premijos
EP patvirtino taisykles, remiantis kuriomis nuo 2011 m. pradžios bus ribojamos bankų valdytojų premijos, o nuo minėtų metų pabaigos bus didinami bankų kapitalo rezervai.
Stiprinama rinkos priežiūra
Siekiant užkirsti kelią finansų krizėms, numatoma sustiprinti Europos sisteminės rizikos tarybos galias, įkurti Europos bankininkystės, draudimo bei vertybinių popierių rinkos priežiūros institucijas bei riziką apribosiančius stabilizacijos fondus. Siekdamas susitarti su Taryba, patvirtinęs pakeitimus EP atidėjo galutinį balsavimą dėl finansų rinkos priežiūros.
Susitarta dėl ES diplomatinės tarnybos (EIVT)
Europos Parlamentas pritarė susitarimui su kitomis ES institucijomis dėl Išorės veiksmų tarnybos veiklos organizavimo ir atskaitomybės. Mažiausiai 60 proc. naujosios tarnybos darbuotojų sudarys ES pareigūnai, trečdalį – ES šalių diplomatai. Dėl EIVT finansų, biudžeto bei personalo valdymo bus balsuojama rudenį.
Patvirtintas SWIFT susitarimas
Pasiekęs didesnių duomenų apsaugos garantijų, ketvirtadienį Europos Parlamentas patvirtino pakoreguotą susitarimą dėl SWIFT sistemoje laikomų bankinių duomenų perdavimo JAV, siekiant sustabdyti terorizmą.
Išplėstos laivų keleivių teisės
Parlamento patvirtintas reglamentas nuo 2012 m. užtikrins pagalbą ir kompensacijas vėluojančių reisinių laivų ir keltų keleiviams. Vėluojant išplaukti daugiau kaip pusantros valandos, keleivis turės galimybę atgauti pinigus už bilietą ir nebeplaukti, arba būti nukreiptas kitu maršrutu, nebent vėluojama dėl oro sąlygų ar kitų nuo laivų bendrovės nepriklausančių aplinkybių. Priklausomai nuo vėlavimo, kompensacijos sudarys 25-50% bilieto kainos. Tebėra deramasi dėl panašių teisių autobusų keleiviams.
Siūloma drausti produktus iš klonuotų gyvūnų
Europarlamentarai siūlo drausti mėsos ir pieno produktus iš klonuotų gyvūnų, griežtai reglamentuoti ir žymėti nanoproduktus, tačiau nereikalauja žymėti produktų iš genetiškai modifikuotais pašarais šertų gyvūnų.
Įvedami griežtesni taršos apribojimai pramonei ir žemės ūkiui
Nuo 2016 m. griežtinami ES reikalavimai pramonės bei žemės ūkio įmonių taršai – bus mažinamos leistinos azoto oksidų, sieros dioksido bei kietųjų dalelių normos. Didelėms šiluminėms elektrinėms iki 2020 m. vidurio galės būti nustatomi pereinamieji laikotarpiai. Pramonės ir žemės ūkio įmonės bus įpareigotos diegti naujausias technologijas žemės ir vandens taršai bei triukšmui mažinti.
EP pritarė deryboms dėl Islandijos narystės
Europos Parlamentas pritarė sprendimui pradėti derybas dėl Islandijos narystės ES, tačiau pareikalavo, kad ši šalis sustabdytų ES teisei prieštaraujančią banginių medžioklę. EP taip pat paragino dvišaliu keliu išspręsti klausimą dėl prarastų indėlių kompensavimo Jungtinės Karalystės ir Nyderlandų piliečiams, turėjusiems indėlius „Icesave“ banke.
20100702STO77508 Sesijos dosjė Sesijoje priimti tekstai Nuotraukų galerija ES turės atskaitingą ir efektyvią diplomatinę tarnybą Belgija pasirengusi pirmininkavimui Pranešimai spaudai Nanotechnologijos: galimybės prieš pavojus
LT
1
DIAPOPHOTO
20100708PHT78222.jpg
LT
2
DIAPOPHOTO
20100708PHT78214.jpg
LT
3
DIAPOPHOTO
20100708PHT78216.jpg
LT
4
DIAPOPHOTO
20100708PHT78212.jpg
LT
5
DIAPOPHOTO
20100708PHT78210.jpg
LT
6
DIAPOPHOTO
20100708PHT78218.jpg
LT
7
DIAPOPHOTO
20100708PHT78206.jpg
LT
8
DIAPOPHOTO
20100702PHT77626.jpg
LT
9
DIAPOPHOTO
20100702PHT77624.jpg
LT
10
DIAPOPHOTO
20100708PHT78220.jpg
LT
13
LINK
http://www.flickr.com/photos/european_parliament/sets/72157624311331389/show/
LT
16
LINK
/news/expert/plenary_session_infopress/default/default_lt.htm
LT
17
LINK
/sides/getDoc.do?type=IM-PRESS&reference=20090316STO51830&language=LT
-//EP//TEXT IM-PRESS 20100625FCS76850 0 NOT XML V0//LT
-//EP//TEXT TA 20100706 TOC NOT XML V0//LT
-//EP//TEXT IM-PRESS 20100625STO76828 0 NOT XML V0//LT
-//EP//TEXT IM-PRESS 20100625STO76829 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
