Europarlamentarai siūlo skirti papildomų ES lėšų „Galileo“ programai
Biudžetas
2007-06-20 - 12:39
Kuriama Europos palydovinė navigacijos sistema „Galileo“ sukurs alternatyvą JAV globaliajai padėties nustatymo sistemai (GPS). Šis projektas, finansuojamas ES ir privačių struktūrų, pasitarnaus transportui, telekomunikacijoms, bankininkystei, žemės ūkiui, aplinkosaugai, pasienio apsaugai ir kitoms sritims. Europarlamentarai nesutinka, kad pastaruoju metu išryškėjusį lėšų trūkumą apmokėtų ES šalys. Jie siūlo persvarstyti šio projekto biudžetą ir visiškai jį finansuoti ES lėšomis.
Šiuo metu gaminami palydovai, tikslinamos jų orbitos bei ruošiama reikiama įranga. Planuojama paleisti į orbitą 30 palydovų – tai kainuos mažiausiai 2,1 mlrd. eurų. 2007-2013 m. ilgalaikiame biudžete ES numatė „Galileo“ programai skirti apie milijardą eurų – 500 mln. eurų palydovų paleidimui ir dar tiek pat – vėlesniam jų valdymui bei pritaikymui komercinėms reikmėms. Likusias lėšas turėjo skirti privati bendrovė. Tačiau dėl nesėkmingos partnerystės su privačiuoju sektoriumi atsirado spragų, todėl prireikė daugiau lėšų. Europos Komisija pradėjo tartis su valstybių atstovais dėl dalinio projekto finansavimo iš kai kurių ES šalių biudžetų.
Trečiadienį Europos Parlamento priimtoje rezoliucijoje nepritariama tokiam sprendimui. Europarlamentarai mano, kad šioje situacijoje ES turėtų perimti visą „Galileo“ programos finansavimą, o dėl jos biudžeto didinimo turėtų spręsti Europos Parlamentas kartu su ES Taryba pagal bendro sprendimo procedūrą. Todėl Europos Komisija raginama pasiūlyti Parlamentui pataisytą „Galileo“ programos biudžetą.
Dėl Europos palydovinės navigacijos programos „Galileo“ finansavimo
B6-0238/2007
Balsavimas (be debatų): 2007-06-20
20070615IPR07886 Daugiau apie „Galileo“ programą Europos kosmoso agentūros tinklalapis šia tema
LT
1
LINK
http://ec.europa.eu/dgs/energy_transport/galileo/index_en.htm
LT
2
LINK
http://www.esa.int/esaNA/galileo.html
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
