A7-0225/2011
14.6.2011
***I
PRANEŠIMAS
dėl pasiūlymo dėl Europos Parlamento ir Tarybos direktyvos dėl indėlių garantijų sistemų (nauja redakcija)
(COM(2010)0368 – C7-0177/2010 – 2010/0207(COD))
Ekonomikos ir pinigų politikos komitetas
Pranešėjas: Peter Simon
(Išdėstymas nauja redakcija. Darbo tvarkos taisyklių 87 straipsnis)
PE 460.614v01-00
Procedūrų sutartiniai ženklai
* Konsultavimosi procedūra
*** Pritarimo procedūra
***I Įprasta teisėkūros procedūra (pirmasis svarstymas)
***II Įprasta teisėkūros procedūra (antrasis svarstymas)
***III Įprasta teisėkūros procedūra (trečiasis svarstymas)
(Procedūra pasirenkama atsižvelgiant į teisės akto projekte pasiūlytą teisinį pagrindą.)
Teisės akto projekto pakeitimai
Parlamento padaryti teisės akto projekto pakeitimai žymimi pusjuodžiu kursyvu . Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pakeitimams reikalingas atitinkamų skyrių sutikimas.
Su esamu teisės aktu, kurį siekiama pakeisti teisės akto projektu, susijusio pakeitimo antraštėje pridedamos trečia ir ketvirta eilutės, kuriose atitinkamai nurodomas esamas teisės aktas ir keičiama šio teisės akto dalis. Perimtos esamo teisės akto nuostatų, kurias Parlamentas nori iš dalies keisti, nors jos nepakeistos teisės akto projekte, dalys žymimos pusjuodžiu šriftu. Išbrauktos tokių nuostatų teksto dalys žymimos laužtiniais skliaustais: […] .
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS............................................................................................................75
PRIEDAS TEISĖS REIKALŲ KOMITETO LAIŠKAS............................................................80
PRIEDAS EUROPOS PARLAMENTO, TARYBOS IR KOMISIJOS TEISĖS TARNYBŲ KONSULTACINĖS DARBO GRUPĖS NUOMONĖ 82
TEISĖS REIKALŲ KOMITETO NUOMONĖ DĖL TEISINIO PAGRINDO..........................84
Vidaus rinkos ir vartotojų apsaugos komiteto NUOMONĖ......................88
Teisės reikalų komiteto NUOMONĖ.......................................................................116
PROCEDŪRA.........................................................................................................................127
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos direktyvos dėl indėlių garantijų sistemų (nauja redakcija)
( COM(2010)0368 – C7-0177/2010 – 2010/0207(COD) )
(Įprasta teisėkūros procedūra: nauja redakcija)
Europos Parlamentas ,
– atsižvelgdamas į Komisijos pasiūlymą Europos Parlamentui ir Tarybai ( COM(2010)0368 ),
– atsižvelgdamas į Sutarties dėl Europos Sąjungos veikimo 294 straipsnio 2 dalį ir 53 straipsnio 1 dalį, pagal kuriuos Komisija pateikė pasiūlymą Parlamentui ( C7‑0177/2010 ),
– atsižvelgdamas į Sutarties dėl Europos Sąjungos veikimo 294 straipsnio 3 dalį,
– atsižvelgdamas į Teisės reikalų komiteto nuomonę dėl siūlomo teisinio pagrindo,
– atsižvelgdamas į Danijos parlamento, Vokietijos Bundestago, Vokietijos Bundesrato ir Švedijos parlamento, vadovaujantis Protokolu (Nr. 2) dėl subsidiarumo ir proporcingumo principų taikymo, pateiktas pagrįstas nuomones, kuriose tvirtinama, jog teisės akto projektas neatitinka subsidiarumo principo,
– atsižvelgdamas į 2011 m. vasario 16 d. Europos centrinio banko nuomonę
OL C 99, 2011 3 31, p. 1. ,
– atsižvelgdamas į 2001 m. lapkričio 28 d. Tarpinstitucinį susitarimą dėl sistemingesnio teisės aktų pakeitimo metodo naudojimo
OL C 77, 2002 3 28, p. 1. ,
– atsižvelgdamas į 2011 m. vasario 24 d. Teisės reikalų komiteto laišką Ekonomikos ir pinigų politikos komitetui vadovaujantis Darbo tvarkos taisyklių 87 straipsnio 3 dalimi,
– atsižvelgdamas į Darbo tvarkos taisyklių 87, 55 ir 37 straipsnius,
– atsižvelgdamas į Ekonomikos ir pinigų politikos komiteto pranešimą ir į Vidaus rinkos ir vartotojų apsaugos komiteto ir Teisės reikalų komiteto nuomones ( A7-0225/2011 ),
A. kadangi Europos Parlamento, Tarybos ir Komisijos teisės tarnybų konsultacinės darbo grupės nuomone, pasiūlyme nepateikiama jokių esminių pakeitimų, išskyrus pakeitimus, kurie šiame pasiūlyme aiškiai nurodomi kaip tokie, ir kadangi kalbant apie nepakeistų ankstesnių teisės aktų nuostatų kodifikavimą ir minėtus pakeitimus, pasiūlymu siekiama tik kodifikuoti esamus teisės aktus nekeičiant jų esmės,
1. priima toliau pateiktą poziciją per pirmąjį svarstymą, atsižvelgęs į Europos Parlamento, Tarybos ir Komisijos teisės tarnybų konsultacinės darbo grupės rekomendacijas;
2. ragina Komisiją dar kartą perduoti klausimą svarstyti Parlamentui, jei ji ketina pasiūlymą keisti iš esmės arba pakeisti jo tekstą nauju tekstu;
3. paveda Pirmininkui perduoti Parlamento poziciją Tarybai, Komisijai ir nacionaliniams parlamentams.
Pakeitimas
1
Pasiūlymas dėl direktyvos
2 konstatuojamoji dalis
Komisijos siūlomas tekstas
Pakeitimas
(2) Kad kredito įstaigoms būtų lengviau steigtis ir vykdyti veiklą, būtina pašalinti valstybių narių įstatymų skirtumus, susijusius su indėlių garantijų sistemų taisyklėmis, kurių šios įstaigos turi laikytis.
(2) Kad kredito įstaigoms būtų lengviau steigtis ir vykdyti veiklą, būtina pašalinti galinčius iškraipyti rinką valstybių narių įstatymų skirtumus, susijusius su indėlių garantijų sistemų taisyklėmis, kurių šios įstaigos turi laikytis.
Pakeitimas
2
Pasiūlymas dėl direktyvos
2 a konstatuojamoji dalis (nauja)
Komisijos siūlomas tekstas
Pakeitimas
(2a) Siekiant, kad ateityje nebūtų pateikiami išmokų reikalavimai indėlių garantijų sistemoms, derėtų skirti daug dėmesio prevencijos veiksmams ir priežiūrai, užtikrinant suderintą ir skaidrų naujų ir esamų subjektų verslo modelių įvertinimą, pagrįstą bendra metodika, dėl kurios susitars Europos priežiūros institucija (Europos bankininkystės institucija), įsteigta Europos Parlamento ir Tarybos reglamentu (ES) Nr. 1093/2010 (EBI) 1 ir kompetentingos institucijos, kuo remiantis gali būti numatyti papildomi priežiūros reikalavimai, veiklos apribojimai, privalomi verslo modelio pakeitimai ar net neatsakingą riziką prisiimančių kredito įstaigų pašalinimas.
____________________
1 OL L 331, 2010 12 15, p. 12.
Pakeitimas
3
Pasiūlymas dėl direktyvos
3 konstatuojamoji dalis
Komisijos siūlomas tekstas
Pakeitimas
(3) Ir įsisteigimo laisvės, ir laisvės teikti finansines paslaugas atžvilgiu kredito įstaigų veiklos srityje ši direktyva yra svarbiausia priemonė vidaus rinkai sukurti, kartu didinant bankų sistemos stabilumą ir indėlininkų apsaugą.
(3) Ir įsisteigimo laisvės, ir laisvės teikti finansines paslaugas atžvilgiu kredito įstaigų veiklos srityje ši direktyva yra svarbiausia priemonė vidaus rinkai sukurti, kartu didinant bankų sistemos stabilumą ir indėlininkų apsaugą. Atsižvelgiant į bendrąsias ekonomines sąnaudas, susijusias su kredito įstaigos bankrotu, neigiamą poveikį finansų stabilumui ir indėlininkų pasitikėjimui, reikėtų, kad būtų ne tik kompensuojama indėlininkams, bet ir užtikrintas pakankamas lankstumas, kad indėlių garantijų sistemos galėtų įgyvendinti prevencines ir rėmimo priemones. Kadangi šiuo atveju sistemoje dalyvaujančios kredito įstaigos pačios padengia indėlių garantijų sistemos sąnaudas, esama tinkamų paskatų jau ankstyvu etapu nustatyti sistemai priklausančių įstaigų problemas ir imtis deramų priemonių siekiant užkirsti kelią gresiančiam bankrotui, pvz., įpareigojant taikyti restruktūrizavimo priemones. Taigi indėlių garantijų institucijos, kurios gali imtis taip pat ir prevencinių veiksmų, svariai papildo priežiūros institucijų vykdomą veiklą, t. y. nuolatinę priežiūrą ir tinkamo kredito įstaigų likvidavimo užtikrinimą. Vis dėlto indėlių garantijų sistemų taikomos rėmimo priemonės turėtų būti visuomet siejamos su tam tikromis sąlygomis ir jų veiksmai turėtų būti visais atvejais suderinami su konkurencijos teise.
Pakeitimas
4
Pasiūlymas dėl direktyvos
3 a konstatuojamoji dalis (nauja)
Komisijos siūlomas tekstas
Pakeitimas
(3a) Veiksminga indėlių garantijų sistemų veikla tinkamai skatinama visų pirma tuomet, kai šių sistemų kompetencijos sritis kaip įmanoma labiau sutampa su teritorija, kuriai tenka kredito įstaigos bankroto išlaidos. Atsižvelgiant į tai ir turint omenyje didėjančią vidaus rinkos integraciją, turėtų būti numatyta galimybė apjungti įvairių valstybių narių indėlių garantijų sistemas arba savanoriškai kurti atskiras tarpvalstybines sistemas. Kompetentingos įstaigos leidimas šioms sistemoms turėtų būti suteikiamas su sąlyga, kad būtų užtikrinamas pakankamas stabilumas ir subalansuota naujų ir esamų indėlių garantijų sistemų sudėtis. Reikia vengti neigiamo poveikio finansų stabilumui, kuris gali kilti tais atvejais, kai, pvz., į vieną sistemą susijungia keletas didelės rizikos kredito įstaigų, kurioms atskirose indėlių garantijų sistemose būtų priskiriamas tik vidutinis rizikos lygis, turint omenyje, kad esamos indėlių garantijų sistemos tokiu atveju netenka įnašų.
Pakeitimas
5
Pasiūlymas dėl direktyvos
5 konstatuojamoji dalis
Komisijos siūlomas tekstas
Pakeitimas
(5) Direktyva 94/19/EB buvo pagrįsta minimalaus suderinimo principu. Todėl Sąjungoje sukurta daug labai skirtingomis ypatybėmis pasižyminčių indėlių garantijų sistemų. Dėl to atsirado kredito įstaigų rinkos iškraipymų ir sumažėjo vidaus rinkos teikiama nauda indėlininkams .
(5) Direktyva 94/19/EB buvo pagrįsta minimalaus suderinimo principu. Todėl Sąjungoje šiuo metu veikia daug labai skirtingomis ypatybėmis pasižyminčių indėlių garantijų sistemų. Nustačius Sąjungos lygmeniu galiojančius bendrus indėlių garantijų sistemoms taikomus reikalavimus, be kita ko, susijusius su garantuojamais indėliais, kompensacijos lygiu, tiksliniu finansinių išteklių lygiu, lėšų panaudojimo sąlygomis ir išmokėjimo tvarka, indėlininkams visoje Sąjungoje bus užtikrinta vienodo lygio apsauga ir vienodas indėlių garantijų sistemų stabilumas. Šių indėlių garantijų sistemoms taikomų bendrųjų reikalavimų įgyvendinimas ypač svarbus, siekiant išvengti rinkos iškraipymų . Todėl ši direktyva padės baigti kurti vidaus rinką .
Pakeitimas
6
Pasiūlymas dėl direktyvos
6 konstatuojamoji dalis
Komisijos siūlomas tekstas
Pakeitimas
(6) Šia direktyva turėtų būti sudaromos vienodos veiklos sąlygos kredito įstaigoms, suteikiama galimybė indėlininkams lengvai suprasti indėlių garantijų sistemų ypatybes ir sudaromos geresnės sąlygos greitai grąžinti indėlininkams indėlius naudojant tvirtas ir patikimas indėlių garantijų sistemas siekiant finansinio stabilumo. Todėl indėlių apsaugos reikalavimus reikėtų kuo labiau suderinti ir supaprastinti.
(6) Šia direktyva turėtų būti užtikrinama, kad indėlininkai būtų informuojami apie garantuojamas ir negarantuojamas finansines priemones ir kad būtų paaiškinta, kaip veikia indėlių garantijų sistemos. Galimybė, kad taikant tinkamas indėlių garantijų sistemos priemones bus užkirstas kelias kredito įstaigos bankrotui, turėtų užtikrinti pasitikėjimą finansų stabilumu ir turėtų būti naudinga privatiems indėlininkams, remtinoms vietos bendruomenėms ir ypač mažoms ir vidutinėms įmonėms (MVĮ). Tokiu būdu gali būti išvengta daugelio neigiamų pasekmių, susijusių su bankų nemokumu, kaip, pvz., netikėtai prarasta galimybė naudotis banko sąskaita. Bankroto atveju pagal šią direktyvą turėtų būti užtikrinama galimybė greitai grąžinti indėlininkams indėlius naudojant tvirtas ir patikimas indėlių garantijų sistemas.
Pakeitimas
7
Pasiūlymas dėl direktyvos
9 konstatuojamoji dalis
Komisijos siūlomas tekstas
Pakeitimas
(9) Nors iš principo visos kredito įstaigos turėtų dalyvauti indėlių garantijų sistemoje, reikėtų pripažinti, kad egzistuoja sistemos, kurios apsaugo pačią kredito įstaigą (institucinės užtikrinimo sistemos) ir visų pirma užtikrina jos likvidumą ir mokumą. Tokios sistemos garantuoja didesnę indėlininkų apsaugą nei indėlių garantijų sistema. Jei tokios sistemos veikia atskirai nuo indėlių garantijų sistemos, apskaičiuojant jų narių įnašus indėlių garantijų sistemai reikėtų atsižvelgti į papildomą tų sistemų apsaugos funkciją. Suderintas kompensacijos lygis neturėtų daryti įtakos sistemoms, kurios apsaugo pačią kredito įstaigą, nebent jos grąžina indėlius indėlininkams. Indėlininkai turėtų turėti teisę teikti reikalavimus visoms sistemoms, visų pirma jei negalima užtikrinti savitarpio garantijų sistemos apsaugos. Todėl ši direktyva turėtų būti taikoma visoms schemoms ar sistemoms.
Išbraukta.
Pakeitimas
8
Pasiūlymas dėl direktyvos
9 a konstatuojamoji dalis
Komisijos siūlomas tekstas
Pakeitimas
(9a) Visos kredito įstaigos turėtų dalyvauti pagal šią direktyvą pripažintoje indėlių garantijų sistemoje, taip užtikrinant stiprią vartotojų apsaugą ir vienodas kredito įstaigų veiklos sąlygas bei vengiant konkurencijos, susijusios su reguliavimu. Indėlių garantijų sistema turėtų galėti suteikti šią apsaugą bet kuriuo metu.
Pakeitimas
9
Pasiūlymas dėl direktyvos
9 b konstatuojamoji dalis (nauja)
Komisijos siūlomas tekstas
Pakeitimas
(9b) Pagrindinė indėlių garantijų sistemos užduotis – indėlininkų apsauga nuo kredito įstaigos nemokumo pasekmių. Indėlių garantijų sistemos turėtų galėti suteikti šią apsaugą įvairiais būdais: todėl vienas iš galimų indėlių garantijų sistemų veiklos būdų galėtų būti sistema su vien tik kompensavimo (angl. paybox ) funkcija.
Pakeitimas
10
Pasiūlymas dėl direktyvos
9 c konstatuojamoji dalis (nauja)
Komisijos siūlomas tekstas
Pakeitimas
(9c) Vis dėlto indėlių garantijų sistemoms turėtų būti sudaryta galimybė neapsiriboti vien tik kompensavimo funkcija, t. y. jos turėtų galėti reikalauti, kad sistemoje dalyvaujančios kredito įstaigos teiktų joms papildomą informaciją, kuria remdamosi jos galėtų kurti išankstinio įspėjimo sistemas. Tuomet ankstyvu etapu bus galima patikslinti nuo rizikos priklausomus įnašus arba pasiūlyti imtis prevencinių priemonių siekiant pašalinti nustatytą riziką. Gresiant sunkumams, indėlių garantijų sistemos turėtų galėti imtis rėmimo priemonių arba savo lėšomis remti tinkamą probleminės kredito įstaigos likvidavimą, kad būtų išvengta išlaidų, susijusių su kompensavimu indėlininkams ir kitomis neigiamomis bankroto pasekmėmis.
Pakeitimas
11
Pasiūlymas dėl direktyvos
9 d konstatuojamoji dalis (nauja)
Komisijos siūlomas tekstas
Pakeitimas
(9d) Kitu vienu iš galimų veiklos būdų atveju indėlių garantijų sistemos turėtų galėti veikti kaip institucinės užtikrinimo sistemos, kaip nurodyta 2006 m. birželio 14 d. Europos Parlamento ir Tarybos direktyvos 2006/48/EB dėl kredito įstaigų veiklos pradėjimo ir vykdymo 1 80 straipsnio 8 dalyje. Šios sistemos apsaugo pačią kredito įstaigą ir visų pirma užtikrina jos likvidumą ir mokumą. Institucines užtikrinimo sistemas kompetentingos institucijos turėtų pripažinti indėlių garantijų sistemomis, jei jos atitinka visus tame straipsnyje ir šioje direktyvoje nustatytus kriterijus. Pagal šiuos kriterijus visų pirma užtikrinama, kad nuolat būtų pakankamai lėšų galimam išmokėjimui atlikti, kaip to reikalaujama kitose indėlių garantijų sistemose.
____________________
1 OL L 177, 2006 6 30, p. 1.
Pakeitimas
12
Pasiūlymas dėl direktyvos
10 konstatuojamoji dalis
Komisijos siūlomas tekstas
Pakeitimas
(10) Institucinės užtikrinimo sistemos apibrėžtos 2006 m. birželio 14 d. Europos Parlamento ir Tarybos direktyvos 2006/48/EB dėl kredito įstaigų veiklos pradėjimo ir vykdymo (nauja redakcija) 1 80 straipsnio 8 dalyje, ir kompetentingos institucijos jas gali pripažinti indėlių garantijų sistemomis, jei jos atitinka visus tame straipsnyje ir šioje direktyvoje nustatytus kriterijus.
Išbraukta.
__________________
1 OL L 177, 2006 6 30, p. 1.
Pakeitimas
13
Pasiūlymas dėl direktyvos
11 konstatuojamoji dalis
Komisijos siūlomas tekstas
Pakeitimas
(11) Per dabartinę finansų krizę nekoordinuotai didinant kompensacijos lygį visoje ES indėlininkai perkėlė pinigus į bankus tose šalyse, kuriose indėlių garantijos buvo didesnės. Dėl to sumažėjo bankų likvidumas krizės sąlygomis. Kai padėtis stabili, dėl skirtingo kompensacijos lygio indėlininkai gali būti skatinami rinktis didžiausią indėlių apsaugą, o ne tinkamiausią indėlių rūšį. Dėl to vidaus rinkoje gali būti iškraipyta konkurencija. Taigi būtina užtikrinti suderintą indėlių apsaugos lygį, kad ir kur Sąjungoje jie būtų laikomi. Tačiau tam tikriems indėliams dėl asmeninės indėlininkų padėties ribotą laiką gali būti taikoma aukštesnio lygio apsauga.
(11) Per dabartinę finansų krizę nekoordinuotai didinant kompensacijos lygį visoje Sąjungoje indėlininkai kai kuriais atvejais perkėlė pinigus į bankus tose šalyse, kuriose indėlių garantijos buvo didesnės. Dėl to sumažėjo bankų likvidumas krizės sąlygomis. Kai padėtis stabili, dėl skirtingo kompensacijos lygio indėlininkai gali būti skatinami rinktis didžiausią indėlių apsaugą, o ne jiems geriausiai tinkančią indėlių rūšį. Dėl to vidaus rinkoje gali būti iškraipyta konkurencija. Taigi būtina visose pripažintose indėlių garantijų sistemose užtikrinti suderintą indėlių apsaugos lygį, kad ir kur Sąjungoje jie būtų laikomi. Tačiau tam tikriems indėliams dėl asmeninės indėlininkų padėties ribotą laiką gali būti taikoma aukštesnio lygio apsauga.
Pakeitimas
14
Pasiūlymas dėl direktyvos
11 a konstatuojamoji dalis (nauja)
Komisijos siūlomas tekstas
Pakeitimas
(11a) Finansų krizės metu pasirodė, kad indėlių garantijų sistemos nepajėgios padengti visų nuostolių, kad būtų užtikrinta indėlininkų apsauga. Todėl būtina užtikrinti, kad indėlių garantijų sistemų turimi finansiniai ištekliai būtų tam tikro tikslinio lygio ir kad būtų galima rinkti specialius įnašus. Kai reikia, indėlių garantijų sistemos turėtų būti sudariusios atitinkamus susitarimus dėl alternatyvaus finansavimo, kad galėtų gauti trumpalaikį finansavimą joms pateiktiems reikalavimams patenkinti.
Pakeitimas
15
Pasiūlymas dėl direktyvos
12 konstatuojamoji dalis
Komisijos siūlomas tekstas
Pakeitimas
(12) Visiems indėlininkams turėtų būti taikomas vienodas kompensacijos lygis , nepaisant to, ar valstybės narės valiuta yra euro, ar ne, ir nepaisant to, ar bankas priklauso pačią kredito įstaigą apsaugančiai sistemai . Euro zonai nepriklausančios valstybės narės turėtų turėti galimybę suapvalinti perskaičiuotas sumas, nemažindamos lygiavertės indėlininkų apsaugos.
(12) Visi indėlininkai turėtų turėti tokią pačią teisę reikalauti, kad indėlių garantijų sistema išmokėtų pagal šią direktyvą nustatyto lygio kompensaciją, nepaisant to, ar valstybės narės valiuta yra euro, ar ne. Euro zonai nepriklausančios valstybės narės turėtų turėti galimybę suapvalinti perskaičiuotas sumas, nemažindamos lygiavertės indėlininkų apsaugos.
Pakeitimas
16
Pasiūlymas dėl direktyvos
15 konstatuojamoji dalis
Komisijos siūlomas tekstas
Pakeitimas
(15) Valstybėms narėms neturėtų būti trukdoma nustatyti sistemas, kuriomis apskritai apsaugomos pensijos ir kurios turėtų veikti atskirai nuo indėlių garantijų sistemų . Valstybėms narėms neturėtų būti trukdoma apsaugoti tam tikrus indėlius dėl socialinių priežasčių arba indėlius, susijusius su nekilnojamojo turto sandoriais, sudaromais privačiam gyvenamosios paskirties būstui įsigyti . Visais atvejais turėtų būti laikomasi valstybės pagalbos taisyklių.
(15) Be to, valstybės narės turėtų užtikrinti, kad pagal indėlių garantijų sistemas nustatytu laikotarpiu būtų garantuojamas visas su tam tikrais sandoriais susijęs indėlis . Šiems indėliams priskiriami su privataus gyvenamojo būsto įsigijimu arba pardavimu susiję indėliai. Ši taisyklė turėtų būti taip pat taikoma ir tiems indėliams, kurie apsaugomi dėl tam tikrų socialinių , pagal nacionalinę teisę apibrėžtų priežasčių ir yra susiję su tam tikrais gyvenimo įvykiais ar etapais, pvz., vaiko gimimu, vedybomis, skyrybomis ir ypač apsirūpinimu senatvėje, arba yra susiję su tam tikromis draudimo išmokomis ar kompensacijomis . Visais atvejais turėtų būti laikomasi valstybės pagalbos taisyklių.
Pakeitimas
17
Pasiūlymas dėl direktyvos
16 konstatuojamoji dalis
Komisijos siūlomas tekstas
Pakeitimas
(16) Būtina suderinti indėliams arba pačioms kredito įstaigoms garantijas numatančių sistemų finansavimo metodus. Viena vertus, tokių sistemų finansavimo išlaidas daugiausia turėtų padengti pačios kredito įstaigos; kita vertus, tokių sistemų finansavimo pajėgumas turi būti proporcingas jų įsipareigojimams. Siekiant užtikrinti, kad visų valstybių narių indėlininkai galėtų naudotis vienodai aukšto lygio apsauga ir kad indėlių garantijų sistemos skolintų vienai kitai pinigus tik tuo atveju, jei atitinkama indėlių garantijų sistema ėmėsi esminių finansavimo pastangų, indėlių garantijų sistemų finansavimą reikėtų suderinti aukštu lygiu . Tačiau dėl to neturėtų kilti pavojus atitinkamos valstybės narės bankų sistemos stabilumui.
(16) Būtina suderinti indėliams arba pačioms kredito įstaigoms garantijas numatančių sistemų finansavimo metodus. Viena vertus, tokių sistemų finansavimo išlaidas iš esmės turėtų padengti pačios kredito įstaigos; kita vertus, tokių sistemų finansavimo pajėgumas turi būti proporcingas jų įsipareigojimams. Siekiant užtikrinti, kad visų valstybių narių indėlių garantijų sistemų stabilumas būtų panašaus aukšto lygio , visoms indėlių garantijų sistemoms turėtų būti nustatytas vienodas ex-ante tikslinis finansinių išteklių lygis .
Pakeitimas
18
Pasiūlymas dėl direktyvos
18 konstatuojamoji dalis
Komisijos siūlomas tekstas
Pakeitimas
(18) Tam tikriems indėlininkams neturėtų būti taikoma indėlių apsauga, visų pirma viešosios valdžios institucijoms ar kitoms finansų įstaigoms. Palyginti su visais kitais indėlininkais, jų skaičius ribotas, todėl banko žlugimo atveju poveikis finansiniam stabilumui būtų minimalus. Valdžios institucijoms taip pat gerokai lengviau gauti kreditą negu piliečiams. Garantijų sistema iš esmės turėtų būti taikoma ne finansų įmonėms, nepriklausomai nuo jų dydžio.
(18) Tam tikriems indėlininkams neturėtų būti taikoma indėlių apsauga, visų pirma viešosios valdžios institucijoms ar kitoms finansų įstaigoms. Palyginti su visais kitais indėlininkais, jų skaičius ribotas, todėl banko žlugimo atveju poveikis finansiniam stabilumui būtų minimalus. Valdžios institucijoms taip pat gerokai lengviau gauti kreditą negu piliečiams. Vis dėlto valstybės narės turėtų užtikrinti, kad būtų garantuojami taip pat ir remtinų vietos valdžios institucijų indėliai. Garantijų sistema iš esmės turėtų būti taikoma ne finansų įmonėms, nepriklausomai nuo jų dydžio.
Pakeitimas
19
Pasiūlymas dėl direktyvos
22 konstatuojamoji dalis
Komisijos siūlomas tekstas
Pakeitimas
(22) Indėlių garantijų sistemų finansiniai ištekliai daugiausia turėtų būti naudojami indėlininkų indėliams grąžinti. Tačiau jie taip pat galėtų būti naudojami indėlių perkėlimui į kitą kredito įstaigą finansuoti, jei indėlių garantijų sistemos patirtos išlaidos neviršija garantuojamų indėlių sumos atitinkamoje kredito įstaigoje. Tam tikru mastu jie taip pat galėtų būti naudojami bankų žlugimo prevencijai finansuoti, atsižvelgiant į direktyvoje nustatytus apribojimus. Tokios priemonės turėtų atitikti valstybės pagalbos taisykles. Tai neturi įtakos būsimai Komisijos politikai dėl nacionalinių bankų problemų sprendimo fondų kūrimo.
(22) Indėlių garantijų sistemos turėtų turėti pakankamai finansinių išteklių kredito įstaigos bankroto atveju indėlininkų indėliams grąžinti. Vis dėlto daugeliu atveju derėtų imtis rėmimo priemonių, kuriomis siekiama užkirsti kelią kredito įstaigos nemokumui, kadangi tai geriau užtikrina indėlių saugumą nei kompensacijų išmokėjimas indėlininkams. Be to, taikant tokias priemones galima išvengti tolesnių išlaidų ir neigiamo poveikio finansų stabilumui ir indėlininkų pasitikėjimui. Todėl indėlių garantijų sistemų išteklius turėtų būti galima panaudoti taip pat ir rėmimo priemonėms. Rėmimo priemonės visais atvejais turėtų būti siejamos su sąlygomis, kurias privalo vykdyti remiama įstaiga. Tačiau lėšas taip pat turėtų būti galima panaudoti kredito įstaigai tinkamai likviduoti , jei indėlių garantijų sistemai tai būtų pigiausia išeitis. Todėl indėlių garantijų sistemos patirtos išlaidos neturėtų viršyti garantuojamų indėlių sumos atitinkamoje kredito įstaigoje. Tokios priemonės turėtų atitikti valstybės pagalbos taisykles. Šios indėlių garantijų sistemų subjektų veiklos alternatyvios galimybės neturi įtakos būsimai Komisijos politikai dėl nacionalinių bankų problemų sprendimo fondų kūrimo.
Pakeitimas
20
Pasiūlymas dėl direktyvos
22 a konstatuojamoji dalis (nauja)
Komisijos siūlomas tekstas
Pakeitimas
(22a) Indėlių garantijos sistemų lėšos gali būti naudojamos sąskaitų operacijoms, susijusioms su įstaigai tenkančia garantuojamų indėlių dalimi, finansuoti.
Pakeitimas
21
Pasiūlymas dėl direktyvos
24 konstatuojamoji dalis
Komisijos siūlomas tekstas
Pakeitimas
(24) Nustatant indėlių garantijų sistemų įnašus reikėtų atsižvelgti į jų narių prisiimamos rizikos lygį. Taip būtų galima atsižvelgti į atskirų bankų rizikos profilį ir sąžiningai apskaičiuoti įnašus, taip pat skatinti juos veikti pagal mažiau rizikingą verslo modelį. Nustačius visoms valstybėms narėms privalomų pagrindinių rodiklių rinkinį ir kitą papildomų pasirenkamų rodiklių rinkinį būtų galima laipsniškai užtikrinti tokį suderinimą.
(24) Nustatant indėlių garantijų sistemų įnašus reikėtų atsižvelgti į jų narių prisiimamos rizikos lygį. Taip būtų galima atsižvelgti į atskirų bankų rizikos profilį , įskaitant skirtingus jų verslo modelius, ir sąžiningai apskaičiuoti įnašus, taip pat skatinti juos veikti pagal mažiau rizikingą verslo modelį. Šiuo tikslu turėtų būti nustatytas standartinis metodas nuo rizikos priklausomiems įnašams į indėlių garantijų sistemą nustatyti. Nustačius visoms valstybėms narėms privalomų pagrindinių rodiklių rinkinį ir kitą papildomų pasirenkamų rodiklių rinkinį , paremtą bendra metodika, dėl kurios susitars EBI ir kompetentingos institucijos, būtų galima laipsniškai užtikrinti tokį suderinimą. Vis dėlto sistemai priklausančių kredito įstaigų prisiimamos rizikos pobūdis gali skirtis priklausomai nuo rinkos sąlygų ir kredito įstaigų veiklos. Todėl tikslinga greta standartinio metodo leisti indėlių garantijų sistemoms taip pat taikyti savas nuo rizikos priklausomas procedūras, jei jos atitinka gaires, kurias parengs EBI, pasikonsultavusi su Europos indėlių draudikų forumu (angl. EFDI). Taip būtų atsižvelgiama į atskirų bankų rizikos profilį, vadovaujantis rinkos sąlygomis konkrečiose valstybėse narėse tiksliau apskaičiuojami įnašai, taip pat skatinama veikti pagal mažiau rizikingą verslo modelį. Norint atsižvelgti į specialiais teisės aktais reglamentuojamo itin mažos rizikos kredito sektoriaus sąlygas, turėtų būti numatyta galimybė atitinkamai sumažinti mokėtinus įnašus.
Pakeitimas
22
Pasiūlymas dėl direktyvos
24 a konstatuojamoji dalis (nauja)
Komisijos siūlomas tekstas
Pakeitimas
(24a) Pastebėta, kad pelningumas kai kuriais atvejais buvo naudojamas kaip rizikos mažinimo rodiklis nustatant rizika pagrįstas priemokas. Taip neatsižvelgiama į savidraudos įmonių, kurios nesiekia maksimizuoti pelno, verslo modelį. Be to, motyvacija padidinti pelną sukuria žalingą paskatą taikyti rizikingesnes strategijas. Derėtų laikytis visapusiško požiūrio į verslo modelio patikimumą.
Pakeitimas
23
Pasiūlymas dėl direktyvos
26 konstatuojamoji dalis
Komisijos siūlomas tekstas
Pakeitimas
(26) Nuo 2010 m. gruodžio 31 d. taikomas daugiausia šešių savaičių kompensacijų išmokėjimo laikotarpis neatitinka būtinybės išlaikyti indėlininkų pasitikėjimą ir netenkina jų poreikių. Todėl kompensacijų išmokėjimo terminą reikėtų sutrumpinti iki vienos savaitės .
(26) Nuo 2010 m. gruodžio 31 d. taikomas daugiausia šešių savaičių kompensacijų išmokėjimo laikotarpis neatitinka būtinybės išlaikyti indėlininkų pasitikėjimą ir netenkina jų poreikių. Todėl kompensacijų išmokėjimo terminą reikėtų sutrumpinti iki penkių darbo dienų .
Pakeitimas
24
Pasiūlymas dėl direktyvos
26 a konstatuojamoji dalis (nauja)
Komisijos siūlomas tekstas
Pakeitimas
(26a) Vis dėlto daugeliu atvejų dar nėra numatyta reikiamų skubaus išmokėjimo procedūrų. Jei indėlininkai visgi yra užtikrinti, kad išmokėjimo terminas bus trumpas, ir kredito įstaigai bankrutavus to termino nesilaikoma, tai gali visam laikui pakenkti indėlininkų pasitikėjimui indėlių garantijų sistemomis, o tai pakenktų šių sistemų vykdomam stabilumo užtikrinimui ir siekiams. Atsižvelgiant į tai, valstybėms narėms turėtų būti sudaryta galimybė nuspręsti pereinamuoju laikotarpiu iki 2016 m. gruodžio 31 d. taikyti 20 darbo dienų išmokėjimo terminą, jei kompetentingoms institucijoms atlikus patikrinimą nustatoma, kad neįmanoma laikytis sutrumpinto išmokėjimo termino. Šiuo atveju iki 2016 m. gruodžio 31 d. parengiamos ir išbandomos reikiamos procedūros, kad būtų galima laikytis penkių darbo dienų išmokėjimo termino. Siekiant užtikrinti, kad pereinamuoju laikotarpiu iki 2016 m. gruodžio 31 d. indėlininkai nepatirtų finansinių sunkumų bankrutavus jų kredito įstaigai, indėlininkams visgi turėtų būti sudaryta galimybė tokiu atveju per penkias darbo dienas iš atsakingos indėlių garantijų sistemos gauti išmoką iki 5 000 eurų už indėlį, kuris atitinka kompensavimo kriterijus.
Pakeitimas
25
Pasiūlymas dėl direktyvos
28 konstatuojamoji dalis
Komisijos siūlomas tekstas
Pakeitimas
(28) Informacija yra esminis indėlininkų apsaugos elementas. Todėl esami indėlininkai turėtų būti informuojami apie jiems teikiamas garantijas ir atsakingą sistemą sąskaitų išrašuose, o būsimi indėlininkai – pasirašydami standartizuotą informacijos dokumentą. Tokios informacijos turinys turėtų būti vienodas visiems indėlininkams. Nereglamentuojamos nuorodos į indėlių garantijų sistemos užtikrinamas sumas bei kompensavimo apimtį jas reklamuojant gali turėti įtakos bankų sistemos stabilumui arba indėlininkų pasitikėjimui. Todėl reklamoje turėtų būti leidžiama pateikti tik trumpas faktines nuorodas į indėlių garantijų sistemas. Sistemos, apsaugančios pačią kredito įstaigą, turėtų aiškiai informuoti indėlininkus apie savo funkciją nežadėdamos neribotos indėlių apsaugos.
(28) Informacija yra esminis indėlininkų apsaugos elementas. Todėl esami indėlininkai turėtų būti informuojami apie jiems teikiamas garantijas ir atsakingą sistemą sąskaitų išrašuose, o būsimi indėlininkai – pasirašydami standartizuotą informacijos dokumentą. Tokios informacijos turinys turėtų būti vienodas visiems indėlininkams. Nereglamentuojamos nuorodos į indėlių garantijų sistemos užtikrinamas sumas bei kompensavimo apimtį jas reklamuojant gali turėti įtakos bankų sistemos stabilumui arba indėlininkų pasitikėjimui. Todėl reklamoje turėtų būti leidžiama pateikti tik trumpas faktines nuorodas į indėlių garantijų sistemas. Sistemos, apsaugančios pačią kredito įstaigą, turėtų informuoti indėlininkus apie jų teises, susijusias su šioje direktyvoje numatytu kompensacijos lygiu, ir apie savo veikimo būdą nežadėdamos neribotos indėlių apsaugos.
Pakeitimas
26
Pasiūlymas dėl direktyvos
32 konstatuojamoji dalis
Komisijos siūlomas tekstas
Pakeitimas
(32) Paisydama valstybių narių atliekamos indėlių garantijų sistemų priežiūros, Europos bankininkystės institucija turėtų padėti siekti tikslo – sudaryti geresnes sąlygas kredito įstaigoms pradėti ir vykdyti veiklą kartu užtikrinant veiksmingą indėlininkų apsaugą. Tuo tikslu Institucija turėtų patvirtinti, kad šioje direktyvoje nustatytos indėlių garantijų sistemų tarpusavio skolinimosi sąlygos yra patenkintos, ir nurodyti, laikantis griežtų šios direktyvos nustatytų ribų, sumas, kurias skolins kiekviena sistema, pradinę palūkanų normą bei paskolos trukmę. Šiuo atžvilgiu Europos bankininkystės institucija taip pat turėtų rinkti informaciją apie indėlių garantijų sistemas , visų pirma apie jų garantuojamų indėlių sumą, kurią patvirtina kompetentingos institucijos. Ji turėtų informuoti kitas indėlių garantijų sistemas apie jų pareigą skolinti.
(32) Paisydama valstybių narių atliekamos indėlių garantijų sistemų priežiūros, Europos bankininkystės institucija turėtų padėti siekti tikslo – sudaryti geresnes sąlygas kredito įstaigoms pradėti ir vykdyti veiklą kartu užtikrinant veiksmingą indėlininkų apsaugą ir kuo labiau sumažinant mokesčių mokėtojų patiriamą riziką . Šiuo atžvilgiu EBI turėtų rinkti informaciją , susijusią su indėlių garantijų sistemomis , visų pirma apie jų garantuojamų indėlių sumą, kurią patvirtina kompetentingos institucijos.
Pakeitimas
27
Pasiūlymas dėl direktyvos
33 konstatuojamoji dalis
Komisijos siūlomas tekstas
Pakeitimas
(33) Būtina nustatyti veiksmingą priemonę, kurią taikant būtų galima rengti suderintus techninius finansinių paslaugų srities standartus, siekiant užtikrinti vienodas veiklos sąlygas ir tinkamą indėlininkų apsaugą visoje Europoje. Tokie standartai turėtų būti rengiami siekiant standartizuoti rizika pagrįstų įnašų apskaičiavimą.
Išbraukta.
Pakeitimas
28
Pasiūlymas dėl direktyvos
34 a konstatuojamoji dalis (nauja)
Komisijos siūlomas tekstas
Pakeitimas
(34a) Kaip jau minėta Reglamente (ES) Nr. 1093/2010, savo 2010 m. liepos 7 d. rezoliucijoje su rekomendacijomis Komisijai dėl ES bankų sektoriaus tarpvalstybinių krizių valdymo Europos Parlamentas pabrėžė, kad reikalingas Europos mechanizmas bankininkystės krizėms įveikti. Toks bankininkystės krizės įveikimo mechanizmas turėtų būti įdiegtas nepažeidžiant indėlininkų apsaugos, kurią teikia indėlių garantijų sistema.
Pakeitimas
29
Pasiūlymas dėl direktyvos
35 konstatuojamoji dalis
Komisijos siūlomas tekstas
Pakeitimas
(35) Komisijai pagal Sutarties dėl Europos Sąjungos veikimo 290 straipsnį turėtų būti suteikti įgaliojimai priimti deleguotuosius teisės aktus dėl 5 straipsnio 5 dalies .
(35) Komisijai pagal Sutarties dėl Europos Sąjungos veikimo 290 straipsnį turėtų būti suteikti įgaliojimai priimti deleguotuosius aktus , kad ji galėtų atitinkamai koreguoti šioje direktyvoje numatytos kompensacijos indėlininkui už visus jam priklausančius indėlius lygį atsižvelgdama į infliaciją Europos Sąjungoje ir remdamasi vartotojų kainų indekso pakeitimais.
Pakeitimas
30
Pasiūlymas dėl direktyvos
35 a konstatuojamoji dalis (nauja)
Komisijos siūlomas tekstas
Pakeitimas
(35a) Komisijai taip pat turėtų būti suteikti įgaliojimai pagal Reglamento (ES) Nr. 1093/2010 10–14 straipsniuose nustatytą procedūrą priimti techninius reguliavimo standartus, susijusius su šioje direktyvoje pateiktomis apibrėžtimis ir standartinio metodo, skirto nuo rizikos priklausomiems kredito įstaigų įnašams į indėlių garantijų sistemas apskaičiuoti, taikymo būdais. EBI tokius reguliavimo techninius standartus turėtų parengti ir pateikti Komisijai patvirtinti iki 2012 m. gruodžio 31 d.
Pakeitimas
31
Pasiūlymas dėl direktyvos
1 straipsnio 1 dalis
Komisijos siūlomas tekstas
Pakeitimas
1. Šia direktyva nustatomos indėlių garantijų sistemų veikimo taisyklės.
1. Šia direktyva nustatomos nacionalinėms indėlių garantijų sistemoms taikomos ES sistemos, kuria siekiama Europos Sąjungoje indėlininkams suteikti bendras saugumo priemones, kuriomis užtikrinama aukšto lygio apsauga, veikimo taisyklės.
Pakeitimas
32
Pasiūlymas dėl direktyvos
1 straipsnio 2 dalis
Komisijos siūlomas tekstas
Pakeitimas
2. Ši direktyva taikoma visoms teisės aktų ar sutarčių pagrindu nustatytoms indėlių garantijų sistemoms ir indėlių garantijų sistemomis pripažįstamoms institucinėms užtikrinimo sistemoms.
2. Ši direktyva taikoma visoms pagal 3 straipsnio 1 dalį pripažintoms indėlių garantijų sistemoms ir jose dalyvaujančioms kredito įstaigoms. Indėlių garantijų sistemos gali veikti kaip teisės aktų ar sutarčių pagrindu nustatytos sistemos arba institucinės užtikrinimo sistemos, kaip numatyta Direktyvos 2006/48/EB 80 straipsnio 8 dalyje .
Pakeitimas
33
Pasiūlymas dėl direktyvos
1 straipsnio 3 dalis
Komisijos siūlomas tekstas
Pakeitimas
3. Institucines užtikrinimo sistemas, apibrėžtas Direktyvos 2006/48/EB 80 straipsnio 8 dalyje, kompetentingos institucijos gali pripažinti indėlių garantijų sistemomis, jei jos atitinka visus tame straipsnyje ir šioje direktyvoje nustatytus kriterijus.
Išbraukta.
Pakeitimas
34
Pasiūlymas dėl direktyvos
1 straipsnio 4 dalis
Komisijos siūlomas tekstas
Pakeitimas
4. Pagal 3 dalį nepripažintoms ir indėlių garantijų neteikiančioms institucinėms užtikrinimo sistemoms ši direktyva netaikoma, išskyrus 14 straipsnio 5 dalies antrą pastraipą ir III priedo paskutinę pastraipą.
4. Pagal 3 straipsnio 1 dalį nepripažintoms garantijų sistemoms ši direktyva netaikoma, išskyrus 11 straipsnio 1 dalį, 14 straipsnio 5 dalies antrą pastraipą , 14 straipsnio 6a dalį ir III priedo paskutinę pastraipą.
Pakeitimas
35
Pasiūlymas dėl direktyvos
1 straipsnio 4 a dalis (nauja)
Komisijos siūlomas tekstas
Pakeitimas
4a. Jei būtų įsteigtas Europos bankų krizės pašalinimo fondas, Komisija, kuriai padeda EBI, užtikrina, kad indėlininkų apsauga išliktų aukšto lygio.
Pakeitimas
36
Pasiūlymas dėl direktyvos
2 straipsnio 1 dalies a punkto pirma pastraipa
Komisijos siūlomas tekstas
Pakeitimas
a) indėlis – bet koks kredito likutis, atsiradęs dėl sąskaitoje paliktų lėšų arba dėl laikinų situacijų, susidariusių dėl įprastų bankinių sandorių, kurį kredito įstaiga turi grąžinti pagal taikomas teisines nuostatas ir sutartines sąlygas.
a) indėlis –
i) bet koks kredito likutis, atsiradęs dėl sąskaitoje paliktų lėšų arba dėl laikinų situacijų, susidariusių dėl įprastų bankinių sandorių , įskaitant terminuotus indėlius, taupomąsias sąskaitas bei registruotus indėlius , kurį kredito įstaiga turi grąžinti pagal taikomas teisines nuostatas ir sutartines sąlygas arba
ii) bet kokia skola, kurią įrodo kredito įstaigos išduotas sertifikatas .
Pakeitimas
37
Pasiūlymas dėl direktyvos
2 straipsnio 1 dalies a punkto trečios pastraipos pirma įtrauka
Komisijos siūlomas tekstas
Pakeitimas
jos egzistavimą galima įrodyti tik sertifikatu, išskyrus sąskaitos išrašą;
ji išduota turėtojui, o ne konkrečiai įvardytam asmeniui;
Pakeitimas
38
Pasiūlymas dėl direktyvos
2 straipsnio 1 dalies c a punktas (naujas)
Komisijos siūlomas tekstas
Pakeitimas
ca) indėlininkas – indėlio savininkas arba, jei sąskaita bendra, indėlio bendrasavininkis;
Pakeitimas
39
Pasiūlymas dėl direktyvos
2 straipsnio 1 dalies e punkto i papunktis
Komisijos siūlomas tekstas
Pakeitimas
i) atitinkamos kompetentingos institucijos nustatė, kad , jų nuomone, dėl su jos finansinėmis aplinkybėmis tiesiogiai susijusių priežasčių tam tikra kredito įstaiga tuo metu negali grąžinti indėlio ir atsižvelgiant į jos padėtį neturi galimybių tai padaryti artimiausiu metu.
i) atitinkamos kompetentingos institucijos , remdamosi joms tuo metu prieinama informacija, nustatė, kad dėl su jos finansinėmis aplinkybėmis tiesiogiai susijusių priežasčių tam tikra kredito įstaiga tuo metu negali grąžinti indėlio ir atsižvelgiant į jos padėtį neturi galimybių tai padaryti artimiausiu metu.
Kompetentingos institucijos šį sprendimą priima kuo greičiau ir bet kokiu atveju ne vėliau kaip praėjus penkioms darbo dienoms po to, kai pirmą kartą įsitikino, kad kredito įstaiga negrąžino pasibaigusio termino mokėtinų indėlių; arba
Kompetentingos institucijos šį sprendimą priima kuo greičiau ir bet kokiu atveju ne vėliau kaip praėjus penkioms darbo dienoms po to, kai pirmą kartą įsitikino, kad kredito įstaiga negrąžino pasibaigusio termino mokėtinų indėlių; arba
Pagrindimas
Šiuo pakeitimu siekiama patikslinti teisiniu požiūriu neaiškias nuostatas, kurios nesuteikia pakankamai teisinio aiškumo. Siekiant užkirsti kelią bet kokiems galimiems ginčams dėl nepagrįstų sprendimų, atitinkamų kompetentingų institucijų sprendimas, kad finansų įstaiga nemoki, turėtų būti grindžiamas faktais, patvirtinančiais turimą informaciją, o ne nuomone (kaip siūlo Komisija).
Pakeitimas
40
Pasiūlymas dėl direktyvos
2 straipsnio 1 dalies f a punktas (naujas)
Komisijos siūlomas tekstas
Pakeitimas
fa) priemonės, skirtos kredito įstaigai tinkamai likviduoti, – priemonės, kuriomis siekiama išvengti indėlių išmokėjimo pagal indėlių garantijos sistemą. Tokios priemonės gali, be kita ko, apimti:
i) pagalbą įsigyjant su sunkumais susidūrusią kredito įstaigą;
ii) indėlių ir atitinkamo turto, įskaitant vidaus padalinius, perkėlimą į tarpinę kredito įstaigą;
iii) priverstinį susijungimą su kita kredito įstaiga;
iv) tinkamą likvidavimą dalyvaujant indėlių garantijų sistemai.
Pakeitimas
41
Pasiūlymas dėl direktyvos
2 straipsnio 1 dalies h punktas
Komisijos siūlomas tekstas
Pakeitimas
h) tikslinis lygis – 1,5 % tinkamų indėlių, už kurių garantijas atsakinga indėlių garantijų sistema;
h) tikslinis lygis – 1,5 % garantuojamų indėlių, už kurių garantijas atsakinga indėlių garantijų sistema;
Pakeitimas
42
Pasiūlymas dėl direktyvos
2 straipsnio 1 dalies i punktas
Komisijos siūlomas tekstas
Pakeitimas
i) turimi finansiniai ištekliai – grynieji pinigai, indėliai ir mažos rizikos turtas, kurio likęs terminas iki išpirkimo – 24 mėnesiai arba mažiau – ir kurį galima paversti grynaisiais pinigais per ne ilgesnį laikotarpį nei nurodytas 7 straipsnio 1 dalyje;
i) turimi finansiniai ištekliai – grynieji pinigai, indėliai ir mažos rizikos turtas, kurį galima paversti grynaisiais pinigais per ne ilgesnį laikotarpį nei nurodytas 7 straipsnio 1 dalyje ir kuris sudaro iki 10 % įkeisto turto ;
Pakeitimas
43
Pasiūlymas dėl direktyvos
2 straipsnio 1 dalies i a punktas (naujas)
Komisijos siūlomas tekstas
Pakeitimas
ia) įkeistas turtas – mokėjimų įsipareigojimai, kurie deramai padengti kokybišku užstatu ir kuriems taikomos šios sąlygos:
– užstatą sudaro mažos rizikos turtas, į kurį neturi teisių jokios trečiosios šalys ir kuriuo gali laisvai disponuoti ir išimtinai naudotis indėlių garantijų sistema, turinti neatšaukiamą teisę pareikalavusi gauti šias išmokas;
– kredito įstaiga turi teisę į pelną, gaunamą iš turto, kurį ši įstaiga užstatė įsipareigojimams padengti;
– užstato rinkos vertė reguliariai analizuojama, o kredito įstaiga privalo užtikrinti, kad užstato rinkos vertė bent jau prilygtų tos kredito įstaigos įsipareigojimams sistemai; be to,
– įvertinant bazinį turtą jo vertė reikiamai sumažinama ir indėlių garantijų sistema reikalauja, kad laiko bėgyje būtų išlaikoma reikiamai sumažinta bazinio turto rinkos vertė.
Pakeitimas
44
Pasiūlymas dėl direktyvos
3 straipsnio 1 dalies antra pastraipa
Komisijos siūlomas tekstas
Pakeitimas
Tai netrukdo jungti skirtingų valstybių narių sistemas.
Tai netrukdo valstybėms narėms kurti indėlių garantijų tarpvalstybinių sistemų arba šiose sistemose sujungti skirtingų valstybių narių sistemas. Tokiu atveju leidimą suteikia kompetentingos institucijos, dalyvaujant EBI.
Pakeitimas
45
Pasiūlymas dėl direktyvos
3 straipsnio 1 dalies antra a pastraipa (nauja)
Komisijos siūlomas tekstas
Pakeitimas
Pripažįstant indėlių garantijų sistemas ir suteikiant joms leidimą ypatingas dėmesys skiriamas tam, ar užtikrinamas pakankamas stabilumas ir subalansuota naujų ir esamų indėlių garantijų sistemų sudėtis, atsižvelgiant į sistemoje dalyvaujančias kredito įstaigas.
Pakeitimas
46
Pasiūlymas dėl direktyvos
3 straipsnio 2 dalis
Komisijos siūlomas tekstas
Pakeitimas
2. Jeigu kredito įstaiga nesilaiko savo, kaip indėlių garantijų sistemos narės, įsipareigojimų, apie tai informuojama jai veiklos licenciją išdavusi kompetentinga institucija, kuri kartu su garantijų sistema imasi visų būtinų priemonių, įskaitant sankcijų taikymą, kad būtų užtikrinta, jog kredito įstaiga vykdytų savo įsipareigojimus.
2. Jeigu kredito įstaiga nesilaiko savo, kaip indėlių garantijų sistemos narės, įsipareigojimų, apie tai nedelsiant informuojama jai veiklos licenciją išdavusi kompetentinga institucija, kuri kartu su indėlių garantijų sistema skubiai imasi visų būtinų priemonių, įskaitant sankcijų taikymą, kad būtų užtikrinta, jog kredito įstaiga vykdytų savo įsipareigojimus.
Pagrindimas
Jei kredito institucijos susiduria su finansinėmis problemomis, būtina apie tai nedelsiant informuoti kompetentingas valdžios įstaigas, kad jos kartu su indėlių garantijos sistema skubiai imtųsi veiksmų vartotojams apsaugoti.
Pakeitimas
47
Pasiūlymas dėl direktyvos
3 straipsnio 5 dalis
Komisijos siūlomas tekstas
Pakeitimas
5. Kompetentingos institucijos nuolat prižiūri, ar visos 1 straipsnyje nurodytos indėlių garantijų sistemos atitinka šią direktyvą.
5. Kompetentingos institucijos , laikydamosi esamų Europos finansų priežiūros institucijų sistemos (EFPIS) taisyklių, nuolat prižiūri, ar visos 1 straipsnyje nurodytos indėlių garantijų sistemos atitinka šią direktyvą.
Pakeitimas
48
Pasiūlymas dėl direktyvos
3 straipsnio 5 dalies pirma a pastraipa (nauja)
Komisijos siūlomas tekstas
Pakeitimas
Tarpvalstybinių indėlių garantijų sistemų priežiūrą vykdo EBI, dalyvaujant kolegijai, kurią sudaro kompetentingų institucijų iš atitinkamų šalių, kuriose yra sistemoje dalyvaujančių kredito įstaigų registruotosios buveinės, atstovai.
Pakeitimas
49
Pasiūlymas dėl direktyvos
3 straipsnio 6 dalies pirma pastraipa
Komisijos siūlomas tekstas
Pakeitimas
Valstybės narės užtikrina, kad indėlių garantijų sistemos reguliariai atliktų savo sistemų tyrimą ir kad kompetentingoms institucijoms kredito įstaigoje nustačius problemas, kurios gali sukelti indėlių garantijų sistemų intervenciją, jos apie tai būtų informuojamos.
Valstybės narės užtikrina, kad indėlių garantijų sistemų taikomi alternatyvūs metodai pagal 11 straipsnio 3a dalį atitiktų to straipsnio nuostatas ir EBI pagal 11 straipsnio 5 dalį patvirtintas gaires, kad indėlių garantijų sistemos reguliariai atliktų savo sistemų tyrimą ir kad kompetentingoms institucijoms kredito įstaigoje nustačius problemas, kurios gali sukelti indėlių garantijų sistemų intervenciją, jos apie tai būtų nedelsiant informuojamos. EBI koordinuoja valstybių narių veiksmus.
Pakeitimas
50
Pasiūlymas dėl direktyvos
3 straipsnio 6 dalies antra pastraipa
Komisijos siūlomas tekstas
Pakeitimas
Tokie tyrimai atliekami bent kas trejus metus arba kai jų reikia atsižvelgiant į aplinkybes. Pirmas tyrimas atliekamas iki 2013 m. gruodžio 31 d.
Tokie tyrimai atliekami bent kas trejus metus ar dažniau, kai jų reikia atsižvelgiant į aplinkybes. Pirmas tyrimas atliekamas iki 2013 m. gruodžio 31 d.
Pakeitimas
51
Pasiūlymas dėl direktyvos
3 straipsnio 6 dalies antra a pastraipa (nauja)
Komisijos siūlomas tekstas
Pakeitimas
EBI savo iniciatyva arba Europos Parlamento ir Tarybos reglamentu (ES) Nr. 1092/2010 1 įsteigtai Europos sisteminės rizikos valdybai (ESRV) paprašius perduoda ESRV sisteminės rizikos analizei reikalingą informaciją apie indėlių garantijų sistemas.
____________________
1 OL 331, 2010 12 15, p. 1.
Pakeitimas
52
Pasiūlymas dėl direktyvos
3 straipsnio 6 dalies trečia pastraipa
Komisijos siūlomas tekstas
Pakeitimas
Europos bankininkystės institucija periodiškai atlieka atitinkamus tarpusavio vertinimus pagal [EBI reglamento] 15 straipsnį . Indėlių garantijų sistemoms taikomas to reglamento 56 straipsnyje nurodytas įpareigojimas saugoti profesinę paslaptį, kai jos keičiasi informacija su Europos bankininkystės institucija .
EBI bent kas penkerius metus atlieka atitinkamus tarpusavio vertinimus pagal Reglamento (ES) Nr. 1093/2010 30 straipsnį . Tokie tarpusavio vertinimai apima, be kita ko, sistemos valdymo praktiką pagal 7a dalį. Indėlių garantijų sistemoms taikomas Reglamento (ES) Nr. 1093/2010 70 straipsnyje nurodytas įpareigojimas saugoti profesinę paslaptį, kai jos keičiasi informacija su EBI .
Be to, EBI yra įgaliota kasmet įvertinti indėlių garantijų sistemų atsparumą nepalankioms sąlygoms taikant įvairius scenarijus, pagal kuriuos remiantis naujais duomenimis naudojami įvairūs iš anksto nustatyti kritiniai taškai, siekiant nustatyti, ar derėtų koreguoti tuo metu taikomą apskaičiavimų modelį ir tikslinį lygį. Toks atsparumo nepalankioms sąlygoms patikrinimas remiasi šiais scenarijais:
a) nedidelio poveikio scenarijumi,
b) vidutinio poveikio scenarijumi,
c) didelio poveikio scenarijumi.
Pakeitimas
53
Pasiūlymas dėl direktyvos
3 straipsnio 7 dalis
Komisijos siūlomas tekstas
Pakeitimas
7. Valstybės narės užtikrina, kad indėlių garantijų sistemos bet kuriuo metu paprašę gautų iš savo narių visą informaciją, būtiną tam, kad galėtų pasirengti grąžinti indėlius indėlininkams, įskaitant žymėjimą pagal 4 straipsnio 2 dalį. Indėlių garantijų sistemoms nuolat teikiama informacija, būtina testavimui nepalankiausiomis sąlygomis atlikti. Tokia informacija tvarkoma anonimiškai. Gautą informaciją galima naudoti tik testavimui nepalankiausiomis sąlygomis atlikti arba pasirengti indėlių grąžinimui ir laikyti ne ilgiau nei būtina šiems tikslams pasiekti.
7. Valstybės narės užtikrina, kad indėlių garantijų sistemos bet kuriuo metu paprašiusios gautų iš savo narių visą informaciją, būtiną tam, kad galėtų pasirengti grąžinti indėlius indėlininkams, įskaitant žymėjimą pagal 4 straipsnio 2 dalį. Indėlių garantijų sistemoms nuolat teikiama informacija, būtina testavimui nepalankiausiomis sąlygomis atlikti. Tokia informacija tvarkoma anonimiškai. Gautą informaciją galima naudoti tik testavimui nepalankiausiomis sąlygomis atlikti ir istorinės indėlių garantijų sistemos atsparumo raidos analizei arba pasirengti indėlių grąžinimui , be to, išlaikomas jos konfidencialumas .
Pakeitimas
54
Pasiūlymas dėl direktyvos
3 straipsnio 7 a dalis (nauja)
Komisijos siūlomas tekstas
Pakeitimas
7a. Valstybės narės užtikrina, kad jų indėlių garantijų sistemose būtų įdiegta patikima sistemos valdymo praktika. Visų pirma:
a) indėlių garantijų sistemos valdyboje privalo būti bent vienas ne vykdomasis narys, o valdybos paskyrimo procedūros turi būti atviros ir skaidrios;
b) indėlių garantijų sistemos rengia metines savo veiklos ataskaitas.
Pakeitimas
55
Pasiūlymas dėl direktyvos
4 straipsnio 1 dalies c punktas
Komisijos siūlomas tekstas
Pakeitimas
c) indėliams, atsiradusiems vykdant sandorius, dėl kurių priimtas nuosprendis dėl nusikalstamos veiklos, susijusios su pinigų plovimu, kaip apibrėžta Tarybos direktyvos 91/308/EEB 1 straipsnio C dalyje ,
c) indėliams, atsiradusiems vykdant sandorius, dėl kurių priimtas nuosprendis dėl nusikalstamos veiklos, susijusios su pinigų plovimu, kaip apibrėžta 2005 m. spalio 26 d. Europos Parlamento ir Tarybos direktyvos 2005/60/EB dėl finansų sistemos apsaugos nuo jos panaudojimo pinigų plovimui ir teroristų finansavimui 1 1 straipsnio 2 dalyje ,
__________________
1 OL L 309, 2005 11 25, p. 15.
Pakeitimas
56
Pasiūlymas dėl direktyvos
4 straipsnio 1 dalies c a punktas (naujas)
Komisijos siūlomas tekstas
Pakeitimas
ca) indėliams, dėl kurių indėlininkas ir kredito įstaiga sutartyje susitarė, kad indėlis turi būti naudojamas specialiems indėlininko įsipareigojimams kredito įstaigai ar kitai šaliai vykdyti, jei pagal įstatymus ar pagal sutarties sąlygas indėlio suma gali būti indėlininko naudojama arba bus automatiškai naudojama šiems įsipareigojimams vykdyti ir kitaip indėlis taptų negrąžinamu indėliu;
Pagrindimas
Indėliams, kurie naudojami kaip užstatas ir yra teisiškai griežtai susieti su paskola ar kitais indėlininko įsipareigojimais, turėtų būti taikoma išimtis. Tokie indėliai laikomi ne indėlininko santaupomis, o įsipareigojimų vykdymo užstatu ir sumažėja po to, kai indėlininkas įvykdo įsipareigojimus.
Pakeitimas
57
Pasiūlymas dėl direktyvos
4 straipsnio 1 dalies f punktas
Komisijos siūlomas tekstas
Pakeitimas
f) indėliams, kurių savininko tapatybė nebuvo nustatyta pagal Direktyvos 91/308/EEB 3 straipsnio 1 dalį, kai tiek indėliai tapo negrąžinami ,
f) indėliams, kurių savininko tapatybė buvo nustatyta pagal Direktyvos 91/308/EEB 3 straipsnio 1 dalį indėlio garantijų aktyvavimo, išmokėjimo metu ir po išmokėjimo,
Pagrindimas
Šiuo pakeitimu siekiama aiškiau nustatyti, kad indėlio garantijos, kurios per klaidą dėl kredito įstaigos nemokumo buvo išmokėtos savininkui, kurio tapatybė išmokėjimo metu dar nebuvo nustatyta pagal Direktyvos 91/308/EEB 3 straipsnio 1 dalį, gali būti atsiimtos.
Pakeitimas
58
Pasiūlymas dėl direktyvos
4 straipsnio 1 dalies i punktas
Komisijos siūlomas tekstas
Pakeitimas
i) pensijų fondų indėliams,
i) pensijų fondų indėliams , išskyrus asmeninėse pensijų sistemose ar darbdavio, kuris nėra didelė bendrovė, profesinių pensijų sistemose laikomus indėlius ,
Pakeitimas
59
Pasiūlymas dėl direktyvos
4 straipsnio 1 dalies j punktas
Komisijos siūlomas tekstas
Pakeitimas
j) valdžios institucijų indėliams,
j) valstybės ir centrinės administracijos institucijų, taip pat regioninių ir vietos valdžios institucijų indėliams,
Pakeitimas
60
Pasiūlymas dėl direktyvos
4 straipsnio 2 a dalis (nauja)
Komisijos siūlomas tekstas
Pakeitimas
2a. Tačiau valstybės narės užtikrina, kad vietos valdžios institucijų indėliams būtų taikomi išmokėjimai pagal indėlių garantijų sistemą, jei tenkinama viena šių sąlygų:
i) institucija neturi nuolatinio profesionalaus iždininko; arba
ii) indėlio praradimas labai pakenktų vietos valdžios institucijų teikiamų paslaugų tęstinumui.
Pakeitimas
61
Pasiūlymas dėl direktyvos
5 straipsnio 1 a dalis (nauja)
Komisijos siūlomas tekstas
Pakeitimas
1a. Be to, valstybės narės užtikrina, kad šie indėliai būtų apsaugomi užtikrinant visos indėlio sumos išmokėjimą:
a) indėliai, atsirandantys iš nekilnojamojo turto sandorių, susijusių su privačiu gyvenamosios paskirties būstu, ne ilgesniu kaip 12 mėnesių laikotarpiu nuo sumos įskaitymo į sąskaitą arba nuo tada, kai tokius indėlius galima teisiškai perduoti;
b) indėliai, atitinkantys nacionaliniuose teisės aktuose apibrėžtus tikslus, susiję su ypatingais indėlininko gyvenimo įvykiais, kaip antai santuoka, skyrybos, išėjimas į pensiją, darbo netekimas, atleidimas iš darbo, neįgalumas ar mirtis, ne ilgesniu kaip 12 mėnesių laikotarpiu nuo sumos įskaitymo į sąskaitą;
c) indėliai, atitinkantys nacionaliniuose teisės aktuose apibrėžtus tikslus, susiję su draudimo išmokomis ar kompensacijomis už nusikaltimais padarytą žalą ar neteisingą nuteisimą, ne ilgesniu kaip 12 mėnesių laikotarpiu nuo sumos įskaitymo į sąskaitą arba nuo tada, kai tokius indėlius galima teisiškai perduoti.
Pakeitimas
62
Pasiūlymas dėl direktyvos
5 straipsnio 2 dalies įžanginė dalis
Komisijos siūlomas tekstas
Pakeitimas
2. Valstybės narės užtikrina, kad indėlių garantijų sistemos nenukryptų nuo 1 dalyje nustatyto kompensacijos lygio. Tačiau valstybės narės gali nuspręsti, kad toliau nurodyti indėliai kompensuojami, jei tokių išmokų išlaidoms netaikomi 9, 10 ir 11 straipsniai:
2. Valstybės narės užtikrina, kad indėlininkai turėtų teisę gauti 1 dalyje nustatyto lygio kompensaciją .
Pakeitimas
63
Pasiūlymas dėl direktyvos
5 straipsnio 2 dalies a punktas
Komisijos siūlomas tekstas
Pakeitimas
a) indėliai, atsirandantys iš nekilnojamojo turto sandorių, sudaromų privačiam gyvenamosios paskirties būstui įsigyti, iki 12 mėnesių nuo sumos įskaitymo į sąskaitą;
Išbraukta.
Pakeitimas
64
Pasiūlymas dėl direktyvos
5 straipsnio 2 dalies b punktas
Komisijos siūlomas tekstas
Pakeitimas
b) indėliai, atitinkantys socialinius tikslus, apibrėžtus nacionaliniuose teisės aktuose, ir susiję su ypatingais indėlininko gyvenimo įvykiais, kaip antai santuoka, skyrybos, neįgalumas ar mirtis. Garantijos laikotarpis yra ne ilgesnis nei 12 mėnesių nuo tokio įvykio.
Išbraukta.
Pakeitimas
65
Pasiūlymas dėl direktyvos
5 straipsnio 3 dalis
Komisijos siūlomas tekstas
Pakeitimas
3. 2 dalimi valstybėms narėms netrukdoma toliau taikyti ar pradėti taikyti sistemų, kuriomis apsaugomi senatvės aprūpinimo produktai ir pensijos, jei tomis sistemomis ne tik garantuojami indėliai, bet siūloma visapusiška visų su tuo susijusių produktų ir situacijų garantija.
3. 1 dalimi valstybėms narėms netrukdoma toliau taikyti ar pradėti taikyti sistemų, kuriomis apsaugomi senatvės aprūpinimo produktai ir pensijos, jei tomis sistemomis ne tik garantuojami indėliai, bet siūloma visapusiška visų su tuo susijusių produktų ir situacijų garantija.
Pakeitimas
66
Pasiūlymas dėl direktyvos
5 straipsnio 3 a dalis (nauja)
Komisijos siūlomas tekstas
Pakeitimas
3a. Kalbant apie valstybėse narėse esančiose užsienio kredito įstaigose arba jų filialuose iki 2010 m. gruodžio 31 d. įneštus indėlius ir apie indėlininkų, kurių pagrindinė gyvenamoji vieta yra valstybėje narėje, kuri iki 2008 m. sausio 1 d. turėjo valstybinę indėlių garantijų sistemą ir nustatytą 100 000 EUR – 300 000 EUR kompensacijų už indėlius lygį, indėlius, atitinkamos valstybės narės gali nuspręsti, kad nukrypstant nuo 1 dalies jiems ir toliau taikoma nepakeista ankstesnė nustatyta kompensacijos suma. Tokiu atveju turi būti atitinkamai koreguojamas tikslinis finansinių išteklių lygis ir nuo rizikos priklausomi kredito įstaigos įnašai.
Pakeitimas
67
Pasiūlymas dėl direktyvos
5 straipsnio 4 dalis
Komisijos siūlomas tekstas
Pakeitimas
4. Indėlių kompensacijos išmokamos sąskaitos valiuta. Jei eurais išreikštos sumos, nurodytos 1 dalyje, perskaičiuojamos kita valiuta, sumos, faktiškai išmokėtos indėlininkams , yra lygiavertės šioje direktyvoje nustatytoms sumoms.
4. Indėlių kompensacijos išmokamos eurais arba valstybės narės, kurios teritorijoje atidaryta sąskaita, valiuta. Jei indėlis įneštas kita valiuta, indėlininkas turi teisę spręsti, ar suma bus išmokama:
i) valiuta, kuria operuota sąskaitoje, iki konkrečios datos, dėl kurios susitariama su kompetentingomis institucijomis ir kuri yra vėlesnė nei 7 straipsnio 1 dalyje nustatytas terminas, arba
ii) valstybės narės, kurioje sąskaita atidaryta, valiuta – šiuo atveju taikomas valiutos keitimo kursas, kuris buvo iki tos datos, kurią kompetentingos institucijos priima sprendimą, nurodytą 2 straipsnio 1 dalies e punkto i papunktyje, arba teisminė institucija priima sprendimą, nurodytą 2 straipsnio 1 dalies e punkto ii papunktyje.
Pakeitimas
68
Pasiūlymas dėl direktyvos
5 straipsnio 6 dalis
Komisijos siūlomas tekstas
Pakeitimas
6. Komisija mažiausiai kartą per penkerius metus periodiškai iš naujo apsvarsto 1 dalyje nurodytą sumą. Prireikus Komisija Europos Parlamentui ir Tarybai pateikia pasiūlymą dėl direktyvos, kad būtų patikslinta 1 dalyje nurodyta suma, pirmiausia atsižvelgiant į konkrečius bankų sektoriaus pokyčius bei Sąjungos ekonominę ir monetarinę padėtį. Pirmasis svarstymas vyksta ne anksčiau kaip 2015 m. gruodžio 31 d., nebent dėl nenumatytų įvykių persvarstyti reikia anksčiau .
6. Komisija , kuriai padeda EBI, mažiausiai kartą per penkerius metus periodiškai iš naujo apsvarsto 1 dalyje nurodytą sumą. Prireikus Komisija Europos Parlamentui ir Tarybai pateikia pasiūlymą dėl direktyvos, kad būtų patikslinta 1 dalyje nurodyta suma, pirmiausia atsižvelgiant į konkrečius bankų sektoriaus pokyčius bei Sąjungos ekonominę ir monetarinę padėtį. Pirmasis svarstymas vyksta ne anksčiau kaip 2015 m. gruodžio 31 d., nebent dėl nenumatytų įvykių persvarstyti reikia anksčiau.
Pakeitimas
69
Pasiūlymas dėl direktyvos
5 straipsnio 7 dalis
Komisijos siūlomas tekstas
Pakeitimas
7. Komisija gali tikslinti 1 dalyje nurodytas sumas , atsižvelgdama į infliaciją Europos Sąjungoje ir remdamasi suderinto vartotojų kainų indekso, kurį skelbia Komisija, pakeitimais.
7. Komisijai suteikiami įgaliojimai priimti deleguotuosius aktus pagal 16 straipsnį dėl periodinio, bent vieną kartą per penkerius metus atliekamo 1 dalyje nurodytų sumų patikslinimo , atsižvelgiant į infliaciją Europos Sąjungoje ir remiantis suderinto vartotojų kainų indekso, kurį skelbia Komisija, pakeitimais , atsiradusiais po vėliausio patikslinimo .
Ši priemonė, skirta neesminėms šios direktyvos nuostatoms iš dalies pakeisti, tvirtinama pagal 16 straipsnį.
Pakeitimas
70
Pasiūlymas dėl direktyvos
6 straipsnio 4 dalis
Komisijos siūlomas tekstas
Pakeitimas
4. Grąžintinos sumos apskaičiavimo atskaitos data yra data, kurią kompetentingos institucijos priima sprendimą, nurodytą 2 straipsnio 1 dalies e punkto i papunktyje, arba teisminė institucija priima sprendimą, nurodytą 2 straipsnio 1 dalies e punkto ii papunktyje. Apskaičiuojant grąžintiną sumą, į indėlininko įsipareigojimus kredito įstaigai neatsižvelgiama.
4. Grąžintinos sumos apskaičiavimo atskaitos data yra data, kurią kompetentingos institucijos priima sprendimą, nurodytą 2 straipsnio 1 dalies e punkto i papunktyje, arba teisminė institucija priima sprendimą, nurodytą 2 straipsnio 1 dalies e punkto ii papunktyje. Apskaičiuojant grąžintiną sumą, į indėlininko įsipareigojimus kredito įstaigai neatsižvelgiama , išskyrus atvejus, kai kalbama apie indėlininko įsipareigojimus, vykdytinus atskaitos dieną .
Pakeitimas
71
Pasiūlymas dėl direktyvos
6 straipsnio 7 a dalis (nauja)
Komisijos siūlomas tekstas
Pakeitimas
7a. Valstybės narės gali nuspręsti, kad išmokant 7 straipsnio 1 dalyje nurodytą kompensaciją toje pačioje kredito įstaigoje laikomi indėlininko indėliai neturėtų būti sumuojami, jei pagal valstybės narės teisės aktų nuostatas kredito įstaigai leidžiama operuoti skirtingais pavadinimais. Toje pačioje ir vienu tokiu pačiu pavadinimu veikiančioje kredito įstaigoje laikomi indėliai sumuojami ir jiems taikoma 5 straipsnio 1 dalyje nustatyta kompensacijos suma. Jei pagal šias nuostatas atskiram indėlininkui ir atskirai kredito įstaigai apskaičiuojama didesnė garantuojamų indėlių suma, negu numatyta 5 straipsnyje, atitinkamai padidinami pagal 9 ir 11 straipsnius apskaičiuojami įnašai į indėlių garantijų sistemą.
Jei valstybė narė nusprendžia neleisti teikti atskiros indėlių apsaugos, atsižvelgiant į skirtingus tos pačios kredito įstaigos naudojamus įstaigų pavadinimus, licencijos turėtojui neteikiamos skirtingos garantijos pagal įstaigos pavadinimą. Tos pačios kredito įstaigos skirtingų pavadinimų įstaigose laikomų indėlių sumavimas netaikomas tarpvalstybiniu lygmeniu.
Valstybių narių kredito įstaigos, kurios taiko šią nuostatą, negali pasiūlyti tokios garantijos savo filialuose, veikiančiuose valstybėse narėse, kurios neleidžia kredito įstaigai turėti kelių skirtingų įstaigų pavadinimų.
Pakeitimas
72
Pasiūlymas dėl direktyvos
7 straipsnio 1 dalies pirma pastraipa
Komisijos siūlomas tekstas
Pakeitimas
Indėlių garantijų sistemos negrąžinamus indėlius turi sugebėti grąžinti per 7 dienas po to, kai kompetentingos institucijos priima sprendimą, kaip nurodyta 2 straipsnio 1 dalies e punkto i papunktyje, arba teisminė institucija priima sprendimą , kaip nurodyta 2 straipsnio 1 dalies e punkto ii papunktyje.
Indėlių garantijų sistemos negrąžinamus indėlius turi sugebėti grąžinti per penkias darbo dienas po to, kai kompetentingos institucijos priima sprendimą, kaip nurodyta 2 straipsnio 1 dalies e punkto i papunktyje, arba teisminė institucija priima sprendimą, kaip nurodyta 2 straipsnio 1 dalies e punkto ii papunktyje.
Pakeitimas
73
Pasiūlymas dėl direktyvos
7 straipsnio 1 dalies pirma a pastraipa (nauja)
Komisijos siūlomas tekstas
Pakeitimas
Valstybės narės gali nuspręsti iki 2016 m. gruodžio 31 d. taikyti 20 darbo dienų išmokėjimo terminą, jei kompetentinga institucija, atlikus nuodugnų patikrinimą, nustato, jog indėlių garantijų sistemos dar nepajėgios laikytis išmokėjimo per penkias darbo dienas termino.
Pakeitimas
74
Pasiūlymas dėl direktyvos
7 straipsnio 1 a dalis (nauja)
Komisijos siūlomas tekstas
Pakeitimas
1a. Jei valstybės narės nusprendžia iki 2016 m. gruodžio 31 d. taikyti ilgesnį nei 20 darbo dienų išmokėjimo terminą, indėlininkams paprašius indėlių garantijų sistema per penkias darbo dienas sumoka vienkartinę 5 000 eurų sumos neviršijančią išmoką už kompensavimo sąlygas atitinkantį indėlį.
Pakeitimas
75
Pasiūlymas dėl direktyvos
7 straipsnio 1 b dalis (nauja)
Komisijos siūlomas tekstas
Pakeitimas
1b. 1 dalyje nurodytas grąžinimas arba išmokėjimas gali būti atidėtas šiais atvejais:
i) nėra aišku, ar pagal teisės aktus asmuo turi teisę gauti grąžinamą indėlį, ar dėl indėlio kyla teisinių ginčų;
ii) šalies vyriausybė ar tarptautinės institucijos indėliui taiko ekonomines sankcijas;
iii) iii) per paskutinius 24 mėnesius neatlikta jokių su indėliu susijusių operacijų (sąskaita neaktyvi);
iv) manoma, kad grąžintina suma yra laikinai didelės sumos sąskaitoje, kaip apibrėžta 5 straipsnio 1a dalyje, dalis.
v) grąžintiną sumą turi išmokėti priimančiosios valstybės indėlių garantijų sistema pagal 12 straipsnio 2 dalį.
Pakeitimas
76
Pasiūlymas dėl direktyvos
7 straipsnio 3 dalis
Komisijos siūlomas tekstas
Pakeitimas
3. Visi indėlių garantijų sistemos ir indėlininko susirašinėjimo dokumentai parengiami valstybės narės, kurioje laikomas garantuotas indėlis, valstybine kalba ar kalbomis. Jei bankas tiesiogiai veikia kitoje valstybėje narėje ir neturi įsteigęs filialų, informacija pateikiama atidarant sąskaitą indėlininko pasirinkta kalba.
3. Visi indėlių garantijų sistemos ir indėlininko susirašinėjimo dokumentai parengiami oficialia Sąjungos kalba, kuria kredito įstaiga, kurioje laikomas garantuojamas indėlis, susirašinėja su indėlininku, arba, jei neįmanoma to padaryti, valstybės narės, kurioje laikomas garantuotas indėlis, valstybine kalba ar kalbomis. Jei bankas tiesiogiai veikia kitoje valstybėje narėje ir neturi įsteigęs filialų, informacija pateikiama atidarant sąskaitą indėlininko pasirinkta kalba.
Pakeitimas
77
Pasiūlymas dėl direktyvos
7 straipsnio 4 dalis
Komisijos siūlomas tekstas
Pakeitimas
4. Neatsižvelgiant į 1 dalyje nurodytą terminą, tais atvejais, kai indėlininkui ar bet kuriam kitam asmeniui, turinčiam teisę į sąskaitoje esančias sumas ar suinteresuotam tokiomis sumomis, kuriam pareikštas kaltinimas dėl pinigų plovimo ar dėl veiklos, susijusios su Direktyvos 91/308/EEB 1 straipsnyje apibrėžtu pinigų plovimu, išmokėjimas iš indėlių garantijų sistemos gali būti sustabdytas iki tol, kol teismas priims sprendimą.
4. Neatsižvelgiant į 1 dalyje nurodytą terminą, tais atvejais, kai indėlininkui ar bet kuriam kitam asmeniui, turinčiam teisę į sąskaitoje esančias sumas ar suinteresuotam tokiomis sumomis, kuriam pareikštas kaltinimas dėl pinigų plovimo ar dėl veiklos, susijusios su Direktyvos 2005/60/EB 1 straipsnio 2 dalyje apibrėžtu pinigų plovimu, su indėlininku susijęs išmokėjimas iš indėlių garantijų sistemos gali būti laikinai sustabdytas iki tol, kol teismas priims sprendimą.
Pakeitimas
78
Pasiūlymas dėl direktyvos
7 straipsnio 4 a dalis (nauja)
Komisijos siūlomas tekstas
Pakeitimas
4a. Išmokėjimas neatliekamas, jei per paskutinius 24 mėnesius neatlikta jokių su indėlių susijusių operacijų ir indėlio vertė mažesnė už administracines išlaidas, kurios susidarytų dėl išmokėjimo.
Pakeitimas
79
Pasiūlymas dėl direktyvos
8 straipsnio 1 dalis
Komisijos siūlomas tekstas
Pakeitimas
1. Valstybės narės užtikrina, kad indėlininkas, gindamas savo teises į kompensaciją, galėtų indėlių garantijų sistemą paduoti į teismą.
1. Valstybės narės užtikrina, kad , ginant indėlininko teises į kompensaciją, būtų galima indėlių garantijų sistemą paduoti į teismą.
Pakeitimas
80
Pasiūlymas dėl direktyvos
8 straipsnio 2 dalis
Komisijos siūlomas tekstas
Pakeitimas
2. Nepažeisdamos nacionalinėje teisėje joms numatytų kitų teisių ir laikydamosi 3 dalies , sistemos, pagal garantijas išmokančios kompensacijas, vykdant kredito įstaigos likvidavimo procedūrą turi teisę perimti indėlininkų teises į sumą, kuri lygi jiems išmokėtinai sumai.
2. Nepažeisdamos nacionalinėje teisėje joms numatytų kitų teisių, sistemos, pagal nacionalinės sistemos garantijas išmokančios kompensacijas, vykdant kredito įstaigos likvidavimo procedūrą turi teisę perimti indėlininkų teises į sumą, kuri lygi jiems išmokėtinai sumai.
Šioje dalyje nurodytomis teisėmis perimti indėlininko teises naudojamasi pirmumo tvarka iš karto po indėlininkų teisių, nurodytų 1 dalyje, ir prieš visas kitas teises teikti reikalavimus likvidatoriui.
Pagrindimas
Pasiūlyme numatomas principas, kad tuo atveju, kai indėlių garantijų sistema (IGS) skolina kitai sistemai, atliekant likvidavimo procesą skolinimo sistema turi pirmumą po indėlininkų teisių. Norint visoms IGS sudaryti vienodas sąlygas (neatsižvelgiant į tai, ar jos yra paskolinę kitai sistemai), šis principas turi būti priimtas kaip bendras principas visais atvejais, kai bankas bankrutuoja, ir siekiant užtikrinti vienodas sąlygas visoms IGS, tačiau tik nacionalinėje sistemoje.
Pakeitimas
81
Pasiūlymas dėl direktyvos
9 straipsnio 1 dalies antra pastraipa
Komisijos siūlomas tekstas
Pakeitimas
Turimi finansiniai ištekliai indėlių garantijų sistemoms surenkami iš jų narių reguliarių įnašų, mokamų kiekvienais metais birželio 30 d. ir gruodžio 30 d . Tai netrukdo gauti papildomų lėšų iš kitų šaltinių. Vienkartinių stojimo mokesčių reikalauti negalima.
Turimi finansiniai ištekliai indėlių garantijų sistemoms surenkami iš jų narių reguliarių įnašų, mokamų bent kartą per metus . Tai netrukdo gauti papildomų lėšų iš kitų šaltinių. Vienkartinių stojimo mokesčių reikalauti negalima.
Pakeitimas
82
Pasiūlymas dėl direktyvos
9 straipsnio 1 dalies trečia pastraipa
Komisijos siūlomas tekstas
Pakeitimas
Turimi finansiniai ištekliai turi siekti bent jau tikslinį lygį. Kai finansinės galimybės nesiekia tikslinio lygio, įnašų mokėjimas atnaujinamas, bent jau kol vėl bus pasiektas tikslinis lygis. Kai turimi finansiniai ištekliai sudaro mažiau nei du trečdalius tikslinio lygio, reguliarūs įnašai turi būti ne mažesni nei 0,25 % tinkamų indėlių.
Turimi finansiniai ištekliai turi siekti bent jau tikslinį lygį. Kai finansinės galimybės nesiekia tikslinio lygio, įnašų mokėjimas atnaujinamas, kol bus pasiektas tikslinis lygis. Reguliarūs įnašai įmokami tinkamai atsižvelgiant į verslo ciklą ir sudaro ne mažiau kaip 0,1 % garantuojamų indėlių. Prievolė mokėti įnašus atsiranda tik tada, kai indėlių garantijų sistemos turimos lėšos mažesnės už tikslinį lygį. Jei po to, kai pirmą kartą pasiektas tikslinis lygis, turimi finansiniai ištekliai dėl lėšų išmokėjimo sudaro mažiau nei du trečdalius tikslinio lygio, reguliarūs įnašai turi būti ne mažesni nei 0,25 % garantuojamų indėlių.
Pakeitimas
83
Pasiūlymas dėl direktyvos
9 straipsnio 2 dalis
Komisijos siūlomas tekstas
Pakeitimas
2. Bendra su vienu subjektu susijusių sistemos indėlių ir investicijų suma neviršija 5 % jos turimų finansinių išteklių. Įmonės, kurios konsoliduotos atskaitomybės, kaip apibrėžta Direktyvoje 83/349/EEB arba pagal pripažintas tarptautines apskaitos taisykles, tikslais įtrauktos į tą pačią grupę, apskaičiuojant šią ribą laikomos vienu subjektu.
2. Turimi finansiniai indėlių garantijų sistemų ištekliai investuojami neprisiimant didelės rizikos ir užtikrinant pakankamą rizikos išskaidymą, o investuojama suma negali viršyti 5 % sistemos turimų finansinių išteklių , išskyrus tuos atvejus, kai tiems indėliams arba investicijoms pagal Direktyvos 2006/48 VI priedo I dalį priskiriamas 0 % rizikos koeficientas . Įmonės, kurios konsoliduotos atskaitomybės, kaip apibrėžta Direktyvoje 83/349/EEB arba pagal pripažintas tarptautines apskaitos taisykles, tikslais įtrauktos į tą pačią grupę, taikant šias nuostatas laikomos vienu subjektu.
Pakeitimas
84
Pasiūlymas dėl direktyvos
9 straipsnio 3 dalis
Komisijos siūlomas tekstas
Pakeitimas
3. Jeigu indėlių garantijų sistemos turimų finansinių išteklių nepakanka apmokėti indėlininkams jų indėliams tapus negrąžinamiems, jos nariai moka specialius įnašus, neviršijančius 0,5 % jų tinkamų indėlių per kalendorinius metus. Šis mokėjimas atliekamas vieną dieną prieš 7 straipsnio 1 dalyje nurodytą terminą.
3. Jeigu indėlių garantijų sistemos turimų finansinių išteklių nepakanka apmokėti indėlininkams jų indėliams tapus negrąžinamiems, jos nariai moka specialius įnašus, neviršijančius 0,5 % jų garantuojamų indėlių per kalendorinius metus. Šis mokėjimas atliekamas vieną dieną prieš 7 straipsnio 1 dalyje nurodytą terminą.
Pakeitimas
85
Pasiūlymas dėl direktyvos
9 straipsnio 4 dalies ketvirta pastraipa
Komisijos siūlomas tekstas
Pakeitimas
Bendra 1 ir 2 dalyse nurodytų įnašų suma negali viršyti 1 % tinkamų indėlių per kalendorinius metus.
Bendra 1 ir 3 dalyse nurodytų įnašų suma negali viršyti 1 % garantuojamų indėlių per kalendorinius metus.
Pakeitimas
86
Pasiūlymas dėl direktyvos
9 straipsnio 4 dalies antra pastraipa
Komisijos siūlomas tekstas
Pakeitimas
Kompetentingos institucijos gali visiškai arba iš dalies atleisti kredito įstaigą nuo 2 dalyje nurodyto įpareigojimo, jei dėl 1 ir 2 dalyse nurodytų mokėjimų sumos kiltų pavojus, kad nebus patenkinti kitų kreditorių reikalavimai. Toks atleidimas negali būti suteiktas ilgesniam nei 6 mėnesių laikotarpiui, bet kredito įstaigos prašymu gali būti atnaujintas.
Kompetentingos institucijos gali laikinai atleisti kredito įstaigą nuo 2 dalyje nurodyto įpareigojimo, jei dėl 1 ir 2 dalyse nurodytų mokėjimų sumos kiltų pavojus, kad nebus patenkinti kitų kreditorių reikalavimai. Toks atleidimas negali būti suteiktas ilgesniam nei 6 mėnesių laikotarpiui, bet kredito įstaigos prašymu gali būti atnaujintas. Minėtoji suma įmokama vėliau, kai mokėjimas nebekelia pavojaus, kad nebus patenkinti kitų kreditorių reikalavimai. Šio straipsnio 1, 2 ir 3 dalyse nurodyti finansiniai ištekliai daugiausia naudojami siekiant apsaugoti indėlininkus ir grąžinti jiems lėšas pagal šią direktyvą. Ne daugiau kaip trečdalis turimų finansinių išteklių gali būti naudojama pagal šią direktyvą numatytoms prevencinėms ir rėmimo priemonėms finansuoti. Tokiu atveju indėlių garantijų sistema per vieną mėnesį pateikia kompetentingai institucijai ataskaitą, įrodančią, kad turimų finansinių išteklių trečdalio riba nebuvo viršyta.
Pakeitimas
87
Pasiūlymas dėl direktyvos
9 straipsnio 5 dalies antra pastraipa
Komisijos siūlomas tekstas
Pakeitimas
Tačiau jie taip pat gali būti naudojami indėlių perkėlimui į kitą finansų įstaigą finansuoti, jei indėlių garantijų sistemos patirtos išlaidos neviršija garantuojamų indėlių sumos susijusioje kredito įstaigoje. Tokiu atveju indėlių garantijų sistema per vieną mėnesį nuo indėlių perkėlimo pateikia Europos bankininkystės institucijai ataskaitą, įrodančią, kad pirmiau minėta riba nebuvo viršyta.
Išbraukta.
Pakeitimas
88
Pasiūlymas dėl direktyvos
9 straipsnio 5 dalies 3 pastraipos įvadinė dalis
Komisijos siūlomas tekstas
Pakeitimas
Valstybės narės gali leisti indėlių garantijų sistemai naudoti savo finansinius išteklius siekiant išvengti banko žlugimo neapsiribojant indėlių perkėlimo į kitą kredito įstaigą finansavimu, jei tenkinamos šios sąlygos:
Išbraukta.
Pakeitimas
89
Pasiūlymas dėl direktyvos
9 straipsnio 5 dalies trečios pastraipos a punktas
Komisijos siūlomas tekstas
Pakeitimas
a) po tokios priemonės sistemos finansiniai ištekliai viršija 1 % tinkamų indėlių;
Išbraukta.
Pakeitimas
90
Pasiūlymas dėl direktyvos
9 straipsnio 5 dalies trečios pastraipos b punktas
Komisijos siūlomas tekstas
Pakeitimas
b) indėlių garantijų sistema per vieną mėnesį nuo jos sprendimo taikyti tokią priemonę pateikia Europos bankininkystės institucijai ataskaitą, įrodančią, kad pirmiau minėta riba nebuvo viršyta.
Išbraukta.
Pakeitimas
91
Pasiūlymas dėl direktyvos
9 straipsnio 5 dalies ketvirta pastraipa
Komisijos siūlomas tekstas
Pakeitimas
Atskirais atvejais gavus kompetentingų institucijų leidimą remiantis pagrįstu susijusios indėlių garantijų sistemos prašymu, a punkte nurodyta procentinė dalis gali būti nuo 0,75 iki 1 %.
Išbraukta.
Pakeitimas
92
Pasiūlymas dėl direktyvos
9 straipsnio 5 a dalis (nauja)
Komisijos siūlomas tekstas
Pakeitimas
5a. Indėlių garantijų sistemos gali panaudoti daugiau turimų finansinių išteklių nei 5 straipsnyje nurodyta riba prevencinėms ir rėmimo priemonėms, jei laikomasi šių sąlygų:
a) indėlių garantijų sistema turi tinkamų priemonių toje sistemoje dalyvaujančių kredito įstaigų stebėjimui vykdyti, rizikai įvertinti ir atitinkamų galimybių daryti joms poveikį;
b) indėlių garantijų sistema yra parengusi reikiamas procedūras ir turi sistemą prevencinėms ir rėmimo priemonėms parinkti, įgyvendinti ir kontroliuoti;
c) indėlių garantijų sistemų taikomos prevencinės ir rėmimo priemonės siejamos su tam tikromis sąlygomis, kurios keliamos remiamai kredito įstaigai ir kurios yra susijusios bent jau su sustiprinta rizikos kontrole ir indėlių garantijų sistemai suteikiamomis platesnės apimties tikrinimo teisėmis;
d) sistemoje dalyvaujančios kredito įstaigos nedelsdamos perveda indėlių garantijų sistemai prevencinėms ir rėmimo priemonėms panaudotas lėšas, įnešdamos specialiuosius įnašus, jei reikia indėlininkams kompensuoti indėlius ir indėlių garantijų sistemos turimi finansiniai ištekliai sudaro mažiau kaip du trečdalius tikslinio finansinių išteklių lygio;
e) kompetentingos priežiūros institucijos nuomonėje užtikrinama, kad sistemoje dalyvaujanti kredito įstaiga pajėgi įmokėti d punkte numatytus specialiuosius įnašus.
Pakeitimas
93
Pasiūlymas dėl direktyvos
9 straipsnio 5 b dalis (nauja)
Komisijos siūlomas tekstas
Pakeitimas
5b) Finansiniai ištekliai taip pat gali būti naudojami tinkamo kredito įstaigos likvidavimo priemonėms finansuoti, jei indėlių garantijų sistemos patirtos išlaidos neviršija garantuojamų indėlių sumos atitinkamoje kredito įstaigoje. Tokiu atveju indėlių garantijų sistema per vieną mėnesį nuo indėlių perkėlimo pateikia EBI ataskaitą, įrodančią, kad pirmiau minėta riba nebuvo viršyta.
Pakeitimas
94
Pasiūlymas dėl direktyvos
9 straipsnio 7 dalies pirma pastraipa
Komisijos siūlomas tekstas
Pakeitimas
Valstybės narės kas mėnesį informuoja Europos bankininkystės instituciją apie tinkamų ir garantuojamų indėlių sumą savo valstybėje narėje ir apie jų indėlių garantijų sistemos turimų finansinių išteklių sumą. Šią informaciją pavirtina kompetentingos institucijos ir per 10 dienų po kiekvieno mėnesio pabaigos kartu su šiuo patvirtinimu ji perduodama Europos bankininkystės institucijai .
Valstybės narės kas ketvirtį informuoja EBI apie tinkamų ir garantuojamų indėlių sumą savo teritorijoje ir apie jų indėlių garantijų sistemos turimų finansinių išteklių sumą. Šią informaciją pavirtina kompetentingos institucijos ir per mėnesį kartu su šiuo patvirtinimu ji perduodama EBI .
Pakeitimas
95
Pasiūlymas dėl direktyvos
9 straipsnio 7 dalies antra pastraipa
Komisijos siūlomas tekstas
Pakeitimas
Valstybės narės užtikrina, kad pirmoje pastraipoje nurodyta informacija būtų skelbiama indėlių garantijų sistemų svetainėje bent jau kartą per metus.
Valstybės narės užtikrina, kad pirmoje pastraipoje nurodyta informacija būtų skelbiama indėlių garantijų sistemų ir EBI svetainėje bent jau kartą per metus.
Pakeitimas
96
Pasiūlymas dėl direktyvos
9 straipsnio 7 a dalis (nauja)
Komisijos siūlomas tekstas
Pakeitimas
7a. Indėlių garantijų sistema laikosi specialių valdymo taisyklių ir įsteigia specialų komitetą, kurį sudaro indėlių garantijų sistemos aukšto rango atstovai, sistemos nariai ir atitinkamų valdžios institucijų atstovai; šis komitetas rengia skaidraus turimų finansinių išteklių investavimo gaires ir dėl jų sprendžia. Tose gairėse atsižvelgiama į tinkamos investicijų trukmės, kokybės, įvairovės ir sąsajų principus.
Pakeitimas
97
Pasiūlymas dėl direktyvos
10 straipsnio 1 dalies pirmos pastraipos įžanginė dalis
Komisijos siūlomas tekstas
Pakeitimas
1. Sistema turi teisę skolintis iš visų kitų 1 straipsnio 2 dalyje nurodytų indėlių garantijų sistemų Sąjungoje, jeigu tenkinamos šios sąlygos:
1. Indėlių garantijų sistemos neprivalo skolinti viena kitai. Tačiau indėlių garantijų sistemos gali savanoriškai skolinti kitoms sistemoms Sąjungoje, jeigu tenkinamos šios sąlygos:
Pakeitimas
98
Pasiūlymas dėl direktyvos
10 straipsnio 1 dalies pirmos pastraipos f punktas
Komisijos siūlomas tekstas
Pakeitimas
f) Besiskolinanti sistema nurodo prašomą pinigų sumą.
f) Besiskolinanti sistema informuoja kompetentingas institucijas apie prašomą pinigų sumą.
Pakeitimas
99
Pasiūlymas dėl direktyvos
10 straipsnio 1 dalies pirmos pastraipos g punktas
Komisijos siūlomas tekstas
Pakeitimas
g) Bendra paskolinta suma negali viršyti 0,5 % besiskolinančios sistemos tinkamų indėlių.
g) Bendra paskolinta suma negali viršyti 0,5 % besiskolinančios sistemos garantuojamų indėlių.
Pakeitimas
100
Pasiūlymas dėl direktyvos
10 straipsnio 1 dalies antra pastraipa
Komisijos siūlomas tekstas
Pakeitimas
Pirmos pastraipos f punkte nurodyta suma nustatoma taip:
Išbraukta.
[garantuojamų indėlių suma, grąžintina pagal 8 straipsnio 1 dalį] – [turimi finansiniai ištekliai + didžiausia specialiųjų įnašų, nurodytų 9 straipsnio 3 dalyje, suma]
Pakeitimas
101
Pasiūlymas dėl direktyvos
10 straipsnio 1 dalies trečia pastraipa
Komisijos siūlomas tekstas
Pakeitimas
Kitos indėlių garantijų sistemos veikia kaip skolinančios sistemos. Šiuo tikslu valstybės narės, kuriose yra daugiau negu viena sistema, paskiria vieną sistemą veikti kaip šios valstybės narės skolinanti sistema ir apie tai informuoja Europos bankininkystės instituciją. Valstybės narės gali nuspręsti, ar ir kaip kitos indėlių garantijų sistemos, įsteigtos toje pačioje valstybėje narėje, kompensuoja skolinančiai sistemai.
Išbraukta.
Pakeitimas
102
Pasiūlymas dėl direktyvos
10 straipsnio 2 dalies a punktas
Komisijos siūlomas tekstas
Pakeitimas
a) Kiekviena sistema skolina sumą, proporcingą kiekvienos sistemos tinkamų indėlių sumai, neatsižvelgdama į besiskolinančią sistemą ir a punkte nurodytas indėlių garantijų sistemas. Sumos apskaičiuojamos pagal naujausią kas mėnesį tvirtinamą informaciją, nurodytą 9 straipsnio 7 dalyje.
Išbraukta.
Pakeitimas
103
Pasiūlymas dėl direktyvos
10 straipsnio 2 dalies c punktas
Komisijos siūlomas tekstas
Pakeitimas
c) Palūkanų norma yra lygi Europos centrinio banko ribinio skolinimo galimybės normai kredito laikotarpiu.
c) Nustatoma palūkanų norma turi būti bent jau lygi Europos centrinio banko ribinio skolinimo galimybės normai kredito laikotarpiu.
Pakeitimas
104
Pasiūlymas dėl direktyvos
10 straipsnio 2 dalies c a punktas (naujas)
Komisijos siūlomas tekstas
Pakeitimas
ca) Besiskolinanti įstaiga informuoja EBI apie pradinę palūkanų normą ir paskolos trukmę.
Pakeitimas
105
Pasiūlymas dėl direktyvos
10 straipsnio 3 dalies pirma pastraipa
Komisijos siūlomas tekstas
Pakeitimas
Europos bankininkystės institucija patvirtina, kad 1 dalyje nurodyti reikalavimai yra patenkinti , nurodo sumas, kurias skolina kiekviena sistema, kaip apskaičiuota pagal 2 dalies a punktą, ir pradinę palūkanų normą pagal 2 dalies c punktą bei paskolos trukmę .
EBI patvirtina, kad 1 ir 2 dalyse nurodyti reikalavimai yra patenkinti.
Pakeitimas
106
Pasiūlymas dėl direktyvos
10 straipsnio 3 dalies antra pastraipa
Komisijos siūlomas tekstas
Pakeitimas
Europos bankininkystės institucija perduoda savo patvirtinimą kartu su 1 dalies h punkte nurodyta informacija skolinančioms indėlių garantijų sistemoms. Jos gauna šį patvirtinimą ir informaciją per 2 darbo dienas. Skolinančios indėlių garantijų sistemos nedelsdamos, bet ne vėliau kaip per kitas 2 darbo dienas po gavimo išmoka paskolą besiskolinančiai sistemai.
EBI perduoda savo patvirtinimą kartu su 1 dalies h punkte nurodyta informacija skolinančioms indėlių garantijų sistemoms. Jos gauna šį patvirtinimą ir informaciją per dvi darbo dienas.
Pakeitimas
107
Pasiūlymas dėl direktyvos
11 straipsnio 1 dalis
Komisijos siūlomas tekstas
Pakeitimas
1. 9 straipsnyje nurodyti įnašai į indėlių garantijų sistemas nustatomi kiekvienam nariui remiantis jo patiriamos rizikos laipsniu . Kredito įstaigos moka ne mažiau kaip 75 % ir ne daugiau kaip 200 % sumos, kurią turėtų įnešti vidutinės rizikos bankas. Valstybės narės gali nuspręsti, kad 1 straipsnio 3 ir 4 dalyse nurodytų sistemų nariai moka mažesnius įnašus į indėlių garantijų sistemas, bet ne mažesnius kaip 37,5 % sumos, kurią turėtų įnešti vidutinės rizikos bankas.
1. 9 straipsnyje nurodyti įnašai į indėlių garantijų sistemas nustatomi kiekvienam nariui proporcingai pagal jo patiriamos rizikos laipsnį . Kredito įstaigos moka ne mažiau kaip 75 % ir ne daugiau kaip 250 % sumos, kurią turėtų įnešti vidutinės rizikos bankas. Valstybės narės gali nuspręsti, kad 1 straipsnio 4 dalyje nurodytų apsaugos sistemų nariai moka mažesnius įnašus į indėlių garantijų sistemas, bet ne mažesnius kaip 37,5 % sumos, kurią turėtų įnešti vidutinės rizikos bankas.
Valstybės narės gali numatyti mažesnius įnašus mažos rizikos sektoriams, kuriuos reglamentuoja specialūs įstatymai.
Pakeitimas
108
Pasiūlymas dėl direktyvos
11 straipsnio 2 dalis
Komisijos siūlomas tekstas
Pakeitimas
2. Nustatant patiriamos rizikos laipsnį ir apskaičiuojant įnašus remiamasi I ir II prieduose nurodytais elementais .
2. I ir II prieduose apibrėžiamas standartinis metodas, taikomas nustatant sistemoje dalyvaujančių įstaigų patiriamos rizikos laipsnį ir apskaičiuojant jų įnašus į indėlių garantijų sistemą .
Pakeitimas
109
Pasiūlymas dėl direktyvos
11 straipsnio 3 dalis
Komisijos siūlomas tekstas
Pakeitimas
3. 2 dalis netaikoma 1 straipsnio 2 dalyje nurodytoms indėlių garantijų sistemoms.
Išbraukta.
Pakeitimas
110
Pasiūlymas dėl direktyvos
11 straipsnio 3 a dalis (nauja)
Komisijos siūlomas tekstas
Pakeitimas
3a. Nukrypdamos nuo 1 ir 2 dalyse nurodyto standartinio metodo indėlių garantijų sistemos gali naudoti savus rizika grindžiamus metodus kaip alternatyvų būdą narių patiriamos rizikos laipsniui nustatyti ir įstaigų, kurios yra indėlių garantijų sistemos narės, įnašams į indėlių garantijų sistemą apskaičiuoti. Įnašai apskaičiuojami proporcingai pagal atitinkamos įstaigos komercinę riziką ir tinkamai įvertinant įvairių verslo modelių rizikos profilį. Alternatyviais būdais taip pat galima apskaičiuoti įnašo bazę, remiantis balanse nurodytu turtu, ir nustatyti kapitalo pakankamumą, turto kokybę ir likvidumą bent jau kaip rizikos rodiklius. Alternatyvius būdus tvirtina atitinkamos kompetentingos institucijos ir EBI; jie turi atitikti EBI parengtas gaires pagal 11 straipsnio 5 dalį. Visais atvejais, kai keičiama sistema, ir reguliariais, ne didesniais kaip penkerių metų intervalais EBI tikrina, ar laikomasi šių gairių.
Pakeitimas
111
Pasiūlymas dėl direktyvos
11 straipsnio 4 dalis
Komisijos siūlomas tekstas
Pakeitimas
4. Siekiant patikslinti apibrėžčių elementus ir metodus pagal II priedo A dalį, įgaliojimai perduodami Komisijai. Šie reguliavimo standartų projektai priimami pagal [EBI reglamento] 7–7d straipsnius . Europos bankininkystės institucija gali parengti reguliavimo standartų projektus , skirtus pateikti Komisijai.
4. Siekdama užtikrinti nuoseklų II priedo A dalyje pateikiamų apibrėžčių ir metodų, skirtų šio straipsnio 1 ir 2 dalyse numatytam standartiniam metodui, suderinamumą, EBI parengia techninių reguliavimo standartų projektus . Jei reikia, EBI gali pasiūlyti apibrėžčių ir metodų pakeitimus, siekiant užtikrinti visapusišką palyginamumą ir išvengti iškraipančių elementų. EBI techninių reguliavimo standartų projektus pateikia Komisijai ne vėliau kaip 2012 m. gruodžio 31 d .
Komisijai suteikiami įgaliojimai priimti pirmoje pastraipoje nurodytus techninius reguliavimo standartus pagal Reglamento (ES) Nr. 1093/2010 10–14 straipsnius.
Pakeitimas
112
Pasiūlymas dėl direktyvos
11 straipsnio 1 a dalis (nauja)
Komisijos siūlomas tekstas
Pakeitimas
1a. Valstybės narės gali numatyti, kad visoms kredito įstaigoms, kurias pagal Direktyvos 2006/48/EB 1 straipsnio 3 dalį kontroliuoja ta pati centrinė institucija, būtų bendrai taikomas rizikos koeficientas, konsoliduotu pagrindu nustatytas tai centrinei institucijai ir jos kontroliuojamoms įstaigoms. Valstybės narės gali nuspręsti, kad kredito įstaigos turi sumokėti minimalų įnašą nepriklausomai nuo to, kokio dydžio jų garantuojami indėliai.
Pakeitimas
113
Pasiūlymas dėl direktyvos
11 straipsnio 4 a dalis (nauja)
Komisijos siūlomas tekstas
Pakeitimas
4a. EBI, rengdama savo rizikos analizes ir reguliavimo standartų projektus, atsižvelgia į kredito įstaigų nustatytus valdymo kontrolės mechanizmus. Ji užtikrina, kad EFPIS būtų paskleisti geriausios praktikos pavyzdžiai.
Pakeitimas
114
Pasiūlymas dėl direktyvos
11 straipsnio 5 dalis
Komisijos siūlomas tekstas
Pakeitimas
5. Iki 2012 m. gruodžio 31 d. Europos bankininkystės institucija pateiks II priedo B dalies taikymo gaires pagal [EBI reglamento 8 straipsnį].
5. Iki 2012 m. gruodžio 31 d. Europos bankininkystės institucija paskelbia II priedo B dalies taikymo gaires ir remiantis 3a dalimi indėlių garantijų sistemų parengtus atskirus rizika pagrįstus metodus pagal Reglamento (ES) Nr. 1093/2010 16 straipsnį .
Pakeitimas
115
Pasiūlymas dėl direktyvos
12 straipsnio 2 dalies antra pastraipa
Komisijos siūlomas tekstas
Pakeitimas
Kredito įstaigų, esančių kitose valstybėse narėse arba valstybėse narėse, kuriose vykdo veiklą kredito įstaiga, kuriai išduota licencija kitoje valstybėje narėje, įkurtų filialų indėlininkams indėlius buveinės valstybėje narėje esančios sistemos vardu grąžina priimančiosios valstybės narės sistema. Buveinės valstybės narės sistema tą sumą kompensuoja priimančios valstybės narės sistemai .
Kredito įstaigų, esančių kitose valstybėse narėse arba valstybėse narėse, kuriose vykdo veiklą kredito įstaiga, kuriai išduota licencija kitoje valstybėje narėje, įkurtų filialų indėlininkams indėlius buveinės valstybėje narėje esančios sistemos vardu grąžina priimančiosios valstybės narės sistema. Buveinės valstybės narės sistema iš anksto skiria būtinas lėšas, kad priimančios valstybės narės sistema galėtų įvykdyti buveinės valstybės narės įsipareigojimą sumokėti indėlininkams, kaip nustatyta 1 dalyje .
Pakeitimas
116
Pasiūlymas dėl direktyvos
12 straipsnio 3 dalis
Komisijos siūlomas tekstas
Pakeitimas
3. Jei kredito įstaiga nustoja būti sistemos nare ir prisijungia prie kitos sistemos, įnašai, sumokėti per 6 mėnesius iki narystės atšaukimo, grąžinami arba perkeliami į kitą sistemą. Tai netaikoma, jei kredito įstaiga buvo pašalinta iš sistemos pagal 3 straipsnio 3 dalį.
3. Jei kredito įstaiga nustoja būti sistemos nare ir prisijungia prie kitos sistemos, įnašai, sumokėti per paskutiniuosius metus iki narystės atšaukimo, grąžinami arba atitinkamai perkeliami į kitą sistemą , jeigu tai nėra reguliarūs įnašai, nurodyti 9 straipsnio 1 dalies trečios pastraipos ketvirtajame sakinyje, arba specialūs įnašai, nurodyti 9 straipsnio 3 dalyje . Tai netaikoma, jei kredito įstaiga buvo pašalinta iš sistemos pagal 3 straipsnio 3 dalį.
Pakeitimas
117
Pasiūlymas dėl direktyvos
12 straipsnio 4 dalies pirma a pastraipa (nauja)
Komisijos siūlomas tekstas
Pakeitimas
Remiantis šios direktyvos nuostatomis, kredito įstaigos, pageidaujančios savanoriškai perkelti lėšas iš vienos indėlių garantijų sistemos į kitą, turi apie šį ketinimą pranešti mažiausiai prieš šešis mėnesius. Per šį laikotarpį toliau galioja kredito įstaigos įsipareigojimas mokėti įnašus pirmajai indėlių garantijų sistemai, tiek ex ante , tiek ex post finansavimo atvejais.
Pagrindimas
In the case of the expectation or threat of one credit institution becoming insolvent in the near future, other credit institutions, which are members of the same DGS as the failing institution, face a very likely increase in their contributions to the scheme (both in the form of ex-post and increased regular contributions). There is thus a strong financial incentive for these institutions to transfer to another DGS in the same Member State, where no additional contributions will be imposed, as no other member of this DGS is expected to become insolvent. The 6 months notice period is thus considered as an appropriate period of time to ensure that the reason for a transfer of an institution is not the avoidance of ex-post payments and increased regular contributions in the future.
Pakeitimas
118
Pasiūlymas dėl direktyvos
13 straipsnio 1 a dalis (nauja)
Komisijos siūlomas tekstas
Pakeitimas
1a. Siekdama užtikrinti nuoseklų vienodą 1 dalies nuostatų taikymą, EBI parengia techninių reguliavimo standartų projektus, kuriais nustatomi bendrieji ekvivalentiškumo kriterijai.
Komisijai suteikiami įgaliojimai priimti pirmoje pastraipoje nurodytus techninius reguliavimo standartus pagal Reglamento (ES) Nr. 1093/2010 10–14 straipsnius.
Pakeitimas
119
Pasiūlymas dėl direktyvos
14 straipsnio 1 dalis
Komisijos siūlomas tekstas
Pakeitimas
1. Valstybės narės užtikrina, kad kredito įstaigos esamiems ir būsimiems indėlininkams sudarytų sąlygas gauti informaciją, būtiną nustatyti indėlių garantijų sistemą, kurios narės Sąjungoje yra įstaiga ir jos filialai. Kai indėlio garantijos nesuteikiamos pagal indėlių garantijų sistemą pagal 4 straipsnį , kredito įstaiga apie tai informuoja indėlininką.
1. Valstybės narės užtikrina, kad kredito įstaigos esamiems ir būsimiems indėlininkams sudarytų sąlygas gauti informaciją, būtiną norint nustatyti indėlių garantijų sistemą, kurios narės Sąjungoje yra įstaiga ir jos filialai. Kai indėlio garantijos nesuteikiamos pagal indėlių garantijų sistemą remiantis 4 straipsnio 1 dalies a-g punktais, i-k punktais ir 4 straipsnio 2 dalimi , kredito įstaiga apie tai informuoja indėlininką ir jam pasiūlo galimybę atsiimti indėlį nepatiriant jokių nuobaudų, su teise gauti visas sukauptas priklausančias palūkanas ir pelną .
Pakeitimas
120
Pasiūlymas dėl direktyvos
14 straipsnio 3 dalis
Komisijos siūlomas tekstas
Pakeitimas
3. Informacija esamiems indėlininkams pateikiama jų sąskaitų išrašuose. Šią informaciją sudaro patvirtinimas, kad indėliai yra tinkami pagal 2 straipsnio 1 dalį ir 4 straipsnį. Be to, pateikiama nuoroda į informacijos dokumentą III priede ir kur jį galima gauti. Taip pat gali būti nurodyta atsakingos indėlių garantijų sistemos svetainė.
3. Informacija esamiems indėlininkams pateikiama jų sąskaitų išrašuose. Šią informaciją sudaro patvirtinimas, kad indėliai yra tinkami pagal 2 straipsnio 1 dalį ir 4 straipsnį. Be to, pateikiama nuoroda į informacijos dokumentą III priede ir kur jį galima gauti. III priede nurodytas informacijos dokumentas bent kartą per metus pridedamas prie vieno iš sąskaitos išrašų. Taip pat nurodoma atsakingos indėlių garantijų sistemos svetainė. Svetainėje turi būti pateikiama indėlininkams svarbi informacija, ypač informacija, susijusi su nuostatomis dėl procedūros ir sąlygų, taikomų indėlių garantijoms, kaip nustatyta pagal šią direktyvą.
Pagrindimas
Informacija apie šios direktyvos nuostatas turėtų būti lengvai prieinama, kad indėlininkai žinotų su šia direktyva susijusias savo teises ir pareigas.
Pakeitimas
121
Pasiūlymas dėl direktyvos
14 straipsnio 4 dalis
Komisijos siūlomas tekstas
Pakeitimas
4. Šio straipsnio 1 dalyje nurodyta informacija pateikiama nacionaliniuose įstatymuose numatytu būdu valstybės narės, kurioje yra įsteigtas filialas, valstybine kalba ar kalbomis.
4. Šio straipsnio 1 dalyje nurodyta informacija pateikiama nacionaliniuose įstatymuose numatytu būdu valstybės narės, kurioje yra įsteigtas filialas, valstybine kalba ar kalbomis ir, jei indėlininkas prašo, o filialas pajėgus patenkinti prašymą, kitomis kalbomis .
Pagrindimas
Šiuo pakeitimu siūloma taikyti lankstesnius sprendimus teikti būtiną informaciją ir kitomis kalbomis, jei dėl to susitaria abi šalys. Tokią galimybę labai palaikys pasienio regionų gyventojai ir emigrantai ir ji prisidės didinant vidaus rinkos tarptautinę konkurenciją.
Pakeitimas
122
Pasiūlymas dėl direktyvos
14 straipsnio 5 dalies pirma pastraipa
Komisijos siūlomas tekstas
Pakeitimas
Valstybės narės apriboja 1 dalyje nurodytos informacijos naudojimą reklamoje leisdamos tik nurodyti sistemą, teikiančią garantiją produktui, kuris nurodytas reklamoje.
Valstybės narės apriboja 1, 2 ir 3 dalyse nurodytos informacijos naudojimą reklamoje leisdamos tik nurodyti sistemą, teikiančią garantiją produktui, kuris nurodytas reklamoje.
Pakeitimas
123
Pasiūlymas dėl direktyvos
14 straipsnio 5 dalies antra pastraipa
Komisijos siūlomas tekstas
Pakeitimas
Kredito įstaigos , kurios priklauso sistemai, nurodytai 1 straipsnio 3 ir 4 dalyse, tinkamai informuoja indėlininkus apie sistemos veikimą. Į tokią informacija neįtraukiama nuoroda į neribotą indėlių draudimą.
Kredito įstaigos tinkamai ir nesunkiai suprantamu būdu informuoja indėlininkus apie indėlių garantijų sistemos veikimą. Tačiau taip pat turi būti įtraukta informacija apie didžiausią galimą kompensacijos sumą ir apie tai, kur galima rasti papildomos informacijos apie indėlių garantijų sistemas. Į tokią informaciją gali būti neįtraukiama nuoroda į neribotą indėlių draudimą.
Pakeitimas
124
Pasiūlymas dėl direktyvos
14 straipsnio 6 dalis
Komisijos siūlomas tekstas
Pakeitimas
6. Jei kredito įstaigos susijungia, jų indėlininkai informuojami apie susijungimą ne vėliau kaip vieną mėnesį prieš jam įgaunant teisinę galią. Indėlininkai informuojami, kad įsigaliojus susijungimui visi jų indėliai, laikomi kiekviename iš susijungusių bankų, po susijungimo bus sudėti siekiant nustatyti kompensaciją už juos pagal indėlių garantijų sistemą.
6. Jei kredito įstaigos susijungia, jų indėlininkai informuojami apie susijungimą ne vėliau kaip vieną mėnesį prieš jam įgaunant teisinę galią. Indėlininkai informuojami, kad įsigaliojus susijungimui visi jų indėliai, laikomi kiekviename iš susijungusių bankų, po susijungimo bus sudėti siekiant nustatyti kompensaciją už juos pagal indėlių garantijų sistemą. Indėlininkams suteikiamas trijų mėnesių laikotarpis nuo informavimo apie susijungimą dienos, kad jie galėtų savo indėlius, kurių suma viršija 5 straipsnio 1 dalyje nustatytą kompensaciją, perkelti į kitą banką ar kitu pavadinimu veikiančią banko įstaigą nepatirdami jokių nuobaudų, su teise gauti visas sukauptas priklausančias palūkanas ir pelną. Per šį trijų mėnesių laikotarpį, jei viršijama 5 straipsnio 1 dalyje numatyta suma, apsauga padidinama 5 straipsnio 1 dalyje nurodytą sumą padauginus iš susijungusių kredito įstaigų skaičiaus.
Pagrindimas
Indėlininkus reikia ne tik tinkamai informuoti, jiems taip pat turėtų būti suteikiama galimybė be nuobaudų perkelti indėlį, kuriam nesuteikiama garantija, į kitą kredito įstaigą, kadangi jie neturėtų nukentėti dėl to, kad dėl susijungimo jų kredito įstaiga taiko žemesnį kompensacijos lygį.
Pakeitimas
125
Pasiūlymas dėl direktyvos
14 straipsnio 6 a dalis (nauja)
Komisijos siūlomas tekstas
Pakeitimas
6a. Tuo atveju, jei kredito įstaiga nustoja būti indėlių garantijų sistemos nare arba pašalinama iš tokios sistemos, ši sistemoje nebedalyvaujanti įstaiga per vieną mėnesį apie tai informuoja savo indėlininkus.
Pakeitimas
126
Pasiūlymas dėl direktyvos
14 straipsnio 7 dalis
Komisijos siūlomas tekstas
Pakeitimas
7. Jei indėlininkas naudojasi internetine bankininkyste, informacija, kurią reikalaujama atskleisti pagal šią direktyvą, perduodama elektroniniu būdu taip, kad ji patrauktų indėlininko dėmesį.
7. Jei indėlininkas naudojasi internetine bankininkyste, informacija, kurią reikalaujama atskleisti pagal šią direktyvą, perduodama tinkamu būdu taip, kad ji patrauktų indėlininko dėmesį , arba popieriuje, jei indėlininkas taip pageidauja .
Pakeitimas
127
Pasiūlymas dėl direktyvos
14 straipsnio 7 a dalis (nauja)
Komisijos siūlomas tekstas
Pakeitimas
7a. Valstybės narės turi užtikrinti atitinkamų procedūrų taikymą, kad indėlių garantijų sistemos galėtų keistis informacija ir veiksmingai bendrauti su kitomis indėlių garantijų sistemomis, jose dalyvaujančiomis kredito įstaigomis, atitinkamomis toje pačioje jurisdikcijoje veikiančiomis valdžios institucijomis ir, jei tikslinga, su kitomis agentūromis tarpvalstybiniu lygiu.
Pakeitimas
128
Pasiūlymas dėl direktyvos
15 straipsnio pirma pastraipa
Komisijos siūlomas tekstas
Pakeitimas
Veiklos licencijas turinčių kredito įstaigų sąraše, kurį Komisija turi parengti pagal Direktyvos 2006/48/EB 14 straipsnį, Komisija nurodo kiekvienos kredito įstaigos statusą šios direktyvos požiūriu.
Veiklos licencijas turinčių kredito įstaigų sąraše, kurį Komisija turi parengti pagal Direktyvos 2006/48/EB 14 straipsnį, Komisija , taikydama skaidrų metodą, nurodo kiekvienos kredito įstaigos statusą šios direktyvos požiūriu.
Pakeitimas
129
Pasiūlymas dėl direktyvos
16 straipsnis
Komisijos siūlomas tekstas
Pakeitimas
1. Komisijai suteikiami įgaliojimai priimti deleguotuosius aktus laikantis šiame straipsnyje nustatytų sąlygų.
1. Įgaliojimai priimti 5 straipsnio 7 dalyje nurodytus deleguotuosius teisės aktus Komisijai suteikiami neribotam laikui.
1a. Įgaliojimai priimti 5 straipsnio 7 dalyje nurodytus deleguotuosius aktus Komisijai suteikiami neribotam laikui nuo...* .
1b. Europos Parlamentas arba Taryba gali bet kuriuo metu atšaukti 5 straipsnio 7 dalyje nurodytų įgaliojimų suteikimą. Sprendimu dėl atšaukimo nutraukiamas tame sprendime nurodytų įgaliojimų suteikimas. Jis įsigalioja kitą dieną po sprendimo paskelbimo Europos Sąjungos oficialiajame leidinyje arba vėlesnę jame nurodytą dieną. Jis nedaro poveikio jau galiojančių deleguotųjų aktų teisėtumui.
2. Priėmusi deleguotąjį teisės aktą, Komisija iškart vienu metu apie jį praneša Europos Parlamentui ir Tarybai.
2. Priėmusi deleguotąjį teisės aktą, Komisija iškart vienu metu apie jį praneša Europos Parlamentui ir Tarybai.
3. Įgaliojimai priimti deleguotuosius teisės aktus Komisijai suteikiami, jei laikomasi 17 ir 18 straipsniuose nustatytų sąlygų .
3. Pagal 5 straipsnio 7 dalį priimtas deleguotasis aktas įsigalioja tik tuomet, jeigu per 3 mėnesius nuo pranešimo apie jį Europos Parlamentui ir Tarybai dienos nei Europos Parlamentas, nei Taryba nepareiškė prieštaravimų, arba jeigu iki to laikotarpio pabaigos tiek Europos Parlamentas, tiek Taryba pranešė Komisijai, kad jie nepareikš prieštaravimų. Europos Parlamento arba Tarybos iniciatyva šis laikotarpis pratęsiamas trims mėnesiams .
______________
*Pagrindinio teisėkūros akto įsigaliojimo data arba kita teisės aktų leidėjo nustatyta data.
Pakeitimas
130
Pasiūlymas dėl direktyvos
17 straipsnis
Komisijos siūlomas tekstas
Pakeitimas
17 straipsnis
Išbraukta.
Įgaliojimų atšaukimas
1. Europos Parlamentas arba Taryba gali bet kuriuo metu atšaukti 16 straipsnyje nurodytus įgaliojimus.
2. Institucija, kuri pradėjo vidaus procedūrą, kad nuspręstų, ar atšaukti įgaliojimus, prieš priimdama galutinį sprendimą per pagrįstą laikotarpį informuoja kitą instituciją ir Komisiją, nurodydama suteiktus įgaliojimus, kurie gali būti atšaukti, ir galimas tokio atšaukimo priežastis.
3. Sprendimu dėl įgaliojimų atšaukimo nutraukiamas tame sprendime nurodytų įgaliojimų suteikimas. Sprendimas įsigalioja nedelsiant arba vėlesnę jame nurodytą dieną. Jis neturi poveikio jau galiojančių deleguotųjų teisės aktų galiojimui. Jis skelbiamas Europos Sąjungos oficialiajame leidinyje.
Pakeitimas
131
Pasiūlymas dėl direktyvos
18 straipsnis
Komisijos siūlomas tekstas
Pakeitimas
18 straipsnis
Išbraukta.
Prieštaravimas dėl deleguotųjų teisės aktų
1. Europos Parlamentas ir Taryba prieštaravimą dėl deleguotojo teisės akto gali pareikšti per du mėnesius nuo pranešimo dienos. Europos Parlamento arba Tarybos iniciatyva šis laikotarpis gali būti pratęstas vienam mėnesiui.
2. Jeigu tam laikotarpiui pasibaigus nei Europos Parlamentas, nei Taryba nepaprieštaravo deleguotajam teisės aktui, jis paskelbiamas Europos Sąjungos oficialiajame leidinyje ir įsigalioja jame nurodytą dieną.
Deleguotasis teisės aktas gali būti paskelbtas Europos Sąjungos oficialiajame leidinyje ir įsigalioja iki to laikotarpio pabaigos, jei tiek Europos Parlamentas, tiek Taryba informavo Komisiją apie savo ketinimą prieštaravimo nereikšti.
3. Jei Europos Parlamentas arba Taryba pareiškia prieštaravimą dėl deleguotojo teisės akto, jis neįsigalioja. Prieštaraujanti institucija nurodo prieštaravimo dėl deleguotojo teisės akto priežastis.
Pakeitimas
132
Pasiūlymas dėl direktyvos
19 straipsnio 1 dalis
Komisijos siūlomas tekstas
Pakeitimas
1. 9 straipsnyje nurodyti įnašai į indėlių garantijų sistemas bus paskirstomi kaip įmanoma tolygiau, kol bus pasiektas 9 straipsnio 1 dalies trečioje pastraipoje nurodytas tikslinis lygis.
Išbraukta.
Pakeitimas
133
Pasiūlymas dėl direktyvos
19 straipsnio 1 a dalis (nauja)
Komisijos siūlomas tekstas
Pakeitimas
1a. Jei indėlių garantijų sistema, įsigaliojus šiai direktyvai, negali nustatyti toje sistemoje dalyvaujančių kredito įstaigų garantuojamų indėlių, tikslinis finansinių išteklių lygis pagal 2 straipsnio 1 dalies h punktą nustatomas atsižvelgiant į kompensavimo sąlygas atitinkančius sistemos indėlius. Nuo 2015 m. sausio 1 d. visų indėlių garantijų sistemų tikslinis finansinių išteklių lygis apskaičiuojamas remiantis garantuojamais indėliais.
Pakeitimas
134
Pasiūlymas dėl direktyvos
19 straipsnio 4 dalis
Komisijos siūlomas tekstas
Pakeitimas
4. Iki 2015 m. gruodžio 31 d. Komisija pateikia Europos Parlamentui ir Tarybai ataskaitą ir, jei tinka , teisės akto pasiūlymą siekdama nustatyti, ar esamos indėlių garantijų sistemos turėtų būti pakeistos viena visai Sąjungai bendra sistema .
4. Iki 2014 m. sausio 2 d., t.y. iki dienos, kai taip pat turi būti persvarstytas Reglamentas (ES) Nr. 1093/2010, Komisija pateikia Europos Parlamentui ir Tarybai ataskaitą ir, jei tikslinga , teisėkūros pasiūlymą , kuriame būtų nurodyta, kaip Sąjungoje veikiančios indėlių garantijų sistemos , koordinuojamos EBI, galėtų kooperuotis pagal Europos indėlių garantijų sistemą, kad užkirstų kelią rizikai, kylančiai vykdant tarpvalstybinio lygmens veiklą, ir nuo šios rizikos apsaugotų indėlius .
Pakeitimas
135
Pasiūlymas dėl direktyvos
19 straipsnio 5 dalis
Komisijos siūlomas tekstas
Pakeitimas
5. Komisija, remiama [Europos bankininkystės institucijos] , iki 2015 m. gruodžio 31 d. pateikia Europos Parlamentui ir Tarybai pažangos, padarytos įgyvendinant šią direktyvą, ataskaitą. Šioje ataskaitoje visų pirma turėtų būti aprašyta galimybė remiantis garantuojamais indėliais numatyti tikslinį lygį, nesusilpninant indėlininkų apsaugos .
5. Komisija, kuriai padeda EBI , iki 2015 m. gruodžio 31 d. pateikia Europos Parlamentui ir Tarybai pažangos, padarytos įgyvendinant šią direktyvą, ataskaitą. Šioje ataskaitoje visų pirma turėtų būti aprašyta :
– tikslinis lygis, nustatomas remiantis garantuojamais indėliais , kartu su nustatytos procentinės dalies tinkamumo vertinimu arba kitų reguliavimo galimybių vertinimu; tikslinis lygis šiuo atveju turi atspindėti indėlius, kuriuos teko kompensuoti per paskutinius dešimt metų, pagal teisės aktų ar sutarčių pagrindu nustatytas arba institucines užtikrinimo sistemas, kaip nurodyta Direktyvos 2006/48/EB 80 straipsnio 8 dalyje;
– bendras kredito įstaigų reguliavimo įpareigojimų, pvz., kapitalo reikalavimų, suminis poveikis;
– teisės aktų dėl indėlių garantijų sistemų ir būsimų teisės aktų dėl krizės valdymo tikslų sąsajos;
– poveikis bankininkystės modelių įvairovei, atsižvelgiant į būtinybę ją apsaugoti;
– dabartinio indėlininkams suteikiamų kompensacijų lygio tinkamumas.
Visas šis darbas atliekamas taip, kad būtų nuolat užtikrinama indėlininkų apsauga .
Pakeitimas
136
Pasiūlymas dėl direktyvos
20 straipsnio 1 dalies pirma pastraipa
Komisijos siūlomas tekstas
Pakeitimas
Valstybės narės priima įstatymus ir kitus teisės aktus, kurie būtini, kad 1 straipsnis, 2 straipsnio 1 dalies a, c, d, f, h–m punktai, 2 straipsnio 2 dalis, 3 straipsnio 1, 3, 5–7 dalys, 4 straipsnio 1 dalies d–k punktai, 5 straipsnio 2–5 dalys, 6 straipsnio 4–7 dalys, 7 straipsnio 1–3 dalys, 8 straipsnio 2–4 dalys, 9–11 straipsniai, 12 straipsnis, 13 straipsnio 1–2 dalys, 14 straipsnio 1–3 ir 5–7 dalys, 19 straipsnis ir I–III priedai būtų įgyvendinti ne vėliau kaip iki 2012 m. gruodžio 31 d. Jos nedelsdamos pateikia Komisijai priimtų nuostatų tekstus ir minėtų nuostatų bei šios direktyvos atitikties lentelę.
Valstybės narės priima įstatymus ir kitus teisės aktus, būtinus šiai direktyvai įgyvendinti, ne vėliau kaip iki 2012 m. gruodžio 31 d. Jos nedelsdamos pateikia Komisijai priimtų nuostatų tekstus ir minėtų nuostatų bei šios direktyvos atitikties lentelę.
Pakeitimas
137
Pasiūlymas dėl direktyvos
20 straipsnio 1 dalies antra pastraipa
Komisijos siūlomas tekstas
Pakeitimas
Nukrypdamos nuo pirmos pastraipos, valstybės narės užtikrina, kad įsigaliotų įstatymai ir kiti teisės aktai, būtini 9 straipsnio 1 ir 3 dalims ir 10 straipsniui įgyvendinti ne vėliau kaip 2020 m. gruodžio 31 d.
Išbraukta.
Pakeitimas
138
Pasiūlymas dėl direktyvos
20 straipsnio 1 dalies trečia pastraipa
Komisijos siūlomas tekstas
Pakeitimas
Nukrypdamos nuo pirmos pastraipos, valstybės narės užtikrina, kad įsigaliotų įstatymai ir kiti teisės aktai, būtini 7 straipsnio 1 daliai ir 9 straipsnio 5 daliai įgyvendinti ne vėliau kaip 2013 m. gruodžio 31 d. Tačiau 9 straipsnio 5 dalies a punkte nurodyta tinkamų indėlių procentinė dalis netaikoma iki 2014 m. sausio 1 d. Iki 2017 m. gruodžio 31 d. taikoma 0,5 % dalis. Nuo tos datos iki 2020 m. gruodžio 31 d. taikoma 0,75 % dalis.
Išbraukta.
Pakeitimas
139
Pasiūlymas dėl direktyvos
I priedo 1 punkto c papunkčio antros pastraipos šešta įtrauka
Komisijos siūlomas tekstas
Pakeitimas
CB - įnašo apskaičiavimo bazė (t. y. tinkami indėliai)
CB – įnašo apskaičiavimo bazė (t. y. ne vėliau kaip nuo 2015 m. sausio 1 d. garantuojami indėliai arba, kol negalima apskaičiuoti visų indėlių garantijų sistemoje dalyvaujančių įstaigų garantuojamų indėlių, kompensavimo sąlygas atitinkantys indėliai)
Pakeitimas
140
Pasiūlymas dėl direktyvos
II priedo A dalies 1 punktas
Likvidumas
Nustato valstybės narės, atsižvelgdamos į 11 straipsnio 4 dalį
Pakeitimas
Rizikos klasė
Rodiklis
Santykis
Kapitalo pakankamumas
Direktyvos 2006/48/EB 57 straipsnio a–ca punktuose nurodyti nuosavų lėšų elementai ir pagal riziką įvertintas turtas, nurodytas Direktyvos 2006/48/EB 76 straipsnyje
Nuosavos lėšos
Pagal riziką įvertintas turtas
Turto kokybė
Neveiksnios paskolos
Neveiksnios paskolos
Visos paskolos
Pelningumas
Turto grąža atsižvelgiant į riziką
Grynosios pajamos
Vidutinis bendras turtas
Likvidumas
Nustato valstybės narės, atsižvelgdamos į 11 straipsnio 4 dalį
Pakeitimas
141
Pasiūlymas dėl direktyvos
II priedo B dalies 1 punkto įžanginė dalis
Komisijos siūlomas tekstas
Pakeitimas
1. Valstybės narės nustato papildomus rodiklius rizika pagristiems įnašams apskaičiuoti. Tuo tikslu gali būti naudojami kai kurie arba visi šie rodikliai:
1. Siekiant apskaičiuoti rizika pagrįstus įnašus gali būti papildomai naudojami kai kurie arba visi šie rodikliai:
Pakeitimas
142
Pasiūlymas dėl direktyvos
III priedo pirma pastraipa
Komisijos siūlomas tekstas
Pakeitimas
Jei kredito įstaiga neišmokėjo pasibaigusio termino mokėtino indėlio dėl priežasčių, kurios tiesiogiai susijusios su jos finansine būkle, indėlius indėlininkams grąžina indėlių garantijų sistema. [įrašyti kredito įstaigos, kurioje yra sąskaita, pavadinimą] [įrašyti produkto pavadinimą] yra apskritai garantuojamas atsakingos indėlių garantijų sistemos.
Jei Jūsų kredito įstaiga Jums neišmokėjo pasibaigusio termino mokėtino indėlio dėl priežasčių, kurios tiesiogiai susijusios su jos finansine būkle, Jums, kaip indėlininkui, indėlius grąžina indėlių garantijų sistema. [įrašyti kredito įstaigos, kurioje yra sąskaita, pavadinimą] [įrašyti produkto pavadinimą] yra garantuojamas atsakingos indėlių garantijų sistemos pagal Europos Parlamento ir Tarybos direktyvą 2011.../ES dėl indėlių garantijų sistemų* .
_______________
* šios direktyvos numeris ir paskelbimo nuoroda.
Pagrindimas
Šiuo pakeitimu siekiama, kad būtų vartojama vartotojams suprantamesnė kalba ir supaprastinta III priede vartojama terminologija (informacijos indėlininkams forma).
Pakeitimas
143
Pasiūlymas dėl direktyvos
III priedo antra pastraipa
Komisijos siūlomas tekstas
Pakeitimas
Didžiausia išmokamo indėlio suma yra 100 000 EUR vienam bankui. Tai reiškia, kad visi indėliai tame pačiame banke yra sudedami, siekiant nustatyti kompensacijos lygį. Jeigu, pavyzdžiui, indėlininkas turi taupomąją sąskaitą, kurioje yra 90 000 EUR, ir einamąją sąskaitą, kurioje yra 20 000 EUR , jam arba jai bus grąžinta tik 100 000 EUR.
Didžiausia išmokamo indėlio suma yra 100 000 EUR vienam bankui. Tai reiškia, kad visi Jūsų indėliai tame pačiame banke yra sudedami, siekiant nustatyti kompensacijos lygį. Jeigu, pavyzdžiui, Jūs turite indėlio sąskaitą, kurioje yra 90 000 EUR, ir einamąją sąskaitą, kurioje yra 40 000 EUR , Jums bus grąžinta tik 100 000 EUR.
Pakeitimas
144
Pasiūlymas dėl direktyvos
III priedo trečia pastraipa
Komisijos siūlomas tekstas
Pakeitimas
[Tik kur taikoma]: Šis metodas taip pat bus taikomas, jei bankas vykdo veiklą skirtingais pavadinimais. [įrašyti kredito įstaigos, kurioje yra sąskaita, pavadinimą] taip pat prekiauja [įrašyti visus kitus tos pačios kredito įstaigos prekių ženklus ] pavadinimu(-ais) . Tai reiškia, kad kompensacija už visus indėlius su vienu ar daugiau iš šių prekių ženklų sudaro iki 100 000 EUR.
[Tik kur taikoma]: Šis metodas taip pat bus taikomas, jei kredito įstaiga vykdo veiklą ir operuoja skirtingais pavadinimais. [įrašyti kredito įstaigos, kurioje yra sąskaita, pavadinimą] taip pat vykdo veiklą kaip [įrašyti visus kitus tos pačios kredito įstaigos pavadinimus ]. Tai reiškia, kad kompensacija už visus indėlius vieno ar daugiau šių pavadinimų įstaigose kiekvienu atveju sudaro iki 100 000 EUR.
Pakeitimas
145
Pasiūlymas dėl direktyvos
III priedo šešta pastraipa
Komisijos siūlomas tekstas
Pakeitimas
Apskritai, visi mažmeniniai indėlininkai ir įmonės yra apdrausti pagal indėlių garantijų sistemą. Kai kuriems indėliams daromos išimtys yra nurodytos atsakingos indėlių garantijų sistemos svetainėje. Jums paprašius Jūsų bankas taip pat informuos Jus, ar tam tikri produktai yra garantuojami, ar ne. Jei indėliai yra garantuojami, bankas tai taip pat patvirtina sąskaitos išraše.
Apskritai, visi mažmeniniai indėlininkai ir įmonės [jei taikytina toje valstybėje narėje: ir pažeidžiamos vietos valdžios institucijos] yra apdrausti pagal indėlių garantijų sistemą. Kai kuriems indėliams daromos išimtys yra nurodytos atsakingos indėlių garantijų sistemos svetainėje [įrašyti atsakingos IGS svetainės adresą] . Jums paprašius Jūsų bankas taip pat informuos Jus, ar tam tikri produktai yra garantuojami, ar ne. Jei indėliai yra garantuojami, kredito įstaiga tai taip pat nurodo Jūsų sąskaitos išraše.
Pakeitimas
146
Pasiūlymas dėl direktyvos
III priedo septinta pastraipa
Komisijos siūlomas tekstas
Pakeitimas
Atsakinga indėlių garantijų sistema yra [įrašyti pavadinimą ir adresą, telefoną, el. pašto adresą ir svetainę]. Ji taip pat grąžins Jūsų indėlius (iki 100 000 EUR) ne vėliau kaip per šešias savaites, o nuo 2013 m. gruodžio 31 d. – per vieną savaitę.
Atsakinga indėlių garantijų sistema yra [įrašyti pavadinimą ir adresą, telefoną, el. pašto adresą ir svetainę]. Ji taip pat grąžins Jūsų indėlius (iki 100 000 EUR) ne vėliau kaip per penkias [jei taikytina: 20] darbo dienas . [jei taikytina: Paprašius, indėlių garantijų sistema per penkias darbo dienas Jums išmokės sumą, neviršijančią 5 000 eurų. Nuo 2017 m. Jūsų indėliai (iki 100 000 EUR) bus grąžinami per penkias darbo dienas.]
Pakeitimas
147
Pasiūlymas dėl direktyvos
III priedo aštunta pastraipa
Komisijos siūlomas tekstas
Pakeitimas
Jeigu indėlis negrąžinamas per šį terminą, turėtumėte susisiekti su indėlių garantijų sistema, nes po tam tikro laiko gali būti nebeleidžiama pareikšti reikalavimo dėl kompensacijos. Daugiau informacijos galima rasti [įrašyti atsakingos indėlių garantijų sistemos svetainės adresą].
Jeigu indėlis Jums negrąžinamas per minėtą terminą, turėtumėte susisiekti su indėlių garantijų sistema, nes po [įrašyti atitinkamą laikotarpį, kuris taikomas valstybėje narėje, ir tikslią nuorodą į nacionalinį teisės aktą ir konkretų jo straipsnį, kuris reglamentuoja šias nuostatas] nebeleidžiama pareikšti reikalavimo dėl kompensacijos. Daugiau informacijos galima rasti [įrašyti atsakingos indėlių garantijų sistemos svetainės adresą].
Pakeitimas
148
Pasiūlymas dėl direktyvos
III priedo devinta pastraipa
Komisijos siūlomas tekstas
Pakeitimas
[Tik kur taikoma]: Jūsų indėlį taip pat garantuoja institucinė garantijų sistema, [pripažinta / nepripažinta] kaip indėlių garantijų sistema . Tai reiškia, kad visi bankai, kurie yra šios sistemos nariai , remia vienas kitą, kad išvengtų banko žlugimo . Tačiau jei vis dėlto bankas žlugtų , iki 100 000 EUR Jūsų indėlio sumos būtų grąžinta.
[Tik kur taikoma]: Jūsų kredito įstaiga yra institucinės garantijų sistemos dalis . Tai reiškia, kad visos įstaigos, kurios dalyvauja šioje sistemoje , remia viena kitą, kad išvengtų nemokumo . Tačiau , jei vis dėlto įstaiga bankrutuotų , iki 100 000 EUR Jūsų indėlio sumos būtų grąžinta pagal minėtą nacionalinės teisės pripažintų indėlių garantijos sistemų tvarką .
AIŠKINAMOJI DALIS
Pranešėjo pozicija
Pradinė situacija
Pagal Europos Sąjungoje veikiančias nacionalines indėlių garantijų sistemas bankrutavus kredito įstaigoms indėlininkams išmokamos nustatyto dydžio neviršijančios kompensacijos. Finansų ir ekonomikos krizės metu pagal Europos Parlamento ir Tarybos direktyvą 2009/14/EB kompensacijų lygis padidintas nuo 20 000 eurų iki 50 000 eurų, o nuo 2011 m. sausio 1 d. nustatytas kompensacijų lygis kiekvienam indėlininkui siekia iki 100 000 eurų. Tuo pačiu metu kompensacijos išmokėjimo terminas sutrumpintas iki daugiausiai 30 darbo dienų. Padidintas apsaugos lygis stiprina indėlininkų pasitikėjimą ir taip padeda užkirsti kelią situacijai, kai daug indėlininkų tuo pačiu metu atsiima savo pinigus bijodami juos prarasti (angl. „bank run“).
Tačiau vien tik didesnio kompensacijos lygio nepakanka norint patikimai apsaugoti indėlininkus. Siekiant išvengti situacijos „bank run“ ir užkirsti kelią galimai destabilizacijai finansų rinkose, indėlių garantijų sistemas taip pat reikia aprūpinti reikalingais finansiniais ištekliais. Finansų ir ekonomikos krizės metu išaiškėjo, kad atskiros nacionalinės indėlių garantijų sistemos Europoje finansuojamos nepakankamai, todėl kredito įstaigos bankroto naštą turi prisiimti valstybė ir galiausiai mokesčių mokėtojai. Kad finansinės įtampos metu būtų užtikrintas stabilizuojantis indėlių garantijų sistemų poveikis, visoje ES būtina garantuoti pakankamą išankstinį ( ex ante ) indėlių garantijų sistemų finansavimą. Indėlininkai turi būti geriau nei iki šiol informuojami apie indėlių garantijų sistemų veikimą, o bankroto atveju indėlininkams turi būti greičiau išmokamos kompensacijos. Priemonių suvienodinimas nurodytoje direktyvoje padeda stiprinti indėlininkų pasitikėjimą ir Europos finansų sistemos stabilumą bei padeda įgyvendinti vidaus rinką.
Koncepcija
Europos Komisija, nustatydama indėlių garantijų sistemų veikimo būdus, pasiūlyme dėl indėlių garantijų sistemų direktyvos dalinio keitimo šių tikslų bando siekti taikydama universalumo principą (angl. „one-size fits all“). Ji iš esmės neatsižvelgia į valstybių narių bankų rinkų skirtumus, dėl kurių susiformavo skirtingi ir nacionalines sąlygas atitinkantys bei iš dalies pasiteisinę indėlių garantijų sistemų veikimo būdai. Todėl, pranešėjo nuomone, čia reikėtų siekti užtikrinti žymiai didesnę indėlininkų apsaugą (kokia yra siūloma Komisijos pasiūlyme), tačiau tuo pačiu metu atsižvelgti ir į bankų rinkų skirtumus bei naudingus pasiteisinusių sistemų veikimo būdus. Be to, taip pat būtina užkirsti kelią bankų ir indėlių garantijų sistemų konkurencijos iškraipymams ir užtikrinti finansinį stabilumą. Todėl pranešėjas siūlo, nustatant bendrus reikalavimus visoms indėlių garantijų sistemoms, skirtingai vertinti situaciją ir užtikrinti pakankamą lankstumą reglamentuojant konkrečius veikimo būdus pagal Komisijos pasiūlymą.
(1) Bendri visapusiškos indėlininkų apsaugos ir vienodo indėlių garantijų sistemų stabilumo reikalavimai ES
Kad būtų išvengta konkurencijos iškraipymo, indėlininkams visose valstybėse narėse suteikiama vienoda apsauga ir užkirstas kelias destabilizuojantį poveikį turintiems indėlių perkėlimams iš vienos kredito įstaigos į kitą, visos indėlių garantijų sistemos ES privalo atitikti bendrus reikalavimus. Pagrindiniai bendri reikalavimai yra šie:
· visos kredito įstaigos turi priklausyti vienai indėlių garantijų sistemai;
· indėlininkai turi turėti teisę gauti iki 100 000 eurų dydžio kompensaciją;
· ex ante finansavimas ir vienodas tikslinis finansinių išteklių lygis visoms sistemoms;
· trumpalaikis indėlių išmokėjimo terminas bankroto atveju;
· vienodos pagrindinės finansinių išteklių panaudojimo sąlygos prevencijos ir rėmimo tikslais.
Nustačius bendrus reikalavimus indėlių garantijų sistemoms valstybėse narėse užtikrinama vienoda visų indėlininkų apsauga ir tuo pačiu metu išvengiama konkurencijos iškraipymo. Esant tokioms sąlygoms lieka pakankamai reikalingos erdvės lankstumui, kad būtų galima prisitaikyti prie valstybių narių bankų rinkų ypatybių.
(2) Prevencinių ir rėmimo priemonių lankstumas užtikrina stabilumą
Nesvarstytina tai, kad kiekviena indėlių garantijų sistema bankroto atveju privalo turėti pakankamai finansinių išteklių. Tačiau užtikrinti finansinį stabilumą ir apsaugoti indėlininkų interesus taip pat galima, visų pirma, išvengiant kredito įstaigos bankroto. Anksti atpažinti gresiančio banko nemokumo požymius ir užkirsti jam kelią dažnai galima taikant geresnius stebėsenos ir kontrolės instrumentus, įsikišimą laiku bei indėlių garantijų sistemų rėmimo priemones. Kompensacijų bankroto atveju mokėjimo taip pat gali neprireikti, jei padedant indėlių garantijų sistemoms tinkamai likviduojamos su problemomis susidūrusios kredito įstaigos. Tuo pačiu metu geresni stebėsenos ir kontrolės instrumentai leidžia daryti poveikį, todėl tai yra tinkamas skatinimo būdas atsakingai elgtis su indėlių garantijų sistemų lėšomis, kadangi išlaidas prisiima šiose sistemose dalyvaujančios kredito įstaigos, o ne mokesčių mokėtojai. Pranešėjas mano, kad reikėtų suteikti daugiau lankstumo valstybėms narėms nustatant indėlių garantijų sistemų veikimo taisykles.
Šiuo atveju galima nustatyti veikimo taisykles įvairioms sistemoms, pradedant nuo indėlių garantijų sistemų, kurios vien tik užtikrina kompensacijų išmokėjimą indėlininkams kredito įstaigos bankroto atveju, ir baigiant įstaigai apsaugą suteikiančiomis sistemomis, kurių tikslas iš esmės yra užkirsti kelią kredito įstaigos bankrotui. Atsižvelgiant į šias galimybes kitas sistemas taip pat galima reglamentuoti taip, kad jos galėtų prevenciniais tikslais lanksčiai naudotis galimybe įsikišti (žr. pav.).
(3) Indėlininkams palankus kompensacijų išmokėjimo terminas
Indėlininko požiūriu pageidaujamas trumpalaikis kompensacijos bankroto atveju išmokėjimas prieštarauja būtinybei įtvirtinti patikimas procedūras, padedančias laikytis nustatyto kompensacijos išmokėjimo termino. Kredito įstaigos šiuo metu negali greitai suteikti informacijos apie kiekvieno kliento indėlius (vieno kliento perspektyva, angl. „single customer view“) ir taip pat per kelias dienas suteikti informacijos tam tikra nustatyta duomenų pateikimo forma apie indėlių garantijų sistemomis garantuojamus indėlius visiems vienos garantijų sistemos klientams. Pasak visų ekspertų, su kuriais buvo konsultuotasi, daugelyje valstybių narių šiuo metu yra beveik neįmanoma išmokėti indėlius per septynias dienas (penkias darbo dienas). Tačiau jei indėlininkams garantuojamas trumpalaikis išmokėjimo terminas, o bankrutavus kredito įstaigai šio termino nesilaikoma, indėlininkų pasitikėjimui gali būti padaryta ilgalaikė žala ir tokiu būdu sumenkintas stabilizuojantis sistemų poveikis ir paskirtis. Negalima paneigti galimybės, kad toks pasitikėjimo praradimas gali padaryti žalos ir visoms kitoms sistemoms Europoje. Tokiu atveju ši situacija galėtų kelti grėsmę visos finansų sistemos ES stabilumui. Kad būtų galima praktiškai įgyvendinti pageidaujamą penkių darbo dienų kompensacijos išmokėjimo terminą, būtina bet kokiu atveju užtikrinti šio pažado laikymąsi esant bet kokioms aplinkybėms. Pranešėjo nuomone, reikalingos sąlygos gali būti kuriamos taikant dvi skatinimo sistemas:
(a) indėlių garantijų sistemos, kurios jau šiandien gali nurodyti savo kredito įstaigų garantuojamus indėlius, t. y. faktiškai apsaugomus kiekvieno indėlininko indėlius, ir kurios nustato tikslinį finansinių išteklių lygį pagal garantuojamus indėlius. Visoms kitoms garantijų sistemoms fondo tikslinio finansinių išteklių lygio nustatymas turi būti grindžiamas pirmiausia tinkamais indėliais (t. y. visais indėlininkui priklausančiais indėliais), dėl šios priežasties padidėja mokami įnašai. Nuo 2015 m. kredito įstaigos yra įpareigotos privalomai pereiti prie garantuojamų indėlių sistemos. Ši pereinamojo laikotarpio taisyklė skatins jau prieš 2015 m. pateikti informaciją apie garantuojamus indėlius, kadangi dėl to mažėja bankų įnašų našta. Kartu būtų iš anksto sudaryta viena iš sąlygų bankroto atveju indėlininkams greitai išmokėti pinigus.
(b) Įgyvendinant direktyvą įvedamas penkių darbo dienų kompensacijos išmokėjimo terminas. Tačiau valstybės narės dar iki 2016 m. gruodžio 31 d. gali pasilikti galimybę taikyti nuo 2011 m. galiojantį 20 darbo dienų trukmės kompensacijos išmokėjimo terminą, jei atsakingai priežiūros institucijai patikrinus paaiškėjo, kad nėra parengta būtina greitą kompensacijos išmokėjimą reglamentuojanti procedūra. Siekiant užtikrinti, kad indėlininkai nepatirtų finansinių sunkumų bankrutavus jų kredito įstaigai, indėlininkams turėtų būti sudaryta galimybė, kad tokiu atveju atsakinga indėlių garantijų sistema per penkias darbo dienas išmokėtų 5 000 eurų dydžio sumos neviršijantį indėlį arba indėlio likutį. Atsižvelgiant į nuo 2017 m. visoms indėlių garantijų sistemoms privalomai galiosiantį 5 darbo dienų išmokėjimo terminą tokia nuostata šias indėlių garantijų sistemas skatina kiek įmanoma anksčiau įgyvendinti kompensacijos išmokėjimo per penkias darbo dienas terminą, ko direktyvos įgyvendinimo momentu šios sistemos padaryti dar negali.
(4) Europos indėlių garantijų sistemos ir bendradarbiavimo Europos lygmeniu skatinimas
Kad būtų įgyvendinti bendros vidaus rinkos principai, indėlių garantijų srityje turi būti numatyta galimybė savanoriškai kurti tarpvalstybines garantijų sistemas arba sujungti nacionalines sistemas. Veiksminga indėlių garantijų sistemų veikla tinkamai skatinama visų pirma tuomet, kai šių sistemų teritorinė kompetencijos sritis kiek įmanoma labiau sutampa su erdve, kurioje susiduriama su ekonominėmis išlaidomis, susijusiomis su kredito įstaigos bankrotu. Savanoriškai įdiegus tokią tarpvalstybinę indėlių garantijų sistemą už šių sistemų priežiūrą yra atsakinga Europos bankininkystės institucija (EBA) bendradarbiaujant su nacionalinių priežiūros institucijų kolegija. Kuriant tarpvalstybines indėlių garantijų sistemas leidimus teikiančios institucijos kaip į vieną iš svarbiausių leidimo suteikimo sąlygų turi atsižvelgti į tai, ar naujos ir esamos indėlių garantijų sistemos yra pakankamai stabilios ir ar jų sudėtis yra subalansuota.
Pageidaujamas nacionalinių indėlių garantijų sistemų bendradarbiavimas siekiant indėlininkams palengvinti bendravimą su užsienio kredito įstaigų filialais. Taip pat sistemų galimybė skolintis iš užsienio įstaigų turėtų būti pagrįsta savanoriškumo principu.
Galutinė nuomonė
Nustatyti bendri reikalavimai indėlių garantijų sistemoms suteiktų valstybėms narėms galimybę, esant vienodam apsaugos ir stabilumo lygiui bei išvengiant konkurencijos iškraipymo, užtikrinti didžiausią lankstumo lygį kuriant indėlių garantijų sistemas. Valstybės narės, laikydamosi nuostatų dėl vienodo kompensacijos ir tikslinio finansinių išteklių lygio bei nustatytų išmokėjimo terminų ir lėšų naudojimo sąlygų, tokiu būdu savo indėlių garantijų sistemas gali pritaikyti prie nacionalinių finansų rinkų ypatumų. Tokiu būdu užtikrinami veiksminga indėlininkų apsauga ir finansų sistemos stabilumas.
Pranešėjas, rengdamas šį pranešimą, savo pasiūlymą ir idėjas jau aptarė su šešėliniais pranešėjais. Rengiant pranešimą bei svarstant bendrą koncepciją daugelyje vietų buvo atitinkamai atsižvelgta į jų pastabas.
PRIEDAS TEISĖS REIKALŲ KOMITETO LAIŠKAS
Nuoroda: D(2011)16258
Sharon BOWLES
Ekonomikos ir pinigų politikos komiteto pirmininkei
ASP 10G201
Briuselis
Tema : Pasiūlymas dėl Europos Parlamento ir Tarybos direktyvos dėl indėlių garantijų sistemų (nauja redakcija)
( COM(2010)0368 - C7-0177/2010 - 2010/0207(COD) )
Gerb. pirmininke,
Teisės reikalų komitetas, kuriam vadovauju, išnagrinėjo minėtąjį pasiūlymą pagal Parlamento darbo tvarkos taisyklių 87 straipsnį dėl išdėstymo nauja redakcija.
Minėtojo straipsnio 3 dalyje numatyta:
„Jei už teisės klausimus atsakingas komitetas mano, kad, be tų esminių pakeitimų, kurie jau buvo nurodyti pasiūlyme, jame nėra kitų esminių pakeitimų, apie tai jis praneša atsakingam komitetui.
Šiuo atveju, be 156 ir 157 straipsniuose įtvirtintų sąlygų, atsakingas komitetas laiko priimtinais tik tuos pakeitimus, kurie susiję su pasiūlymo dalimis, kuriose yra pakeitimų.
Tačiau, jei atsakingas komitetas pagal Tarpinstitucinio susitarimo 8 punktą taip pat ketina pateikti kodifikuotų pasiūlymo dalių pakeitimus, jis nedelsdamas praneša apie tai Tarybai ir Komisijai, o pastaroji iki 54 straipsnyje numatyto balsavimo turėtų pranešti komitetui savo poziciją dėl šių pakeitimų ir ar ji ketina atsiimti pasiūlymą išdėstyti nauja redakcija.“
Atsižvelgdamas į Teisės tarnybos, kurios atstovai dalyvavo posėdžiuose Konsultacinės darbo grupės, nagrinėjusios išdėstymo nauja redakcija pasiūlymą, nuomonę ir laikydamasis nuomonės referento rekomendacijų, Teisės reikalų komitetas mano, kad aptariamajame pasiūlyme nėra kitų esminių pakeitimų nei nurodytieji pasiūlyme ir kad dėl nepakeistų ankstesnių aktų nuostatų kodifikavimo, atsižvelgiant į šiuos pakeitimus, pasiūlyme pateiktas tiesioginis esamų tekstų kodifikavimas nekeičiant jų esmės.
Taigi Teisės reikalų komitetas po diskusijų savo 2011 m. kovo 22 d. posėdyje rekomenduoja atsakingam komitetui apsvarstyti minėtąjį pasiūlymą vadovaujantis 87 straipsniu (už balsavo 17 narių, susilaikiusiųjų nebuvo
Posėdyje dalyvavo šie Parlamento nariai: Klaus-Heiner Lehne, Tadeusz Zwiefka, Luigi Berlinguer, Françoise Castex, Lidia Joanna Geringer de Oedenberg, Antonio Masip Hidalgo, Bernhard Rapkay, Evelyn Regner, Alexandra Thein, Diana Wallis, Cecilia Wikström, Jiří Maštálka, Kurt Lechner, Angelika Niebler, Jan Philipp Albrecht, Eva Lichtenberger, Sajjad Karim. ).
Pagarbiai
Klaus-Heiner LEHNE
Pridedama: Konsultacinės darbo grupės nuomonė.
PRIEDAS EUROPOS PARLAMENTO, TARYBOS IR KOMISIJOS TEISĖS TARNYBŲ KONSULTACINĖS DARBO GRUPĖS NUOMONĖ
TEISĖS TARNYBŲ
KONSULTACINĖ DARBO GRUPĖ
Briuselis, 2010.9.29
NUOMONĖ
PATEIKTA EUROPOS PARLAMENTUI
TARYBAI
KOMISIJAI
Pasiūlymas dėl Europos Parlamento ir Tarybos direktyvos dėl indėlių garantijų sistemų
COM(2010)0368 , galutinis, 2010 m. liepos 12 d. – 2010/0207(COD)
Atsižvelgdama į 2001 m. lapkričio 28 d. tarpinstitucinį susitarimą dėl sistemingesnio teisės aktų pakeitimo metodo naudojimo, ypač į jo 9 punktą, konsultacinė darbo grupė, kurią sudaro atitinkamų Europos Parlamento, Tarybos ir Komisijos teisės tarnybų atstovai, 2010 m. liepos 22 d. susirinko į posėdį, siekdama išnagrinėti minėtąjį Komisijos pasiūlymą.
Svarstydama pasiūlymą
Konsultacinė darbo grupė turėjo pasiūlymo variantus anglų, prancūzų ir vokiečių kalbomis, tačiau dirbo naudodamasi dokumentu anglų kalba – svarstomo pasiūlymo teksto originalo kalba. dėl Europos Parlamento ir Tarybos direktyvos, kuria siekiama nauja redakcija išdėstyti 1994 m. gegužės 30 d. Europos Parlamento ir Tarybos direktyvą 94/19/EB dėl indėlių garantijų sistemų, konsultacinė darbo grupė bendru sutarimu nustatė:
1) Pasiūlymo dėl naujos redakcijos 2 straipsnio 1 dalies g punktas atitinka Direktyvos 94/19/EB 1 straipsnio 5 dalies pirmą sakinį. Direktyvos 94/19/EB 1 straipsnio 5 dalies antro sakinio tekstas („ visi toje pačioje valstybėje narėje įsteigti kredito įstaigos, turinčios savo pagrindinę buveinę kitoje valstybėje narėje, filialai yra laikomi vienu filialu “) taip pat turėtų būti įtrauktas į naujos redakcijos tekstą; šis tekstas turėtų būti pažymėtas pilka spalva ir dvigubu perbraukimu – toks žymėjimas paprastai naudojamas naujos redakcijos pasiūlymuose esminiams pakeitimams žymėti, kuriais panaikinamas esamas tekstas.
2) 4 straipsnio 1 dalies c punkte nuoroda į „ Tarybos direktyvos 91/308/EEB 1 straipsnio c dalį “ turėtų būti ištaisyta į „ Europos Parlamento ir Tarybos direktyvos 2005/60/EB 1 straipsnio 2 dalį “.
3) 8 straipsnio 4 dalyje pateikiama nuoroda į „ Direktyvos 91/308/EEB 1 straipsnį “ turėtų būti ištaisyta į „ Europos Parlamento ir Tarybos direktyvos 2005/60/EB 1 straipsnio 2 dalį “.
Apsvarsčiusi šį pasiūlymą konsultacinė darbo grupė bendru sutarimu nusprendė, kad be pasiūlyme arba šioje nuomonėje nurodytų pakeitimų pasiūlyme kitų esminių pakeitimų nėra. Konsultacinė darbo grupė taip pat nustatė, kad, kalbant apie nepakeistų ankstesniojo teisės akto nuostatų ir minėtųjų esminių pakeitimų kodifikavimą, pasiūlymu siekiama tik kodifikuoti esamą tekstą nekeičiant jo esmės.
C. PENNERA J.-C. PIRIS L. ROMERO REQUENA
Juriskonsultas Juriskonsultas Generalinis direktorius
TEISĖS REIKALŲ KOMITETO NUOMONĖ DĖL TEISINIO PAGRINDO
Sharon Bowles
Pirmininkei
Ekonomikos ir pinigų politikos komiteto
BRIUSELIS
Tema: Nuomonė dėl pasiūlymo dėl Europos Parlamento ir Tarybos direktyvos dėl indėlių garantijų sistemų ( COM(2010)0368 – C7‑0177/2010 – 2010/0207(COD) ) teisinio pagrindo
Gerb. Pirmininke,
Teisės reikalų komiteto šio pasiūlymo nuomonės referentas Dimitar Stoyanov iškėlė klausimą, ar Komisijos pasirinktas teisinis pagrindas (SESV 53 straipsnio 1 dalis) buvo tinkamas. Todėl komitetas pagal Darbo tvarkos taisyklių 37 straipsnio 3 dalį
3. Už teisės reikalus atsakingas komitetas gali savo iniciatyva svarstyti klausimus dėl pasiūlymų dėl įstatymo galią turinčių teisės aktų. Tuomet jis apie tai deramai informuoja už atitinkamą sritį atsakingą komitetą. savo iniciatyva nusprendė apsvarstyti siūlomos priemonės teisinio pagrindo pagrįstumą. Komitetas minėtą klausimą apsvarstė 2011 m. sausio 27 d. posėdyje.
I. Siūlomas teisinis pagrindas
Komisijos siūlomas teisinis pagrindas siūlomai priemonei – SESV 53 straipsnio 1 dalis.
53 straipsnis
(buvęs EB sutarties 47 straipsnis)
1. Kad asmenims būtų lengviau imtis veiklos ir verstis ja kaip savarankiškai dirbantiems asmenims, Europos Parlamentas ir Taryba, spręsdami pagal įprastą teisėkūros procedūrą, leidžia direktyvas dėl diplomų, pažymėjimų ir kitų oficialias kvalifikacijas įrodančių dokumentų abipusio pripažinimo ir dėl valstybių narių įstatymų bei kitų teisės aktų nuostatų dėl savarankiškai dirbančių asmenų veiklos pradėjimo ir vertimosi ja koordinavimo.
2. ...
SESV 53 straipsnis turi būti siejamas kartu su 54 straipsniu.
54 straipsnis
(buvęs EB sutarties 48 straipsnis)
Bendrovės arba firmos, įkurtos pagal valstybės narės teisę ir Sąjungoje turinčios savo registruotas buveines, centrinę administraciją ar pagrindinę verslo vietą, šiame skyriuje prilyginamos tos valstybės narės pilietybę turintiems fiziniams asmenims.
53 ir 54 straipsniai susiejami siekiant suteikti Europos Parlamentui ir Tarybai galią, sprendžiant pagal įprastą teisėkūros procedūrą, leisti direktyvas dėl valstybių narių įstatymų bei kitų teisės aktų nuostatų dėl bendrovių arba įmonių, įkurtų pagal valstybės narės teisę ir Sąjungoje turinčių savo registruotas buveines, centrinę administraciją ar pagrindinę verslo vietą veiklos pradėjimo ir vykdymo. Taigi, šie straipsniai yra susiję su įsisteigimo laisve ir laisve teikti paslaugas.
II. Komisijos pasirinktas teisinis pagrindas
Komisijos siūlomas teisinis pagrindas – SESV 53 straipsnio 1 dalis. Reikėtų atsižvelgti į tai, kad šiuo pasiūlymu neketinama sukurti naujos priemonės. Siūloma direktyva dėl indėlių garantijų sistemų iš tikrųjų yra teisės akto išdėstymas nauja redakcija.
Komisija taip aiškina savo teisinio pagrindo pasirinkimą: „Ir įsisteigimo laisvės, ir laisvės teikti finansines paslaugas atžvilgiu kredito įstaigų veiklos srityje Direktyva 94/19/EB yra svarbiausia priemonė vidaus rinkai sukurti. Todėl jos teisinis pagrindas – Europos bendrijos steigimo sutarties 57 straipsnio 2 dalis, kuri pakeista Sutarties dėl Europos Sąjungos veikimo 53 straipsnio 1 dalimi. Sutarties dėl Europos Sąjungos veikimo 53 straipsnyje, jį taikant kartu su 54 straipsnio 1 dalimi, numatyta galimybė priimti direktyvas dėl įmonių, tokių kaip kredito įstaigos, veiklos pradėjimo ir vykdymo. Todėl šis pasiūlymas pagrįstas Sutarties dėl Europos Sąjungos veikimo 53 straipsnio 1 dalimi. Visi šio pasiūlymo elementai padeda siekti šio tikslo ir jį papildo.“
III. Teisingumo Teismo pozicija
Tam tikri principai išaiškėja iš Teismo praktikos. Pirmiausia, atsižvelgiant į teisinio pagrindo pasekmes esminės kompetencijos ir procedūros požiūriu, yra konstituciškai svarbu pasirinkti teisingą teisinį pagrindą
Nuomonė 2/00, Kartachenos protokolas, 2001 m. rink., p. I-9713, 5 punktas; Byla C-370/91, Komisija prieš Tarybą, 46–49 punktai; Nuomonė 1/08 (2009 m. lapkričio 30 d.), Bendrasis susitarimas dėl prekybos paslaugomis , dar nepaskelbta, 110 punktas. . Antra, teisės akto teisinio pagrindo pasirinkimas neturi būti paremtas atitinkamos institucijos įsitikinimu siekiant tam tikro tikslo, bet turi būti „grindžiamas objektyviais veiksniais, kuriems taikoma teisminė peržiūra“
Byla C-45/86, Komisija prieš Tarybą, 1987 m. Rink., p. I1493, 11 punktas. tokiais, kaip priemonės tikslas ir turinys
Byla C-300/89, Komisija prieš Tarybą, 1991 m. Rink., p. I-2867, 10 punktas. . Daugeliu atvejų priemonė yra skirta tikslams, nustatytiems tam tikrame Sutarties straipsnyje, siekti ir tuo pačiu daryti poveikį vidaus rinkos veikimui.
Jei, pvz., nacionalinių teisės aktų suderinimas tėra šalutinis priemonės, kuria visų pirma siekiama kito tikslo, poveikis, ši priemonė turi būti priimta remiantis vien tik konkrečiu Sutarties straipsniu, kuris atitinka jos pagrindinį arba svarbiausią tikslą ar komponentą
Byla 68/86, Jungtinė Karalystė prieš Tarybą , 1988 m. Rink. p. 855; 14–16 punktai; byla C-70/88, Europos Parlamentas prieš Tarybą , 1991 m. Rink. I-4529, 16–18 punktai; byla C-155/91, Komisija prieš Tarybą , 1993 m. Rink. I-939, 18–20 punktai; byla C-187/93, Europos Parlamentas prieš Tarybą , 1994 m. Rink. I-2857, 23–26 punktai; byla C-426/93, Vokietija prieš Tarybą , 1995 m. Rink. I-3723, 33 punktas; byla C-271/94, Europos Parlamentas prieš Tarybą , 1996 m. Rink. I-1689, 28-32 punktai; byla C-84/94, Jungtinė Karalystė prieš Tarybą , 1996 m. Rink. I-5755, 11–12 ir 22 punktai; sujungtos bylos C-164165/97, Europos Parlamentas prieš Tarybą , 1999 m., Rink. I-1339, 16 punktas; byla C-36/98, Ispanija prieš Tarybą , 2001 m. Rink. I-779, 59 punktas; byla C-281/91, Komisija prieš Tarybą , 2002 m. Rink. I-12649, 33–49 punktai; byla C-338/01, Komisija prieš Tarybą , 2004 m. Rink., p. I-4829, 55 punktas. . Tai dažnai vadinama svarbiausio aspekto kriterijumi.
III. Siūlomos priemonės tikslas ir turinys
Komisija savo pasiūlymo aiškinamajame memorandume teigia, kad „ ir įsisteigimo laisvės, ir laisvės teikti finansines paslaugas atžvilgiu kredito įstaigų veiklos srityje Direktyva 94/19/EB yra svarbiausia priemonė vidaus rinkai sukurti“ .
Tai yra visiškai patvirtinama pasiūlymo turinyje. Kaip pavyzdžius galima pateikti šias konstatuojamąsias dalis:
2 konstatuojamoji dalis: Kad kredito įstaigoms būtų lengviau steigtis ir vykdyti veiklą, būtina pašalinti valstybių narių įstatymų skirtumus, susijusius su indėlių garantijų sistemų taisyklėmis, kurių šios įstaigos turi laikytis.
3 konstatuojamoji dalis: Ir įsisteigimo laisvės, ir laisvės teikti finansines paslaugas atžvilgiu kredito įstaigų veiklos srityje ši direktyva yra svarbiausia priemonė vidaus rinkai sukurti, kartu didinant bankų sistemos stabilumą ir indėlininkų apsaugą.
5 konstatuojamoji dalis: Direktyva 94/19/EB buvo pagrįsta minimalaus suderinimo principu. Todėl Sąjungoje sukurta daug labai skirtingomis ypatybėmis pasižyminčių indėlių garantijų sistemų. Dėl to atsirado kredito įstaigų rinkos iškraipymų ir sumažėjo vidaus rinkos teikiama nauda indėlininkams.
6 konstatuojamoji dalis: Šia direktyva turėtų būti sudaromos vienodos veiklos sąlygos kredito įstaigoms, suteikiama galimybė indėlininkams lengvai suprasti indėlių garantijų sistemų ypatybes ir sudaromos geresnės sąlygos greitai grąžinti indėlininkams indėlius naudojant tvirtas ir patikimas indėlių garantijų sistemas siekiant finansinio stabilumo. Todėl indėlių apsaugos reikalavimus reikėtų kuo labiau suderinti ir supaprastinti.
33 konstatuojamoji dalis: Būtina nustatyti veiksmingą priemonę, kurią taikant būtų galima rengti suderintus techninius finansinių paslaugų srities standartus, siekiant užtikrinti vienodas veiklos sąlygas ir tinkamą indėlininkų apsaugą visoje Europoje. Tokie standartai turėtų būti rengiami siekiant standartizuoti rizika pagrįstų įnašų apskaičiavimą.
IV. Vertinimas
Yra aišku, kad siūlomos priemonės pagrindinis tikslas ar svarbiausias aspektas yra vidaus rinkos sukūrimas ir įsisteigimo laisvės, ir laisvės teikti finansines paslaugas atžvilgiu kredito įstaigų veiklos srityje požiūriu.
Remiantis pirmesne analize galima teigti, kad pasiūlymo svarbiausias aspektas yra bendrovių arba įmonių veiklos pradėjimas ir vykdymas platesniame vidaus rinkos sukūrimo kontekste. Taigi, tinkamas teisinis pagrindas yra SESV 53 straipsnio 1 dalis, kurioje nagrinėjamas savarankiškai dirbančių asmenų veiklos ėmimasis ir vertimasis ja, kadangi SESV 54 straipsnyje nurodoma, kad bendrovės arba įmonės, įkurtos pagal valstybės narės teisę ir Sąjungoje turinčios savo registruotas buveines, centrinę administraciją ar pagrindinę verslo vietą, siekiant 53 straipsnio tikslų prilyginamos tos valstybės narės pilietybę turintiems fiziniams asmenims.
V. Išvada
Manoma, kad tinkamas pasiūlymo teisinis pagrindas yra SESV 53 straipsnio 1 dalis.
2011 m. sausio 27 d. posėdyje Teisės reikalų komitetas nusprendė, nariams balsavus vienbalsiai
Šie nariai dalyvavo galutiniame balsavime: Klaus-Heiner Lehne (pirmininkas), Raffaele Baldassarre (pirmininko pavaduotojas), Evelyn Regner (pirmininko pavaduotoja), Sebastian Valentin Bodu (pirmininko pavaduotojas), Piotr Borys, Françoise Castex, Christian Engström, Marielle Gallo, Lidia Joanna Geringer de Oedenberg, Vytautas Landsbergis, Kurt Lechner, Eva Lichtenberger, Toine Manders, Alajos Mészáros, Bernhard Rapkay, Francesco Enrico Speroni, Dimitar Stoyanov, Diana Wallis, Cecilia Wikström, Zbigniew Ziobro, Tadeusz Zwiefka. , jums rekomenduoti: pasiūlymas dėl Europos Parlamento ir Tarybos direktyvos dėl indėlių garantijų sistemų (COM(2010)368 galutinis) turėtų būti grindžiamas SESV 53 straipsnio 1 dalimi.
Pagarbiai,
(pasirašyta) Klaus-Heiner Lehne
Vidaus rinkos ir vartotojų apsaugos komiteto NUOMONĖ
pateikta Ekonomikos ir pinigų politikos komitetui
dėl pasiūlymo dėl Europos Parlamento ir Tarybos direktyvos dėl indėlių garantijų sistemų (nauja redakcija)
( COM(2010)0368 – C7‑0177/2010 – 2010/0207(COD) )
Pranešėja:
Zuzana Roithová
TRUMPAS PAGRINDIMAS
Vidaus rinkos ir vartotojų apsaugos komitetas iš esmės pritaria tam, kad reikia persvarstyti Direktyvą 94/19/EB dėl indėlių garantijų sistemų (IGS), kadangi galiojanti sistema turėtų būt labiau suderinta. Iš pastarojo meto finansų krizės matyti, kad reikia sukurti tvirtesnį pagrindą, kuris padėtų įveikti finansų rinkų svyravimus. Dabar Europos Sąjungoje taikoma maždaug 40 IGS, pagal kurias mokamos įvairaus lygio kompensacijos įvairioms indėlininkų grupėms už skirtingų tipų indėlius, o finansų institucijoms nustatyti skirtingi finansiniai įpareigojimai. Dėl tokios nenuoseklios IGS sumažėja vidaus rinkos teikiama nauda ir nesuteikiamas tvirtas pagrindas susidoroti su būsimomis krizėmis. Be to, galiojanti sistema daugelyje valstybių narių finansuojama nepakankamai.
Siekdamas Komisijos tekstą padaryti aiškesnį ir pateikti keletą kritinių pastabų dėl pasiūlymo, komitetas siūlo šiuos esminius pakeitimus:
- Išplėsti direktyvos taikymo sritį siekiant įtraukti tradicines taupymo priemones, kaip antai taupomąsias knygeles ir indėlių sertifikatus. Šie indėliai, nors ir nesusieti su banko sąskaita, naudojami kaip taupomųjų sąskaitų pakaitalas.
- Paaiškinti neapibrėžtas nuostatas, kurios nesuteikia teisinio aiškumo vartotojams ir finansų institucijoms.
- Priimti nuostatas, kurias taikant pagreitėtų sprendimų priėmimo procedūros, kadangi, jei kredito institucijos susiduria su problemomis, būtina apie tai nedelsiant informuoti kompetentingas valdžios įstaigas, kurios atitinkamai pagal indėlių garantijos sistemą skubiai imasi veiksmų apsaugoti vartotojus.
- Užtikrinti, kad vietos valdžios įstaigų (savivaldybių) sąskaitoms taip pat taikoma IGS. Didžioji dalis vietos valdžios institucijų yra nedidelės įstaigos, kurių biudžetas nedidelis. Jos tiesiogiai neprijungtos prie centrinio šalies biudžeto ir turi ribotas galimybes įvertinti kredito institucijos patikimumą.
- Leisti išplėsti garantijos taikymo sritį laikinai dideliems indėliams, kurie atitinka socialinius tikslus, apibrėžtus nacionaliniuose teisės aktuose (pvz., atleidimų iš darbo atvejai, draudimo reikalavimai ir pan.).
- Pratęsti siūlomą 7 dienų išmokėjimo periodą iki 7 darbo dienų, o išmokėjimo procesą paradyti privalomą, ne pasirinktinį.
- Daugelyje valstybių narių ta pati banko įstaiga gali turėti kelis prekės ženklus, bet jai reikia gauti tik vieną sektoriaus priežiūros institucijos leidimą. Tokiu atveju vartotojas, turintis kelias sąskaitas skirtinguose to paties banko įmonėse, veikiančiose pagal tą patį leidimą, gautų tik iki 100 000 eurų kompensaciją. Vidaus rinkos ir vartotojų apsaugos komitetas siūlo leisti valstybėms narėms pačioms nuspręsti, kad IGS kompensacijos būtų taikomos sąskaitoms atskirai kiekvienoje įmonėje, net jei jas valdo ta pati kredito institucija.
- Remti perėjimą prie IGS ex-ante finansavimo ir mažinti derinimo išlaidas. Tikslinis lygis, nustatytas remiantis tinkamais indėliais, sudaro didžiulę naštą finansinėms institucijoms ir nutraukia sąsają tarp esamos indėlių sumos ir kredito įstaigos įnašų. Komitetas pasirinko kitą garantuojamų indėlių koncepciją, į kurią įeina tikroji indėlių suma, todėl ji geriau atitinka vartotojų apsaugos poreikius.
- Vidaus rinkos ir vartotojų apsaugos komitetas taip pat įsitikinęs kad IGS turėtų sugebėti pasinaudoti nuosavais fondais ir anksti reaguoti, taip sumažinant poveikį vartotojams tuo atveju, jei bankas negalėtų vykdyti įsipareigojimų.
- Įvairių valstybių narių tarpusavio skolinimosi sistemos galėtų potencialiai padėti spręsti problemas, bet taip pat galėtų perkelti krizę iš vienos šalies į kitą. Todėl komitetas siūlo šios nuostatos nelaikyti įsipareigojimu, bet perkelti ją į bendrąją sutartį, kuria prireikus būtų galima vadovautis, kad valstybės narės pačios nuspręstų, ar dalyvauti tokioje sistemoje (pvz., pasirašant atitinkamas tarpvalstybines sutartis).
- Išbraukti I ir II priedus dėl rizika pagrįstų įnašų apskaičiavimo, nes pagal subsidiarumo principą tai turėtų būti paliekama valstybių narių kompetencijai. Siūloma sistema neužtikrina, kad bus pasiektas siekiamas tikslas (t. y. nustatomi vienodi bankų, kurių rizika vertinama vienodai skirtingose valstybėse narėse, įnašai), nes skirtingose ES valstybėse finansų rinkų sąlygos skiriasi, o vartotojams siūlomi konkretūs produktai (pvz., indėliai į būsto taupomuosius bankus).
- Sustiprinti nuostatas dėl informacijos teikimo ir suteikti vartotojams galimybę (pvz., susijungimų atveju) perkelti neapsaugotus indėlius į kitą kredito instituciją netaikant nuobaudų. Esamiems indėlininkams kartu su banko ataskaitomis turėtų būti išsiunčiami informaciniai dokumentai (kaip nurodyta III priede).
- Suteikti galimybę pasirinkti kalbą, kuria būtų suteikiama informacija, jei abi šalys sutarė taikyti lanksčią sistemą netoli sienos įsikūrusiuose regionuose ar imigrantų atžvilgiu, taip pat siekiant vidaus rinkoje padidinti tarptautinę konkurenciją.
- Supaprastinti III priedo terminologiją, t. y. užtikrinti, kad vartotojams būtų pateikiama informacija suprantama kalba.
PAKEITIMAI
Vidaus rinkos ir vartotojų apsaugos komitetas ragina atsakingą Ekonomikos ir pinigų politikos komitetą į savo pranešimą įtraukti šiuos pakeitimus:
Pakeitimas
1
Pasiūlymas dėl direktyvos
9 a konstatuojamoji dalis (nauja)
Komisijos siūlomas tekstas
Pakeitimas
(9a) Indėlių garantijų sistemoms turėtų būti sudaryta galimybė neapsiriboti vien tik kompensavimo funkcija, t. y. jos turėtų galėti reikalauti iš sistemoje dalyvaujančių įstaigų teikti papildomą informaciją, kuria remiantis būtų galima kurti išankstinio įspėjimo sistemas. Tuomet ankstyvu etapu bus galima koreguoti nuo rizikos priklausomus įnašus arba pasiūlyti taikyti prevencines priemones siekiant pašalinti nustatytą riziką. Gresiant sunkumams indėlių garantijų sistemos turėtų galėti imtis rėmimo priemonių arba savo lėšomis remti tinkamą probleminės įstaigos likvidavimą, kad būtų išvengta išlaidų, susijusių su indėlininkų kompensavimu, ir kitų neigiamų bankroto pasekmių.
Pakeitimas
2
Pasiūlymas dėl direktyvos
17 konstatuojamoji dalis
Komisijos siūlomas tekstas
Pakeitimas
(17) Siekiant nustatyti tik tokio masto indėlių apsaugą, koks būtinas teisiniam aiškumui ir skaidrumui indėlininkams užtikrinti ir išvengti, kad investavimo rizika nebūtų perkelta indėlių garantijų sistemoms, tam tikrų investicinių požymių turinčių finansinių produktų reikėtų neįtraukti į garantijos taikymo sritį, visų pirma tų produktų, kurie nėra grąžinami nominaliąja verte ir kurių egzistavimą galima įrodyti tik sertifikatu .
(17) Siekiant nustatyti tik tokio masto indėlių apsaugą, koks būtinas teisiniam aiškumui ir skaidrumui indėlininkams užtikrinti ir išvengti, kad investavimo rizika nebūtų perkelta indėlių garantijų sistemoms, tam tikrų investicinių požymių turinčių finansinių produktų reikėtų neįtraukti į garantijos taikymo sritį, visų pirma tų produktų, kurie nėra grąžinami nominaliąja verte.
Pagrindimas
Ši konstatuojamoji dalis atitinkamai pakeista pagal 2 straipsnio 1 dalies a punkto 3 papunkčio 1 įtraukos pakeitimą.
Pakeitimas
3
Pasiūlymas dėl direktyvos
18 konstatuojamoji dalis
Komisijos siūlomas tekstas
Pakeitimas
(18) Tam tikriems indėlininkams neturėtų būti taikoma indėlių apsauga, visų pirma viešosios valdžios institucijoms ar kitoms finansų įstaigoms. Palyginti su visais kitais indėlininkais, jų skaičius ribotas, todėl banko žlugimo atveju poveikis finansiniam stabilumui būtų minimalus. Valdžios institucijoms taip pat gerokai lengviau gauti kreditą negu piliečiams. Garantijų sistema iš esmės turėtų būti taikoma ne finansų įmonėms, nepriklausomai nuo jų dydžio.
(18) Tam tikriems indėlininkams neturėtų būti taikoma indėlių apsauga, visų pirma vyriausybės ir centrinėms, provincijų ir regioninėms valdžios institucijoms ar kitoms finansų įstaigoms. Palyginti su visais kitais indėlininkais, jų skaičius ribotas, todėl banko žlugimo atveju poveikis finansiniam stabilumui būtų minimalus. Be to, vyriausybės ir centrinėms, provincijų ir regioninėms valdžios institucijoms taip pat gerokai lengviau gauti kreditą negu piliečiams. Tačiau valstybės narės turėtų užtikrinti, kad ši direktyva būtų taikoma vietos savivaldybių indėliams, kad jos galėtų vykdyti savo funkcijas net ir bankui bankrutavus. Garantijų sistema iš esmės turėtų būti taikoma ne finansų įmonėms, nepriklausomai nuo jų dydžio.
Pagrindimas
Šis pakeitimas susijęs su 4 straipsnio 1 dalies j punkto pakeitimais.
Pakeitimas
4
Pasiūlymas dėl direktyvos
24 konstatuojamoji dalis
Komisijos siūlomas tekstas
Pakeitimas
(24) Nustatant indėlių garantijų sistemų įnašus reikėtų atsižvelgti į jų narių prisiimamos rizikos lygį. Taip būtų galima atsižvelgti į atskirų bankų rizikos profilį ir sąžiningai apskaičiuoti įnašus, taip pat skatinti juos veikti pagal mažiau rizikingą verslo modelį. Nustačius visoms valstybėms narėms privalomų pagrindinių rodiklių rinkinį ir kitą papildomų pasirenkamų rodiklių rinkinį būtų galima laipsniškai užtikrinti tokį suderinimą .
(24) Valstybės narės raginamos nustatyti indėlių garantijų sistemų įnašus taip , kad būtų atsižvelgiama į atskirų bankų rizikos profilį ir sąžiningai apskaičiuojami įnašai , taip pat suteikta paskatų veikti pagal mažiau rizikingą verslo modelį. Itin mažos rizikos kreditavimo sektoriuose, įskaitant būsto taupomųjų bankų sektorių, kurie reglamentuojami specialiais teisės aktais, turėtų būti numatytos atitinkamos specialios nuostatos .
Pakeitimas
5
Pasiūlymas dėl direktyvos
26 konstatuojamoji dalis
Komisijos siūlomas tekstas
Pakeitimas
(26) Nuo 2010 m. gruodžio 31 d. taikomas daugiausia šešių savaičių kompensacijų išmokėjimo laikotarpis neatitinka būtinybės išlaikyti indėlininkų pasitikėjimą ir netenkina jų poreikių. Todėl kompensacijų išmokėjimo terminą reikėtų sutrumpinti iki vienos savaitės .
(26) Nuo 2010 m. gruodžio 31 d. taikomas daugiausia šešių savaičių kompensacijų išmokėjimo laikotarpis neatitinka būtinybės išlaikyti indėlininkų pasitikėjimą ir netenkina jų poreikių. Todėl nuo 2013 m. gruodžio 31 d. kompensacijų išmokėjimo terminą reikėtų sutrumpinti iki septynių darbo dienų .
Pagrindimas
Suderinama su 7 straipsnio pakeitimais.
Pakeitimas
6
Pasiūlymas dėl direktyvos
32 konstatuojamoji dalis
Komisijos siūlomas tekstas
Pakeitimas
(32) Paisydama valstybių narių atliekamos indėlių garantijų sistemų priežiūros, Europos bankininkystės institucija turėtų padėti siekti tikslo – sudaryti geresnes sąlygas kredito įstaigoms pradėti ir vykdyti veiklą kartu užtikrinant veiksmingą indėlininkų apsaugą. Tuo tikslu Institucija turėtų patvirtinti, kad šioje direktyvoje nustatytos indėlių garantijų sistemų tarpusavio skolinimosi sąlygos yra patenkintos, ir nurodyti, laikantis griežtų šios direktyvos nustatytų ribų, sumas, kurias skolins kiekviena sistema, pradinę palūkanų normą bei paskolos trukmę . Šiuo atžvilgiu Europos bankininkystės institucija taip pat turėtų rinkti informaciją apie indėlių garantijų sistemas, visų pirma apie jų garantuojamų indėlių sumą, kurią patvirtina kompetentingos institucijos. Ji turėtų informuoti kitas indėlių garantijų sistemas apie jų pareigą skolinti.
(32) Paisydama valstybių narių atliekamos indėlių garantijų sistemų priežiūros, Europos bankininkystės institucija turėtų padėti siekti tikslo – sudaryti geresnes sąlygas kredito įstaigoms pradėti ir vykdyti veiklą kartu užtikrinant veiksmingą indėlininkų apsaugą. Tuo tikslu Institucija turėtų patvirtinti, kad šioje direktyvoje nustatytos indėlių garantijų sistemų tarpusavio skolinimosi sąlygos yra patenkintos, taip pat nustatyta pradinė palūkanų norma bei paskolos trukmė . Šiuo atžvilgiu Europos bankininkystės institucija taip pat turėtų rinkti informaciją apie indėlių garantijų sistemas, visų pirma apie jų garantuojamų indėlių sumą, kurią patvirtina kompetentingos institucijos.
Pagrindimas
Suderinama su 10 straipsnio pakeitimais.
Pakeitimas
7
Pasiūlymas dėl direktyvos
33 konstatuojamoji dalis
Komisijos siūlomas tekstas
Pakeitimas
(33) Būtina nustatyti veiksmingą priemonę, kurią taikant būtų galima rengti suderintus techninius finansinių paslaugų srities standartus, siekiant užtikrinti vienodas veiklos sąlygas ir tinkamą indėlininkų apsaugą visoje Europoje. Tokie standartai turėtų būti rengiami siekiant standartizuoti rizika pagrįstų įnašų apskaičiavimą.
(33) Būtina nustatyti veiksmingą priemonę, kurią taikant būtų galima rengti suderintus techninius finansinių paslaugų srities standartus, siekiant užtikrinti vienodas veiklos sąlygas ir tinkamą indėlininkų apsaugą visoje Europoje.
Pagrindimas
Suderinama su 11 straipsnio pakeitimais.
Pakeitimas
8
Pasiūlymas dėl direktyvos
24 a konstatuojamoji dalis (nauja)
Komisijos siūlomas tekstas
Pakeitimas
(24a) Priežiūros institucijos turėtų taikyti griežtą licencijavimo procedūrą kiekvienai kredito įstaigai, norinčiai dalyvauti indėlių garantijų sistemoje.
Pagrindimas
Dėl indėlių garantijų sistemos gali kilti su moraline rizika (angl. moral hazard) susijusių problemų. Būtina taikyti griežtą licencijavimo procedūrą, skirtą įvertinti kiekvienos įstaigos, besinaudojančios indėlių garantijų sistema, verslo planui. Teikiant licencijas turėtų būti taikomos atitinkamos sąlygos.
Pakeitimas
9
Pasiūlymas dėl direktyvos
2 straipsnio 1 dalies a punkto pirma pastraipa
Komisijos siūlomas tekstas
Pakeitimas
a) indėlis – bet koks kredito likutis, atsiradęs dėl sąskaitoje paliktų lėšų arba dėl laikinų situacijų, susidariusių dėl įprastų bankinių sandorių, kurį kredito įstaiga turi grąžinti pagal taikomas teisines nuostatas ir sutartines sąlygas.
a) indėlis – bet koks kredito likutis, atsiradęs dėl sąskaitoje paliktų lėšų arba dėl laikinų situacijų, susidariusių dėl įprastų bankinių sandorių, kurį kredito įstaiga turi grąžinti pagal taikomas teisines nuostatas ir sutartines sąlygas , taip pat skolos, patvirtintos kredito įstaigos išduotu sertifikatu .
Pakeitimas
10
Pasiūlymas dėl direktyvos
2 straipsnio 1 dalies a punkto trečios pastraipos pirma įtrauka
Komisijos siūlomas tekstas
Pakeitimas
jos egzistavimą galima įrodyti tik sertifikatu, išskyrus sąskaitos išrašą;
jos egzistavimą galima įrodyti tik sertifikatu, išskyrus sąskaitos išrašą , bet įskaitant taupomąsias knygeles ;
Pagrindimas
Pakeitimu įtraukiamos tradicinės taupymo priemonės, kaip antai taupomosios knygelės. Šie indėliai naudojami vietoj taupomųjų sąskaitų ir yra populiarūs tarp vartotojų daugelyje valstybių narių.
Pakeitimas
11
Pasiūlymas dėl direktyvos
2 straipsnio 1 dalies e punkto i papunktis
Komisijos siūlomas tekstas
Pakeitimas
i) atitinkamos kompetentingos institucijos nustatė, kad, jų nuomone , dėl su jos finansinėmis aplinkybėmis tiesiogiai susijusių priežasčių tam tikra kredito įstaiga tuo metu negali grąžinti indėlio ir atsižvelgiant į jos padėtį neturi galimybių tai padaryti artimiausiu metu.
i) atitinkamos kompetentingos institucijos , remdamosi joms tuo metu prieinama informacija, nustatė, kad dėl su jos finansinėmis aplinkybėmis tiesiogiai susijusių priežasčių tam tikra kredito įstaiga tuo metu negali grąžinti indėlio ir atsižvelgiant į jos padėtį neturi galimybių tai padaryti artimiausiu metu.
Kompetentingos institucijos šį sprendimą priima kuo greičiau ir bet kokiu atveju ne vėliau kaip praėjus penkioms darbo dienoms po to, kai pirmą kartą įsitikino, kad kredito įstaiga negrąžino pasibaigusio termino mokėtinų indėlių; arba
Kompetentingos institucijos šį sprendimą priima kuo greičiau ir bet kokiu atveju ne vėliau kaip praėjus penkioms darbo dienoms po to, kai pirmą kartą įsitikino, kad kredito įstaiga negrąžino pasibaigusio termino mokėtinų indėlių; arba
Pagrindimas
Šiuo pakeitimu siekiama patikslinti teisiniu požiūriu neaiškias nuostatas, kurios nesuteikia pakankamai teisinio aiškumo. Siekiant užkirsti kelią bet kokiems galimiems ginčams dėl nepagrįstų sprendimų, atitinkamų kompetentingų institucijų sprendimas, kad finansų įstaiga nemoki, turėtų būti grindžiamas faktais, patvirtinančiais turimą informaciją, o ne nuomone (kaip siūlo Komisija).
Pakeitimas
12
Pasiūlymas dėl direktyvos
2 straipsnio 1 dalies h punktas
Komisijos siūlomas tekstas
Pakeitimas
h) tikslinis lygis – 1,5 % tinkamų indėlių, už kurių garantijas atsakinga indėlių garantijų sistema;
h) tikslinis lygis – 1,25 % garantuojamų indėlių, už kurių garantijas atsakinga indėlių garantijų sistema;
(Žodžio „tinkamas“ pakeitimas žodžiu „garantuojamas“ taikomas visame tekste.)
Pagrindimas
Siekiant apsaugoti vartotojus ir riboti išlaidas, kurias finansų įstaigos perkels vartotojams, tikslinis lygis ir įnašai turėtų būti grindžiami esama indėlių suma (garantuojami indėliai), o ne spėjama tinkamų indėlių suma.
Pakeitimas
13
Pasiūlymas dėl direktyvos
3 straipsnio 1 dalies trečia pastraipa
Komisijos siūlomas tekstas
Pakeitimas
Nė viena kredito įstaiga, nedalyvaujanti minėtoje sistemoje, negali priimti indėlių.
Nė viena kredito įstaiga, nedalyvaujanti minėtoje sistemoje ir netenkinanti priežiūros institucijų reikalavimų , negali priimti indėlių. Būtina, kad priežiūros institucijos taikytų griežtą licencijavimo procedūrą siekiant įvertinti kiekvienos įstaigos, besinaudojančios indėlių garantijų sistema, rizikos profilį.
Pagrindimas
Jau būta atvejų, kai įstaigos prisiima itin didelę riziką ir todėl gali pasiūlyti dideles indėlių palūkanas. Šios institucijos gali pritraukti indėlininkus tik dėl apsaugos, užtikrinamos pagal indėlių garantijų sistemas. Todėl būtina bent jau taikyti griežtą licencijavimo procedūrą siekiant įvertinti kiekvienos įstaigos, besinaudojančios indėlių garantijų sistema, rizikos profilį. Teikiant licencijas turėtų būti taikomos atitinkamos sąlygos.
Pakeitimas
14
Pasiūlymas dėl direktyvos
3 straipsnio 2 dalis
Komisijos siūlomas tekstas
Pakeitimas
2. Jeigu kredito įstaiga nesilaiko savo, kaip indėlių garantijų sistemos narės, įsipareigojimų, apie tai informuojama jai veiklos licenciją išdavusi kompetentinga institucija, kuri kartu su garantijų sistema imasi visų būtinų priemonių, įskaitant sankcijų taikymą, kad būtų užtikrinta, jog kredito įstaiga vykdytų savo įsipareigojimus.
2. Jeigu kredito įstaiga nesilaiko savo, kaip indėlių garantijų sistemos narės, įsipareigojimų, apie tai nedelsiant informuojama jai veiklos licenciją išdavusi kompetentinga institucija, kuri kartu su indėlių garantijų sistema skubiai imasi visų būtinų priemonių, įskaitant sankcijų taikymą, kad būtų užtikrinta, jog kredito įstaiga vykdytų savo įsipareigojimus.
Pagrindimas
Jei kredito institucijos susiduria su problemomis, būtina apie tai nedelsiant informuoti kompetentingas valdžios įstaigas, kad jos kartu su indėlių garantijos sistema galėtų skubiai imtis veiksmų apsaugoti vartotojus.
Pakeitimas
15
Pasiūlymas dėl direktyvos
3 straipsnio 6 dalies antra pastraipa
Komisijos siūlomas tekstas
Pakeitimas
Tokie tyrimai atliekami bent kas trejus metus arba kai jų reikia atsižvelgiant į aplinkybes. Pirmas tyrimas atliekamas iki 2013 m. gruodžio 31 d.
Tokie tyrimai atliekami bent kasmet ar dažniau, kai jų reikia atsižvelgiant į aplinkybes. Pirmas tyrimas atliekamas iki 2013 m. gruodžio 31 d.
Pakeitimas
16
Pasiūlymas dėl direktyvos
4 straipsnio 1 dalies j punktas
Komisijos siūlomas tekstas
Pakeitimas
j) valdžios institucijų indėliams,
j) vyriausybės ir centrinių, provincijų ir regioninių valdžios institucijų indėliams,
Pagrindimas
Priėmus šį pakeitimą vietos valdžios institucijų (savivaldybių) indėliams ši direktyva taip pat bus taikoma. Dauguma vietos valdžios institucijų (savivaldybių) yra nedidelės įstaigos, kurių biudžetas nedidelis, todėl banko žlugimas joms keltų didelį pavojų.
Pakeitimas
17
Pasiūlymas dėl direktyvos
5 straipsnio 1 dalies pirma a pastraipa (nauja)
Komisijos siūlomas tekstas
Pakeitimas
Euro zonai nepriklausančios valstybės narės nustato lygiavertę ir suapvalintą iki artimiausio 1 000 siekiančio skaičiaus kompensacijos sumą jų valiuta.
Pagrindimas
Euro zonai nepriklausančioms valstybėms narėms trūksta tikrumo kalbant apie nustatytą kompensacijos lygį ir dėl to šių valstybių narių vartotojai atsiduria nepalankesnėje padėtyje. Nustačius sumą bus užtikrinta, kad dėl valiutų kursų svyravimų nesąžiningai nesumažės vartotojų apsaugos lygis.
Pakeitimas
18
Pasiūlymas dėl direktyvos
5 straipsnio 2 dalies įžanginė dalis
Komisijos siūlomas tekstas
Pakeitimas
2. Valstybės narės užtikrina, kad indėlių garantijų sistemos nenukryptų nuo 1 dalyje nustatyto kompensacijos lygio. Tačiau valstybės narės gali nuspręsti , kad toliau nurodyti indėliai kompensuojami, jei tokių išmokų išlaidoms netaikomi 9, 10 ir 11 straipsniai :
2. Valstybės narės užtikrina, kad indėlių garantijų sistemos nenukryptų nuo 1 dalyje nustatyto kompensacijos lygio. Be to, valstybės narės užtikrina , kad šie indėliai apsaugomi užtikrinant visos indėlio sumos išmokėjimą :
Pakeitimas
19
Pasiūlymas dėl direktyvos
5 straipsnio 2 dalies a punktas
Komisijos siūlomas tekstas
Pakeitimas
a) indėliai, atsirandantys iš nekilnojamojo turto sandorių, sudaromų privačiam gyvenamosios paskirties būstui įsigyti, iki 12 mėnesių nuo sumos įskaitymo į sąskaitą;
a) indėliai, atsirandantys iš nekilnojamojo turto sandorių, susijusių su privačiu gyvenamosios paskirties būstu, 6 mėnesių laikotarpiu nuo sumos įskaitymo į sąskaitą arba ilgiau, jei nusprendžia valstybė narė, bet ne ilgesniu nei 12 mėnesių laikotarpiu ;
Pakeitimas
20
Pasiūlymas dėl direktyvos
5 straipsnio 2 dalies b punktas
Komisijos siūlomas tekstas
Pakeitimas
b) indėliai, atitinkantys socialinius tikslus, apibrėžtus nacionaliniuose teisės aktuose, ir susiję su ypatingais indėlininko gyvenimo įvykiais, kaip antai santuoka, skyrybos, neįgalumas ar mirtis. Garantijos laikotarpis yra ne ilgesnis nei 12 mėnesių nuo tokio įvykio.
b) indėliai, naudojami socialiniams tikslams, apibrėžtiems nacionaliniuose teisės aktuose, ir susiję su ypatingais indėlininko gyvenimo įvykiais, kaip antai santuoka, skyrybos, išėjimas į pensiją, darbo netekimas, atleidimas iš darbo, neįgalumas ar mirtis. Garantijos laikotarpis yra 6 mėnesiai nuo tokio įvykio arba ilgesnis, jei nusprendžia valstybė narė, bet neviršija 12 mėnesių .
Pakeitimas
21
Pasiūlymas dėl direktyvos
5 straipsnio 2 dalies b a punktas (naujas)
Komisijos siūlomas tekstas
Pakeitimas
ba) indėliai, apibrėžti nacionalinės teisės aktuose, kaip antai draudimo išmokų mokėjimas, kompensacijos dėl medikų aplaidumo ir teismų nurodytos išmokėti sumos kaip kompensacijos už nusikaltimais padarytą žalą ar neteisingą nuteisimą. Garantijos laikotarpis yra 6 mėnesiai nuo sumos įskaitymo į sąskaitą arba ilgesnis, jei nusprendžia valstybė narė, bet neviršija 12 mėnesių.
Pagrindimas
Panašiai kaip šios dalies a ir b punktuose, šiuo pakeitimu būtų suteikiama 100 % kompensacija už laikinai didelius indėlius tokiais atvejais, kai konkrečios išmokos susijusios su draudimo reikalavimais ir pan. Valstybėms narėms paliekama teisė suteikti tokią galimybę nacionaliniuose teisės aktuose.
Pakeitimas
22
Pasiūlymas dėl direktyvos
5 straipsnio 6 dalis
Komisijos siūlomas tekstas
Pakeitimas
6. Komisija mažiausiai kartą per penkerius metus periodiškai iš naujo apsvarsto 1 dalyje nurodytą sumą. Prireikus Komisija Europos Parlamentui ir Tarybai pateikia pasiūlymą dėl direktyvos, kad būtų patikslinta 1 dalyje nurodyta suma, pirmiausia atsižvelgiant į konkrečius bankų sektoriaus pokyčius bei Sąjungos ekonominę ir monetarinę padėtį. Pirmasis svarstymas vyksta ne anksčiau kaip 2015 m. gruodžio 31 d., nebent dėl nenumatytų įvykių persvarstyti reikia anksčiau.
6. Komisija mažiausiai kartą per penkerius metus periodiškai iš naujo apsvarsto 1 dalyje nurodytą sumą. Prireikus Komisija Europos Parlamentui ir Tarybai pateikia pasiūlymą dėl direktyvos, kad būtų patikslinta 1 dalyje nurodyta suma, pirmiausia atsižvelgiant į konkrečius bankų sektoriaus pokyčius bei Sąjungos ekonominę ir monetarinę padėtį , ypač valiutų kursų svyravimus . Pirmasis svarstymas vyksta ne anksčiau kaip 2015 m. gruodžio 31 d., nebent dėl nenumatytų įvykių persvarstyti reikia anksčiau.
Pakeitimas
23
Pasiūlymas dėl direktyvos
6 straipsnio 1 dalis
Komisijos siūlomas tekstas
Pakeitimas
1. Šios direktyvos 5 straipsnio 1 dalyje numatytas dydis taikomas visiems toje pačioje kredito įstaigoje laikomiems indėliams neatsižvelgiant į jų skaičių, valiutą bei laikymo Sąjungoje vietą.
1. Šios direktyvos 5 straipsnio 1 dalyje numatytas dydis taikomas visiems toje pačioje kredito įstaigoje laikomiems indėliams neatsižvelgiant į jų skaičių, valiutą bei laikymo Sąjungoje vietą. Jei nacionalinė teisė leidžia kredito įstaigai operuoti keliais pavadinimais, indėlininkai informuojami, jei turi jie turi daugiau nei vieną indėlį toje pačioje kredito įstaigoje. Valstybės narės gali nuspręsti, kad toje pačioje kredito įstaigoje laikomi indėliai turi būti sumuojami skaičiuojant kompensuojamą sumą, ir tais atvejais, jei sukauptų indėlių suma viršija 5 straipsnio 1 dalyje nustatytą vieno indėlininko kompensacijos lygį, 9 ir 11 straipsniuose nurodyti įnašai atitinkamai padidinami. Valstybių narių kredito įstaigos, kurios taiko šią nuostatą, negali pasiūlyti tokios garantijos savo filialuose, veikiančiuose valstybėse narėse, kurios neleidžia kredito įstaigai operuoti keliais pavadinimais.
Pagrindimas
Priėmus šį pakeitimą taip pat būtų galima apsaugoti tuos vartotojus, kurie turi keletą indėlių finansinėse įstaigose, operuojančiose skirtingais pavadinimais, bet priklausančiose tam pačiam savininkui, t.y. veikiančiose pagal tą pačią licenciją. Vartotojai už kiekvieną indėlį gautų iki 100 000 eurų kompensaciją, jei valstybė narė nuspręstų, kad IGS taikoma indėliams, laikomiems kiekvienoje atskiroje įstaigoje, valdomoje vienos kredito įstaigos.
Pakeitimas
24
Pasiūlymas dėl direktyvos
7 straipsnio 1 dalies pirma pastraipa
Komisijos siūlomas tekstas
Pakeitimas
1. Indėlių garantijų sistemos negrąžinamus indėlius turi sugebėti grąžinti per 7 dienas po to, kai kompetentingos institucijos priima sprendimą, kaip nurodyta 2 straipsnio 1 dalies e punkto i papunktyje, arba teisminė institucija priima sprendimą, kaip nurodyta 2 straipsnio 1 dalies e punkto ii papunktyje.
1. Indėlių garantijų sistemos negrąžinamus indėlius turi grąžinti per 7 darbo dienas po to, kai kompetentingos institucijos priima sprendimą, kaip nurodyta 2 straipsnio 1 dalies e punkto i papunktyje, arba teisminė institucija priima sprendimą, kaip nurodyta 2 straipsnio 1 dalies e punkto ii papunktyje.
Pakeitimas
25
Pasiūlymas dėl direktyvos
9 straipsnio 1 dalies antra pastraipa
Komisijos siūlomas tekstas
Pakeitimas
Turimi finansiniai ištekliai indėlių garantijų sistemoms surenkami iš jų narių reguliarių įnašų, mokamų kiekvienais metais birželio 30 d . ir gruodžio 30 d. Tai netrukdo gauti papildomų lėšų iš kitų šaltinių. Vienkartinių stojimo mokesčių reikalauti negalima.
Turimi finansiniai ištekliai indėlių garantijų sistemoms surenkami iš jų narių reguliarių įnašų, mokamų bent kartą per metus . Tai netrukdo gauti papildomų lėšų iš kitų šaltinių. Vienkartinių stojimo mokesčių reikalauti negalima.
Pagrindimas
Indėlių garantijų sistemos turėtų galėti spręsti, kaip dažnai rinkti įnašus. Kadangi įnašų apskaičiavimo ir rinkimo procedūra yra sudėtinga, pakanka tai daryti kartą per metus. Kadangi įnašų apskaičiavimas turi būti tinkamai pagrįstas, tai apskaičiuojama daugiausiai remiantis patvirtinta metinio balanso ataskaita. Tai taip pat priežastis, kodėl įnašai turėtų būti renkami kartą per metus.
Pakeitimas
26
Pasiūlymas dėl direktyvos
9 straipsnio 2 dalis
Komisijos siūlomas tekstas
Pakeitimas
2. Bendra su vienu subjektu susijusių sistemos indėlių ir investicijų suma neviršija 5 % jos turimų finansinių išteklių. Įmonės, kurios konsoliduotos atskaitomybės, kaip apibrėžta Direktyvoje 83/349/EEB arba pagal pripažintas tarptautines apskaitos taisykles, tikslais įtrauktos į tą pačią grupę, apskaičiuojant šią ribą laikomos vienu subjektu.
Išbraukta.
Pagrindimas
Dėl 5 % ribų mažose ir vidutinio dydžio valstybėse narėse gali kilti tam tikrų problemų. Kitos ribos, taikomos su sistema susijusioms nedidele rizika pasižyminčioms investicijomis, turėtų užtikrinti stabilią apsaugą.
Pakeitimas
27
Pasiūlymas dėl direktyvos
9 straipsnio 5 dalies antra pastraipa
Komisijos siūlomas tekstas
Pakeitimas
Tačiau jie taip pat gali būti naudojami indėlių perkėlimui į kitą finansų įstaigą finansuoti, jei indėlių garantijų sistemos patirtos išlaidos neviršija garantuojamų indėlių sumos susijusioje kredito įstaigoje. Tokiu atveju indėlių garantijų sistema per vieną mėnesį nuo indėlių perkėlimo pateikia Europos bankininkystės institucijai ataskaitą, įrodančią, kad pirmiau minėta riba nebuvo viršyta.
Tačiau valstybės narės gali nuspręsti juos panaudoti indėlių perkėlimui į kitą finansų įstaigą finansuoti, jei indėlių garantijų sistemos patirtos išlaidos neviršija garantuojamų indėlių sumos susijusioje kredito įstaigoje. Tokiu atveju indėlių garantijų sistema per vieną mėnesį nuo indėlių perkėlimo pateikia Europos bankininkystės institucijai ataskaitą, įrodančią, kad pirmiau minėta riba nebuvo viršyta.
Pagrindimas
Siūlomu pakeitimu siūlomas straipsnis iš esmės nepakeičiamas. Pakeitimu tekstas patikslinamas ir priderinamas prie tolesnės pastraipos, kurioje taip pat kalbama apie indėlių garantijų sistemų lėšų naudojimą.
Pakeitimas
28
Pasiūlymas dėl direktyvos
9 straipsnio 5 dalies trečios pastraipos a punktas
Komisijos siūlomas tekstas
Pakeitimas
a) po tokios priemonės sistemos finansiniai ištekliai viršija 1 % tinkamų indėlių;
a) po tokios priemonės sistemos finansiniai ištekliai viršija 0,75 % tinkamų indėlių;
Pagrindimas
Siekiant veiksmingiau apsaugoti vartotojus, IGS turėtų būti suteikiama galimybė pasinaudoti savo ankstyvai intervencijai skirtomis lėšomis, kad, bankui potencialai negalint vykdyti įsipareigojimų, būtų iki minimumo sumažintas poveikis vartotojams ir ekonomikai.
Pakeitimas
29
Pasiūlymas dėl direktyvos
9 straipsnio 5 dalies ketvirta pastraipa
Komisijos siūlomas tekstas
Pakeitimas
Atskirais atvejais gavus kompetentingų institucijų leidimą remiantis pagrįstu susijusios indėlių garantijų sistemos prašymu, a punkte nurodyta procentinė dalis gali būti nuo 0,75 iki 1 % .
Atskirais atvejais gavus kompetentingų institucijų leidimą remiantis pagrįstu susijusios indėlių garantijų sistemos prašymu, a punkte nurodyta procentinė dalis gali būti nuo 0,5 iki 0,75 %
Pagrindimas
Siekiant veiksmingiau apsaugoti vartotojus, IGS turėtų būti suteikiama galimybė pasinaudoti savo ankstyvai intervencijai skirtomis lėšomis, kad, bankui potencialai negalint vykdyti įsipareigojimų, būtų iki minimumo sumažintas poveikis vartotojams ir ekonomikai.
Pakeitimas
30
Pasiūlymas dėl direktyvos
9 straipsnio 5 dalies ketvirta a pastraipa (nauja)
Komisijos siūlomas tekstas
Pakeitimas
Atskirais atvejais gavus kompetentingų institucijų leidimą remiantis pagrįstu susijusios indėlių garantijų sistemos prašymu, gali būti nustatyta a punkte nurodyta procentinė dalis, neviršijanti 0,5 %, jei užtikrinama, kad garantijų sistemos vykdo tinkamą savo narių rizikos situacijos stebėseną ir turi galimybę taikyti atitinkamas poveikio priemones.
Pagrindimas
Siūloma riba turėtų būti sumažinta, jei užtikrinama, kad garantijų sistemos vykdo savo narių rizikos situacijos stebėseną ir turi galimybę taikyti atitinkamas poveikio priemones bei disponuoja tinkamais alternatyviais finansavimo šaltiniais, kuriuos naudojant galima gauti skubų finansavimą, jei tai būtina siekiant patenkinti joms pateiktus reikalavimus (įskaitant kompensacijų išmokėjimą, jei nebuvo galima išvengti banko bankroto).
Pakeitimas
31
Pasiūlymas dėl direktyvos
10 straipsnio 1 dalies pirmos pastraipos įžanginė dalis
Komisijos siūlomas tekstas
Pakeitimas
1. Sistema turi teisę skolintis iš visų kitų 1 straipsnio 2 dalyje nurodytų indėlių garantijų sistemų Sąjungoje, jeigu tenkinamos šios sąlygos:
1. Sistema turi galimybę skolintis iš kitų 1 straipsnio 2 dalyje nurodytų indėlių garantijų sistemų Sąjungoje, jeigu tenkinamos šios sąlygos:
Pagrindimas
Įvairių valstybių narių tarpusavio skolinimosi sistemos galėtų potencialiai padėti spręsti problemas arba perkeltų krizę iš vienos šalies į kitą. Pranešėja siūlo šios nuostatos nelaikyti įsipareigojimu, bet perkelti ją į bendrąją sutartį, kuria prireikus būtų galima vadovautis, kad valstybės narės pačios nuspręstų, ar dalyvauti tokioje sistemoje (pvz., pasirašant atitinkamas tarpvalstybines sutartis).
Pakeitimas
32
Pasiūlymas dėl direktyvos
11 straipsnis
Komisijos siūlomas tekstas
Pakeitimas
1. 9 straipsnyje nurodyti įnašai į indėlių garantijų sistemas nustatomi kiekvienam nariui remiantis jo patiriamos rizikos laipsniu. Kredito įstaigos moka ne mažiau kaip 75 % ir ne daugiau kaip 200 % sumos, kurią turėtų įnešti vidutinės rizikos bankas. Valstybės narės gali nuspręsti, kad 1 straipsnio 3 ir 4 dalyse nurodytų sistemų nariai moka mažesnius įnašus į indėlių garantijų sistemas , bet ne mažesnius kaip 37,5 % sumos, kurią turėtų įnešti vidutinės rizikos bankas .
1. 9 straipsnyje nurodyti įnašai į indėlių garantijų sistemas nustatomi kiekvienam nariui remiantis jo patiriamos rizikos laipsniu.
Valstybės narės gali nuspręsti, kad 1 straipsnio 3 ir 4 dalyse nurodytų sistemų nariai moka mažesnius įnašus į indėlių garantijų sistemas.
2. Nustatant patiriamos rizikos laipsnį ir apskaičiuojant įnašus remiamasi I ir II prieduose nurodytais elementais .
2. Dėl patiriamos rizikos laipsnio nustatymo ir įnašų apskaičiavimo nusprendžia valstybės narės .
3. 2 dalis netaikoma 1 straipsnio 2 dalyje nurodytoms indėlių garantijų sistemoms .
3. Valstybės narės gali nuspręsti, kad 1 straipsnio 3 ir 4 dalyse nurodytų sistemų nariai ir būsto taupomieji bankai moka mažesnius įnašus į indėlių garantijų sistemas .
4. Siekiant patikslinti apibrėžčių elementus ir metodus pagal II priedo A dalį, įgaliojimai perduodami Komisijai. Šie reguliavimo standartų projektai priimami pagal [EBI reglamento] 7–7d straipsnius. Europos bankininkystės institucija gali parengti reguliavimo standartų projektus, skirtus pateikti Komisijai.
5. Iki 2012 m. gruodžio 31 d. Europos bankininkystės institucija pateiks II priedo B dalies taikymo gaires pagal [EBI reglamento 8 straipsnį].
Pagrindimas
Rizika grindžiamo įnašų skaičiavimo sistema turėtų būti palikta valstybių narių kompetencijai, kadangi nacionalinio lygmens nuostatos gali būti geriau pritaikomos konkretiems vartotojų poreikiams (pvz., kai kalbama apie populiarius indėlius tam tikrose finansų institucijose, tokiose kaip būsto taupomieji bankai).
Pakeitimas
33
Pasiūlymas dėl direktyvos
14 straipsnio 1 dalis
Komisijos siūlomas tekstas
Pakeitimas
1. Valstybės narės užtikrina, kad kredito įstaigos esamiems ir būsimiems indėlininkams sudarytų sąlygas gauti informaciją, būtiną nustatyti indėlių garantijų sistemą, kurios narės Sąjungoje yra įstaiga ir jos filialai. . Kai indėlio garantijos nesuteikiamos pagal indėlių garantijų sistemą pagal 4 straipsnį, kredito įstaiga apie tai informuoja indėlininką.
1. Valstybės narės užtikrina, kad kredito įstaigos esamiems ir būsimiems indėlininkams sudarytų sąlygas gauti pakankamą informaciją, būtiną nustatyti indėlių garantijų sistemą, kurios narės Sąjungoje yra įstaiga ir jos filialai. Kai indėlio garantijos nesuteikiamos pagal indėlių garantijų sistemą pagal 4 straipsnį, kredito įstaiga apie tai informuoja indėlininką ir jam pasiūlo galimybę atsiimti indėlį nepatiriant jokių nuobaudų, su teise gauti visas sukauptas priklausančias palūkanas ir pelną .
Pagrindimas
Visų pirma, tokiu atveju indėlininkams turėtų būti suteikiama išsami informacija. Jiems turėtų būti suteikiama galimybė atsiimti indėlius be jokių nuobaudų, su priklausančiomis palūkanomis ir pelnu.
Pakeitimas
34
Pasiūlymas dėl direktyvos
14 straipsnio 3 dalis
Komisijos siūlomas tekstas
Pakeitimas
3. Informacija esamiems indėlininkams pateikiama jų sąskaitų išrašuose. Šią informaciją sudaro patvirtinimas, kad indėliai yra tinkami pagal 2 straipsnio 1 dalį ir 4 straipsnį. Be to, pateikiama nuoroda į informacijos dokumentą III priede ir kur jį galima gauti . Taip pat gali būti nurodyta atsakingos indėlių garantijų sistemos svetainė.
3. Informacija esamiems indėlininkams pateikiama jų sąskaitų išrašuose. Šią informaciją sudaro patvirtinimas, kad indėliai yra tinkami pagal 2 straipsnio 1 dalį ir 4 straipsnį. Be to, pateikiama nuoroda į informacijos dokumentą III priede. Šis informacijos dokumentas bent kartą per metus pridedamas prie vieno iš sąskaitos išrašų. Taip pat nurodoma atsakingos indėlių garantijų sistemos svetainė.
Pagrindimas
Kiekvienam indėlininkui itin svarbu gauti pakankamai informacijos apie tai, ką apima indėlių garantijų sistema, o finansų įstaigai neturėtų būti didelė našta III priedo informacinį dokumentą pridėti prie vieno iš sąskaitos išrašų.
Pakeitimas
35
Pasiūlymas dėl direktyvos
14 straipsnio 4 dalis
Komisijos siūlomas tekstas
Pakeitimas
4. Šio straipsnio 1 dalyje nurodyta informacija pateikiama nacionaliniuose įstatymuose numatytu būdu valstybės narės, kurioje yra įsteigtas filialas, valstybine kalba ar kalbomis.
4. Šio straipsnio 1 dalyje nurodyta informacija pateikiama nacionaliniuose įstatymuose numatytu būdu valstybės narės, kurioje yra įsteigtas filialas, valstybine kalba ar kalbomis ir, jei indėlininkas prašo, o filialas pajėgus patenkinti prašymą, kitomis kalbomis .
Pagrindimas
Šiuo pakeitimu siūloma taikyti lankstesnius sprendimus teikti būtiną informaciją ir kitomis kalbomis, jei dėl to susitaria abi šalys. Tokią galimybę labai palaikys pasienio regionų gyventojai ir emigrantai ir ji prisidės didinant vidaus rinkos tarptautinę konkurenciją.
Pakeitimas
36
Pasiūlymas dėl direktyvos
14 straipsnio 6 dalis
Komisijos siūlomas tekstas
Pakeitimas
6. Jei kredito įstaigos susijungia, jų indėlininkai informuojami apie susijungimą ne vėliau kaip vieną mėnesį prieš jam įgaunant teisinę galią. Indėlininkai informuojami, kad įsigaliojus susijungimui visi jų indėliai, laikomi kiekviename iš susijungusių bankų, po susijungimo bus sudėti siekiant nustatyti kompensaciją už juos pagal indėlių garantijų sistemą.
6. Jei kredito įstaigos susijungia, jų indėlininkai informuojami apie susijungimą ne vėliau kaip vieną mėnesį prieš jam įgaunant teisinę galią. Indėlininkai informuojami, kad įsigaliojus susijungimui visi jų indėliai, laikomi kiekviename iš susijungusių bankų, po susijungimo bus sudėti siekiant nustatyti kompensaciją už juos pagal indėlių garantijų sistemą. Indėlininkams suteikiamas trijų mėnesių laikotarpis nuo informavimo apie susijungimą dienos, kad jie galėtų savo indėlius, kurių suma viršija 5 straipsnio 1 dalyje nustatytą kompensaciją, perkelti į kitą banką ar kitu pavadinimu veikiančią banko įstaigą nepatirdami jokių nuobaudų, su teise gauti visas sukauptas priklausančias palūkanas ir pelną. Per šį trijų mėnesių laikotarpį, jei viršijama 5 straipsnio 1 dalyje numatyta suma, apsauga padidinama 5 straipsnio 1 dalyje nurodytą sumą padauginus iš susijungusių kredito įstaigų skaičiaus.
Pagrindimas
Indėlininkus reikia ne tik tinkamai informuoti, jiems taip pat turėtų būti suteikiama galimybė be nuobaudų perkelti indėlį, kuriam nesuteikiama garantija, į kitą kredito įstaigą, kadangi jie neturėtų nukentėti dėl to, kad dėl susijungimo jų kredito įstaiga taiko žemesnį kompensacijos lygį.
Pakeitimas
37
Pasiūlymas dėl direktyvos
14 straipsnio 7 dalis
Komisijos siūlomas tekstas
Pakeitimas
7. Jei indėlininkas naudojasi internetine bankininkyste, informacija, kurią reikalaujama atskleisti pagal šią direktyvą, perduodama elektroniniu būdu taip, kad ji patrauktų indėlininko dėmesį.
7. Jei indėlininkas naudojasi internetine bankininkyste, informacija, kurią reikalaujama atskleisti pagal šią direktyvą, perduodama elektroniniu būdu taip, kad ji patrauktų indėlininko dėmesį , ar popieriuje, jei indėlininkas taip pageidauja .
Pakeitimas
38
Pasiūlymas dėl direktyvos
19 straipsnio 5 dalis
Komisijos siūlomas tekstas
Pakeitimas
5. Komisija, remiama [Europos bankininkystės institucijos], iki 2015 m. gruodžio 31 d. pateikia Europos Parlamentui ir Tarybai pažangos, padarytos įgyvendinant šią direktyvą, ataskaitą. Šioje ataskaitoje visų pirma turėtų būti aprašyta galimybė remiantis garantuojamais indėliais numatyti tikslinį lygį, nesusilpninant indėlininkų apsaugos .
5. Komisija, remiama [Europos bankininkystės institucijos], iki 2015 m. gruodžio 31 d. pateikia Europos Parlamentui ir Tarybai pažangos, padarytos įgyvendinant šią direktyvą, ataskaitą. Šioje ataskaitoje visų pirma turėtų būti aprašyti kompensacijos lygio pakėlimo iki 150 000 EUR sumos privalumai ir trūkumai .
Pakeitimas
39
Pasiūlymas dėl direktyvos
I priedas
Komisijos siūlomas tekstas
Pakeitimas
I priedas išbraukiamas.
Pagrindimas
Šis pakeitimas susijęs su 11 straipsnio pakeitimu.
Pakeitimas
40
Pasiūlymas dėl direktyvos
II priedas
Komisijos siūlomas tekstas
Pakeitimas
II priedas išbraukiamas.
Pagrindimas
Šis pakeitimas susijęs su 11 straipsnio pakeitimu.
Pakeitimas
41
Pasiūlymas dėl direktyvos
III priedo pirma pastraipa
Komisijos siūlomas tekstas
Pakeitimas
Jei kredito įstaiga neišmokėjo pasibaigusio termino mokėtino indėlio dėl priežasčių, kurios tiesiogiai susijusios su jos finansine būkle, indėlius indėlininkams grąžina indėlių garantijų sistema. [įrašyti kredito įstaigos, kurioje yra sąskaita, pavadinimą] [įrašyti produkto pavadinimą] yra apskritai garantuojamas atsakingos indėlių garantijų sistemos.
Jei Jūsų kredito įstaiga Jums neišmokėjo pasibaigusio termino mokėtino indėlio dėl priežasčių, kurios tiesiogiai susijusios su jos finansine būkle, Jums, kaip indėlininkui, indėlius grąžina indėlių garantijų sistema. [įrašyti kredito įstaigos, kurioje yra sąskaita, pavadinimą] [įrašyti produkto pavadinimą] yra garantuojamas atsakingos indėlių garantijų sistemos pagal Europos Parlamento ir Tarybos direktyvą 2011 . ../ES dėl indėlių garantijų sistemų (nauja redakcija)*.
________
* OL: įrašyti direktyvos numerį ir paskelbimo nuorodą.
Pagrindimas
Šiame pakeitime siekiama vartoti vartotojams suprantamesnę kalbą ir supaprastinti III priede vartojamą terminologiją (informacijos indėlininkams forma).
Pakeitimas
42
Pasiūlymas dėl direktyvos
III priedo antra pastraipa
Komisijos siūlomas tekstas
Pakeitimas
Didžiausia išmokamo indėlio suma yra 100 000 EUR vienam bankui. Tai reiškia, kad visi indėliai tame pačiame banke yra sudedami, siekiant nustatyti kompensacijos lygį. Jeigu, pavyzdžiui , indėlininkas turi taupomąją sąskaitą, kurioje yra 90 000 EUR, ir einamąją sąskaitą, kurioje yra 20 000 EUR, jam arba jai bus grąžinta tik 100 000 EUR.
Didžiausia išmokamo indėlio suma yra 100 000 EUR vienam bankui. Tai reiškia, kad visi Jūsų indėliai tame pačiame banke yra sudedami, siekiant nustatyti kompensacijos lygį. Pavyzdžiui : jeigu indėlininkas turi taupomąją sąskaitą, kurioje yra 90 000 EUR, ir einamąją sąskaitą, kurioje yra 20 000 EUR, jam arba jai bus grąžinta tik 100 000 EUR.
Pagrindimas
Šiame pakeitime siekiama vartoti vartotojams suprantamesnę kalbą ir supaprastinti III priede vartojamą terminologiją (informacijos indėlininkams forma).
Pakeitimas
43
Pasiūlymas dėl direktyvos
III priedo trečia pastraipa
Komisijos siūlomas tekstas
Pakeitimas
[Tik kur taikoma] : Šis metodas taip pat bus taikomas, jei bankas vykdo veiklą skirtingais pavadinimais. [įrašyti kredito įstaigos, kurioje yra sąskaita, pavadinimą] taip pat prekiauja [įrašyti visus kitus tos pačios kredito įstaigos prekių ženklus] pavadinimu(-ais). Tai reiškia, kad kompensacija už visus indėlius su vienu ar daugiau iš šių prekių ženklų sudaro iki 100 000 EUR.
[Taikoma tik tuomet, jei valstybė narė nusprendžia netaikyti 6 straipsnio 1 dalies nuostatų] : Šis metodas taip pat bus taikomas, jei bankas paslaugas savo klientams teikia pasivadinęs skirtingais pavadinimais. [įrašyti kredito įstaigos, kurioje yra sąskaita, pavadinimą] taip pat prekiauja [įrašyti visus kitus tos pačios kredito įstaigos prekių ženklus] pavadinimu(-ais). Tai reiškia, kad kompensacija už visus indėlius su vienu ar daugiau iš šių prekių ženklų sudaro iki 100 000 EUR už kiekvieną .
Pagrindimas
Šis pakeitimas siejamas su 6 straipsnio 1 dalies pakeitimu.
Pakeitimas
44
Pasiūlymas dėl direktyvos
III priedo šešta pastraipa
Komisijos siūlomas tekstas
Pakeitimas
Apskritai, visi mažmeniniai indėlininkai ir įmonės yra apdrausti pagal indėlių garantijų sistemą. Kai kuriems indėliams daromos išimtys yra nurodytos atsakingos indėlių garantijų sistemos svetainėje. Jums paprašius Jūsų bankas taip pat informuos Jus, ar tam tikri produktai yra garantuojami, ar ne. Jei indėliai yra garantuojami, bankas tai taip pat patvirtina sąskaitos išraše.
Apskritai, indėlininkai (privatūs asmenys ir įmonės ) yra apdrausti pagal indėlių garantijų sistemą. Kai kuriems indėliams daromos išimtys yra nurodytos atsakingos indėlių garantijų sistemos svetainėje [įrašyti atsakingos IGS svetainės adresą] . Jums paprašius Jūsų bankas taip pat turi informuoti Jus, ar tam tikri produktai yra garantuojami, ar ne. Jei indėliai yra garantuojami, bankas tai taip pat nurodo Jūsų sąskaitos išraše.
Pagrindimas
Šiame pakeitime siekiama vartoti vartotojams suprantamesnę kalbą ir supaprastinti III priede vartojamą terminologiją (informacijos indėlininkams forma).
Pakeitimas
45
Pasiūlymas dėl direktyvos
III priedo septinta pastraipa
Komisijos siūlomas tekstas
Pakeitimas
Atsakinga indėlių garantijų sistema yra [įrašyti pavadinimą ir adresą, telefoną, el. pašto adresą ir svetainę]. Ji taip pat grąžins Jūsų indėlius (iki 100 000 EUR) ne vėliau kaip per šešias savaites, o nuo 2013 m. gruodžio 31 d. – per vieną savaitę .
Atsakinga indėlių garantijų sistema yra [įrašyti pavadinimą ir adresą, telefoną, el. pašto adresą ir svetainę]. Ji taip pat grąžins Jūsų indėlius (iki 100 000 EUR) ne vėliau kaip per šešias savaites, o nuo 2013 m. gruodžio 31 d. – per 7 darbo dienas .
Pagrindimas
Šiame pakeitime siekiama vartoti vartotojams suprantamesnę kalbą ir supaprastinti III priede vartojamą terminologiją (informacijos indėlininkams forma).
Pakeitimas
46
Pasiūlymas dėl direktyvos
III priedo aštunta pastraipa
Komisijos siūlomas tekstas
Pakeitimas
Jeigu indėlis negrąžinamas per šį terminą, turėtumėte susisiekti su indėlių garantijų sistema, nes po tam tikro laiko gali būti nebeleidžiama pareikšti reikalavimo dėl kompensacijos. Daugiau informacijos galima rasti [įrašyti atsakingos indėlių garantijų sistemos svetainės adresą].
Jeigu indėlis negrąžinamas per šį terminą, turėtumėte susisiekti su indėlių garantijų sistema, nes po [įrašyti atitinkamą laikotarpį, kuris taikomas valstybėje narėje, ir tikslią nuorodą į nacionalinį teisės aktą ir konkretų jo straipsnį, kuris reglamentuoja šias nuostatas] nebeleidžiama pareikšti reikalavimo dėl kompensacijos. Daugiau informacijos galima rasti [įrašyti atsakingos indėlių garantijų sistemos svetainės adresą].
Pagrindimas
Šiame pakeitime siekiama vartoti vartotojams suprantamesnę kalbą ir supaprastinti III priede vartojamą terminologiją (informacijos indėlininkams forma). Valstybėse narėse taikomi skirtingi laikotarpiai, per kuriuos galima pareikšti reikalavimą dėl kompensacijos, todėl būtų patogiau, jei kredito įstaigos pateiktų šią informaciją savo klientams, o ne kiekvienas asmuo atskirai turėtų jos ieškoti.
Pakeitimas
47
Pasiūlymas dėl direktyvos
III priedo devinta pastraipa
Komisijos siūlomas tekstas
Pakeitimas
[Tik kur taikoma]: Jūsų indėlį garantuoja institucinė garantijų sistema , [pripažinta / nepripažinta] kaip indėlių garantijų sistema . Tai reiškia, kad visi bankai, kurie yra šios sistemos nariai, remia vienas kitą, kad išvengtų banko žlugimo. Tačiau jei vis dėlto bankas žlugtų, iki 100 000 EUR Jūsų indėlio sumos būtų grąžinta.
[Tik kur taikoma]: Jūsų indėlį garantuoja institucinė garantijų sistema. Tai reiškia, kad visi bankai, kurie yra šios sistemos nariai, remia vienas kitą, kad išvengtų banko žlugimo. Tačiau jei vis dėlto bankas žlugtų, iki 100 000 EUR Jūsų indėlio sumos būtų grąžinta.
Pagrindimas
Šiuo pakeitimu siekiama supaprastinti III priede vartojamą terminologiją (informacijos indėlininkams forma).
PROCEDŪRA
Pavadinimas
Indėlių garantijų sistemos (nauja redakcija)
Nuorodos
COM(2010)0368 – C7-0177/2010 – 2010/0207(COD)
Atsakingas komitetas
ECON
Nuomonę pateikė
Paskelbimo plenariniame posėdyje data
IMCO
7.9.2010
Nuomonės referentas
Paskyrimo data
Zuzana Roithová
14.10.2010
Svarstymas komitete
10.2.2011
Priėmimo data
13.4.2011
Galutinio balsavimo rezultatai
+:
–:
0:
34
0
3
Posėdyje per galutinį balsavimą dalyvavę nariai
Pablo Arias Echeverría, Adam Bielan, Lara Comi, Anna Maria Corazza Bildt, António Fernando Correia De Campos, Jürgen Creutzmann, Christian Engström, Evelyne Gebhardt, Louis Grech, Małgorzata Handzlik, Iliana Ivanova, Philippe Juvin, Sandra Kalniete, Eija-Riitta Korhola, Edvard Kožušník, Kurt Lechner, Toine Manders, Mitro Repo, Robert Rochefort, Zuzana Roithová, Heide Rühle, Matteo Salvini, Christel Schaldemose, Andreas Schwab, Eva-Britt Svensson, Róża Gräfin von Thun und Hohenstein, Kyriacos Triantaphyllides, Emilie Turunen, Bernadette Vergnaud, Barbara Weiler
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Ashley Fox, María Irigoyen Pérez, Constance Le Grip, Pier Antonio Panzeri, Konstantinos Poupakis, Sylvana Rapti, Olle Schmidt
23.3.2011
Teisės reikalų komiteto NUOMONĖ
pateikta Ekonomikos ir pinigų politikos komitetui
dėl pasiūlymo dėl Europos Parlamento ir Tarybos direktyvos dėl indėlių garantijų sistemų (nauja redakcija)
( COM(2010)0368 – C7‑0177/2010 – 2010/0207(COD) )
Nuomonės referentas:
Dimitar Stoyanov
TRUMPAS PAGRINDIMAS
Šiuo pasiūlymu dėl direktyvos siekiama kodifikuoti Direktyvą Nr. 94/19/EB ir Direktyvą Nr. 2009/14/EB, taip pat rengiant naują redakciją pateikti abiejų direktyvų pakeitimus. Joje siekiama toliau derinti valstybių narių indėlių garantijų sistemas taip, kad geriau veiktų bendroji rinka laisvės steigtis ir laisvės teikti finansines paslaugas požiūriu, taip pat siekiama pagerinti bankų sistemos stabilumą ir sustiprinti indėlininkų apsaugą.
Komisijos pasiūlyme dėmesys aiškiai kreipiamas į indėlininkų teisių apsaugos stiprinimą kredito institucijų, kuriose jie laiko indėlius, bankroto atvejais. Tai pagirtinas požiūris, tačiau negalima teisės aktuose visiškai ignoruoti indėlių garantijų sistemų. Tam tikra prasme pasiūlymas per griežtas indėlių garantijų sistemų požiūriu. Siekiant sušvelninti Komisijos pasiūlymo poveikį indėlių garantijų sistemoms, tačiau nekeisti pagrindinių pasiūlymo idėjų, susijusių su didesnėmis indėlininkų galimybėmis, siūlome pritarti šiems pakeitimams.
PAKEITIMAI
Teisės reikalų komitetas ragina atsakingą Ekonomikos ir pinigų politikos komitetą į savo pranešimą įtraukti šiuos pakeitimus:
Pakeitimas
1
Pasiūlymas dėl direktyvos
26 konstatuojamoji dalis
Komisijos siūlomas tekstas
Pakeitimas
(26) Nuo 2010 m. gruodžio 31 d. taikomas daugiausia šešių savaičių kompensacijų išmokėjimo laikotarpis neatitinka būtinybės išlaikyti indėlininkų pasitikėjimą ir netenkina jų poreikių. Todėl kompensacijų išmokėjimo terminą reikėtų sutrumpinti iki vienos savaitės .
(26) Nuo 2010 m. gruodžio 31 d. taikomas daugiausia šešių savaičių kompensacijų išmokėjimo laikotarpis neatitinka būtinybės išlaikyti indėlininkų pasitikėjimą ir netenkina jų poreikių. Todėl kompensacijų išmokėjimo terminą reikėtų sutrumpinti iki keturių savaičių .
Pagrindimas
Termino sutrumpinimas iki vienos savaitės reikštų, kad taikant šias sistemas neįmanoma laikytis nurodyto termino arba kad bus daromos klaidos išmokant indėlius ar ženkliai padidės administracinės sąnaudos. Prieš svarstant termino tolesnio trumpinimo klausimą, visų pirma reikėtų įvertinti patirtį, sukauptą taikant keturių savaičių terminą, kuris numatytas pagal Direktyvą 2009/14/EB.
Pakeitimas
2
Pasiūlymas dėl direktyvos
2 straipsnio 1 dalies a punkto pirma a pastraipa (nauja)
Komisijos siūlomas tekstas
Pakeitimas
Kredito likučiui apskaičiuoti valstybės narės taiko taisykles ir norminius aktus, susijusius su įskaitymais bei priešpriešiniais reikalavimais pagal indėliui taikomas teisines ir sutartines sąlygas.
Pagrindimas
Abipusis bankų ir indėlininkų reikalavimų įskaitymas, kai indėlininkas prireikus turi apmokėti tik kredito likutį, yra priemonė, skirta bankų ir indėlininkų priešpriešinių reikalavimų reguliavimui palengvinti. Jei ši procedūra būtų panaikinta, ateityje būtų sunkiau patenkinti indėlininko reikalavimus ir susigrąžinti visas neapmokėtas skolas.
Pakeitimas
3
Pasiūlymas dėl direktyvos
5 straipsnio 2 dalies įžanginė dalis
Komisijos siūlomas tekstas
Pakeitimas
2. Valstybės narės užtikrina, kad indėlių garantijų sistemos nenukryptų nuo 1 dalyje nustatyto kompensacijos lygio. Tačiau valstybės narės gali nuspręsti, kad toliau nurodyti indėliai kompensuojami, jei tokių išmokų išlaidoms netaikomi 9, 10 ir 11 straipsniai:
2. Valstybės narės užtikrina, kad indėlininkai turėtų teisę gauti 1 dalyje nustatyto lygio kompensaciją . Tačiau valstybės narės gali nuspręsti, kad toliau nurodyti indėliai kompensuojami, jei tokių išmokų išlaidoms netaikomi 9, 10 ir 11 straipsniai:
Pakeitimas
4
Pasiūlymas dėl direktyvos
5 straipsnio 4 dalis
Komisijos siūlomas tekstas
Pakeitimas
4. Indėlių kompensacijos išmokamos sąskaitos valiuta. Jei eurais išreikštos sumos, nurodytos 1 dalyje, perskaičiuojamos kita valiuta, sumos, faktiškai išmokėtos indėlininkams , yra lygiavertės šioje direktyvoje nustatytoms sumoms.
4. Indėlių kompensacijos išmokamos sąskaitos valiuta. Jei eurais išreikštos sumos, nurodytos 1 dalyje, perskaičiuojamos kita valiuta, sumos, faktiškai išmokėtos indėlininkams, yra lygiavertės šioje direktyvoje nustatytoms sumoms.
Kompetentingoms institucijoms pritarus indėlių garantijų sistemos gali išmokėti indėlius valstybės narės valiuta, jeigu iki 7 straipsnio 1 dalyje numatyto termino indėlis negali būti išmokamas sąskaitos valiuta. Šiuo atveju taikomas tas sąskaitos valiutos keitimo kursas, kuris buvo iki tos datos, kurią kompetentingos institucijos priima sprendimą, nurodytą 2 straipsnio 1 dalies e punkto i papunktyje, arba teisminė institucija priima sprendimą, nurodytą 2 straipsnio 1 dalies e punkto ii papunktyje.
Pagrindimas
Indėlių garantijų sistemų sukauptos lėšos turėtų būti investuojamos į tinkamai aprobuotą mažos rizikos turtą. Tol kol yra reikalavimas, kad turtas būtų mažos rizikos, nebūtina, kad indėlių garantijų sistemos investuotų tam tikra valiuta. Reikalavimas, kad indėlis būtų išmokamas ta valiuta, kuria jis buvo laikomas, gali sukelti daug sunkumų indėlių garantijų sistemoms, atsižvelgiant į tai, kad išmokėjimo laikotarpiai sutrumpėjo. Siekiant visiškai apsaugoti indėlininkų ir indėlių garantijų sistemų interesus pakeitime numatoma galimybė išmokėti visas lėšas iš karto. Šiai galimybei įgyvendinti reikalingas kompetentingų institucijų leidimas ir ja būtų galima pasinaudoti tik tuo atveju, jeigu kyla rizika, jog nebus laikomasi išmokėjimo termino.
Pakeitimas
5
Pasiūlymas dėl direktyvos
7 straipsnio 1 dalies pirma pastraipa
Komisijos siūlomas tekstas
Pakeitimas
Indėlių garantijų sistemos negrąžinamus indėlius turi sugebėti grąžinti per 7 dienas po to, kai kompetentingos institucijos priima sprendimą, kaip nurodyta 2 straipsnio 1 dalies e punkto i papunktyje, arba teisminė institucija priima sprendimą, kaip nurodyta 2 straipsnio 1 dalies e punkto ii papunktyje.
Indėlių garantijų sistemos negrąžinamus indėlius turi sugebėti grąžinti per keturias savaites po to, kai kompetentingos institucijos priima sprendimą, kaip nurodyta 2 straipsnio 1 dalies e punkto i papunktyje, arba teisminė institucija priima sprendimą, kaip nurodyta 2 straipsnio 1 dalies e punkto ii papunktyje.
Pakeitimas
6
Pasiūlymas dėl direktyvos
9 straipsnio 2 dalis
Komisijos siūlomas tekstas
Pakeitimas
2. Bendra su vienu subjektu susijusių sistemos indėlių ir investicijų suma neviršija 5 % jos turimų finansinių išteklių. Įmonės, kurios konsoliduotos atskaitomybės, kaip apibrėžta Direktyvoje 83/349/EEB arba pagal pripažintas tarptautines apskaitos taisykles, tikslais įtrauktos į tą pačią grupę, apskaičiuojant šią ribą laikomos vienu subjektu.
2. Bendra su vienu subjektu susijusių sistemos indėlių ir investicijų suma neviršija 5 % jos turimų finansinių išteklių , išskyrus investicijas į valstybines obligacijas . Įmonės, kurios konsoliduotos atskaitomybės, kaip apibrėžta Direktyvoje 83/349/EEB arba pagal pripažintas tarptautines apskaitos taisykles, tikslais įtrauktos į tą pačią grupę, apskaičiuojant šią ribą laikomos vienu subjektu.
Pagrindimas
Indėlių garantijų sistemos turi teisę investuoti sukauptas lėšas, kadangi tik apyvartoje esantys pinigai naudingi ekonomikai. Labai dažnai indėlių garantijų sistemos daug padeda valstybėms, nes aktyviai dalyvauja išperkant valstybės skolas, kurios sudaro mažos rizikos ir rentabilias investicijas. Dalyvavimas valstybės veiklos finansavime perkant valstybės skolas yra naudingas visai visuomenei, kurią sudaro indėlininkai ir kredito organizacijos. Taigi nereikėtų riboti indėlių garantijų sistemų galimybių įsigyti didesnius valstybinių obligacijų paketus, jeigu nepažeidžiami ribojimai, taikomi kitoms investicijų rūšims.
Pakeitimas
7
Pasiūlymas dėl direktyvos
9 straipsnio 5 dalies pirma pastraipa
Komisijos siūlomas tekstas
Pakeitimas
Šio straipsnio 1, 2 ir 3 dalyse nurodyti finansiniai ištekliai daugiausia naudojami siekiant grąžinti lėšas indėlininkams pagal šią direktyvą.
Šio straipsnio 1, 2 ir 3 dalyse nurodyti finansiniai ištekliai daugiausia naudojami siekiant apsaugoti ir grąžinti lėšas indėlininkams pagal šią direktyvą.
Pagrindimas
Turėtų būti siekiama užkirsti kelią nemokumui, o ne vien tik išmokėti kompensacijas indėlininkams nemokumo atvejais.
Pakeitimas
8
Pasiūlymas dėl direktyvos
9 straipsnio 5 dalies antra pastraipa
Komisijos siūlomas tekstas
Pakeitimas
Tačiau jie taip pat gali būti naudojami indėlių perkėlimui į kitą finansų įstaigą finansuoti, jei indėlių garantijų sistemos patirtos išlaidos neviršija garantuojamų indėlių sumos susijusioje kredito įstaigoje. Tokiu atveju indėlių garantijų sistema per vieną mėnesį nuo indėlių perkėlimo pateikia Europos bankininkystės institucijai ataskaitą, įrodančią, kad pirmiau minėta riba nebuvo viršyta.
Tačiau jie taip pat gali būti naudojami indėlių perkėlimui į kitą finansų įstaigą finansuoti, jei indėlių garantijų sistemos patirtos išlaidos neviršija garantuojamų indėlių sumos susijusioje kredito įstaigoje. Tokiu atveju indėlių garantijų sistema per vieną mėnesį nuo indėlių perkėlimo pateikia atsakingai nacionalinei bankininkystės institucijai ataskaitą, įrodančią, kad pirmiau minėta riba nebuvo viršyta.
Pagrindimas
Valstybės narės turi užtikrinti, kad būtų numatytos tinkamos priemonės galimiems indėlių garantijų sistemų įsipareigojimams nustatyti. Taigi turėtų būti privaloma pateikti ataskaitą nacionalinei bankininkystės priežiūros institucijai.
Pakeitimas
9
Pasiūlymas dėl direktyvos
9 straipsnio 5 dalies trečios pastraipos įžanginė dalis
Komisijos siūlomas tekstas
Pakeitimas
Valstybės narės gali leisti indėlių garantijų sistemai naudoti savo finansinius išteklius siekiant išvengti banko žlugimo neapsiribojant indėlių perkėlimo į kitą kredito įstaigą finansavimu, jei tenkinamos šios sąlygos:
Garantijų sistemos gali naudoti savo finansinius išteklius taip pat ir siekdamos išvengti banko žlugimo , neapsiribodamos indėlių perkėlimo į kitą kredito įstaigą finansavimu , jei užtikrinama, kad garantijų sistemos, kurios vykdo savo narių rizikos situacijos stebėseną, disponuoja tinkamais alternatyviais finansavimo šaltiniais, kuriuos naudojant galima gauti skubų finansavimą, jei tai būtina siekiant patenkinti joms pateiktus reikalavimus.
Pagrindimas
Turi būti sudarytos vienodos galimybės indėlių garantijų sistemoms, kurios apsiriboja indėlių išmokėjimu nemokumo atvejais, ir institucinėms užtikrinimo sistemoms, kurios naudoja visas arba dalį lėšų siekdamos išvengti nemokumo.
Pakeitimas
10
Pasiūlymas dėl direktyvos
9 straipsnio 5 dalies trečios pastraipos a punktas
Komisijos siūlomas tekstas
Pakeitimas
a) po tokios priemonės sistemos finansiniai ištekliai viršija 1 % tinkamų indėlių;
Išbraukta.
Pagrindimas
Turi būti sudarytos vienodos galimybės indėlių garantijų sistemoms, kurios apsiriboja indėlių išmokėjimu nemokumo atvejais, ir institucinėms užtikrinimo sistemoms, kurios naudoja visas arba dalį lėšų siekdamos išvengti nemokumo.
Pakeitimas
11
Pasiūlymas dėl direktyvos
9 straipsnio 5 dalies ketvirta pastraipa
Komisijos siūlomas tekstas
Pakeitimas
Atskirais atvejais gavus kompetentingų institucijų leidimą remiantis pagrįstu susijusios indėlių garantijų sistemos prašymu, a punkte nurodyta procentinė dalis gali būti nuo 0,75 iki 1 %.
Išbraukta.
Pagrindimas
Turi būti sudarytos vienodos galimybės indėlių garantijų sistemoms, kurios apsiriboja indėlių išmokėjimu nemokumo atvejais, ir institucinėms užtikrinimo sistemoms, kurios naudoja visas arba dalį lėšų siekdamos išvengti nemokumo.
Pakeitimas
12
Pasiūlymas dėl direktyvos
10 straipsnio 1 dalies trečia pastraipa
Komisijos siūlomas tekstas
Pakeitimas
Kitos indėlių garantijų sistemos veikia kaip skolinančios sistemos. Šiuo tikslu valstybės narės, kuriose yra daugiau negu viena sistema, paskiria vieną sistemą veikti kaip šios valstybės narės skolinanti sistema ir apie tai informuoja Europos bankininkystės instituciją. Valstybės narės gali nuspręsti, ar ir kaip kitos indėlių garantijų sistemos, įsteigtos toje pačioje valstybėje narėje, kompensuoja skolinančiai sistemai.
Kitos indėlių garantijų sistemos veikia kaip skolinančios sistemos. Šiuo tikslu valstybės narės, kuriose yra daugiau negu viena sistema, paskiria vieną sistemą veikti kaip šios valstybės narės skolinanti sistema ir apie tai informuoja Europos bankininkystės instituciją. Valstybės narės gali nuspręsti, ar ir kaip kitos indėlių garantijų sistemos, įsteigtos toje pačioje valstybėje narėje, kompensuoja skolinančiai sistemai. Jei nacionalinės sistemos nesusitaria dėl to, kuri iš jų turi būti paskirta atitinkamos valstybės narės skolinančia sistema, skolinančią sistemą paskiria EBI, įvertinusi atskirų sistemų kreditinį patikimumą.
Pakeitimas
13
Pasiūlymas dėl direktyvos
10 straipsnio 3 a dalis (nauja)
Komisijos siūlomas tekstas
Pakeitimas
3a. Per dvi darbo dienas nuo tada, kai gautas patvirtinimas ir 3 dalies antroje pastraipoje nurodyta informacija, bet kuri skolinanti indėlių garantijų sistema gali kreiptis į EBI su prašymu ją atleisti nuo įsipareigojimo mokėti skolą. Ji bus atleidžiama tik tuo atveju, jeigu:
а) skolinanti indėlių garantijų sistema pasinaudojo 9 straipsnio 3 dalyje nurodytais specialiais įnašais arba
b) skolinanti indėlių garantijų sistema prašymą atleisti nuo įsipareigojimų vykdymo grindžia tuo, kad jei bus išmokėta skola, ji nebegalės išmokėti šioje Direktyvoje nurodytų išmokų indėlininkams per terminą, nustatytą šios direktyvos 7 straipsnio 1 dalyje, kai negalima gauti jos garantuotų indėlių.
EBI nedelsdama praneša visoms besiskolinančioms sistemoms apie gautus prašymus atleisti nuo įsipareigojimų ir įvertinusi, kokį poveikį vienos ar kelių indėlių garantijų sistemų atleidimas nuo įsipareigojimų padarys kitoms sistemoms, per tris dienas nuo šių prašymų gavimo, priima sprendimą dėl prašymų. Ankstesnės pastraipos a punkte nurodytomis aplinkybėmis EBI negali atsisakyti atleisti nuo įsipareigojimų.
Jeigu atsisakoma patenkinti visus prašymus, skolinančios indėlių garantijų sistemos išmoka nurodytas sumas, laikydamosi patvirtinimo ir informacijos reikalavimų, taip pat 3 dalyje nurodytų terminų, skaičiuojamų nuo tos dienos, kai atsisakyta patenkinti jų prašymą.
Jeigu buvo patenkintas vienas ar keli prašymai atleisti nuo įsipareigojimų, EBI savo sprendimą persiunčia ir toms indėlių garantijų sistemoms, kurios nebuvo atleistos nuo įsipareigojimų, ir jas informuoja apie sumas, kurias kiekviena sistema skolina netaikant atleidimo, kaip apskaičiuota pagal 2 dalies a punktą ir taikant pradinę palūkanų normą pagal 2 dalies c punktą bei paskolos trukmę. Tos indėlių garantijų sistemos, kurios nebuvo atleistos nuo įsipareigojimų, išmoka sumas besiskolinančiai sistemai ne vėliau kaip per dvi darbo dienas nuo pranešimo apie apskaičiuotą sumą gavimo. Jokie papildomi prašymai atleisti nuo paskolos išmokėjimo pagal šį punktą neteikiami.
Pagrindimas
Pagal Komisijos pasiūlymą jei viena indėlių garantijų sistema prašo paskolos, kitos sistemos privalo ją suteikti. Tačiau ši tvarka tinkama tik tada, kai tik viena sistema negali vykdyti savo įsipareigojimų pagal šią direktyvą. Siūlomame pakeitime siekiama Europos bankininkystės institucijai suteikti galimybę įvertinti, ar vienos sistemos indėlių perdavimas kitai, tenkinant pirmosios indėlių garantijų sistemos prašymą, nesukels grandininės reakcijos ir nesužlugdys viso indėlių garantijų sistemų bazės.
Pakeitimas
14
Pasiūlymas dėl direktyvos
11 straipsnio 1 dalis
Komisijos siūlomas tekstas
Pakeitimas
1. 9 straipsnyje nurodyti įnašai į indėlių garantijų sistemas nustatomi kiekvienam nariui remiantis jo patiriamos rizikos laipsniu. Kredito įstaigos moka ne mažiau kaip 75 % ir ne daugiau kaip 200 % sumos, kurią turėtų įnešti vidutinės rizikos bankas. Valstybės narės gali nuspręsti, kad 1 straipsnio 3 ir 4 dalyse nurodytų sistemų nariai moka mažesnius įnašus į indėlių garantijų sistemas, bet ne mažesnius kaip 37,5 % sumos, kurią turėtų įnešti vidutinės rizikos bankas.
1. 9 straipsnyje nurodyti įnašai į indėlių garantijų sistemas nustatomi kiekvienam nariui remiantis jo patiriamos rizikos laipsniu. Kredito įstaigos moka ne mažiau kaip 75 % ir ne daugiau kaip 200 % sumos, kurią turėtų įnešti vidutinės rizikos bankas. Valstybės narės gali nuspręsti, kad 1 straipsnio 3 ir 4 dalyse nurodytų sistemų nariai moka mažesnius įnašus į indėlių garantijų sistemas, bet ne mažesnius kaip 37,5 % sumos, kurią turėtų įnešti vidutinės rizikos bankas , arba 20 % už indėlius hipotekos bankuose .
Pagrindimas
Hipotekos bankams taikomos griežtesnės taisyklės nei komerciniams bankams (kreditai suteikiami tik indėlininkams, vykdoma atidi kreditų atranka, taikomi apribojimai, susiję su likvidaus turto investavimu), taigi jų atveju nemokumo rizika daug mažesnė. Atsižvelgiant tai, pagrįsta jiems nustatyti mažesnį įnašą, palyginti su bendrai taikomu įnašu dydžiu.
Pakeitimas
15
Pasiūlymas dėl direktyvos
18 straipsnio 1 dalis
Komisijos siūlomas tekstas
Pakeitimas
1. Europos Parlamentas ir Taryba prieštaravimą dėl deleguoto teisės akto gali pareikšti per du mėnesius nuo pranešimo dienos. Europos Parlamento arba Tarybos iniciatyva šis laikotarpis gali būti pratęstas vienu mėnesiu .
1. Europos Parlamentas ir Taryba prieštaravimą dėl deleguoto teisės akto gali pareikšti per du mėnesius nuo pranešimo dienos. Europos Parlamento ar Tarybos iniciatyva tas laikotarpis pratęsiamas dviem mėnesiais.
Pakeitimas
16
Pasiūlymas dėl direktyvos
III priedo septinta pastraipa
Komisijos siūlomas tekstas
Pakeitimas
Atsakinga indėlių garantijų sistema yra [įrašyti pavadinimą ir adresą, telefoną, el. pašto adresą ir svetainę]. Ji taip pat grąžins Jūsų indėlius (iki 100 000 EUR) ne vėliau kaip per šešias savaites, o nuo 2013 m. gruodžio 31 d. – per vieną savaitę .
Atsakinga indėlių garantijų sistema yra [įrašyti pavadinimą ir adresą, telefoną, el. pašto adresą ir svetainę]. Ji taip pat grąžins Jūsų indėlius (iki 100 000 EUR) ne vėliau kaip per šešias savaites, o nuo 2013 m. gruodžio 31 d. – per keturias savaites .
Pagrindimas
Žr. 1 pakeitimo pagrindimą.
PROCEDŪRA
Pavadinimas
Indėlių garantijų sistemos (nauja redakcija)
Nuorodos
COM(2010)0368 – C7-0177/2010 – 2010/0207(COD)
Atsakingas komitetas
ECON
Nuomonę pateikė
Paskelbimo plenariniame posėdyje data
JURI
JURI
7.9.2010
Nuomonės referentas
Paskyrimo data
Dimitar Stoyanov
27.10.2010
Svarstymas komitete
27.1.2011
Priėmimo data
22.3.2011
Galutinio balsavimo rezultatai
+:
–:
0:
13
2
6
Posėdyje per galutinį balsavimą dalyvavę nariai
Raffaele Baldassarre, Luigi Berlinguer, Sebastian Valentin Bodu, Françoise Castex, Marielle Gallo, Lidia Joanna Geringer de Oedenberg, Klaus-Heiner Lehne, Antonio Masip Hidalgo, Jiří Maštálka, Alajos Mészáros, Bernhard Rapkay, Evelyn Regner, Dimitar Stoyanov, Alexandra Thein, Rainer Wieland, Cecilia Wikström, Tadeusz Zwiefka
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Jan Philipp Albrecht, Luis de Grandes Pascual, Sajjad Karim, Kurt Lechner, Eva Lichtenberger, Angelika Niebler
PROCEDŪRA
Pavadinimas
Indėlių garantijų sistemos (nauja redakcija)
Nuorodos
COM(2010)0368 – C7-0177/2010 – 2010/0207(COD)
Pateikimo Europos Parlamentui data
12.7.2010
Atsakingas komitetas
Paskelbimo plenariniame posėdyje data
ECON
7.9.2010
Nuomonę teikiantis (-ys) komitetas (-ai)
Paskelbimo plenariniame posėdyje data
IMCO
7.9.2010
JURI
JURI
7.9.2010
Pranešėjas(-ai)
Paskyrimo data
Peter Simon
6.9.2010
51 straipsnis. Bendri komitetų posėdžiai
Paskelbimo plenariniame posėdyje data
Teisinio pagrindo užginčijimas
JURI nuomonės pateikimo data
JURI
Svarstymas komitete
16.3.2011
20.4.2011
Priėmimo data
24.5.2011
Galutinio balsavimo rezultatai
+:
–:
0:
34
5
1
Posėdyje per galutinį balsavimą dalyvavę nariai
Burkhard Balz, Godfrey Bloom, Sharon Bowles, Udo Bullmann, Pascal Canfin, Nikolaos Chountis, George Sabin Cutaş, Leonardo Domenici, Derk Jan Eppink, Diogo Feio, Markus Ferber, Elisa Ferreira, Vicky Ford, Ildikó Gáll-Pelcz, Jean-Paul Gauzès, Sven Giegold, Sylvie Goulard, Liem Hoang Ngoc, Gunnar Hökmark, Othmar Karas, Wolf Klinz, Jürgen Klute, Rodi Kratsa-Tsagaropoulou, Philippe Lamberts, Werner Langen, Astrid Lulling, Hans-Peter Martin, Arlene McCarthy, Sławomir Witold Nitras, Ivari Padar, Antolín Sánchez Presedo, Olle Schmidt, Edward Scicluna, Peter Simon, Peter Skinner, Theodor Dumitru Stolojan, Ivo Strejček, Kay Swinburne, Marianne Thyssen
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Robert Goebbels, Thomas Mann
Pateikimo data
14.6.2011
