A7-0341/2010
25.11.2010
PRANEŠIMAS
dėl 2010 finansinių metų Europos Sąjungos taisomojo biudžeto projekto Nr. 9/2010, III skirsnis – Komisija
(0000/2010 – C7-0000/2010 – 2010/2238(BUD))
Biudžeto komitetas
Pranešėjas:
László Surján
PE 450.937v02-00
TURINYS
PASIŪLYMAS DĖL EUROPOS PARLAMENTO REZOLIUCIJOS.........................................3
AIŠKINAMOJI DALIS..............................................................................................................5
GALUTINIO BALSAVIMO KOMITETE REZULTATAI..........................................................7
PASIŪLYMAS DĖL EUROPOS PARLAMENTO REZOLIUCIJOS
dėl 2010 finansinių metų Europos Sąjungos taisomojo biudžeto projekto Nr. 9/2010, III skirsnis – Komisija
(0000/2010 – C7-0000/2010 – 2010/2238(BUD) )
Europos Parlamentas,
– atsižvelgdamas į Sutartį dėl Europos Sąjungos veikimo, ypač į jos 314 straipsnį, ir į Europos atominės energijos bendrijos steigimo sutartį, ypač į jos 106a straipsnį,
– atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento
OL L 248, 2002 9 16, p. 1. , ypač į jo 37 ir 38 straipsnius,
– atsižvelgdamas į 2010 finansinių metų Europos Sąjungos bendrąjį biudžetą, galutinai patvirtintą 2009 m. gruodžio 17 d.
OL L 64, 2010 3 12. ,
– atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo
OL C 139, 2006 6 14, p. 1. ,
– atsižvelgdamas į 2010 finansinių metų Europos Sąjungos preliminarų taisomojo biudžeto projektą Nr. 9/2010, kurį Komisija pateikė 2010 m. spalio 13 d. ( COM(2010)0577 ),
– atsižvelgdamas į Taisomojo biudžeto projektą Nr. 9/2010, kurį Taryba sudarė 2010 metais (0000/2010 – C7‑0000/2010),
– atsižvelgdamas į Darbo tvarkos taisyklių 75 b ir 75 e straipsnius,
– atsižvelgdamas į Biudžeto komiteto pranešimą ( A7‑0341/2010 ),
A. kadangi 2010 m. bendrojo biudžeto Taisomojo biudžeto projekte Nr. 9/2010 numatoma:
– mobilizuoti 66,9 mln. EUR įsipareigojimų ir mokėjimų asignavimų sumą iš ES solidarumo fondo dėl nuošliaužų ir didžiulio potvynio Madeiros saloje (Portugalija) ir uragano „Ksintija“ (Prancūzija) sukeltų padarinių,
– atitinkamai 66,9 mln. EUR sumažinti mokėjimų asignavimų, įrašytų į 06 04 14 03 biudžeto eilutę „Energetikos projektai ekonomikos gaivinimui remti – Europos jūrų vėjo energijos tinklų sistema“,
B. kadangi pagal Taisomojo biudžeto Nr. 9/2010 projektą siekiama oficialiai įtraukti šį biudžeto pakeitimą į 2010 m. biudžetą,
1. atkreipia dėmesį į Taisomojo biudžeto Nr. 9/2010 projektą;
2. pritaria Tarybos pozicijai dėl Taisomojo biudžeto Nr. 9/2010 projekto be pakeitimų ir paveda Pirmininkui paskelbti, kad Taisomasis biudžetas Nr. x/2010 buvo galutinai priimtas, ir pasirūpinti, kad jis būtų paskelbtas Europos Sąjungos oficialiajame leidinyje;
3. paveda Pirmininkui perduoti šią rezoliuciją Tarybai ir Komisijai.
AIŠKINAMOJI DALIS
Pagal Finansinio reglamento 37 straipsnio 1 dalį Komisija gali pateikti taisomųjų biudžetų projektus, jei esama neišvengiamų, išimtinių ar nenumatytų aplinkybių.
Pranešėjas pateikė šias pastabas dėl įvairių Taisomojo biudžeto projekto Nr. 9/2010 aspektų:
1. ES solidarumo fondo lėšų mobilizavimas
Komisija, atsižvelgdama į 2006 m. gegužės 17 d. tarpinstitucinio susitarimo dėl biudžetinės drausmės ir patikimo finansų valdymo (TIS) 26 punktą, siūlo iš Europos Sąjungos solidarumo fondo lėšų teikti finansinę pagalbą Portugalijai ir Prancūzijai. TIS numatyta galimybė mobilizuoti Solidarumo fondo lėšas neviršijant metinės viršutinės 1 mlrd. eurų ribos.
Atitikties reikalavimų fondo lėšoms gauti sąlygos išsamiai išdėstytos čia ir Tarybos reglamente Nr. 2012/2002
2002 m. lapkričio 11 d. Tarybos reglamentas (EB) Nr. 2012/2002, įsteigiantis Europos Sąjungos solidarumo fondą (OL L 311, 2002 11 14, p. 3-8). , pagal kurį įsteigiamas ESSF. Svarbu pažymėti, kad fondas įsteigtas siekiant ne kompensuoti privatiems asmenims padarytą žalą, bet atkurti infrastruktūrą; tai yra refinansavimo priemonė.
Nuo 2010 m. pradžios Komisija pateikė tik vieną siūlymą dėl 13,02 mln. eurų sumos panaudojimo iš Solidarumo fondo po didžiulių potvynių Airijoje 2009 m. lapkričio mėnesį; prašymas pateiktas 2010 m. rugsėjo 24 d. ( COM(2010)0534 ).
Bendrą tiesioginę žalą Portugalijos valdžios institucijos įvertino 1 080 mlrd. EUR. Ši suma sudaro 0,68 proc. Portugalijos bendrųjų nacionalinių pajamų. Kadangi bendra tiesioginės žalos suma yra didesnė už nustatytą 0,6 proc. bendrųjų nacionalinių pajamų ribą, kuri taikoma Portugalijai norint panaudoti Solidarumo fondo lėšas, stichinė nelaimė priskiriama didžiosioms stichinėms nelaimėms pagal Reglamentą (EB) Nr. 2012/2002, kuriame nustatomos Fondo lėšų panaudojimo sąlygos, ir priklauso pagrindinei šio reglamento taikymo sričiai.
Bendrą tiesioginę stichinės nelaimės žalą Prancūzijos valdžios institucijos įvertino 1 425,43 mln. EUR. Ši suma sudaro 41,12 proc. Prancūzijai 2010 m. nustatytos įprastinės 3 466,57 mln. EUR ribos (t. y. 3 mlrd. EUR 2002 m. kainomis), kuri taikoma norint panaudoti Solidarumo fondo lėšas. Kadangi šiuo atveju bendra žalos suma mažesnė nei įprastinė riba, Komisija išnagrinėjo paraišką remdamasi vadinamuoju ypatingos nelaimės regione kriterijumi, nurodytu Reglamento (EB) Nr. 2012/2002 2 straipsnio 2 dalies paskutinėje pastraipoje. Pagal šį kriterijų regionas gali iškirtinai naudotis Fondo pagalba, jei nukentėjo nuo ypatingos nelaimės, dažniausiai nuo stichinės, kuri padarė žalos daugumai jo gyventojų ir kurios padariniai labai dideli ir ilgai atsilieps gyvenimo sąlygoms regione bei jo ekonominiam stabilumui.
Apie sprendimą mobilizuoti fondo lėšas kalbama kartu pateikiamame pranešimo projekte, kuriame rekomenduojama patvirtinti šį sprendimą. Šis taisomojo biudžeto projektas parengtas priėmus pagrindinį sprendimą pagal 2006 m. gegužės 17 d. tarpinstitucinio susitarimo 26 straipsnio nuostatas.
2. Finansavimas
Komisija, patvirtinusi, kad abi paraiškos atitinka Tarybos reglamente (EB) Nr.°2012/2002 nustatytus tinkamumo kriterijus, pasiūlė iš Solidarumo fondo panaudoti 31 255 790 eurų Portugalijai (Madeiros potvyniai) ir 35 635 750 eurų Prancūzijai (uraganas „Ksintija“) remti, iš viso 66 891 540 eurų sumą, kuri sudarys dalį didžiausios numatytos 1 000 mln. EUR įsipareigojimų ir mokėjimų asignavimų sumos. Siūloma atitinkamą mokėjimų asignavimų sumą perkelti iš 06 04 14 03 biudžeto eilutės: „Energetikos projektai ekonomikos gaivinimui remti. Europos jūrų vėjo energijos tinklų sistema“.
Išmokėjus šią kompensaciją, liks ne mažiau kaip 92 proc. Europos Sąjungos solidarumo fondo lėšų, kurias bus galima skirti likusiu metų laikotarpiu.
Taigi, Komisija TBP Nr. 9/2010 siūlo skirti šias sumas:
Sumos. Solidarumo fondas
Straipsnis. Punktas
Išlaidų kategorija
FF
2010 m. biudžetas
Taisomasis biudžetas Nr. 9
Nauja suma
CA
PA
CA
PA
CA
PA
13 06
Solidarumo fondas
13 06 01
Europos Sąjungos solidarumo fondas. Valstybės narės
3.2
13 022 500
13 022 500
66 891 540
66 891 540
79 914 040
79 914 040
Biudžeto eilutė 13 06 01
13 022 500
13 022 500
66 891 540
66 891 540
79 914 040
79 914 040
Antraštinė dalis Skyrius Straipsnis Punktas
Išlaidų kategorija
FF
2010 m. Biudžetas http://www.faz.net/s/Rub6F18BAF415B6420887CBEE496F217FEA/Doc~E3197FD1D61134AFB803177738920E9B1~ATpl~Ecommon~Scontent.html
Taisomojo biudžeto Nr. 9/2010 projektas
Nauja suma
Įsipareigojimai
Mokėjimai
Įsipareigojimai
Mokėjimai
Įsipareigojimai
Mokėjimai
06 04
Tradiciniai ir atsinaujinantieji energijos ištekliai
06 04 14 03
Energetikos projektai ekonomikos atgaivinimui remti – Europos jūrų vėjo energijos tinklų sistema
1.1
280 900 000
253 583 000
-66 891 540
280 900 000
186 691 460
Europos Komisija pasiūlė atitinkamai sumažinti mokėjimų asignavimų, įrašytų į 06 04 14 03 biudžeto eilutę: „Energetikos projektai ekonomikos gaivinimui remti. Europos jūrų vėjo energijos tinklų sistema“.
Taigi pranešėja siūlo priimti pateiktą Taisomojo biudžeto projektą Nr. 9/2010.
GALUTINIO BALSAVIMO KOMITETE REZULTATAI
Priėmimo data
18.11.2010
Galutinio balsavimo rezultatai
+:
–:
0:
14
1
0
Posėdyje per galutinį balsavimą dalyvavę nariai
Giovanni Collino, Jean-Luc Dehaene, José Manuel Fernandes, Eider Gardiazábal Rubial, Ingeborg Gräßle, Carl Haglund, Lucas Hartong, Monika Hohlmeier, Alain Lamassoure, Giovanni La Via, Vladimír Maňka, Barbara Matera, László Surján, Derek Vaughan, Jacek Włosowicz
