KLAUSIMAS ŽODŽIU H-0320/09
Vyriausybės valandai 2009 Spalio mėnesio sesijoje
pagal 116 Darbo tvarkos taisyklių straipsnį
pateikė
Nikolaos Chountis
Komisijai
Tema: Komisijos neveiklumas tiriant bendrovės "Siemens" skandalą
Bendrovės „Siemens“ skandalas yra didžiausias per pastaruosius penkerius metus Europos Sąjungą sudrebinęs korupcijos atvejis. Iš teisminio tyrimo, teismų sprendimų, susijusių asmenų liudijimų ir pačios bendrovės viešų pareiškimų aiškėja, kad politinės partijos ir įvairių šalių, taip pat ir Graikijos, aukštas pareigas užimantys atsakingi asmenys buvo papirkinėjami siekiant, kad bendrovė įgytų pranašumą su vyriausybe ar viešosiomis įstaigomis pasirašant darbų ir viešųjų pirkimų sutartis, kurių daugelis buvo bendrai finansuojamos Bendrijos lėšomis.
Ar, atsižvelgdama į tai, kad tada, kai bendrovės „Siemens“ skandalas iškilo į dienos šviesą, už kovą su sukčiavimu atsakingas Komisijos narys Siim Kallas, atsakydamas į su šiuo atveju susijusios parlamentinės kontrolės metu užduotus klausimus, pareiškė, kad šis tyrimas nepriklauso Europos Sąjungos kompetencijai ir kad valstybės narės neprašė Kovos su sukčiavimu tarnybos (OLAF) pagalbos, Komisija galėtų atsakyti į toliau pateikiamus klausimus? Kokiais būdais Europos Komisija ir Kovos su sukčiavimu tarnyba, kuri formaliai atsakinga tirti su Bendrijos lėšomis susijusio sukčiavimo atvejus, rūpinosi Europos piliečių lėšų apsauga? Kaip Komisija ir OLAF prisidėjo, kad šioje svarbioje byloje būtų reikalaujama išlaikyti visišką skaidrumą? Kokias su šiuo atveju susijusias išvadas padarė Komisija ir OLAF?
