Klausimas, į kurį atsakoma žodžiu, Nr. O-000125/2011
Tarybai
Darbo tvarkos taisyklių 115 straipsnis
Heidi Hautala
,
Hélène Flautre
,
Judith Sargentini
Verts/ALE frakcijos vardu Tema: Susitarimai dėl readmisijos
Vykdant Stokholmo programą Taryba paprašė Komisijos pristatyti ES readmisijos susitarimų ir vykstančių derybų įvertinimą. Vasario 23 d. Komisija pristatė komunikatą dėl ES readmisijos susitarimų įvertinimo ir dėl su jais susijusios ateities strategijos. Birželio mėn. Tarybos posėdžio metu turi būti patvirtintos Tarybos išvados dėl komunikato.
Readmisijos susitarimus už grąžinamų asmenų žmogaus teisių pažeidimus ypač kritikavo pilietinė visuomenė, žmogaus teisių specialistai ir Europos Parlamentas. Neatstūmimo principas, kaip tarptautinių žmogaus teisių kertinis akmuo, privalo būti gerbiamas. Be to, šios normos nuo 2001 m. rugsėjo 11 d. išpuolio ES valstybės narės visapusiškai nesilaikė. Komisija pabrėžė, kad nėra išsamių duomenų, susijusių su readmisija ir nėra mechanizmo, kurį taikant būtų stebima, kas atsitinka asmenims pasibaigus jų readmisijos procedūrai.
Manoma, kad reikia peržiūrėti visą ES readmisijos politiką siekiant ištaisyti jos trūkumus.
– Ar Taryba ketina birželio mėn. pristatyti peržiūrėtą readmisijos politiką?
– Ar Taryba ketina laikytis Komisijos rekomendacijų Nr. 10–15 siekiant padidinti žmogaus teisių garantijas readmisijos susitarimuose, ypač kalbant apie žmonių, kuriems buvo taikyta readmisijos procedūra, padėti ir apie sąlygą, taikomą pažeidus pagrindines teises?
– Ar Taryba reikalauja pateikti daugiau statistikos ir duomenų, ypač susijusių su prieglobsčio suteikimo procesu, taikomu grąžinamam asmeniui, siekiant suteikti tinkamą pagrindą readmisijos susitarimų įgyvendinimo vertinimui?
– Ar Taryba ketina užtikrinti readmisijos politikos skaidrumą ir visuomenės galimybę susipažinti su dvišaliais įgyvendinimo protokolais?
– Kaip Taryba reaguoja į kitas Komisijos rekomendacijas, ypač skirtas įvertinti, ar tikrai yra reikalingos nacionalinės trečiųjų šalių sąlygos?
