Indijos prezidento vizitas Europos Parlamente, 2007 m. balandžio 25 d.
Užsienio ryšiai
2007-04-24 - 19:48
Parlamente vieši Indijos Respublikos Prezidentas
Šiandien Europos Parlamente lankosi Indijos Respublikos Prezidentas Abdul Kalam. Tai pirmasis Europos Parlamente besilankantis šios didžiausios demokratinės pasaulio valstybės vadovas. Šioje dosjė rasite ne tik įdomių faktų apie Indiją, bet ir svarbiausią informaciją apie ES ir Indijos santykius, Indijos prezidento biografiją bei interviu su EP pirmininku H.-G. Pötteringu bei EP Delegacijos ryšiams su Indija pirmininke Neena Gill.
Tiesioginę iškilmingo posėdžio, kurio metu Indijos prezidentas kreipsis į europarlamentarus, transliaciją internetu stebėkite nuo 12 valandos Vidurio Europos laiku.
Kasmet 8 proc. auganti Indijos ekonomika – informacinių technologijų rojus. Pagrindinis konkurencinis Indijos pranašumas – jauni, kvalifikuoti, angliškai kalbantys darbuotojai. Europos ir Indijos kultūriniai ir mokslo ryšiai – kitas svarbus santykių aspektas. Europoje gyvena 3 mln. indų kilmės žmonių, tuo tarpu Indijoje gyvena 30 tūkst. europiečių. Apie 2020 m. vidutinis ES gyventojų amžiaus vidurkis sudarys 45 metus, Indijos – tik 29 metus.
Pažvelkime į Indiją iš arčiau.
20070420FCS05498
EP pirmininkas H.-G. Pöttering apie Indiją
Indija atvertė komercinės kosmoso skrydžių programos puslapį „Ko nevertėtų pamiršti apie Indiją?“ – paklausėme Europos Parlamento pirmininko H.-G. Pötteringo prieš Europos Parlamente Strasbūre apsilankant Indijos prezidentui J. E. Abdului Kalamui. Nors Indija tampa vis svarbesne ES partnere, daugelis ją vis dar regi per mitų ir stereotipų prizmę. Kokia šiandieninė Indija ir kodėl privalome ją pastebėti?
Su EP pirmininku šnekėjomės apie Indijos demokratiją, kultūrą ir jos ekonominį stebuklą.
Kaip penkiais sakiniais apibūdintumėte Indiją?
Tai nėra lengva užduotis. Indija – viena seniausių pasaulio civilizacijų, gyvuojanti apie 5 tūkstančių metų. Indijos subkontinentas ilgai buvo prekybos kelių ir milžiniškų imperijų regionas. Per amžius ši šalis patyrė daugelio kultūrų, įskaitant arabų, turkų otomanų ir britų, įtaką. Visos jos prisidėjuo prie šiandieninės Indijos veido formavimo. Po dviejų pasaulinių karų, Gandi ir Neru neprievartinis pasipriešinimas 1947 m. atnešė nepriklausomybę. Šiandien Indija yra klestinti demokratija, turinti turtingą praeitį ir kultūrą.
Kokia yra indiškoji demokratija?
Indija – didžiausia pasaulio demokratinė valstybė, turinti daugiau nei milijardą gyventojų. Šalyje – 28 federacinės valstijos, 7 sąjunginės teritorijos, 23 oficialios kalbos. Demokratinė Indija yra tinkamas pavyzdys visam regionui, o ES ir Indija turi dirbti kartu plėtodamos demokratines vertybes Azijoje.
Ką manote apie vadinamąjį Indijos ekonominį stebuklą?
Indijai lemta tapti vienu iš globalaus pasaulio ekonominių variklių. Pataruoju metu jos ekonomika kasmet augo 8 proc., sparčiai plečiasi gamyba. Vis dėlto didžiausias plėtros šaltinis yra paslaugos – trečdalis šiame sektoriuje dirbančiųjų sukuria pusę Indijos ekonominio augimo.
Indija paruošia daugiau mokslininkų, nei Europa. Bangalore ji turi savo „Silikono slėnį“, o programinės įrangos inžinierius „eksportuoja“ į visą pasaulį. Jos didžiosios bendrovės pradeda įsigyti svarbias Europos įmones. Europos verslininkai vis labiau įsisąmonina naujos ekonominės realybės teikiamas galimybes.
Nepaisant dinamizmo, Indija išlieka kontrastų šalimi
Indijos BVP vienam gyventojui tesiekia aštuntadalį ES vidurkio. Be abejo, 8 proc. kasmetinis augimas ir gerai žinomas indų verslumas leidžia šaliai sparčiai vytis kitus. Kaip neretai nutinka, sparčiai ekonomiškai augančios šalies gyventojai ne iš karto pajunta teigiamus pokyčius.
25 proc. indų gyvena žemiau skurdo ribos. Nors visame pasaulyje jaučiama didelė Indijos absolventų paklausa, jaunesnių nei 15 m. amžiaus vaikų raštingumo lygis nesiekia 60 proc. Indija privalo dėti dideles pastangas siekdama atsakyti į iššūkius, apie kuriuos, be abejonės, Indijos valdžia žino labai gerai.
Ar nauja ekonominė padėtis keičia Indijos visuomenę?
Ekonomikos augimas ir didelė emigracija paprastai nepraeina be socialinių pokyčių. Indijos vyriausybė sunkiai dirba siekdama panaikinti prievartinių vestuvių praktiką ir kastų sistema paremtą diskriminaciją. Moterų teisių klausimas taip pat išlieka pakankamai opus.
Koks Indijos indėlis į populiariąją kultūrą?
Senovinė Indijos filosofija ir turtingas kultūrinis palikimas yra daugelio šiuolaikinių mąstytojų, menininkų ir mokslininkų įkvėpimo šaltinis. Tačiau Indijos įtaką matome ir populiariojoje kultūroje bei kasdieniniame gyvenime. Indų virtuvė, menas ir muzika sutinkamami visuose Europos mietuose. Nereikia pamiršti ir Bolivudo – didėlės kino mašinos, turinčios augantį entuziastų būrį Europoje, kurios kino teatrai vis dažniau rodo indiškus filmus. EP pirmininko svetainė Tiesioginė Indijos prezidento kreipimosi transliacija
Europa ir Indija: suvienijusios įvairovę
Indija – kylanti ekonominė žvaigždė Indija – didžiausia pasaulio demokratija, nepakartojama savo įvairove. Jos ekonomikai kasmet augant 6 proc., Indijos reikšmė pasauliniam ūkiui neišvengiamai didės. Su ES – didžiausia jos prekybos partnere – Indiją sieja „strateginė partnerystė“. Indijos prezidentui Abdul Kalam lankantis Europos Parlamente, pažvelgsime į Indiją ir jos santykius su Europos Sąjunga.
Pagal gyventojų skaičių didžiausią pasaulio demokratinę valstybę Indiją, pasižyminčia didžiule kultūrine ir kalbine įvairove, lenkia tik Kinija.
Kryžkelė tarp Tolimųjų ir Vidurio Rytų
Pernai Europos Parlamento priimtoje rezoliucijoje teigiama, jog Indija tampa lydere „geopolitinės svarbos centre: kryžkelėje tarp klestinčių Tolimųjų Rytų ir energijos šaltinių turtingų Vidurio Rytų ir Centrinės Azijos“. ES – didžiausia Indijos prekybos partnerė ir svarbiausia investuotoja. Nors ekonominiai abiejų pusių santykiai geri, abi pusės išreiškė būtinybę mažinti tarifinius ir netarifinių barjerus, dėl kurių atsiranda trintis. Kasmet 6 proc. auganti Indijos ekonomika – informacinių technologijų rojus, pritraukiantis 44 proc. visame pasaulyje pardavinėjamų IT paslaugų ir verslo procesų perkėlimo. Pagrindinis konkurencinis Indijos pranašumas – jauni, kvalifikuoti, angliškai kalbantys ir nedidelius atlyginimus gaunantys darbuotojai. IT procesų perkėlimas greičiausiai bus viena iš temų, kurios bus nagrinėjamos EP pirmininko susitinkime su „Europos verslo grupe“ spalio 6 d. J. Borrell apsilankymas Vikram Sarabhai kosminių skrydžių centre pademonstruos ES ir Indijos bendradarbiavo Galileo programoje svarbą. Akademinis ir parlamentinis bendradarbiavimas Europos ir Indijos kultūriniai ir mokslo ryšiai – kitas svarbus santykių aspektas. Europoje gyvena 3 mln. indų kilmės žmonių, tuo tarpu Indijoje gyvena 30 tūkst. europiečių. Indijos jėga slypi jos jaunuose ir kvalifikuotose žmonėse. Apie 2020 m. vidutinis ES gyventojų amžiaus vidurkis sudarys 45 metus, Indijos – tik 29 metus. Akademinius abiejų pusių ryšius padeda plėtoti Erasmus Mundus stipendijų schema bei Jean Monnet Europos studijų katedra, įkurta Delio universitete. Parlamentas, skiriantis didelį dėmesį santykiams su Indija, nuolatinį tarpparlamentinį bendradarbiavimą vykdo per EP Pietų Azijos delegaciją. Siekiant plėsti ryšius, rezoliucijoje raginama kasmet organizuoti ir parlamentinį susitikimą, derinant jį su ES ir Indijos vadovų susitikimu. Tiesioginė Indijos prezidento kreipimosi transliacija
Portretas: Indijos prezidentas Abdul Kalam
Indijos prezidentas Abdul Kalam Indijos prezidentas A.P.J. Abdul Kalam – pirmasis Europos Parlamente besilankantis šios didžiausios demokratinės pasaulio valstybės vadovas. Kodėl mokslas tapo svarbiausiu jo kadencijos prioritetu? 1931 m. Tamil Nadu gimęs būsimasis prezidentas savo karjerą pradėjo moksle ir raketų pramonėje. 2002 m. jis tapo vienuoliktuoju Indijos prezidentu.
Jo darbo prioritetas – intelektualinio potencialo išnaudojimas. „Mąstymas turi tapti pagrindine vertybe. Mastymas yra progresas. Nemąstymas reiškia individo, organizacijos ir šalies stagnaciją“, – sako dr. Kalam.
Svarbiausi prioritetai – mokslas ir pažanga
J. E. Abdul Kalam siekia iki 2020 m. paversti Indiją išsivysčiusia „žinių supervalstybe“. Mokslo ir technologijų plėtra – svarbiausias prioritetas, kadangi jis skatina ekonomikos augimą ir keičia žmonių mąstymą. „Jei vyriausybė ir toliau rems technologinę pažangą, kone ketvirtadalis Indijos gyventojų galėtų išsivaduoti iš skurdo “, – sako prezidentas.
Indijos technologinę pažangą demonstruoja tai, kad balandžio 23 d. ji į orbitą pakėlė italų palydovą, ir prisijungė prie komercinius raketų skrydžius teikiančių JAV, Rusijos, Kinijos, Prancūzijos ir Japonijos.
Biografija:
1958 m. – Madraso technologijos instituto absolventas, aeronautikos inžinierius;
1962 m. – raketų kūrėjas Indijos kosmoso tyrimų organizacijoje. Sėkmingai paleisti keli palydovai, sukurtas indiškas palydovų paleidimo įtaisas.
Du dešimtmečius tobulino valdomų raketų technologijas: pramintas Indijos valdomų raketų programos tėvu
1992 ir 1999 m. – Indijos gynybos ministro ir ministro pirmininko patarėjas, prisidėjęs prie branduolinės valstybės statuso iškovojimo.
Laisvalaikis: nuo sodininkystės iki kūrybos
Abdului Kalamui yra tekę plaukti povandeniniu laivu ir skristi naikintuvu. Tarp jo pomėgių – sodininkystė ir poezijos rašymas. Tarp jo parašytų knygų yra ir Indijos jaunimui paskirta autobiografija „Ugnies sparnai“. Indijos prezidentas Tiesioginė Indijos prezidento kreipimosi transliacija
Neena Gill: ES gali pasimokyti iš Indijos įvairovės
Neena Gill, Delegacijos ryšiams su Indija pirmininkė Anksčiau tarpparlamentiniais santykiais tarp ES ir Indijos rūpinosi ryšių su Pietų Azijos šalimis delegacija, tačiau neseniai Europos Parlamente įsteigta Delegacija ryšiams su Indija . Naujosios delegacijos pirmininke tapo britų leiboristė Neena Gill, pabrėžusi, jog jos įkūrimas parodo santykių su Indija svarbą.
Su Neena Gill šnekėjomės apie Europos Sąjungos ir Indijos santykių perspektyvas.
Kokiam ES ir Indijos santykių aspektui Europos Parlamentas turėtų skirti daugiausiai dėmesio?
Mums, be abejo, svarbiausias politinis aspektas. Nors pastaruosius 30 metų buvome pasirašę bendradarbiavimo susitarimus, vienas svarbiausių naujos strateginės partnerystės aspektų yra politinis matmuo, taigi privalome vystyti specifinius santykius, tačiau tai įmanoma tik sulaukus atsako iš Indijos pusės. Parlamentiniai santykiai mezgasi lėčiau nei tarpvyriausybiniai, tačiau tikiu, kad Delegacijos ryšiams su Indija sukūrimas simbolizuoja santykių plėtrą ir yra pirmasis žingsnis aktyvesnio politinio dialogo plėtojimo kryptimi.
Jungtinis parlamentinis susitikimas
Manau, jog prieš ES ir Indijos vadovų susitikimą privalome organizuoti vienokį ar kitokį tarpparlamentinį susitikimą. Mums nepavyks pasiekti daugelio strateginės partnerystės uždavinių, jei parlamentarai nesupras, su kokiomis problemomis susiduria viena ir kita pusė. Šnekant be užuolankų, jų yra nemažai.
Egzistuoja nemažai klaidingų pažiūrų tiek apie Indiją, tiek ir ES. Indijos parlamente sunkiai suprantama, kuo užsiima ES instituciniai veikėjai ir su kokiais sunkumais susiduriame. Daugiau dėmesio skiriama dvišaliams valstybių santykiams, tačiau privalome stengtis, kad būtų suvokti ir europiniame lygmenyje vykstantys procesai.
Ar augant ekonomikai Europa gali įtikinti Indiją mažinti CO2 išmetimą?
Turime nuostabių technologijų ir žinių apie atsinaujinančius energetikos išteklius, todėl galime padėti Indijai formuoti strategiją, daugiau dėmesio skiriančią atsinaujinantiems energijos šaltiniams. Privalome ne tik perduoti žinias, bet ir pasidalinti kitais ištekliais: Indija susiduria su milžiniškais iššūkiais, todėl kartais sunku šnekėti apie energetinį efektyvumą, kuomet kažkas bando paprasčiausiai išmaitinti savo šeimą.
Indijoje daug skurdo, todėl galėtumėme vykdyti programas, suderinančias aukštesnio gyvenimo lygio ir energetinio efektyvumo klausimus. Mane įkvėpė praeitą savaitę vykę „Energy Globe“ apdovanojimai – vienas iš laimėjusių projektų, remiamas Danijos, yra įgyvendinamas Indijoje.
Prisiminus Indijos ir Pakistano nesutarimus dėl Kašmyro, ar ES turėtų į juos painiotis ar bandyti tarpininkauti?
Indija Kašmyrą suvokia kaip dvišalį, o ne tarptautinį klausimą. Europos Parlamente rengiame pranešime šiuo klausimu bus išdėstyta šios institucijos pozicija.
Kokie Europos Sąjungos ir Indijos panašumai?
Kuomet lankiausi Indijoje, jos parlamentarai juokavo: „Vejatės mus – turite kone 500 mln. gyventojų , o mes – milijardą, turime 28 valstijas, o ES – 27.“ Skirtingose Indijos valstijose – skirtingos kalbos ir religijos, mes daug kuo panašūs. Tai vienintelis tokią įvairovę turinčios pasaulietinės valstybės pavyzdys.
ES iš Indijos gali išmokti daug dalykų apie įvairovę. Indijos žmonės nejaučia nepatogumo tuo pačiu metu būti tarkime maharaštriečiais ir indais. ES taip pat galėtų iš Indijos pasimokyti verslumo – juk išleidžiame nemažai lėšų šnekėdami apie europiečių verslumo įgūdžių tobulinimo būtinybę.
Balandžio 25 d. Neena Gill bendraus su Europos Parlamente viešinčiu Indijos prezidentu. Delegacija ryšiams su Indija Tiesioginė Indijos prezidento kreipimosi transliacija
LT
1
PHOTO
20070424PHT05812.jpg
LT
2
PHOTO
20070424PHT05810.jpg
LT
3
LINK
/president/
LT
4
LINK
/eplive/public/freetext_page_direct/20061120FTX00012-2101/default_lt.htm
LT
5
PHOTO
20070424PHT05806.jpg
LT
6
LINK
/eplive/public/freetext_page_direct/20061120FTX00012-2101/default_lt.htm
LT
7
PHOTO
20070424PHT05808.jpg
LT
8
LINK
http://presidentofindia.nic.in/
LT
9
LINK
/eplive/public/freetext_page_direct/20061120FTX00012-2101/default_lt.htm
LT
10
PHOTO
20070424PHT05777.jpg
LT
11
LINK
/activities/expert/delegations/presentation.do;jsessionid=B7A317839E917F6DB83B74B94939E75A.node2?delegation=2470&rewritten&language=LT
LT
12
LINK
/eplive/public/freetext_page_direct/20061120FTX00012-2101/default_lt.htm
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
