C. Ashton atsakymas Komisijos vardu
(2011 m. rugpjūčio 31 d.)
ES labai susirūpinusi dėl prastėjančios žmogaus teisių, demokratijos ir teisinės valstybės padėties Baltarusijoje.
2011 m. birželio 20 d. Užsienio reikalų taryba nusprendė sugriežtinti ribojamąsias priemones Baltarusijos režimui 2011 m. birželio 20 d. Tarybos sprendimas 2011/357/BUSP, kuriuo iš dalies keičiamas Sprendimas 2010/639/BUSP dėl ribojamųjų priemonių tam tikriems Baltarusijos pareigūnams, OL L 161, 2011 6 21. . Ji įvedė ginklų embargą ir medžiagų, kurios gali būti panaudotos vidaus represijoms, eksporto draudimą. Taryba taip pat nusprendė į asmenų, kuriems taikomas draudimas atvykti į ES ir turto įšaldymas, sąrašą įtraukti papildomų pavardžių 2011 m. gegužės 23 d. Tarybos įgyvendinimo sprendimas 2011/301/BUSP, kuriuo įgyvendinamas Sprendimas 2010/639/BUSP dėl ribojamųjų priemonių tam tikriems Baltarusijos pareigūnams, OL L 136, 2011 5 24. ir įšaldyti trijų su režimu susijusių bendrovių turtą „Beltechexport“, „Sport-Pari“ ir privati unitarinė įmonė „BT Telecommunications PUE“. . Be to, Taryba nusprendė taikyti tam tikrus apribojimus Europos rekonstrukcijos ir plėtros banko (ERPB) bei Europos investicijų banko (EIB) skolinimui Baltarusijai 2011 m. birželio 20 d. priimtų Tarybos išvadų dėl Baltarusijos 7 punktas. .
Svarstydama ribojamąsias priemones, Taryba ne tik atsižvelgė į jų poveikį toms valstybėms narėms, kurios su Baltarusija plėtoja glaudžius ekonominius santykius, ir į 2011 m. gegužės 12 d. Parlamento rezoliuciją, bet ir stengėsi nepabloginti sunkios Baltarusijos žmonių ekonominės padėties.
ES ir toliau ragina Baltarusiją liautis persekiojus politinės opozicijos, pilietinės visuomenės bei nepriklausomos žiniasklaidos atstovus ir nedelsiant paleisti ir reabilituoti visus politinius kalinius. Be to, ES primena, kad dvišalių santykių vystymasis priklausys nuo to, kaip Baltarusija laikysis demokratijos bei teisinės valstybės principų ir paisys žmogaus teisių.
