2.2.2005
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikėCristiana Muscardini
dėl terorizmo nusikaltimo apibrėžimo ir baudžiamųjų procedūrų suderinimo
Pasiūlymas dėl Europos Parlamento rezoliucijos dėl terorizmo nusikaltimo apibrėžimo ir baudžiamųjų procedūrų suderinimo
Europos Parlamentas ,
–
atsižvelgdamas į Darbo tvarkos taisyklių 113 straipsnį,
A.
kadangi panaikinti terorizmą ir organizuotą nusikalstamumą yra vienas iš bendrų Europos Sąjungos tikslų,
B.
kadangi Europos arešto orderis buvo įsteigtas siekiant veiksmingiau kovoti su tam tikrais nusikaltimais ir bausti už juos,
C.
kadangi pastaraisiais metais aktyviai veikusių ir galinčių susivienyti teroristų organizacijų, su kitomis teroristų organizacijomis, narių gyvena kai kuriose Europos Sąjungos valstybėse narėse,
D.
kadangi tam tikros Europos valstybės atsisako arba vėluoja išduoti šiuos teroristus jų kilmės šalims kai kuriais atvejais sudarydamos sąlygas jiems pabėgti nepaisant teismų paskelbtų nuosprendžių,
E
kadangi siekiant palengvinti valstybių narių policijos pajėgų bendradarbiavimą ir norint, kad Europolo veikla būtų veiksmingesnė, neabejotinai ir nedelsiant reikia suderinti teroristų padarytiems nusikaltimams taikomą baudžiamąją teisę,
1.
ragina Komisiją ir Tarybą įvertinti būtinybę suderinti valstybių narių baudžiamąją teisę tam, kad būtų sudarytas teisinis terorizmo nusikaltimo apibrėžimas ir nustatytos kovos su tokiais nusikaltimais tvarkos taisyklės.
