Klausimas, į kurį atsakoma žodžiu, Nr. O-000113/2011
Komisijai
Darbo tvarkos taisyklių 115 straipsnis
Isabella Lövin
Verts/ALE frakcijos vardu Tema: Naftos kainų augimo sukelta žuvininkystės sektoriaus krizė
Visų transporto priemonių, įskaitant žvejybos laivus, degalų kainos kyla. Kai kurios žuvininkystės pramonės įmonės itin priklauso nuo iškastinio kuro, nes išlaidos tokiam kurui gali sudaryti daugiau kaip pusę šių įmonių veiklos išlaidų. Kitos įmonės kenčia mažiau, nes jos taiko mažiau energijos suvartojančios žvejybos metodus.
Apskritai, žuvininkystės pramonės naftos sunaudojimo dalis sudaro 4 proc., atitinkamą dalį sudaro ir išmetamų CO2 kiekis. Šiai pramonei vienareikšmiai reikia atsikratyti priklausomybės nuo iškastinio kuro energijos.
Žuvininkystės pramonei jau suteikiamos didelės degalų subsidijos, ypač atsižvelgiant į mokestines lengvatas ir naująsias minimalias taisykles.
Ar Komisija ketina nustatyti ar panaikinti degalų mokesčio išimtį, siekdama sumažinti žuvininkystės sektoriaus energetinį priklausomumą?
