Europarlamentarai norėtų lėčiau didinti tabako akcizą
Mokesčiai
2009-03-24 - 12:44
Šiuo metu ES šalys taiko labai skirtingus akcizo mokesčius tabako gaminiams. Antradienį Europos Parlamento patvirtintoje ataskaitoje (525 balsai už, 103 prieš, 45 susilaikė) pritariama siūlymui laipsniškai didinti minimalų tabako gaminių akcizą ES šalyse. Vis dėlto europarlamentarai siūlo jį didinti mažiau ir lėčiau.
Europos Komisija (EK) siūlo didinti tabako gaminių akcizą dviem etapais – nuo 2010 m. sausio ir 2014 m. sausio. Tuo tarpu europarlamentarai norėtų pirmąjį akcizų didinimo terminą nukelti iki 2012 m. sausio. EP pritaria Europos Komisijos siūlymui pirmuoju etapu nustatyti minimalų akcizą cigaretėms – 64 eurų tūkstančiui cigarečių. Tuo tarpu antruoju etapu EK siūlo nuo 2014 m. taikyti 90 eurų akcizą tūkstančiui cigarečių, o europarlamentarai siekia sumažinti šį akcizą iki 75 eurų. Tai sudarytų pusantro euro vienam cigarečių pakeliui. EK taip pat siūlo priartinti smulkintam sukamajam tabakui taikomą akcizą iki cigaretėms taikomo dydžio. Ji siūlo nuo 2010 m. jam taikyti 43 eurų akcizą už kilogramą, o nuo 2014 m. – 60 eurų už kilogramą. Tuo tarpu europarlamentarai norėtų nuo 2012 m. taikyti 43 eurų, o nuo 2014 m. – 50 eurų akcizą už kilogramą sukamojo tabako. Europos Komisija siūlo palikti valstybėms galimybę nustatyti akcizo dydį ir kaip procentą nuo mažmeninės kainos, tačiau europarlamentarai su tuo nesutinka. Jie taip pat siūlo įpareigoti valstybes, kurios šiuo metu taiko akcizą, didesnį negu 64 eurai už 1000 cigarečių, jo nesumažinti. Numatoma didinti ir minimalų cigarams bei cigarilėms taikomą akcizą. Europos Komisija siūlo 2010 m. jį padidinti iki 12 eurų už kilogramą, o 2014 m. – iki – 22 eurų už kilogramą. EP pritaria siūlomiems akcizo dydžiams, tačiau norėtų pirmąjį akcizų didinimo terminą nukelti iki 2012 m. sausio. Šiam klausimui taikoma konsultavimosi procedūra, todėl galutinį žodį tars ES Taryba.
Zsolt László BECSEY (PPE-DE, HU) A6-0121/2009 Dėl apdorotam tabakui taikomų akcizų struktūros ir tarifų
Konsultavimosi procedūra.
Balsavimas (be debatų): 2009-03-24 20090323IPR52354 Dėl apdorotam tabakui taikomų akcizų struktūros ir tarifų
-//EP//TEXT TA P6-TA-2009-0160 0 NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
