Dėmesys kalinamų moterų padėčiai
Moterų teisės/Lygios galimybės
2008-03-12 - 12:13
Kalėjime svarbu paisyti vaiko ir motinos interesų
Prabėgus kovo 8-ajai, pažvelkime į už kalėjimo sienų gyvenančių moterų teisių užtikrinimą. Nors moterys visų kalinių tarpe tesudaro tik 5 proc., kalėjimai nėra pakankamai pritaikyti jų poreikiams. Moterų teisių komiteto parengtame pranešime dėl moterų padėties kalėjimuose didžiausią dėmesį raginama atkreipti į specifinę įkalintų motinų situaciją bei pasirengimą gyvenimui laisvėje. Tiesioginę diskusijų šia tema transliaciją stebėkite šįvakar apie vidurnaktį.
Tragiškai susiklosčius nusikaltusių moterų likimams, jos atsiduria moteriškumu nekvepiančioje „zonoje“, kurioje susiduria ne tik su neviltimi, bet ir smurtu, žeminimu ir patyčiomis.
Europoje vidutiniškai apie 4,5–5 proc. visų kalinių yra moterys – šis santykis svyruoja nuo 2,5 proc. Lenkijoje iki 7,8 proc. Ispanijoje. Pagrindinės susirūpinimą keliančios sritys yra jų sveikatos priežiūra, motinų padėtis ir profesinė bei socialinė reintegracija.
Specifiniai kalinamų moterų poreikiai
Pranešimą dėl įkalintų moterų padėties parengė Graikijos europarlamentarė Marie Panayotopoulos-Cassiotou ( Europos liaudies partijos ir Europos demokratų frakcij a ). Pasak deputatės, pagarba specifiniams kalinamų moterų poreikiams – tai pagarba žmogaus orumui ir pamatinėms teisėms.
„Kalbame ne tik apie sveikatą ir higieną, bet ir psichologinę pagalbą, būtiną norint susitaikyti su skausminga praeitimi“, – vardija europarlamentarė. Jos teigimu, nėščiosioms, maitinančioms ar mažus vaikus turinčioms moterims kalėjime turi būti sudaromos sąlygos, visų pirma atitinkančios vaiko interesus.
Užmirštos šeimos: motinos ir vaikai
Motina – šeimos židinio saugotoja. Deja, didelė dalis kalėjime atsidūrusių moterų yra motinos. Štai Jungtinėje Karalystėje prieš penkerius metus 66 proc. įkalintų kalinių buvo motinos, 55 proc. turėjo jaunesnių nei 16 m., trečdalis – jaunesnių nei 5 m. vaikų ar iki įkalinimo buvo vienišos motinos. Yra ir kalėjimuose gimstančių ir augančių mažylių.
Motinų įkalinimas sutrikdo šeimos gyvenimą ir gali visiškai sugriauti šeimas – į ypač sudėtingą situaciją patenkama tuomet, kai motina yra vienintelė šeimos maitintoja. Dėl šios priežasties pranešime rekomenduojama dažniau taikyti kalinimui alternatyvias bausmes, ypač tuomet, kai atliekama bausmė ir pavojus visuomenės saugumui nedideli.
Labai svarbu rasti pusiausvyrą tarp visuomenės saugumo ir šeimos santykių išsaugojimo. Taigi, kalinimo įstaigos turėtų nustatyti lanksčias lankymo sąlygų, dažnumo, trukmės ir laiko taisykles artimiausiems žmonėms. Jeigu kūdikis laikomas su motina kalėjime, svarbu užtikrinti tinkamą jo vystymąsi ir sudaryti vaikui palankias sąlygas.
Pradėti gyvenimą iš naujo
„Svarbiausiu kalinimo tikslu turėtų tapti grįžimo į darbą, visuomenę ir šeimą skatinimas, atmetant bet kokius stereotipus ir diskriminaciją“, – pabrėžia M. Panayotopoulos-Cassiotou. Juk būtent tai dažnai nulemia, ar moteris išeina iš įkalinimo įstaigos iškelta galva, ar palūžusi ir visiškai netekusi vilties.
Pasirengimas gyvenimui laisvėje ir grįžimui į „normalų gyvenimą“ yra labai svarbus procesas. Be jo palikusios kalėjimą moterys greitai nuleis rankas: rasti gyvenamąją vietą, darbą ir pasirūpinti priklausomais šeimos nariais tikrai nėra lengva.
Kalinčioms moterims turi būti suteikiama galimybė dirbti, dalyvauti savanoriškoje veikloje bei naudotis kitomis priemonėmis, padedančiomis integruotis į darbo rinką atlikus bausmę, teigiama pranešime.
Pranešime Komisija ir Taryba dar kartą prašomos priimti nacionalinių įstatymų suderinimui skirtą pamatinį sprendimą dėl įkalintųjų asmenų teisių apsaugos minimaliųjų standartų, didelį dėmesį skiriant moterų poreikiams.
20080305STO22900 Padidinti nuotrauką Tiesioginė diskusijų transliacija Plenarinės sesijos darbotvarkė Plačiau apie pranešimą [EN] Pranešimo dėl moterų padėties kalėjimuose tekstas Moterų teisių komitetas
LT
1
PHOTO
20080305PHT22981.jpg
LT
2
LINK
/eplive/expert/photo/20080305PHT22981/pict_20080305PHT22981.jpg
LT
3
LINK
/eplive/public/livebroadcast_lt.htm
LT
4
LINK
/sides/indexPartSession.do?reference=2008-03&language=LT
LT
7
LINK
/activities/committees/homeCom.do?body=FEMM&language=LT
-//EP//TEXT IM-PRESS 20080128IPR19735 0 NOT XML V0//LT
-//EP//TEXT REPORT A6-2008-0033 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
