GALUTINIS
A6-0239/2006
10.7.2006
*
PRANEŠIMAS
dėl pasiūlymo dėl Tarybos sprendimo dėl Roterdamo konvencijos dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje, patvirtinimo Europos bendrijos vardu
(KOM(2006)0250 – C6‑0186/2006 – 2006/0080(CNS))
Aplinkos, visuomenės sveikatos ir maisto saugos komitetas
Pranešėjas:
Johannes Blokland
PE 374.451v02-00
Procedūrų sutartiniai ženklai
* Konsultavimosi procedūra balsavusių narių balsų dauguma
**I Bendradarbiavimo procedūra (pirmasis svarstymas) balsavusių narių balsų dauguma
**II Bendradarbiavimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas) balsavusių narių balsų dauguma
***II Bendro sprendimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas) balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS Error! Bookmark not defined.
AIŠKINAMOJI DALIS............................................................... Error! Bookmark not defined.
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Tarybos sprendimo dėl Roterdamo konvencijos dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje, patvirtinimo Europos bendrijos vardu
( KOM(2006)0250 – C6‑0186/2006 – 2006/0080(CNS) )
(Konsultavimosi procedūra)
Europos Parlamentas ,
– atsižvelgdamas į pasiūlymą dėl Tarybos sprendimo ( KOM(2006)0250 )
OL C ... / Dar nepaskelbta Oficialiajame leidinyje. ,
– atsižvelgdamas į Roterdamo konvenciją dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje,
– atsižvelgdamas į EB sutarties 133 straipsnio ir 175 straipsnio 1 dalies nuostatas, susijusias su 300 straipsnio 2 dalies pirmos pastraipos pirmuoju sakiniu,
– atsižvelgdamas į EB sutarties 300 straipsnio 3 dalies pirmą pastraipą, pagal kurią Taryba kreipėsi į Parlamentą dėl konsultacijos ( C6‑0186/2006 ),
– atsižvelgdamas į Darbo tvarkos taisyklių 51 straipsnį ir 83 straipsnio 7 dalį,
– atsižvelgdamas į Aplinkos, visuomenės sveikatos ir maisto saugos komiteto pranešimą ir į Tarptautinės prekybos komiteto nuomonę ( A6‑0239/2006 ),
1. pritaria susitarimo sudarymui;
2. paveda Pirmininkui perduoti Parlamento poziciją Tarybai ir Komisijai bei valstybių narių ir parlamentams ir vyriausybėms.
AIŠKINAMOJI DALIS
Europos Parlamentas 2002 m. spalio 24 d. pateikė savo teigiamą nuomonę dėl to, kad Taryba Europos bendrijos vardu patvirtintų Roterdamo konvenciją dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje
OL C 300, 2003 12 31, p. 443-607 E. (pranešimas A5-0290/2002 ). Komisija pasiūlė, kad Tarybos sprendimo pagrindas būtų EB sutarties 133 straipsnis. Tačiau Parlamentas pasiūlė sprendimo šį teisinį pagrindą pakeisti į kitą – EB sutarties 175 straipsnį. Šiam pakeitimui vienbalsiai pritarė Taryba.
Tarybos sprendimas dėl pritarimo konvencijai pagal 175 straipsnį (Sprendimas 2003/106/EB
OL L 63, 2003 3 6, p. 27. ) buvo priimtas 2002 m. gruodžio 19 d., o ratifikavimo dokumentas kartu su Europos bendrijos deklaracija dėl kompetencijos 2002 m. gruodžio 20 d. buvo deponuoti Jungtinių Tautų Generaliniam Sekretoriui. Roterdamo konvencija įsigaliojo 2004 m. vasario 24 d.
Vis dėlto Komisija prieštaravo tam, kad būtų pakeistas teisinis pagrindas, ir 2003 m. vasario 28 d. Europos Teisingumo Teismui pagal EB sutarties 230 straipsnio nuostatas pateikė prašymą panaikinti Tarybos sprendimą. Kadangi teisinio pagrindo klausimas buvo svarbus ir Parlamentui, jis Teisme kalbėjo Tarybos naudai.
Generalinė advokatė 2005 m. gegužės 26 d. pateiktoje išvadoje pabrėžė: „ Apibendrinu: atsižvelgus į konvencijos turinį ir tikslus bei aplinkybes, kuriomis ji buvo patvirtinta, paaiškėja, kad jos svorio centras yra ne bendrosios prekybos politikos, o aplinkos apsaugos politikos srityje. […] Sutinku su Tarybos ir pasisakiusiųjų nuomone, kad konvencija, atsižvelgiant į jos teisinį pagrindą, yra labiau susijusi su Kartaginos protokolu dėl biologinio saugumo, negu su „Energijos žvaigždės“ susitarimu. Taigi buvo teisinga konvencijos patvirtinimo pagrindu laikyti EB sutarties 175 straipsnio 1 dalį, o ne EB sutarties 133 straipsnį.“
2005 m. gegužės 26 d. pateiktos Generalinės advokatės išvados byloje C-94/03 45 punktas.
Taigi Taryba, Komisija, Parlamentas ir pranešėjas nustebo, kai jiems buvo pranešta, jog 2006 m. sausio 10 d. sprendimu
Byla C-94/03. Teisingumo Teismas panaikino Tarybos sprendimą dėl konvencijos patvirtinimo ir nusprendė, kad turėjo būti dvigubas teisinis pagrindas – 133 straipsnis ir 175 straipsnio 1 dalis, o ne vien 133 straipsnis arba 175 straipsnio 1 dalis, kaip to prašė Komisija.
Kadangi Teismo sprendimo neįmanoma apskųsti, teisės aktų leidybos institucija turi iš naujo pradėti Tarybos sprendimo priėmimo procedūrą, šį kartą pagal Teismo nurodytą teisinį pagrindą.
Tai, kad buvo panaikintas Tarybos sprendimas 2003/106/EB, neturi įtakos pradiniam konvencijos ratifikavimui ir EB lieka konvencijos šalimi pagal Vienos konvenciją dėl sutarčių teisės. Tačiau būtina priimti naują Tarybos sprendimą pagal minėtąjį dvigubą teisinį pagrindą ir pakeistą deklaraciją dėl kompetencijos, kurioje būtų atspindimas teisinio pagrindo pakeitimas. Siekiant išvengti teisinio vakuumo siūloma, kad naujasis sprendimas atgaline data galiotų iki ankstesniojo Tarybos sprendimo priėmimo datos.
Pagal dabartinį Komisijos pasiūlymą siekiama pakeisti panaikintą Tarybos sprendimą nauju sprendimu, priimtu remiantis tinkamu teisiniu pagrindu. Pranešėjas rekomenduoja priimti Komisijos pasiūlymą be pakeitimų.
PROCEDŪRA
Pavadinimas
Pasiūlymas dėl Tarybos sprendimo dėl Roterdamo konvencijos dėl sutikimo, apie kurį pranešama iš anksto, procedūros, taikomos tam tikroms pavojingoms cheminėms medžiagoms ir pesticidams tarptautinėje prekyboje, patvirtinimo Europos bendrijos vardu
Nuorodos
COM(2006)0250 – C6-0186/2006 – 2006/0080(CNS)
Konsultavimosi su Parlamentu data
13.6.2006
Atsakingasis komitetas Paskelbimo plenariniame posėdyje data
ENVI 15.6.2006
Nuomonę teikiantis(-ys) komitetas(-ai) Paskelbimo plenariniame posėdyje data
INTA 15.6.2006
Nuomonė nepareikšta Sprendimo priėmimo data
INTA 20.6.2006
Glaudesnis bendradarbiavimas Paskelbimo plenariniame posėdyje data
Pranešėjas(-ai) Paskyrimo data
Johannes BLOKLAND 14.6.2006
Pakeistas (-i) pranešėjas(-ai)
Supaprastinta procedūra – nutarimo data Sprendimo priėmimo data
Teisinio pagrindo užginčijimas JURI nuomonės pareiškimo data
/
Numatytų lėšų keitimas BUDG nuomonės pareiškimo data
/
Parliament to consult European Economic and Social Committee – date decided in plenary
Parlamentas pasikonsultuos su Regionų komitetu – per plenarinį posėdį paskirta data
Svarstymas komitete
6.7.2006
Priėmimo data
6.7.2006
Galutinio balsavimo rezultatai
+:
–:
0:
26
0
0
Posėdyje per galutinį balsavimą dalyvavę nariai
Georgs Andrejevs, Johannes Blokland, John Bowis, Frieda Brepoels, Martin Callanan, Chris Davies, Mojca Drčar Murko, Anne Ferreira, Karl-Heinz Florenz, Satu Hassi, Christa Klaß, Eija-Riitta Korhola, Holger Krahmer, Peter Liese, Jules Maaten, Marios Matsakis, Riitta Myller, Vittorio Prodi, Guido Sacconi, Richard Seeber, María Sornosa Martínez, Thomas Ulmer, Anja Weisgerber
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Jutta D. Haug, Erna Hennicot-Schoepges
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Zuzana Roithová
Pateikimo data
10.7.2006
Pastabos (pateikiamos tik viena kalba)
