Rinkimai Birmoje: nauji Mianmaro diktatūros drabužiai
Užsienio ryšiai
2010-11-08 - 15:46
Lapkričio 7-osios rinkimai Birmoje nebuvo nei laisvi, nei sąžiningi ©BELGA_EPA_STR Rinkėjų balsus skaičiuojančioje Birmoje sekmadienį surengti pirmieji per pastarąjį 20-metį rinkimai. Nors į Mianmaru generolų režimo pavadintą šalį nebuvo įleisti užsienio stebėtojai ir žurnalistai, pasaulį pasiekia pranešimai apie mažą rinkėjų aktyvumą ir rimtus balsavimo procedūrų pažeidimus. Nusivylimą rinkimais išreiškęs Europos Parlamento pirmininkas J. Buzek apgailestauja, kad jie tapo ne laisvos piliečių pasirinkimo išraiška, o bandymu karinei diktatūrai suteikti civilinį pavidalą.
Neseniai naują trispalvę vėliavą patvirtinusioje Pietryčių Azijos šalyje lapkričio 7 d. surengti rinkimai į parlamentą ir regionines asamblėjas. Namų arešto sąlygomis gyvenanti opozicijos lyderė Aung San Suu Kyi ragino boikotuoti karinės chuntos rengtą balsavimą.
Rinkimų iliuzija
Tariamai dideliu rinkėjų aktyvumu besidžiaugianti karinė chunta teigia oficialius rezultatus paskelbsianti po keleto dienų.
Pasak EP vadovo J. Buzeko, rinkimų proceso metu opozicijos partijoms, išraiškos laisvei ir žiniasklaidai taikyti apribojimai reiškia pamatinių demokratijos vertybių pažeidimą. Jis paragino sukurti tarptautinę komisiją, tirsiančią Birmoje vykdytus karo nusikaltimus ir žmogaus teisių pažeidimus.
„Negalime kalbėti apie laisvus ir sąžiningus rinkimus: žiniasklaida praneša apie milžiniškus pažeidimus, be to, dalis vietų buvo iš anksto rezervuota kariniam režimui“, – pabrėžia EP delegacijos santykiams su Pietryčių Azijos šalimis pirmininkas Werner Langen (Europos liaudies partija, Vokietija).
Primindama, kad rinkimų surengimo faktas negarantuoja šalies demokratiškumo, ES užsienio politikos vadovė Catherine Ashton išreiškė apgailestavimą dėl to, kad jie nebuvo laisvi, sąžiningi ir reprezentatyvūs.
Aung San Suu Kyi laisvės viltis
Europos Parlamento pirmininkas paragino Birmos valdžią „nedelsiant ir besąlygiškai“ išlaisvinti opozicijos lyderę Aung San Suu Kyi ir kitus politinius kalinius. Tarptautinė bendruomenė viliasi, kad tai įvyks lapkričio 13 d., kuomet baigsis dabartinis jos namų arešto laikotarpis.
Karinė chunta niekuomet nepripažino 1990 m. vykusių rinkimų, kuriuos laimėjo Suu Kyi vadovaujama Nacionalinė demokratijos lyga, rezultatų. Prabėgus metams nuo susidorojimo su 2007 m. vykusiais budistų vienuolių protestais, generolai surengė referendumą dėl naujosios konstitucijos ir 2010 m. rinkimų.
Konstitucija garantuoja ketvirtadalį vietų parlamente kariškiams, be to, prieš rinkimus daugelis karininkų savo mundurus iškeitė į sąrašus chuntos remiamų partijų sąrašuose.
2010 m. rinkimai Birmoje:
Pirmieji nuo 1990 m.
29 mln. rinkėjų, 45 % niekad nėra tekę balsuoti
Balsavimo teisė atimta vienuoliams ir politiniams kaliniams
Šalis neįsileido stebėtojų ir žurnalistų iš užsienio
25 % vietų rezervuota kariuomenei
3 tūkst. kandidatų, dauguma – chuntos remiamų partijų sąrašuose
20101108STO92189 J. Buzeko pranešimai spaudai Rinkimai Birmoje tebus parodija, sako žmogaus teisių gynėjai Rezoliucija dėl padėties Mianmare (Birmoje) Nenutildyti Birmos disidentai: Zoya Phan
LT
1
PHOTO
20101028PHT91300.jpg
LT
2
LINK
/president/view/en/index.html
-//EP//TEXT IM-PRESS 20100927STO83659 0 NOT XML V0//LT
-//EP//TEXT TA P7-TA-2010-0196 0 NOT XML V0//LT
-//EP//TEXT IM-PRESS 20090106FCS45491 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
