Pirmadienį sesijoje: 2010 m. biudžetas, verslo aplinka Europoje
Institucijos
2009-03-10 - 11:47
Pirmadienio vakarą prasidėjo viena iš dviejų kovo mėnesį Strasbūre rengiamų sesijų Pirmadienį pradėdamas Europos Parlamento plenarinę sesiją Strasbūre, jo pirmininkas Hans-Gert Pöttering tylos minute pagerbė Šiaurės Airijoje įvykdyto teroro išpuolio aukų atminimą. Pasveikinęs moteris Tarptautinės moters dienos proga, Parlamento vadovas paragino skatinti aktyvesnį moterų dalyvavimą visuomenės gyvenime. Pirmadienio posėdyje europarlamentarai aptarė 2010 m. biudžeto gaires ir diskutavo dėl teisinės aplinkos, kurioje veikia ES bendrovės, gerinimo.
Hans-Gert Pöttering griežtai pasmerkė Šiaurės Airijoje įvykdytą teroro išpuolį, kurio metu žuvo du britų kariai ir buvo sužeisti keturi žmonės. „Šiems žudikams nepavyks sugriauti kruopščiai plėtojamo Šiaurės Airijos taikos proceso, kurį visuomet rėmė Europos Parlamentas“, – pabrėžė jis. Smurtas Š. Airijoje liovėsi daugiau kaip prieš dešimtmetį.
Parlamento pirmininkas pasveikino su Tarptautine moters diena ir paragino skatinti aktyvesnį moterų dalyvavimą politikoje ir efektyviau kovoti su prievarta moterų atžvilgiu.
2010 m. biudžeto gairės
László Surján (Europos liaudies partijos ir Europos demokratų frakcija, Vengrija) parengtame pranešime įvardijami ateinančių metų biudžeto prioritetai – kova su ekonomikos krize, klimato kaita, nelegalia imigracija, nusikalstamumu ir terorizmu, taip pat apsirūpinimas energija.
„Piliečiai nerimauja dėl savo būstų šildymo ir apsirūpinimo maistu. Mums reikia biudžeto, kuris Europoje grąžintų tikėjimą“, – sakė pranešėjas.
Vakar aptartame Vladimíro Maňkos (Socialistų frakcija, Slovakija) pranešime įvardijami ir paties Europos Parlamento biudžeto prioritetai. Jame teigiama, kad efektyvesnės vertimo paslaugos leistų sutaupyti 10 mln. eurų. Pranešime raginama numatyti papildomus išteklius, kurių prireiktų, jei į ES įstotų Kroatija.
Verslas Europoje
Pirmadienį aptarti trys pranešimai dėl bendrovių teisės Europoje. Siūlomas priimti Europos privačiosios bendrovės (lot. Societas Privata Europaea , SPE) statutas nedidelėms tarpvalstybinio pobūdžio įmonėms leistų lengviau plėtoti verslą visoje Europoje.
Su didžiosiomis bendrovėmis bei JAV įmonėmis sunkiai gebančių konkuruoti ES mažųjų ir vidutinių įmonių (MVĮ) padėtis pagerėtų, jei dešimt Smulkiojo verslo akto principų būtų teisiškai privalomi, būtų mažinamas biurokratizmas ir taikoma moderni prie MVĮ poreikių pritaikyta administravimo sistema, sako europarlamentarai.
Europos Parlamentas taip pat ragina Komisiją pateikti direktyvos dėl lengvesnio įmonių registruotųjų buveinių perkėlimo į kitą šalį.
Kiti klausimai
Plenariniame posėdyje taip pat pristatyti pranešimai dėl socialinės romų padėties, ES prieglobsčio sistemos, lošimų internete ir maisto kokybės užtikrinimo.
20090309STO51241 EP pasmerktas teroras Š. Airijoje, paremtos moterų teisės Pirmadienį svarstyti pranešimai Azartiniai lošimai internete: sukčiavimo ir priklausomybės mažinimas Aktyvesnis moterų dalyvavimas politikoje Posėdžio vaizdo įrašas Verslas Europos Sąjungoje
LT
1
PHOTO
20090306PHT51191.jpg
LT
5
LINK
/elections2009/welcome/headlines.htm?ref=20090302STO50555&secondRef=0&language=LT
LT
6
LINK
/wps-europarl-internet/frd/vod/player?currentSei=SEI3&date=20090309&language=lt
LT
7
LINK
http://ec.europa.eu/youreurope/business/index_lt.htm
-//EP//TEXT IM-PRESS 20090306IPR51101 0 NOT XML V0//LT
-//EP//TEXT AGENDA 20090309 SIT NOT XML V0//LT
-//EP//TEXT IM-PRESS 20090309STO51240 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
