4.5.2011 B7-0283/2011 PASIŪLYMAS DĖL REZOLIUCIJOS pagal Darbo tvarkos taisyklių 90 straipsnio 6 dalį
dėl kovos su klastojimu prekyboje susitarimo (KKPS) suderinamumo su sutartimis
Rebecca Harms
,
Jan Philipp Albrecht
Verts/ALE frakcijos vardu
PE465.579v01-00 B7‑0283/2011 Europos Parlamento rezoliucija, kurioje reikalaujama, kad Teisingumo Teismas pateiktų nuomonę dėl kovos su klastojimu prekyboje susitarimo (KKPS) suderinamumo su sutartimis
Europos Parlamentas ,
– atsižvelgdamas į kovos su klastojimu prekyboje susitarimą (KKPS), pateiktą pasirašyti 2011 m. gegužės 1 d.,
– atsižvelgdamas į Sutarties dėl Europos Sąjungos veikimo 218 straipsnio 11 dalį,
– atsižvelgdamas į Darbo tvarkos taisyklių 90 straipsnio 6 dalį,
A. kadangi kovos su klastojimu prekyboje susitarimas turėtų teisinių pasekmių keliose srityse, kuriose Europos Parlamentas turi teisėkūros įgaliojimus, įskaitant naujus, pvz., baudžiamoji teisė,
B. kadangi būtina užtikrinti teisinį tikrumą siekiant išvengti suderinamumo su sutartimis klausimo, kylančio šio susitarimo ratifikavimo metu ar vėliau,
1. nusprendžia prašyti Teisingumo Teismą pateikti nuomonę dėl minėtojo susitarimo suderinamumo su sutartimis;
2. paveda Pirmininkui perduoti šią rezoliuciją Tarybai ir Komisijai susipažinti ir imtis reikiamų priemonių siekiant gauti Teisingumo Teismo nuomonę šiuo klausimu.
