Europos Parlamente paminėta Kovos su homofobija diena
Institucijos
Plenarinė sesija
2010-05-17 - 18:51
Pirmadienį Strasbūre pradėdamas Europos Parlamento plenarinę sesiją, jo pirmininkas Jerzy Buzek priminė, jog gegužės 17-ąją pažymima Tarptautinė kovos su homofobija diena. Prieš dvidešimt metų Pasaulio sveikatos organizacija išbraukė homoseksualumą iš ligų sąrašo.
„ES kovoja su diskriminacija visose srityse, taigi ir su homofobija“, – pareiškė Parlamento vadovas. Jis pridūrė, jog ES savo sutartimi bei Pagrindinių teisių chartija yra įsipareigojusi ginti diskriminuojamuosius.
Posėdžio pradžioje Parlamento vadovas taip pat pranešė apie tai, jog Vokietijos projektas „Traukinys į Europą“ laimėjo šių metų Karolio Didžiojo jaunimo premiją, kurią EP pirmininkas įteikė praėjusią savaitę Achene (Vokietija). Savo ruožtu J. Buzek pasidžiaugė tuo, kad praėjusį savaitgalį Europos Parlamente vykusiuose Atvirų durų dienos renginiuose Briuselyje bei Strasbūre apsilankė daugiau kaip 38 tūkst. žmonių.
Parlamento pirmininkas pasinaudojo proga pasveikinti naująsias Jungtinės Karalystės ir Vengrijos vyriausybes ir palinkėti joms stabilumo bei efektyvių sprendimų.
Europarlamentarai taip pat nutarė pakoreguoti sesijos darbotvarkę. Trečiadienį Parlamentas balsuos dėl 2008 m. ES Tarybos biudžeto įvykdymo. Klausimas dėl savarankiškai dirbančių vairuotojų darbo laiko atidėtas iki kitos sesijos. Tuo tarpu ketvirtadienio popietę, užuot svarsčius žurnalisto sulaikymą Padnestrėje, bus skirta dėmesio padėčiai Tailande.
20100514IPR74615 Išsamesnė sesijos apžvalga Sesijos darbotvarkė
LT
2
LINK
/sides/indexPartSession.do?reference=2010-05-2&language=LT
-//EP//TEXT IM-PRESS 20100510NEW74351 FULL-TEXT NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
