KLAUSIMAS ŽODŽIU H-0199/10
Vyriausybės valandai 2010 Gegužės mėnesio sesijoje
pagal 116 Darbo tvarkos taisyklių straipsnį
pateikė
Salvatore Iacolino
Komisijai
Tema: Atsakomybės paskirstymas pagal Europos Narkotikų strategiją
Europos narkotikų ir narkomanijos stebėsenos centras (ENNSC) yra Europos Sąjungos institucija, kurios teikiama visapusiška informacija ir objektyviais duomenimis grindžiami debatai dėl narkotikų ir narkomanijos Europoje. Jos veiklą kontroliuoja už vidaus reikalus atsakingas Komisijos narys.
Tačiau Europos lygmeniu su narkomanija ir prekyba narkotikais kovojama remiantis integruota strategija, kuri apibrėžta Komisijos Teisingumo, laisvės ir saugumo generalinio direktorato kovos su narkotikais politikoje.
Todėl sunku suprasti, kodėl Komisija įpareigojo už vidaus reikalų atsakingą Komisijos narį kontroliuoti stebėsenos centro Lisabonoje veiklą, kai už visą ES narkotikų strategijos kūrimą tebėra atsakingas Teisingumo, laisvės ir saugumo generalinis direktoratas.
Ar Komisija planuoja ir toliau taikyti šią kompetencijos sritis atskiriančią tvarką, ar, priešingai, mano, kad ją reikėtų pakeisti atsižvelgiant į dabartinę padėtį siekiant užtikrinti paprastesnį informacijos perdavimą ir geriau koordinuoti agentūros Lisabonoje ir Teisingumo, laisvės ir saugumo generalinio direktorato veiklą bei pavieniams Komisijos nariams skirtų užduočių vykdymą.
