Biudžeto deficitas – ne vienintelė viešųjų finansų bėda
Ekonomikos ir pinigų reikalai
2010-10-25 - 13:40
EP siūlo taikyti sankcijas finansų disciplinos nepaisančioms šalims, sukurti Europos valiutos fondą ir leisti bendras Europos obligacijas. ©BELGA_Photononstop_Jacques LOIC Kadangi dabartinį biudžeto deficitų ir skolų augimą daugeliu atveju lėmė ne valstybių išlaidumas, bet bankų gelbėjimo ir ekonominės krizės našta, Europos Parlamentas siūlo aktyviau kovoti ne tik su deficitu, bet ir įsiskolinimu bei makroekonominiu disbalansu. Europarlamentarai siūlo kurti Europos valiutos fondą, atmeta „Dovilio susitarimą“ ir gina sankcijoms siūlomą taikyti „atvirkštinės daugumos“ taisyklę.
Įsiskolinimas ir išbalansuota ekonomika
Kai kurias ES šalis į finansinę bedugnę įstūmė išlaidavimas (Graikijos skola 2006 m. sudarė 98 %, 2009 m. – 116 % BVP), kitoms smogė privačių bankų gelbėjimas (Airijos skola 2006 m. siekė 25 %, o 2009 m. – 64 % BVP).
Taikant Stabilumo ir augimo paktą (SAP) didžiausias dėmesys buvo skirtas deficitų lygio ribojimui, į milžiniškas skolas dalies ES valstybių skolas buvo žiūrima pro pirštus.
Kitu išbalansuojančiu faktoriumi tapo konkurencingumo skirtumai: šalys eksportuotojos (Vokietija, Nyderlandai) turi milžiniškus prekybos perviršius, o importuotojos (Ispanija, Portugalija) – netvarius deficitus.
Ekonomikos komisaras Olli Rehn įspėja, jog ir vėl ima ryškėti prieš krizę išryškėjęs pusiausvyros trūkumas ir ragina perviršio šalis skatinti paklausą, o deficito šalis – eksportą.
„Neturime kalbėti vien tik apie karpymą, karpymą ir dar kartą karpymą. Ekonominė valdysena – tai daugiau nei deficito valdymas“, – ragina nepamiršti Pascal Canfin (Žalieji/Europos laisvasis aljansas, Prancūzija).
Rizikos stebėsena: valdyba ir valiutos fondas
Europarlamentarų nuomone, taikant Stabilumo ir augimo pakto nuostatas, būtina daugiau dėmesio skirti skolų lygiui ir taikyti efektyvias sankcijas jo nemažinančioms šalims.
Makroekonominę rizikos stebėseną siūloma patikėti naujai steigiamai Europos sisteminės rizikos valdybai (ESRV). Siūlomas sukurti Europos valiutos fondas išskirtiniais atvejais padėtų su rimtomis mokėjimų balanso problemomis susidūrusioms vyriausybėms.
Remiantis vadinamuoju „Europos semestru“, būtų vertinama, ar ES narių biudžeto projektai atitinka finansinio stabilumo kriterijus. Europarlamentarai taip pat reikalauja tobulinti statistinių duomenų patikimumą ir ES bei euro zonos atstovavimą tarptautinėse organizacijose.
Efektyvesnėms sankcijoms – atvirkštinė dauguma
Rugsėjo pabaigoje Europos Komisijos pateiktuose siūlymuose bei Van Rompuy Ekonomikos valdysenos darbo grupės pateiktoje ataskaitoje atsispindi daugelis D. Feio pranešimo nuostatų.
Svarbiausia jų – atvirkštinės daugumos taisyklė: sankcijos finansinės tvarkos nesilaikančioms valstybėms įsiteisėtų tuomet, jei Komisijos siūlymo dėl jų taikymo neatmestų Taryba kvalifikuota balsų dauguma.
Europarlamentarai negaili kritikos atvirkštinės daugumos principą atmetančiam Angelos Merkel ir Nikolas Sarkozy „Dovilio susitarimui“. „Europa – ne vieta dviejų vadovų taryboms“, – teigia EP pranešėjas Diogo Feio (Europos liaudies partija, Portugalija).
Martin Schulz (Socialistų ir demokratų aljansas, Vokietija) Dovilio susitarimą vadina išpuoliu prieš ES institucijas, o Guy Verhofstadt (Liberalų ir demokratų aljansas, Belgija) ragina Parlamentą priešintis šiam susitarimui ir remti Komisijos siūlymą.
20101015STO87348 Rezoliucija dėl ES ekonomikos valdymo ir stabilumo užtikrinimo Ekonomikos iššūkiai išlieka ES dėmesio centre EP siūlo tvaraus augimo priemones Finansų krizės žodynas EP iškovojo daugiau galių finansų priežiūros institucijoms Komisijos siūlymai Ekonomikos valdysenos darbo grupės ataskaita
LT
1
PHOTO
20101020PHT88690.jpg
LT
7
LINK
http://ec.europa.eu/economy_finance/articles/eu_economic_situation/2010-09-eu_economic_governance_proposals_en.htm
LT
8
LINK
http://www.consilium.europa.eu/uedocs/cms_data/docs/pressdata/en/ec/117236.pdf
-//EP//TEXT TA P7-TA-2010-0377 0 NOT XML V0//LT
-//EP//TEXT IM-PRESS 20101008FCS86210 0 NOT XML V0//LT
-//EP//TEXT IM-PRESS 20101008FCS86210 0 NOT XML V0//LT
-//EP//TEXT IM-PRESS 20100414FCS72750 0 NOT XML V0//LT
-//EP//TEXT IM-PRESS 20100910FCS81938 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
