GALUTINIS
A6-0284/2006
18.9.2006
*
PRANEŠIMAS
dėl Europos Sąjungos 2006 finansinių metų taisomojo biudžeto Nr. 4/2006 projekto
(11298/2006 – C6‑0247/2006 – 2006/2149(BUD))
III skirsnis – Komisija
Biudžeto komitetas
Pranešėjas:
Giovanni Pittella
PE 376.338v03-00
TURINYS
PASIŪLYMAS DĖL EUROPOS PARLAMENTO REZOLIUCIJOS.........................................3
AIŠKINAMOJI DALIS..............................................................................................................5
PROCEDŪRA.............................................................................................................................8
PASIŪLYMAS DĖL EUROPOS PARLAMENTO REZOLIUCIJOS
dėl Europos Sąjungos 2006 finansinių metų taisomojo biudžeto Nr. 4/2006 projekto, III skirsnis – Komisija
(11298/2006 – C6‑0247/2006 – 2006/2149(BUD) )
Europos Parlamentas ,
– atsižvelgdamas į Europos bendrijos steigimo sutartį, ypač į jos 272 straipsnio 4 dalies priešpaskutinę pastraipą,
– atsižvelgdamas į Europos atominės energijos bendrijos steigimo sutartį, ypač į jos 177 straipsnį,
– atsižvelgdamas į Tarybos 2002 m. birželio 27 d. reglamentą (EB, Euratomas) Nr. 1605/2002 dėl Finansinio reglamento, taikomo EB bendrajam biudžetui
OL L 248, 2002 9 16, p.1. , ypač į jo 37 ir 38 straipsnius,
– atsižvelgdamas į Europos Sąjungos 2006 finansinių metų bendrąjį biudžetą, galutinai patvirtintą 2005. m. gruodžio 15 d.
OL L 78, 2006 3 15. ,
– atsižvelgdamas į 1999 m. gegužės 6 d. Europos Parlamento, Tarybos ir Komisijos tarpinstitucinį susitarimą dėl biudžeto vykdymo tvarkos ir biudžeto sudarymo procedūros tobulinimo
OL C 172, 1999 6 18, p.1. Susitarimas, iš dalies pakeistas Europos Parlamento ir Tarybos sprendimu 2005/708/EB (OL L 269, 2005 10 14, p. 24). ,
– atsižvelgdamas į Europos Sąjungos 2006 finansinių metų preliminaraus taisomojo biudžeto Nr. 4/2006 projektą, kurį Komisija pateikė 2006. m. liepos 16 d. ( SEC(2006)0760 ),
– atsižvelgdamas į taisomojo biudžeto Nr. 4/2006 projektą, kurį Taryba patvirtino 2006. m. liepos 17 d. (11298/2006 – C6‑0247/2006 ),
– atsižvelgdamas į Darbo tvarkos taisyklių 69 straipsnį bei IV priedą,
– atsižvelgdamas į Biudžeto komiteto pranešimą ( A6‑0284/2006 ),
A. kadangi taisomojo biudžeto projektas Nr. 4/2006 susijęs su biudžeto pajamų dalimi ir apima ne vieną elementą, nuo kurio priklauso valstybių narių įnašų į Bendrijos nuosavų išteklių sistemą dydis,
B. kadangi šie elementai susiję su metiniu tradicinių nuosavų išteklių ir PVM bei BNP bazių prognozių patikrinimu, įnašų, kurių reikia Jungtinei Karalystei taikomai korekcijai finansuoti, techniniu perskaičiavimu ir nuo 2005 m. susidariusiu išorės veiklai skirtų Garantijų fondo lėšų pertekliumi,
C. kadangi per 2005 m. gruodžio mėn. Briuselyje vykusį susitikimą Europos Sąjungos Taryba ragino Komisiją nuodugniai ir išsamiai patikrinti visas ES išlaidų ir pajamų sritis, įskaitant Jungtinei Karalystei taikomą korekciją, ir 2008–2009 m. pateikti ataskaitą ir pasiūlymus,
D. kadangi atlikdama ši patikrinimą ir rengdama savo pasiūlymus Komisija turi atsižvelgti į Europos Parlamento darbą ir rekomendacijas, kaip nustatyta prie 2006 m. gegužės 17 d. tarpinstitucinio susitarimo dėl biudžetinės drausmės ir patikimo finansų valdymo
OL C 139, 2006 6 14, p. 1. pridėtoje deklaracijoje Nr. 3,
E. kadangi Parlamentas užmezgė dialogą su nacionaliniais parlamentais siekdamas pagal jam suteiktas teises prisidėti prie numatyto išsamaus nuosavų išteklių sistemos patikrinimo,
1. pritaria taisomojo biudžeto projektui Nr. 4/2006 be pakeitimų;
2. paveda Pirmininkui perduoti šią rezoliuciją Tarybai ir Komisijai.
AIŠKINAMOJI DALIS
Įžanga
2006 m. biudžeto taisomojo biudžeto projektą Nr. 4 sudaro šie elementai:
· tradicinių nuosavų išteklių (TOR sudaro muito mokesčiai, žemės ūkio mokesčiai ir cukraus mokesčiai), PVM ir BNP bazių bei numatytų biudžeto lėšų atitinkamoms Jungtinei Karalystei palankioms korekcijoms ir jų finansavimo (kuris pakeičia valstybių narių nuosavų išteklių įnašų į ES biudžetą dydžius) prognozių persvarstymas;
· kartu su nuosavų išteklių prognozių persvarstymu į šį taisomojo biudžeto projektą įtrauktas Garantijų fondo išorės veiklai perteklius bendrajame biudžete, nustatytas 2005 m. gruodžio 31 d.
Tarybos sprendimo 2000/597/EB, Euratomas, dėl Europos Bendrijų nuosavų išteklių sistemos 7 straipsnyje nurodoma, kad „... Garantijų fondo perteklius, susidaręs dėl išorinių priemonių taikymo, perkeltas į biudžeto pajamų sąskaitą, priskiriamas nuosaviems ištekliams“. Šio pertekliaus suma – 92 730 000 eurų, ji sumažina atitinkamai BNP pagrįstus valstybių narių nuosavų išteklių įnašus.
Prognozių dėl TOR, PVM ir BNP bazių persvarstymas
Prognozė, dėl kurios buvo susitarta 2006 m. gegužės mėn., buvo pakeista, kaip pateikta toliau:
– Bendra prognozė dėl 2006 m. žemės ūkio mokesčių buvo beveik nepakeista – 763,4 mln. eurų (atėmus surinkimo išlaidas – 25 proc.), buvo pakeistas tik prognozuojamų sumų pasiskirstymas tarp valstybių narių.
– Bendra prognozė dėl 2006 m. cukraus mokesčių buvo gerokai sumažinta nuo 556,2 mln. eurų iki 150,6 mln. eurų (atėmus surinkimo išlaidas – 25 proc.); tai įvyko sumažinus gamybos prognozę ir dėl mažesnių eksporto kompensacijų (kurios sumažino bendrą prognozę nuo 556,2 mln. eurų iki 254,4 mln. eurų), taip pat atidėjus 2006 m. mokėjimo balanso galutinę datą – 2006 m. gruodžio 12 d. data buvo pakeista 2007 m. balandžio 15 d. data. Taigi naują 254,4 mln. sumą sudarys 150,6 mln. eurų dalinė įmoka, kuri bus sumokėta 2006 m., o 94,8 mln. likutis bus įmokėtas ir paskirstytas biudžete 2007 m.
– Bendra prognozė dėl 2006 m. muito mokesčių šiuo metu yra 13 874,9 mln. eurų (atėmus surinkimo išlaidas – 25 proc.); palyginti su 2005 m. balandžio mėn. prognoze (12 905,4 mln. eurų), ši prognozė didesnė 7,5 proc.
– Bendra 2006 m. ES BNP bazės prognozė yra 11 126 054,4 mln. eurų; palyginti su 2005 m. balandžio mėn. prognoze (11 086 088,0 mln. eurų), ši prognozė nedaug didesnė – 0,36 proc.
– Bendra 2006 m. ES neapribotos PVM bazės prognozė šiuo metu yra 5 276 515,9 mln.; palyginti su 2005 m. balandžio mėn. prognoze (5 326 182,1 mln. eurų), ši prognozė yra nedaug mažesnė – 0,93 proc. Bendra 2006 m. ES apribotos PVM bazės
Pagal Tarybos sprendimą Nr. 2000/597 EB, Euratomas, jei valstybės narės PVM bazė yra didesnė nei 50 proc. jos BNP, ji apribojama šiais 50 proc. 2006 m. balandžio mėn. preliminariame taisomojo biudžeto projekte numatyta, kad šių valstybių narių PVM bazė apribota iki 50 proc. BNP: Čekijos Respublikos, Estijos, Graikijos, Ispanijos, Airijos, Kipro, Liuksemburgo, Maltos, Portugalijos ir Slovėnijos. prognozė yra 5 105 867,8 mln. eurų; palyginti su 2005 m. balandžio mėn. prognoze (5 132 126,45 mln. eurų), ši prognozė nedaug mažesnė – 0,51 proc.
1-asis 2005 m. JK palankios korekcijos atnaujinimas, 2-asis 2004 m. JK palankios korekcijos atnaujinimas, galutinė 2002 m. JK palankios korekcijos suma.
Jungtinei Karalystei palanki biudžeto disbalanso korekcija (toliau – JK palanki korekcija), kuri bus paskirstyta dabartiniame taisomajame biudžete, yra 3 metų – 2002, 2004 ir 2005 m. – korekcija
Dėl 2003 m. JK palankios korekcijos – Komisija, remdamasi 2000 m. apskaičiavimo metodu , pasiūlys biudžeto atnaujinimą, jei ji smarkiai skirsis nuo atitinkamo anksčiau biudžete numatyto apskaičiavimo. Pagal dabartinius Komisijos skaičiavimus 2003 m. JK palankios korekcijos suma daug nesiskiria nuo 2003 m. JK palankios korekcijos 1-ojo atnaujinimo , kuris buvo įtrauktas į taisomąjį biudžetą 2004 m. rugpjūčio mėn. Taigi dabartiniame 2006 m. balandžio mėn. preliminariame taisomojo biudžeto projekte atnaujinimo dėl lėšų numatymo nesiūloma. . Kadangi tam tikrų metų JK palanki korekcija finansuojama kitais metais, visos 25 valstybės narės dalyvauja 2004 ir 2005 m. finansuojant JK palankią korekciją. Tačiau 2002 m. finansuojant JK palankią korekciją dalyvauja tik 15 šalių, kurios buvo valstybės narės 2003 m.
Dabartiniame taisomojo biudžeto projekte numatyta, kad į 2006 m. biudžetą bus įtrauktas 1-asis 2005 m. JK palankios korekcijos atnaujinimas, 2-asis 2004 m . JK m. palankios korekcijos atnaujinimas , taip pat galutinė 2002 m. JK palankios korekcijos suma.
· 2005 m. JK palankios korekcijos 1-ojo atnaujinimo suma yra 846,5 mln. eurų mažesnė už preliminarią 2005 m. JK palankios korekcijos sumą , kuri buvo įtraukta į 2006 m biudžetą.
· 2004 m. JK palankios korekcijos 2-ojo atnaujinimo suma yra 239,7 mln. eurų didesnė už 2004 m. JK palankios korekcijos 1-ojo atnaujinimo sumą, kuri buvo įtraukta į 2005 m. gegužės mėn. taisomąjį biudžetą.
· 2002 m. JK palankios korekcijos galutinė suma yra 124,4 mln. eurų didesnė už 2002 m. JK palankios korekcijos 1-ojo atnaujinimo sumą , kuri buvo įtraukta į 2003 m. balandžio mėn. taisomąjį biudžetą.
Pritarimas
Reikia pažymėti, kad šio taisomojo biudžeto turinys yra techninio pobūdžio ir neskatina kokių nors specialių Parlamento veiksmų.Todėl pranešėjas siūlo pritarti Tarybos dokumentui jo nekeičiant ir taip užbaigti procedūrą per pirmąjį svarstymą.
Tačiau šia proga ir atsižvelgdamas į tai, kad pagal dabartinį taisomąjį biudžetą vienintelei valstybei narei palankios biudžeto korekcijos suma 2002 m. – 5,6 mlrd. eurų, apskaičiuota suma 2004 m. – 5,4 mlrd. eurų ir apskaičiuota suma 2005 m. – 4,8 mlrd. eurų, pranešėjas mano, kad vienintelei valstybei palanki dabartinė biudžeto disbalanso koregavimo sistema yra visiškai neskaidri ir pasenusi.
Naujausias Komisijos pasiūlymas (Iš esmės jame JK palanki korekcija neliečiama (išskyrus naujųjų valstybių narių išlaidas) ir netgi siūloma papildomų išimčių, nustatančių mažesnius nuosavų išteklių mokėjimus tam tikroms valstybėms narėms, patiriančioms didesnę biudžeto mokesčių naštą.
Pranešėjas tikisi, kad persvarstant nuosavų išteklių sistemą prieš 2008–2009 m. laikotarpį bus galutinai sukurta teisinga, skaidri, racionali ir paprasta sistema. Pagal 2006 m. gegužės 17 d. Tarpinstitucinio susitarimo dėl biudžeto disciplinos ir gero finansinio valdymo priedą – deklaraciją Nr. 3 dėl finansinės programos persvarstymo – Europos Parlamentas bus visiškai įtrauktas į šį plataus pobūdžio persvarstymą. Europos Parlamentas ir nacionaliniai parlamentai kartu jau vykdo paruošiamuosius darbus.Pranešėjas tikisi, kad ateityje priimtas sprendimas bus pagrįstas nešališku valstybių narių, kurių įnašas į ES biudžetą panašus, vertinimu.
PROCEDŪRA
Pavadinimas
Europos Sąjungos 2006 finansinių metų taisomojo biudžeto Nr. 4/2006 projektas
Nuorodos
11298/2006 – C6-0247/2006 – 2006/2149(BUD)
Teisinis pagrindas
EB sutarties 272 ir Euratomo sutarties 177 straipsniai
Pagrindas Darbo tvarkos taisyklėse
69 straipsnis ir IV Priedas
Atsakingas komitetas Kreipimosi data
BUDG 5.9.2006
Nuomonę teikiantis(-ys) komitetas(-ai) Kreipimosi data
Pranešėjas Paskyrimo data
Giovanni Pittella 6.12.2004
Ankstesnis pranešėjas
Salvador Garriga Polledo
Preliminarus taisomojo biudžeto projektas Komisijos pateikimo data
No 4/2006 – SEC(2006)0760 16.6.2006
Data, kada Taryba sudarė taisomojo biudžeto projektą
17.7.2006
Data, kada Taryba perdavė taisomojo biudžeto projektą
18.7.2006
Svarstymas komitete
12.9.2006
Priėmimo data
12.9.2006
Galutinio balsavimo rezultatai
Už: 15
Prieš: 0
Susilaikė: 0
Posėdyje per galutinį balsavimą dalyvavę nariai
Gérard Deprez, Brigitte Douay, Hynek Fajmon, Szabolcs Fazakas, Ingeborg Gräßle, Louis Grech, Nathalie Griesbeck, Catherine Guy-Quint, Jutta D. Haug, Ville Itälä, Anne E. Jensen, Janusz Lewandowski, Vladimír Maňka, Giovanni Pittella, Esko Seppänen
Posėdyje per galutinį balsavimą dalyvavę pavaduojantys nariai
Posėdyje per galutinį balsavimą dalyvavę pavaduojantys nariai (178 straipsnio 2 dalis)
Pateikimo data
18.9.2006
Pastabos (pateikiamos tik viena kalba)
...
