Antradienį sesijoje: terorizmas ir asmens duomenų apsauga
Institucijos
2008-09-24 - 12:38
Vieši raginimai vykdyti teroristinius išpuolius kelia didelį pavojų Antradienio diskusijose dėl kovos su terorizmu ir duomenų apsaugos ieškota pusiausvyros tarp saugumo ir žmogaus teisių užtikrinimo. Kadangi teroro siūlo griebtis daugiau nei 5 tūkst. interneto svetainių, daugelis pasisakymų buvo skirta naujų technologijų vaidmeniui kovoje su terorizmu. Vėliau europarlamentarai aptarė iš šešių teisės aktų sudarytą jūrų laivybos saugos paketą bei patvirtino pranešimus dėl finansų rinkų skaidrumo didinimo.
Antradienį taip pat pritarta pranešimui dėl Peticijų komiteto veiklos 2007 m.
Terorizmo kurstymas ar žodžio laisvė?
Europarlamentarai teigiamai įvertimo R. Lefrançois bei M. Roure pranešimų dėl kovos su terorizmu ir asmens duomenų apsaugos tekstus. Prisiminę praeitos savaitės išpuolius Pakistane ir Ispanijoje, EP nariai pabrėžė europinių kovos su terorizmu taisyklių reikalingumą. Kai kurių pasisakiusiųjų nuomone, Komisijos pasiūlyme dėl naujų taisyklių perlenkiama lazda – jos gali kelti grėsmę išraiškos laisvei. Jie išreiškė susirūpinimą ir dėl galimo netinkamo asmeninių duomenų panaudojimo.
Deputatai pritarė siūlymui numatyti atsakomybę už raginimą vykdyti teroristinius nusikaltimus, teroristų verbavimą ir rengimą, tačiau paragino numatyti asmeniniais duomenimis neleisiančius piktnaudžiauti saugiklius. „Duomenys turi būti naudojami tik tais tikslais, kuriais jei buvo surinkti“, – pabrėžė Martine Roure (Socialistų frakcija, Prancūzija). Jos kolegės Roselyne Lefrançois nuomone, numatomos terorizmo prevencijos priemonės turi būti proporcingos numatomiems tikslams.
„Tai, kad internete galima sužinoti, kaip pasigaminti bombą, yra visiškai nepriimtina“, – pabrėžė ES Tarybos vardu kalbėjęs Prancūzijos užsienio reikalų ministras Jean-Pierre Jouyet. Teisės komiteto vardu šnekėjęs Luis de Grandes užtikrino, kad Europos Sąjunga nekalba apie „nusikaltėliškų nuomonių“ klasifikavimą, o „ETĄ laiko teroristine organizacija ne dėl jos žodžių, bet veiksmų“.
Panayiotis Demetriou (Europos liaudies partijos ir Europos demokratų frakcija, Kipras) terorizmą pavadino mūsų dienų hidra, o Claudio Fava (Socialistų frakcija, Italija) ragino išvengti „įtarinėjimų kultūros“ įsigalėjimo. „Kaip galime kažką kaltinti kurstymu visiškai neįsitikinę, kad tai sąmoningas veiksmas?“ – kolegų klausė Alexander Alvaro (Liberalų ir demokratų aljansas, Vokietija).
20080922STO37693 Europarlamentarai nuogąstauja dėl platesnės terorizmo sąvokos Kurstymas ar išraiškos laisvė? Kovos su terorizmu dilemos EP siekia užkirsti kelią finansų rinkų sukrėtimams Aštrėjant finansų krizei – diskusijos dėl tolimesnių ES žingsnių Peticijose – žmonėms rūpimi klausimai
LT
1
PHOTO
20080922PHT37837.jpg
-//EP//TEXT IM-PRESS 20080922IPR37805 0 NOT XML V0//LT
-//EP//TEXT IM-PRESS 20080407STO25855 0 NOT XML V0//LT
-//EP//TEXT IM-PRESS 20080922IPR37771 0 NOT XML V0//LT
-//EP//TEXT IM-PRESS 20080922STO37696 0 NOT XML V0//LT
-//EP//TEXT IM-PRESS 20080922STO37686 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
