Šią savaitę Europos Parlamente Šią savaitę Europos Parlamente
Antradienį vykusioje neeilinėje plenarinėje sesijoje europarlamentarai aptarė ES Vadovų Tarybos susitikimo bei Slovėnijos pirmininkavimo ES rezultatus. Prieš pirmininkavimą perimant Prancūzijai, šią savaitę Paryžiuje su jos prezidentu Nikolas Sarkozy susitinka Europos Parlamento vadovas bei frakcijų lyderiai. Ekonomikos ir pinigų komitete lankosi ECB pirmininkas J.-C. Trichet, o Piliečių laisvių komitetas diskutuoja dėl „mėlynosios kortelės“ ES norintiems dirbti užsienio šalių specialistams.
Iki Slovėnijos pirmininkavimo ES Tarybai belikus savaitei, antradienį europarlamentarai vertino jos pasiekimus bei Europos Vadovų Tarybos susitikimo rezultatus.
Artėjantis Prancūzijos pirmininkavimas
Trečiadienį ir ketvirtadienį EP vadovas H.-G. Pöttering bei frakcijų pirmininkai susitinka su Prancūzijos prezidentu Nikolas Sarkozy bei kitais šios nuo liepos 1 d. ES pirmininkausiančios šalies politikais. Trečiadienį skaitykite straipsnį apie tai, ko iš Prancūzijos pirmininkavimo tikisi Europos Parlamento nariai.
Komitetų veikla
Trečiadienį Ekonomikos ir pinigų reikalų komitete lankysis Europos centrinio banko vadovas Jean-Claude Trichet, Žemės ūkio komitetas balsuos dėl siūlymo drausti gyvūnų klonavimą maisto reikmėms, o Piliečių laisvių komitetas rengs svarstymus dėl „mėlynosios kortelės“ ES norintiems dirbti užsienio šalių specialistams.
Aplinkosaugos komitetas šią savaitę svarstys pranešimus dėl prekybos taršos leidimais, CO2 laidojimo bei šiltnamio dujų mažinimo.
Interviu su pirmadienį vykusiame EP Užsienio reikalų komiteto posėdyje dalyvavusiu Juodkalnijos premjeru Milo Djukanovic skaitykite antradienį. Penktadienį pateiksime Jūsų nuomonių dėl interneto tinklaraščių veiklos reglamentavimo sąvadą. Straipsnį šia tema publikavome prieš porą savaičių.
20080623INS32388 Birželio 23-29 d. darbotvarkė