28.2.2011 B7-0155/2011 PASIŪLYMAS DĖL REZOLIUCIJOS pateiktas pagal Darbo tvarkos taisyklių 120 straipsnį
dėl tyrimo imigracijos iš Europos Sąjungai nepriklausančių šalių išlaidų klausimu
Philip Claeys
,
Frank Vanhecke
PE459.687v01-00 B7‑0155/2011 Pasiūlymas dėl Europos Parlamento rezoliucijos dėl tyrimo imigracijos iš Europos Sąjungai nepriklausančių šalių išlaidų klausimu
Europos Parlamentas ,
– atsižvelgdamas į Darbo tvarkos taisyklių 120 straipsnį,
A. kadangi dėl masinės imigracijos iš Europos Sąjungai nepriklausančių šalių valstybės narėse atsirado ir vis kyla didelių visuomeninių, politinių, socialinių ir ekonominių problemų,
B. kadangi šiuo metu Europos Sąjungoje yra apie 25 mln. bedarbių ir kadangi kasdien iš trečiųjų šalių vis atvyksta žmonės, neturėdami jokių darbo perspektyvų – tai sudaro didelę naštą valstybių narių socialinės apsaugos sistemoms,
C. kadangi diskusijos imigracijos ir integracijos klausimais dažnai vyksta visuomenei nesuteikus visos ir patikimos informacijos apie imigracijos išlaidas,
D. kadangi siekiant įgyvendinti veiksmingą politiką turi būti suteikta galimybė pasinaudoti patikima informacija,
E. kadangi siekiant gero valdymo reikia įvertinti esamą padėtį,
F. kadangi, pavyzdžiui, tyrimų biuras „Nyfer“ apskaičiavo, kad imigracija į Nyderlandus iš ne vakarietiškų šalių per metus kainuoja 7,2 mlrd. eurų,
1. ragina Komisiją, bendradarbiaujant su Eurostatu ir valstybių narių kompetentingomis institucijomis, paprašyti atlikti daugiadalykę imigracijos iš trečiųjų šalių (teisėtos ir neteisėtos) ekonominės naudos analizę socialinės apsaugos, būsto, švietimo, viešosios tvarkos palaikymo ir teisingumo srityse;
2. ragina Komisiją perduoti rezultatus Parlamentui ir Tarybai.
