A7-0083/2009
Par1
4.12.2009
PRANEŠIMAS
dėl 2010 finansinių metų Europos Sąjungos bendrojo biudžeto projekto su Tarybos pakeitimais (visi skirsniai)
(11902/2009 – C7‑0127/2009 – 2009/2002(BUD))
ir 2010 finansinių metų Europos Sąjungos bendrojo biudžeto projekto taisomųjų raštų Nr. 1/2010 (SEC(2009)1133 - 14272/2009 - C7-0215/2009), Nr. 2/2010 (SEC(2009)1462 – 16328/2009 - C7-0292/2009) ir Nr. 3/2010 (SEC(2009)1635 – 16731/2009 - C7-0304/2009)
1 dalis. Pasiūlymas dėl rezoliucijos
Biudžeto komitetas
Pranešėjai:
László Surján (III skirsnis – Komisija)
Vladimír Maňka (Kiti skirsniai)
PE 430.711v04-00
TURINYS
PASIŪLYMAS DĖL EUROPOS PARLAMENTO REZOLIUCIJOS.........................................3
1 PRIEDAS...............................................................................................................................12
3 PRIEDAS...............................................................................................................................15
4 PRIEDAS...............................................................................................................................16
5 PRIEDAS...............................................................................................................................17
BENDRAS PAREIŠKIMAS.....................................................................................................18
GALUTINIO BALSAVIMO KOMITETE REZULTATAI........................................................20
Atskirai paskelbta
–...... posėdžiuose Biudžeto komiteto priimti sprendimai dėl bendrojo biudžeto projekto I, II, III, IV, V, VI, VII, VIII ir IX skirsnių pakeitimų projektų
2 dalis – A7‑0083/2009
PASIŪLYMAS DĖL EUROPOS PARLAMENTO REZOLIUCIJOS
dėl 2010 finansinių metų Europos Sąjungos bendrojo biudžeto projekto su Tarybos padarytais pakeitimais (visi skirsniai) (11902/2009 – C7‑0127/2009 – 2009/2002(BUD) ) ir 2010 finansinių metų Europos Sąjungos bendrojo biudžeto projekto taisomųjų raštų Nr. 1/2010 ( SEC(2009)1133 - 14272/2009 - C7-0215/2009 ), Nr. 2/2010 ( SEC(2009)1462 – 16328/2009 - C7-0292/2009 ) ir Nr. 3/2010 ( SEC(2009)1635 – 16731/2009 - C7-0304/2009 )
Europos Parlamentas ,
– atsižvelgdamas į Sutartį dėl Europos Sąjungos veikimo, ypač į jos 314 straipsnio 9 dalį
OL C115 2008 5 9, p. 47. ,
– atsižvelgdamas į Protokolą Nr. 2, iš dalies keičiantį Europos atominės energijos bendrijos steigimo sutartį, pridėtą prie Lisabonos sutarties, ypač į jo 3 ir 5 straipsnius,
– atsižvelgdamas į Europos bendrijos steigimo sutartį, ypač į jos 272 straipsnio 1–6 dalis,
– atsižvelgdama į Europos atominės energijos bendrijos steigimo sutartį, ypač į jos 177 straipsnio 1–6 dalis ir 106a straipsnį,
– atsižvelgdamas į 2000 m. rugsėjo 29 d. Tarybos sprendimą 2000/597/EB, Euratomas dėl Europos Bendrijų nuosavų išteklių sistemos
OL L 253, 2000 10 7, p. 42. ,
– atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento
OL L 248, 2002 9 16, p. 1. ,
– atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo
OL L 139, 2006 6 14, p. 1. (TIS) ir ypač į I dalyje pateiktą Daugiametę finansinę programą, pridėtą I priede,
– atsižvelgdamas į 2010 finansinių metų Europos Sąjungos bendrojo biudžeto projektą, kurį Taryba sudarė 2009 m. liepos 13 d. ( C7-0127/2009 ),
– atsižvelgdamas į 2009 m. spalio 22 d. rezoliuciją dėl 2010 finansinių metų Europos Sąjungos bendrojo biudžeto projekto, III skirsnis – Komisija ( C7-0127/2009 )
Priimti tekstai, P7_TA(2009)0038 . ir į 2010 finansinių metų Europos Sąjungos bendrojo biudžeto projekto taisomąjį raštą Nr. 1/2010 ( SEC(2009)1133 - 14272/2009 - C7-0215/2009 ),
– atsižvelgdamas į 2009 m. spalio 22 d. rezoliuciją dėl 2010 finansinių metų Europos Sąjungos bendrojo biudžeto projekto: I skirsnis – Europos Parlamentas, II skirsnis – Taryba, IV skirsnis – Teisingumo Teismas, V skirsnis – Audito Rūmai, VI skirsnis – Europos ekonomikos ir socialinių reikalų komitetas, VII skirsnis – Regionų komitetas, VIII skirsnis – Europos ombudsmenas, IX skirsnis – Europos duomenų apsaugos priežiūros pareigūnas ( C7-0127/2009 )
Priimti tekstai, P7_TA(2009)0039 . ir į 2010 finansinių metų Europos Sąjungos bendrojo biudžeto projekto taisomąjį raštą Nr. 1/2010 ( SEC(2009)1133 - 14272/2009 - C7-0215/2009 ),
– atsižvelgdamas į 2010 finansinių metų Europos Sąjungos bendrojo biudžeto projekto Taisomąjį raštą Nr. 2/2010 ( SEC(2009)1462 - 16328/2009 - C7-0292/2009 ),
– atsižvelgdamas į 2010 finansinių metų Europos Sąjungos bendrojo biudžeto projekto Taisomąjį raštą Nr. 3/2010 ( SEC(2009)1635 - 16731/2009 - C7-0304/2009 ) (II skirsnis. Taryba),
– atsižvelgdamas į bendrojo biudžeto projekto 2009 m. spalio 22 d. Parlamento priimtus pakeitimus ir siūlomas pataisas
Tos dienos priimti tekstai, Priedas. ,
– atsižvelgdamas į 2009 m. lapkričio 18 d. Tarybos padarytus Parlamento priimtų bendrojo biudžeto projekto pakeitimų ir siūlomų pataisų pakeitimus,
– atsižvelgdamas į 2009 m. lapkričio 18 d. vykusios biudžeto derinimo procedūros rezultatus,
– atsižvelgdamas į Tarybos pareiškimą dėl jos svarstymų dėl Parlamento priimtų bendrojo biudžeto projekto pakeitimų ir siūlomų pataisų rezultatų,
– atsižvelgdamas į Darbo tvarkos taisyklių 75b–75e straipsnius,
– atsižvelgdamas į Biudžeto komiteto pranešimą( A7-0083/2009 ),
Bendri biudžeto derinimo procedūros rezultatai
1. primena savo politinius 2010 m. biudžeto prioritetus, pirmą kartą nustatytus 2009 m. kovo 10 d. rezoliucijose dėl 2010 m. biudžeto sudarymo procedūros gairių. III skirsnis - Komisija ir kiti skirsniai, ir plačiau pateiktus 2009 m. spalio 22 d. rezoliucijose dėl 2010 finansinių metų Europos Sąjungos bendrojo biudžeto projekto, III skirsnis – Komisija ir kiti skirsniai; pabrėžia, kad šiais prioritetais vadovavosi 2010 m. biudžeto derinimo su Taryba procedūros metu ir vertindamas nustatytą 2010 m. biudžeto struktūrą;
2. džiaugiasi tuo, kad 2009 m. lapkričio 18 d. per paskutinį įprastą biudžeto derinimo posėdį, vykusį prieš pradedant galioti Lisabonos sutarčiai dėl Europos Sąjungos veikimo, su Taryba pasiektas bendras sutarimas dėl 2010 m. biudžeto, ypač dėl Europos ekonomikos atkūrimo plano finansavimo; pabrėžia, kad dėl šios priežasties lieka labai mažos maržos nuo viršutinių ribų, nustatytų 2010 m. biudžetui pagal visas Daugiametės finansinės programos (DFP) išlaidų kategorijas;
3. primena, kad nuo 2007 m. biudžeto valdymo institucija, siekdama numatyti atitinkamas biudžeto lėšas politikos sritims, kurios buvo nepakankamai finansuojamos pagal 2006 m. priimtą Finansinę programą arba nebuvo joje numatytos, finansuoti, buvo priversta keletą kartų persvarstyti 2007–2013 m. DFP ir TIS;
4. pabrėžia, kad maržos, numatytos pagal Finansinę programą, kurią Komisija paskelbė 2009 m. gegužės mėn., 2011–2013 m. laikotarpiu yra labai mažos; pabrėžia, kad dėl šios priežasties institucijos negalės pradėti jokių naujų svarbių politinių iniciatyvų srityse, kurioms naujai paskirtas Komisijos pirmininkas teikia prioritetą, kaip pavyzdį galima paminėti klimato kaitos klausimą arba ES 2020 m. strategiją; vis dėlto pabrėžia, kad pradėjus galioti Lisabonos sutarčiai daug politikos sričių bus stiprinamos ES lygmeniu, taigi reikės papildomų ES lėšų; todėl ragina naujos sudėties Komisiją kuo greičiau paskelbti TIS veikimo ataskaitą, kaip numatyta susitarimo Deklaracijoje Nr. 1, kartu su 2007–2013 m. DFP 2007–2013 m. koregavimu, peržiūra ir persvarstymu, įskaitant jos pratęsimą iki 2015–2016 m.;
5 primena, kad Komisija, siekdama pradėti atitinkamas viešas atviras diskusijas apie Daugiametę finansinę programą po 2013 m., turėtų taip pat pradėti kitos DFP rengimo procesą, kaip numatyta TIS Deklaracijoje Nr. 3;
6. apgailestauja dėl to, kad Taryba nenorėjo numatyti daugiau lėšų pagal esamas programas, priskirtas 1a išlaidų pakategorei „Konkurencingumas augimui ir užimtumui skatinti“, siekiant tinkamai finansuoti ES poreikius dabartinės krizės sąlygomis; mano, kad reikėtų iš esmės peržiūrėti šią išlaidų kategoriją ir prireikus persvarstyti siekiant užtikrinti, kad ateinančiais metais būtų galima pasiekti numatytus tikslus;
7. primena bendras deklaracijas, dėl kurių susitarta ir kurios pridedamos prie šios rezoliucijos; atsižvelgia į jas rengdamas biudžeto projekto pakeitimus antrajam svarstymui;
8. atsižvelgdamas į bendras sumas, nustato galutinę asignavimų įsipareigojimams sumą – 141 452 827 822 EUR, kuri yra lygi 1,2 proc. ES bendrųjų nacionalinių pajamų; nustato bendrą mokėjimų dydį – 122 937 000 000 EUR, kuris lygus 1,04 proc. ES bendrųjų nacionalinių pajamų; pažymi, kad lieka labai didelė 11 220 000 000 EUR marža žemiau DFP nustatytos 2010 m. viršutinės mokėjimų ribos;
9. mano, kad mokėjimų lygis neturi įtakos įsipareigojimų ir mokėjimų lygių skirtumo mažėjimui; atkreipia dėmesį į savo susirūpinimą dėl galimų pasekmių bendrų neįvykdytų įsipareigojimų (pranc. reste à liquider , RAL), kurie pagal Audito Rūmų 2008 m. ataskaitą sudaro 155 mlrd. EUR, raidai ir nurodo, kad būsimuose biudžetuose reikia pakeisti šią tendenciją;
10. primena 2009 m. liepos 10 d. Tarybos deklaraciją, kurioje Komisija prašoma pateikti taisomąjį biudžetą, jeigu į 2010 m. biudžetą įrašytų asignavimų nepakanka išlaidoms pagal 1a išlaidų pakategorę (Konkurencingumas augimui ir užimtumui skatinti), 1b išlaidų pakategorę (Sanglauda augimui ir užimtumui skatinti), 2 išlaidų kategoriją (Gamtos išteklių išsaugojimas ir valdymas) ir 4 išlaidų kategoriją (ES – pasaulinė partnerė) padengti;
11. atkreipė dėmesį į Komisijos raštą dėl Parlamento per pirmą svarstymą priimtų biudžeto projekto pakeitimų įgyvendinamumo; nusprendžia įrašyti naujas biudžeto eilutes, susijusias su klimato kaita, Smulkaus verslo aktu ir ES Baltijos jūros strategija; nusprendė per antrąjį biudžeto svarstymą atsižvelgti į kai kurias Komisijos pastabas; vis dėlto tvirtai laikosi per pirmą svarstymą priimtų sprendimų;
Dėl Europos ekonomikos atkūrimo plano
12. pabrėžia, kad Europos ekonomikos atkūrimo plano antrojo etapo finansavimas buvo Europos Parlamento prioritetas; primena, kad atsižvelgdamas į tai pakeitė Tarybos biudžeto projektą, suteikdamas paskatą ekonomikos augimui, konkurencingumui, sanglaudai ir darbo vietų išsaugojimui; ragina Komisiją užtikrinti, kad visi projektai, kurie turi būti finansuojami pagal atkūrimo planą, būtų visiškai suderinami su ES aplinkos apsaugos teisės aktais;
13. džiaugiasi, kad sudarytas susitarimas su Taryba dėl Europos ekonomikos atkūrimo plano, kuris yra pagrindinis 2010 m. biudžeto tikslas, ypač todėl, kad šis susitarimas suteikė galimybę užbaigti antrą šio plano finansavimo 2010 m. etapą ir patvirtino, kad ES biudžetas – tai priemonė, padedanti įveikti dabartinę ekonomikos krizę; pabrėžia, kad Parlamentas didžiausią dėmesį visų pirma skyrė Europos piliečiams, taip įrodydamas, kad Europos Sąjunga yra ne problemos šaltinis, bet priemonė galinti padėti ją išspręsti; džiaugiasi, kad siekiant užtikrinti finansavimą naudojamos TIS, ypač 21–23 punkte, numatytos priemonės, taip pat 27 punkte numatyta lankstumo priemonė; šiomis aplinkybėmis primena, kad Taryba per pirmąjį svarstymą nepateikė savo pasiūlymo šiuo klausimu;
Dėl Lisabonos sutarties
14. pritaria bendram pareiškimui dėl 2010 m. biudžeto procedūros tęstinumo, kaip per 2009 lapkričio 18 d. biudžeto derinimo posėdį sutarė Europos Parlamentas, Taryba ir Komisija, kuriame trys institucijos patvirtino ankstesnių sprendimų, priimtų įvairiais biudžeto procedūros etapais, rezultatus, tarsi jie būtų priimti naudojantis Lisabonos sutartimi joms suteiktomis galiomis;
15. pabrėžia, kad ES reikia suteikti tinkamų finansinių lėšų, kad ji galėtų veiksmingai parengti priemones, kurias naudojant būtų galima patenkinti esamus ir naujus su Lisabonos sutartimi susijusios naujos ES politikos įgyvendinimo poreikius; prašo, kad Komisija, teikdama pasiūlymus dėl politikos, susijusios su Lisabonos sutartimi, laikotarpio vidurio persvarstymo ir finansavimo, atsižvelgtų į prisiimtus biudžeto įsipareigojimus ir šių įsipareigojimų daugiametę reikšmę biudžetui; ragina naują Komisiją prisiimti aiškius įsipareigojimus išpildyti šį prašymą;
16. atkreipia dėmesį į tai, kad susitarta dėl 2010 finansinių metų Europos Vadovų Tarybos finansavimo; primena, kad jos finansavimui turi būti numatytas naujas skirsnis, kaip numatyta Sutarties dėl ES veikimo 316 straipsnyje;
17. primena savo rezoliuciją dėl pereinamojo laikotarpio priemonių, taikomų biudžeto procedūrai įsigaliojus Lisabonos sutarčiai; pabrėžia, kad jos neturėtų nukrypti nuo metinei biudžeto procedūrai taikomų biudžeto principų; siūlo bendrai aptarti visus Finansinio reglamento pakeitimus 2010 m. per kas treji metai atliekamą patikrinimą;
Dėl 1a pakategorės
18. džiaugiasi, kad naudojantis lankstumo priemone numatytas Kozlodujaus atominės elektrinės eksploatacijos nutraukimo finansavimas 2010 m.; primena, kad dabartinėje DFP šis klausimas iš pradžių nebuvo numatytas; vis dėlto mano, kad šiam į naują biudžeto punktą įrašytam klausimui spręsti reikia atitinkamo daugiamečio finansavimo, kurį reikėtų numatyti rengiant būsimus pasiūlymus dėl biudžeto;
19. apgailestauja dėl to, kad Taryba papildomai sumažino išteklių pagal biudžeto eilutes, pagal kurias finansuojama Lisabonos strategija, remiantis Europos Vadovų Tarybos sprendimu; pabrėžia, kad toks sprendimas prieštarauja tam, kas turėtų būti daroma siekiant įveikti dabartinę ekonomikos krizę; nepaisant to, ketina pritarti, net jei tai bus tik ribota parama, finansavimui pagal šias biudžeto eilutes;
20. ragina kuo geriau panaudoti asignavimus, skirtus finansuoti į 1a išlaidų pakategorę įrašytai veiklai ir politikos sritims, kurios padėtų skatinti tvarų vystymąsi ir naujų darbo vietų , įskaitant naujų ekologiškų darbo vietų, kūrimą ir Europos piliečiams pateiktų sprendimus, pvz., užtikrintų didesnį energetinį saugumą, didesnę paramą moksliniams tyrimams ir naujovių taikymui, ypač ekologiškos energijos ir energijos iš atsinaujinančių šaltinių technologijų srityje, remtų mažas ir vidutines įmones ir skatintų mokymąsi visą gyvenimą; primena, kad svarbu optimaliai įgyvendinti bendrąsias programas, ir ragina Komisiją veikti atsižvelgiant į Parlamento poziciją dėl įgyvendinimo sunkumų, priimtą Komisijos 2007 m. biudžeto įvykdymo patvirtinimo procedūros
Priimti tekstai, P7_TA(2009)0289 . Nr. 113–123 metu, ir ypač stengtis supaprastinti procedūras taikant atitinkamas vienodas procedūras ir atsižvelgiant į naudos gavėjų sąžiningus ir teisėtus lūkesčius;
Dėl 1b pakategorės
21. apgailestauja ir yra nustebęs dėl to, kad Taryba sumažino biudžeto lėšų tuo metu, kai struktūriniai ir sanglaudos fondai galėtų būti naudojami tvariam ekonomikos augimui ir atkūrimui skatinti; primena, kad padidino pagal pagrindines biudžeto eilutes numatytų mokėjimų asignavimų sumas siekiant visų Europos piliečių labui skatinti struktūrinės politikos įgyvendinimą valstybėse narėse;
22. yra susirūpinęs dėl to, kad 2009 m. panaudota mažiau bendrosioms mokslinių tyrimų programoms skirtų mokėjimų asignavimų ir ketina stebėti konstruktyvų jų panaudojimą 2010 m.; atsižvelgdamas į tai, ragina Komisiją toliau glaudžiai bendradarbiauti tęsiant šias programas;
23. atkreipia dėmesį į tai, kad šiuo metu struktūrinė ir sanglaudos politika įgyvendinama menkai dėl nelanksčios sudėtingų taisyklių ir reikalavimų, kuriuos kelia Komisija ir valstybės narės, sistemos;
24. džiaugiasi, kad parengtas bendras pareiškimas, kuriame raginama supaprastinti ir tikslingiau naudoti struktūrinius ir sanglaudos fondus siekiant padėti įveikti ekonomikos krizės padarinius; primena galimybę pritaikyti ir persvarstyti veiklos programas siekiant šio tikslo;
Dėl 2 išlaidų kategorijos
25. džiaugiasi, kad sudarytas susitarimas su Taryba dėl papildomos paramos šiuo metu krizę patiriančiam pieno gamybos sektoriui, kuri, kaip prašė Parlamentas, sieks 300 mln. EUR; mano, kad Tarybos pritarimas reiškia, kad vadovaujamasi Lisabonos sutarties nuostatomis ir principais, pagal kuriuos Parlamentas turės vienodas galias spręsti dėl žemės ūkio išlaidų; apgailestauja, kad nepritarta Parlamento kvietimui įsteigti nuolatinį ES pieno fondą siekiant šiam sektoriui padėti pertvarkos laikotarpiu; reikalauja, kad Komisija, atsižvelgdama į rinkos raidą ir į Aukšto lygio ekspertų grupės pieno klausimais pranešimą, dar kartą patikrintų alternatyvų ar tolesnių priemonių būtinybę siekiant remti pieno gamintojų restruktūrizavimo procesą; pakartoja savo prašymą sukurti biudžeto eilutę, pagal kurią būtų visam laikui įkurtas Pieno fondas;
26. primena, kad kova su klimato kaita išliks vienu iš pagrindinių Europos Sąjungos prioritetų, kaip išsiaiškinta per 2009 m. gruodžio mėn. Kopenhagos konferenciją; vis dėlto mano, kad šis prioritetas nepakankamai atsispindi ES biudžete, todėl šiai svarbiai politikos sričiai ketina skirti daugiau dėmesio; ragina naujos sudėties Komisiją po klimato kaitos konferencijos pateikti pasiūlymą dėl finansavimo;
Dėl 3a pakategorės
27. pripažįsta, kad Europos piliečiai nori gyventi saugioje ir patikimoje Europoje, ir palankiai vertina tai, jog į šią išlaidų pakategorę įrašoma daugiau lėšų, palyginti su 2009 m. biudžetu; pripažįsta, kad visoms Europos Sąjungos šalims tenka spręsti daug uždavinių, susijusių su šiai išlaidų kategorijai priskiriamomis politikos sritimis;
28. pabrėžia, kad svarbu ES biudžeto lėšomis toliau finansuoti trečiųjų šalių piliečių teisėtos imigracijos ir integracijos valdymą ir tuo pačiu metu, atsižvelgiant į pagrindines žmogaus teises ir tarptautinius susitarimus, kovoti su neteisėta imigracija ir stiprinti sienų apsaugą, įskaitant Europos grąžinimo fondo ir Europos pabėgėlių fondo naudojimą siekiant didinti valstybių narių solidarumą;
Dėl 3b pakategorės
29. primena, kad 3b pakategorė apima svarbias politikos sritis, kurios daro tiesioginę įtaką Europos piliečių kasdieniam gyvenimui; nepritaria tam, kad Taryba sumažino lėšų, numatytų pagal šią pakategorę, ir pritaria specializuotų komitetų požiūriui, pagal kurį užtikrinamas pagrįstas asignavimų padidinimas;
Dėl 4 išlaidų kategorijos
30. dar kartą primena, kad yra itin susirūpinęs labai maža veiksmų laisve, nulemta įprasto lėšų pagal šią išlaidų kategoriją, kuriai nuolat tenka spaudimas dėl trečiąsias šalis ištinkančių krizių, trūkumo;
31. ragina Europos Vadovų Tarybą neprisiimti ilgalaikių politinių įsipareigojimų teikti didesnę ES finansinę paramą tuo pat metu nenumatant būtinų biudžeto asignavimų, jei įsipareigojimai akivaizdžiai neatitinka dabartinėje DFP pagal metus nustatytų viršutinių finansavimo ribų;
32. džiaugiasi, kad įsteigta Europos išorės veiksmų tarnyba, kurios veiklą biudžeto ir biudžeto kontrolės srityse Parlamentas kuo skubiau privalės tikrinti ir kontroliuoti; atsižvelgdamas į tai, pabrėžia savo reikalavimą skubiai ir išsamiai informuoti apie bendrą išorės veiksmų tarnybos įgyvendinimo strategiją, įskaitant būsimo bendradarbiavimo su Parlamentu ir Tarybai pirmininkaujančia valstybe planus ir išlaidų, susijusių su darbuotojais, bei administracinių išlaidų sąmatą, taip pat kitus reikalavimus ir dėl bendro naudojimosi infrastruktūra ir darbuotojų ištekliais numatomas sutaupyti lėšas;
33. ragina, kad naujos sudėties Komisija, siūlydama 2007–2013 m. DFP persvarstymą, kuo greičiau atsižvelgtų į minėtus punktus siekiant spręsti su 4 išlaidų kategorija susijusias problemas;
34. toliau remia Palestinos taikos procesą ir Gazos ruožo rekonstrukcijos poreikius; ragina Komisiją pranešti, kokių priemonių ėmėsi siekdama sumažinti pavojų, kad pagal šią biudžeto eilutę finansuojamais projektais ir programomis gali naudotis teroristų organizacijos ar kad jie gali būti pritaikyti terorizmo aktams vykdyti arba neveiksmingai biurokratijai išlaikyti, taip pat ragina nurodyti, ar dalis paramos skiriama ES arba jos valstybių narių lėšomis pastatytų pastatų arba infrastruktūros, nuniokotų per karinius veiksmus, atkūrimui finansuoti;
35. mano, kad energijos tiekimo užtikrinimas – esminis Sąjungai klausimas; taigi palankiai vertina tai, kad visos dalyvaujančios valstybės pasirašė projektą „Nabucco“; taip pat tikisi, kad visos šalys, vykdydamos kitus projektus, dėl kurių gali kilti grėsmė projekto „Nabucco“ įgyvendinimui, laikysis nuoseklumo principo;
36. pabrėžia, kad būtina skirti pakankamai lėšų ES Baltijos jūros strategijai siekiant finansuoti veiksmus, kurie negali būti finansuojami pagal kitas biudžeto eilutes numatytomis lėšomis (koordinavimas, informacija ir bet kurie pagal vieną iš keturių veiksmų plano ramsčių vykdomi bandomieji projektai);
Dėl 5 išlaidų kategorijos ir kitų skirsnių
37. džiaugiasi, kad pasiektas susitarimas dėl 5 išlaidų kategorijos, kuris turėtų užtikrinti administracinę ES institucijų veiklą ir kartu, perkėlus 126,5 mln. EUR, padėtų užbaigti Europos ekonomikos atkūrimo plano finansavimą;
38. taip pat pabrėžia, kad, turint omenyje tai, kad iš dalies dėl šio išteklių pokyčio 2010 m. 5 išlaidų kategorijos marža yra nedidelė, 2010 m. institucijos turės griežtai valdyti biudžetą, siekdamos turimus išteklius naudoti atidžiai ir ekonomiškai;
39. pritaria tam, kad, norint panaudoti turimą maržą, pirmenybė turėtų būti teikiama papildomoms išlaidoms, tiesiogiai susijusioms su Sutarties dėl ES veikimo įsigaliojimu, padengti, tačiau tik atidžiai išnagrinėjus turimus išteklius ir poreikius ir visų institucijų papildomai sutaupytų lėšų dydį;
40. atkreipia dėmesį į tai, kad priėmus Taisomąjį raštą Nr. 3/2010 dėl II skirsnio (Taryba) buvo susitarta dėl 23,5 mln. EUR sumos 2010 m. paliekant 72 mln. EUR maržą pagal 5 išlaidų kategoriją; apgailestauja dėl to, kad Taryba pateikė šį pasiūlymą negavusi išsamios visų institucijų administracinių poreikių apžvalgos ir jų neapsvarsčiusi;
41. šiomis aplinkybėmis atkreipia dėmesį į bendrą pareiškimą dėl 5 išlaidų kategorijos, į kurį įtraukti minėtieji punktai ir kuris bus naudojamas kaip pagrindas siekiant užtikrinti būtiną Parlamento ir kitų institucijų visų papildomų poreikių finansavimą; pabrėžia, kad šią praktiką reikėtų taikyti išimtinai dėl naujų funkcijų, susijusių su Sutartimi, ir tik išsamiai patikrinus, kaip naudojamasi dabartine tvarka ir etatais ir išsiaiškinus pertvarkymo galimybes; be to, pabrėžia, kad rengiant savo atskirą biudžeto skirsnį ir atsižvelgiant į galimus papildomus poreikius reikia siekti teisingo paskirstymo tarp generalinio sekretoriato, frakcijų ir narių;
42. ragina visas institucijas naudojantis dabar į kiekvieną biudžeto skirsnį įrašytais asignavimais kuo labiau patenkinti visus su darbo užmokesčių ir pensijų koregavimu susijusius administracinius poreikius;
43. džiaugiasi, kad parengtas bendras pareiškimas dėl pastatų politikos, ir primena, kad ši sritis, kuriai tenka didelė ES administracinių išlaidų dalis, labai svarbi siekiant užtikrinti veiksmingą ir skaidrų turimų išteklių naudojimą; ragina visų institucijų vykdomuosius organus nedelsiant taikyti principus, dėl kurių susitarta;
44. ketina atidžiai stebėti atskirame savo biudžeto skirsnyje įtrauktų klausimų, susijusių, be kita ko, su klausymu dėl vidinių informacijos išteklių (jų naudojimo ir išleistų lėšų), dėl kurio sutarta, ir su žinių valdymo įtraukimu, taip pat visų kitų klausimų, susijusių su Europos istorijos namais, įskaitant bendro finansavimo ir bendradarbiavimo vykdant šį projektą galimybės klausimus, finansavimą; atsižvelgdamas į tai, primena susitarimą, pasiektą per vidinį biudžeto derinimo susitikimą;
45. dėl Parlamento rezoliucijoje dėl pirmojo svarstymo nurodytų priežasčių nusprendžia visiškai laikytis savo pirmojo svarstymo pozicijos dėl kitų institucijų;
Dėl bandomųjų projektų ir parengiamųjų veiksmų
46. mano, kad bandomieji projektai ir parengiamieji veiksmai – būtina priemonė, kad Parlamentas galėtų inicijuoti veiklą naujose Europos piliečiams skirtose politikos srityse; nusprendė panaudoti visas lėšas, numatytas bandomiesiems projektams pagal Tarpinstitucinį susitarimą (kiekvienais biudžetiniais metais iš viso numatyta skirti iki 40 mln. EUR) ir palikti maržą parengiamiesiems veiksmams (iki 100 mln. EUR pagal TIS, iš kurių ne daugiau kaip 50 mln. EUR gali būti skiriama naujiems parengiamiesiems veiksmams finansuoti);
47. teikia prioritetą bandomųjų projektų ir parengiamųjų veiksmų įgyvendinimui antraisiais ir trečiaisiais metais; ketina atidžiai stebėti šių ir naujų projektų bei veiksmų įgyvendinimą 2010 finansiniais metais;
0
0 0
48. paveda Pirmininkui paskelbti, kad biudžetas galutinai priimtas, ir užtikrinti, kad jis būtų paskelbtas Europos Sąjungos oficialiajame leidinyje ;
49. paveda Pirmininkui perduoti šią rezoliuciją Europos Vadovų Tarybai, Tarybai, Komisijai, Teisingumo Teismui, Audito Rūmams, Europos ekonomikos ir socialinių reikalų komitetui, Regionų komitetui, Europos ombudsmenui, Europos duomenų apsaugos priežiūros pareigūnui ir kitiems atitinkamiems organams.
1 PRIEDAS
2009 M. LAPKRIČIO 18 D. TAIKINIMO POSĖDŽIO PAREIŠKIMAI
Bendras pareiškimas dėl 2010 m. biudžetinės procedūros tęstinumo
„Europos Parlamentas, Taryba ir Komisija atkreipia dėmesį į tai, kad iki 2009 m. lapkričio 30 d. 2010 m. biudžetinė procedūra buvo vykdoma pagal Nicos sutartį.
Nuo 2009 m. gruodžio 1 d. įsigaliojus Lisabonos sutarčiai, procedūra bus užbaigta pagal šios sutarties 314 straipsnio 9 dalį, Europos Parlamento Pirmininkui paskelbus, kad biudžetas yra galutinai priimtas.
Minėtos trys institucijos mano, kad biudžetinė procedūra užtikrina tęstinumą pagal abi minėtas sutartis; todėl jos susitaria, kad pagal Nicos sutartį užbaigti procedūros etapai yra užbaigti procedūros etapai, kaip apibrėžta pagal Lisabonos sutarties 314 straipsnį.
Atsižvelgdamos į šį pereinamąjį laikotarpį visos trys institucijos mano, kad 2009 m. lapkričio 18 d. taikinimo posėdyje, po kurio įvyko antrasis svarstymas Taryboje, Europos Parlamento ir Tarybos pasiektas susitarimas dėl 2009 m. ir 2010 m. biudžetų ir antrojo svarstymo Europos Parlamente rezultatai gali būti iš esmės laikomi susitarimu dėl bendro biudžeto projekto, kaip apibrėžta SESV 314 straipsnyje, visapusiškai atitinkančiu daugiametę finansinę programą.“ 2 PRIEDAS
Bendras pareiškimas dėl ES institucijų ir įstaigų pastatų politikos
„ Europos Parlamentas ir Taryba primena savo atitinkamas išvadas dėl Audito Rūmų specialiosios ataskaitos Nr. 2/2007 dėl institucijų išlaidų pastatams ir, pripažindamos, kad išlaidos pastatams sudaro didelę visų ES institucijų administracinio valdymo išlaidų dalį, patvirtina, kad būtinas patikimas išlaidų pastatams finansinis valdymas.
Jos pakartoja, kad šioje srityje yra svarbus veiksmingas tarpinstitucinis bendradarbiavimas ir prašo institucijų toliau stiprinti tokį bendradarbiavimą ir prireikus, netrukdant institucijų veikimui, bendrai naudotis patalpomis. Jos palankiai vertina institucijų jau dedamas pastangas šioje srityje.
Jos pabrėžia, kad tinkamo planavimo ir patikimo finansų valdymo požiūriu itin svarbu nustatyti vidutinės trukmės ir ilgalaikes pastatų strategijas.
Europos Parlamentas pabrėžia, kad siekiant veiksmingų ir rezultatyvių sprendimų ir norint užtikrinti patikimą finansų valdymą itin svarbios skaidrios ir valdomos procedūros.
Jos skatina institucijas toliau intensyviau pastatuose taikyti energijos vartojimo efektyvumo ir aplinkos apsaugos priemones, įskaitant sertifikavimą pagal aplinkos apsaugos standartus, kai tai tikslinga ir įgyvendinama atsižvelgiant į turimus išteklius, ir labai palankiai vertina šioje srityje jau padarytą pažangą.
Finansinio reglamento nuostatų, būtent konsultacijų pagal 179 straipsnį, klausimu joms labai svarbu laiku gauti visą informaciją apie projektą, kurios reikia priimant sprendimą. Nepaisant oficialiai nustatytų terminų, ši informacija turėtų būti pateikta likus tiek laiko, kad abi biudžeto valdymo institucijos galėtų neskubėdamos suformuluoti savo poziciją. Ši informacija turėtų apimti su įvairiomis alternatyvomis susijusių poreikių įvertinimų ir ekonominės naudos analizių duomenis, aprašant nuomos ar įsigijimo galimybes, ir skaidrią informaciją apie alternatyvias finansavimo galimybes, taip pat ilgalaikes finansines pasekmes ir suderinamumą su daugiamete finansine programa.
Jos palankiai vertina Komisijos atliktą darbą alternatyvių finansavimo būdų srityje ir laukia rengiamos ataskaitos.
Jos ragina institucijų generalinius sekretorius užtikrinti, kad išsami su pastatais susijusi informacija būtų pateikiama kartu su preliminariu biudžeto projektu / sąmatomis.
Pripažindamos, kad kiekvienai institucijai yra būdingi saviti poreikiai, o kiekvienam projektui – konkrečios ypatybės, jos prašo institucijų tęsti tokios informacijos derinimo darbą nustatant bendras apibrėžtis ir rodiklius, kad būtų galima palyginti pastatų patalpas ir išlaidas pastatams, įskaitant bendrą sutarimą, kaip apskaičiuoti turto metines išlaidas per visą naudojimo laiką. Todėl jos su pasitenkinimu atkreipia dėmesį į susitarimą dėl patalpų apibrėžimo ir matavimo bendrų gairių, kurį neseniai pasiekė tarpinstitucinės darbo grupės.
Jos primena, kad atitinkamais atvejais šios pastabos taip pat taikomos atsižvelgiant į konkrečią vykdomųjų agentūrų ir decentralizuotų agentūrų padėtį.
Jos atkreipia dėmesį į veiksmingą institucijų ir priimančiųjų valstybių narių administracijų bendradarbiavimą.“
3 PRIEDAS
Bendras pareiškimas dėl supaprastinimo ir tikslingesnio struktūrinių ir sanglaudos fondų naudojimo ekonomikos krizės sąlygomis
„ Europos Parlamentas ir Taryba primena trijų institucijų 2008 m. lapkričio mėn. ir 2009 m. balandžio mėn. bendrus pareiškimus dėl sanglaudos politikos įgyvendinimo ir pabrėžia, jog būtina toliau spartinti struktūrinių ir sanglaudos fondų įgyvendinimą. Jie pažymi, kad valdymo ir kontrolės sistemų bei svarbiausių projektų patvirtinimo rodikliai palaipsniui gerėjo, tačiau mano, kad patvirtinimo tempas buvo per lėtas. Jie ragina Komisiją toliau dėti pastangas, kad glaudžiai bendradarbiaujant su valstybėmis narėmis būtų supaprastintos įgyvendinimo procedūros, visų pirma paspartintas svarbiausių projektų patvirtinimas ir tokiu būdu būtų paspartinti mokėjimai.
Europos Parlamentas ir Taryba mano, kad visos galimybės, kurias suteikia naudojimasis struktūriniais fondais, galėtų būti sutelktos siekiant naudoti asignavimus tikslingesniems veiksmams, kuriais būtų sudarytos palankesnės sąlygos įveikti ekonomikos krizės padarinius, visų pirma tiems veiksmams, kuriais būtų remiamas ekonomikos augimas bei konkurencingumas, taip pat ribojamas darbo vietų praradimas. Europos Parlamentas ir Taryba pabrėžia, kad dabartiniame reglamente jau numatyta veiklos programų pritaikymo ir patikslinimo galimybė. Europos Parlamentas ir Taryba ragina Komisiją veiksmingomis ir sparčiomis procedūromis sudaryti sąlygas valstybėms narėms pateikti tokius prašymus. Be to, Europos Parlamentas ir Taryba primena, kad svarbu visapusiškai ir veiksmingai panaudoti turimus asignavimus.“
4 PRIEDAS
Bendras pareiškimas dėl 5 išlaidų kategorijos
„Atkreipdami dėmesį į tai, kad taisomojo rašto Nr. 3/2010 dėl II skirsnio (Taryba) dėl Europos Vadovų Tarybos finansavimo 2010 m., kuris sudarytų 23,5 mln. EUR, priėmimas neturi įtakos 5 išlaidų kategorijos maržos, kuri tebėra 72 mln. EUR, panaudojimui, Europos Parlamentas, Taryba ir Komisija susitaria, kad atsižvelgiant į nedidelę 5 išlaidų kategorijos maržą 2010 m. ir poreikį užtikrinti visą Europos ekonomikos atgaivinimo plano finansavimą, prioritetas naudoti turimą 5 išlaidų kategorijos maržą turėtų būti teikiamas papildomų išlaidų, tiesiogiai susijusių su Lisabonos sutarties įsigaliojimu, finansavimui. Šiuo požiūriu visos trys institucijos sieks patenkinti visus su darbuotojų atlyginimais susijusius administracinius poreikius, naudodamos asignavimus, įtrauktus į atitinkamus 2010 m. biudžeto skirsnius.
Europos Parlamentas ir Taryba ragina kitas institucijas dėti visas įmanomas pastangas, kad su jų darbuotojų atlyginimais susiję administraciniai poreikiai būtų finansuojami iš asignavimų, įtrauktų į jų atitinkamus 2010 m. biudžeto skirsnius. Prašymai skirti papildomų asignavimų bus svarstomi tik pademonstravus, kad buvo išnaudotos visos vidinio perskirstymo galimybės.“
5 PRIEDAS
Vienašalis Komisijos pareiškimas dėl Kozlodujaus branduolinės elektrinės eksploatacijos nutraukimo
Komisija atsižvelgė į tai, kad Europos Parlamentas iškėlė klausimą dėl pasiūlyto naujo teisės akto dėl Kozlodujaus branduolinės elektrinės eksploatacijos nutraukimo finansavimo pratęsimo iki 2013 m. daugiamečio poveikio biudžetui.
Vertindama Tarpinstitucinio susitarimo veikimą Komisija taip pat atsižvelgs į šį poveikį.
BENDRAS PAREIŠKIMAS
Pereinamojo laikotarpio priemonės, taikomos biudžetinei procedūrai po Lisabonos sutarties įsigaliojimo
Europos Parlamentas, Taryba ir Komisija , toliau bendrai nurodomi kaip institucijos, susitarė dėl šių dalykų.
1. Šio pareiškimo tikslas – susitarti dėl pereinamojo laikotarpio priemonių, siekiant užtikrinti ES veiksmų tęstinumą ir sklandų perėjimą prie naujos teisinės biudžetinės procedūros sistemos, kuri sukuriama įsigaliojus Lisabonos sutarčiai.
2. Šios pereinamojo laikotarpio priemonės bus taikomos tol, kol tinkamoje teisinėje sistemoje bus nustatytos atitinkamos taisyklės.
3. Šis pareiškimas nekeičia atitinkamų su biudžetu susijusių institucijų galių, kaip nustatyta Sutartyje, nei antrinės teisės aktų.
I. BIUDŽETINĖS PROCEDŪROS TVARKARAŠTIS
4. Institucijos patvirtina savo ketinimą laiku, vėliausiai balandžio mėn., rengti trišalį metinių biudžeto prioritetų svarstymą prieš Komisijai priimant biudžeto projektą.
5. Institucijos sutaria, kad remiantis dabartiniu pragmatiniu tvarkaraščiu ir naujos procedūros reikalavimais 2011 m. biudžeto procedūros tvarkaraštis bus toks:
- Komisija biudžeto projektą priima 17 savaitę (balandžio mėn. pabaigoje) arba vėliausiai 18 savaitę (gegužės mėn. pradžioje).
- Taryba savo svarstymą užbaigia vėliausiai iki 30 savaitės pabaigos (liepos mėn. pabaiga).
Tinkamu metu prieš Tarybos svarstymą institucijos susitinka pasikeisti nuomonėmis.
- Europos Parlamento biudžeto komitetas balsuoja dėl svarstymo iki 39 savaitės pabaigos (rugsėjo mėn. pabaiga – spalio mėn. pradžia).
- Europos Parlamentas balsuoja dėl svarstymo plenariniame posėdyje 42 savaitę (spalio mėn. vidurys).
Iki to laiko, kol bus sušauktas Taikinimo komitetas, Komisija gali prireikus iš dalies pakeisti biudžeto projektą pagal Sutarties dėl Europos Sąjungos veikimo 314 straipsnio 2 dalį, įskaitant atnaujintą išlaidų žemės ūkiui sąmatą. Komisija pateikia informaciją apie atnaujinimą abiems biudžeto valdymo institucijoms apsvarstyti, kai tik tokia informacija gaunama.
Kai tik Europos Parlamentas nubalsuoja dėl svarstymo priimdamas pakeitimus, kaip numatyta Sutarties dėl Europos Sąjungos veikimo 314 straipsnio 4 dalies c punkte, Europos Parlamento Pirmininkas, sutikus Tarybos Pirmininkui, nedelsdamas sušaukia Taikinimo komiteto posėdį. Šiuo tikslu:
- Institucijos glaudžiai bendradarbiauja, siekiant Taikinimo komiteto darbą baigti per 21 dieną iki 45 savaitės pabaigos (lapkričio mėn. vidurys).
- Siekdamos pasirengti susitarimui dėl Taikinimo komiteto bendro teksto, institucijos kuo greičiau keičiasi būtinais dokumentais.
Kai tik Taikinimo komitetas susitaria dėl bendro teksto, Europos Parlamentas ir Taryba stengiasi kuo greičiau patvirtinti Taikinimo komiteto veiklos rezultatus vadovaujantis Sutarties dėl Europos Sąjungos veikimo 314 straipsnio 6 dalimi ir atsižvelgiant į atitinkamas vidaus darbo taisykles.
6. Būsimų biudžetinių procedūrų tvarkaraštis bus panašus, jei institucijos nesusitars dėl alternatyvaus tvarkaraščio.
7. Institucijos patvirtina savo ketinimą prieš Komisijai priimant 2011 m. biudžeto projektą patvirtinti bendradarbiavimo biudžetinės procedūros metu principus ir taisykles, įskaitant Taikinimo komiteto organizaciją.
GALUTINIO BALSAVIMO KOMITETE REZULTATAI
Priėmimo data
2.12.2009
Galutinio balsavimo rezultatai
+:
–:
0:
37
0
1
Posėdyje per galutinį balsavimą dalyvavę nariai
Damien Abad, Marta Andreasen, Francesca Balzani, Reimer Böge, Giovanni Collino, Andrea Cozzolino, Jean-Luc Dehaene, James Elles, Göran Färm, José Manuel Fernandes, Eider Gardiazábal Rubial, Salvador Garriga Polledo, Ivars Godmanis, Ingeborg Gräßle, Carl Haglund, Jiří Havel, Monika Hohlmeier, Anne E. Jensen, Ivailo Kalfin, Sergej Kozlík, Alain Lamassoure, Janusz Lewandowski, Vladimír Maňka, Barbara Matera, Claudio Morganti, Nadezhda Neynsky, Miguel Portas, Vladimír Remek, László Surján, Angelika Werthmann
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Cristian Silviu Buşoi, Frédéric Daerden, Constanze Angela Krehl, Giovanni La Via, Paul Rübig, Peter Šťastný, Derek Vaughan
Posėdyje per galutinį balsavimą dalyvavęs (-ę) pavaduojantis (-ys) narys (-iai) (187 straipsnio 2 dalis)
Bart Staes
