Klausimas Nr. H-0296/2010
Komisijai
2010 m. birželio mėn. sesija
Darbo tvarkos taisyklių 116 straipsnis
Elisabeth Köstinger
(PPE) Tema: Intensyvesnis atsinaujinančiųjų išteklių energijos naudojimas
Nuskendus naftos platformai „Deepwater Horizon“ įvyko didžiausia per visą istoriją naftos išsiliejimo katastrofa. Į Meksikos įlanką išsiliejo milijonai litrų naftos žaliavos ir dėl to masiškai žuvo jūros ir sausumos gyvūnai. Bendri padariniai ekosistemai yra pražūtingi.
Atsižvelgiant į pasauliniu mastu didėjančio energijos naudojimo problemą, išeitis gali būti rasta intensyviau naudojant atsinaujinančiųjų išteklių energiją, kuri yra svarbi būsimos bendrosios žemės ūkio politikos dalis ir labiausiai prisidės užtikrinant tvarų žemės ūkį, saugant aplinką ir klimatą. Taigi visų pirma kyla klausimas dėl susisiekimo sektoriuje naudojamo kuro.
Ar ES bus palaipsniui didinama biogeninio kuro dalis pakeičiant dyzeliną ir benziną, kad būtų galima sumažinti priklausomybę nuo iškastinių energijos išteklių?
