Klausimas Nr. H-0356/2010
Komisijai
2010 m. rugsėjo I mėn. sesija
Darbo tvarkos taisyklių 116 straipsnis
Justas Vincas Paleckis
(S&D) Tema: Radioaktyvių atliekų tvarkymo ir saugojimo teisės aktai
Nors 15 iš 27 Europos Sąjungos valstybių turi branduolines elektrines, tačiau šiuo metu esama vos keleto projektų, kuriuose siūloma įrengti ilgalaikes radioaktyviųjų atliekų saugyklas. ES pripažįsta, kad energijos išteklių struktūros pasirinkimas priklauso valstybių narių kompetencijai, tačiau ES kuria pažangiausią branduolinės saugos, saugumo ir radioaktyviųjų atliekų tvarkymo teisinį pagrindą. Ši teisė numatoma pagal Euratomo sutartį, pagal kurią Europos Sąjunga bendrijos lygmeniu nustato ir reglamentuoja bazinius saugos standartus.
Žinome, jog antroje 2010 m. pusėje EK siūlys priimti Europos teisės aktą dėl radioaktyviųjų atliekų tvarkymo. Šiuo metu vyksta viešos konsultacijos dėl tokio teisės akto projekto.
Kokia yra šių konsultacijų eiga ir kokių rezaltatų pasiekta? Kokius konkrečiai aplinkosauginius reikalavimus bus siekiama užtikrinti šia direktyva? Ar bus skirtingi reikalavimai toms šalims, kurios šiuo metu jau uždariusios savo AE ir yra pasirinkusios skirtingus atliekų tvarkymo būdus – statyti nuosavas saugyklas ar pagal galiojančias sutartis grąžinti tiekėjams?
