KLAUSIMAS ŽODŽIU H-0159/10
Vyriausybės valandai 2010 Balandžio mėnesio sesijoje
pagal 116 Darbo tvarkos taisyklių straipsnį
pateikė
Ryszard Czarnecki
Komisijai
Tema: Skandalingas Nyderlandų Jeugdzorg elgesys
Nyderlandų vaikų apsaugos tarnyba Jeugdzorg , kuri įgaliota rūpintis sunkioje padėtyje esančiais vaikais ir jaunimu, neteisėtai atėmė tėvystės teises ir teisę matytis su vaikais šeimai, kurią sudaro Lenkijos pilietė Jolanta van Beek ir jos vyras Nyderlandų pilietis Cornelis van Beek, kuris yra dviejų mergaičių (Monikos ir Olivijos) biologinis tėvas ir teisėtas globėjas. Van Beek šeima turi Lenkijos valdžios institucijų ir vaikų biologinių motinų patvirtintą teisę rūpintis vaikais.
Abi mergaitės turi tik Lenkijos pilietybę, tačiau joms neleidžiama išvažiuoti į Lenkiją, nesuteikiama galimybė mokytis lenkų kalbos, taip pat matytis su jų tėvu ir (arba) teisėtais globėjais bei biologinėmis motinomis Lenkijoje. Ar Komisija ketina imtis veiksmų šiuo klausimu? Jei ketina, tai kokių? Tai antras tokios rūšies atvejis Nyderlandų Karalystėje, apie kuri pastaruoju metu man pranešta.
